
˝Consiliul Superior al Magistraturii este garantul independenţei justiţiei˝ 
(art. 133 alin. (1) din Constituţia României, republicată)

Rezumat executiv
Volumul total de activitate înregistrat la nivelul instanţelor judecătoreşti în anul 2012, exceptând instanţele militare, a fost de 3.335.672 dosare, în creştere cu 5% comparativ cu anul anterior, în timp ce schemele instanţelor nu au suferit suplimentări de posturi în cursul acestui an. 
Cu toate că şi numărul cauzelor soluţionate la nivel naţional în anul 2012 a crescut cu 19.267 cauze  faţă de anul anterior, numărul dosarelor nesoluţionate, rămase în stoc la sfârşitul anului 2012, s-a majorat cu 68.308 cauze faţă de anul anterior.

Este de semnalat faptul că, în intervalul 2008-2012, la nivel naţional, instanţele s-au confruntat cu o creştere progresivă a dosarelor nou intrate în sistem, ca urmare a creşterii exponenţiale a numărului persoanelor ce recurg la justiţie.  Pentru a face faţă acestui fenomen şi pentru a nu creşte necontrolat stocurile de dosare de la un an la altul, instanţele au fost nevoite să soluţioneze un număr tot mai mare de dosare (cu 1.089.795 cauze mai mult în 2012 comparativ cu anul 2008). 


În ceea ce priveşte instanţa supremă, comparativ cu anul 2011, volumul de activitate a scăzut cu 4.000 de cauze, iar numărul cauzelor soluţionate cu 4.175 cauze, în timp ce stocul de dosare a înregistrat o creştere cu 310 dosare.


Încărcătura pe judecător la nivelul Înaltei Curţi de Casaţie şi Justiţie a fost de 1.170 cauze, în creştere cu 228 de cauze comparativ cu anul anterior, fiind comparabilă, din punct de vedere numeric, cu cea înregistrată la nivelul celorlalte instanţe, situaţie care este de nepermis şi nu poate fi menţinută pe viitor. Complexitatea sporită a dosarelor înregistrate pe rolul instanţei supreme şi numărul mare al posturilor vacante (26 de posturi la finele anului 2012) fac ca efortul depus de judecătorii acestei instanţe pentru soluţionarea cu celeritate a cauzelor să fie unul meritoriu.


La nivelul curţilor de apel, comparativ cu anul anterior, volumul de activitate a crescut cu 68.048 cauze, iar numărul cauzelor soluţionate cu 31.384 cauze, în timp ce stocul de dosare aproape că s-a dublat (85.251 cauze în 2012, faţă de 48.177 cauze în anul 2011). 

Încărcătura pe judecător la nivelul curţilor de apel a fost de 1.286 cauze, în creştere cu 252 de cauze comparativ cu anul anterior, în timp ce procentul de operativitate a scăzut cu 7% faţă de anul anterior (78% în anul 2011).


Cât priveşte tribunalele, comparativ cu anul anterior, volumul de activitate a crescut cu 75.827 cauze, iar numărul cauzelor soluţionate cu 17.196 cauze, în timp ce stocul de dosare o cunoscut o creştere cu 29.593 cauze (284.219 cauze în stoc în anul 2011). 

Încărcătura pe judecător la nivelul tribunalelor a fost de 1.067 cauze, în creştere cu 9 cauze comparativ cu anul anterior, în timp ce procentul de operativitate a scăzut cu 3% faţă de anul anterior (70% în anul 2011).

La nivelul judecătoriilor, comparativ cu anul anterior, volumul de activitate a crescut în mod nesemnificativ, cu 4.628 cauze, iar numărul cauzelor soluţionate a cunoscut o diminuare cu 25.138 cauze. De asemenea, o creştere nesemnificativă, cu 1.748 cauze, a înregistrat şi stocul de dosare (466.619 cauze în stoc în anul 2011).

Încărcătura pe judecător la nivelul judecătoriilor a fost de 1.074 cauze, în scădere cu 24 de cauze comparativ cu anul anterior, în timp ce procentul de operativitate a scăzut cu doar 1% faţă de anul anterior (80% în anul 2011).

Se evidenţiază, ca şi în anii anteriori, trei curţi de apel, trei tribunale şi 6 judecătorii cu un număr foarte mare de cauze de soluţionat comparativ cu celelalte, şi anume Curtea de Apel Bucureşti (60.973 cauze, faţă de 56.878 cauze în anul 2011), Curtea de Apel Craiova (41.035 cauze, faţă de 34.132 cauze în anul 2011), Curtea de Apel Cluj (28.562 cauze, faţă de 20.236 cauze în anul 2011), Tribunalul Bucureşti (148.702 cauze, faţă de 165.329 cauze în anul 2011), Tribunalul Dolj (42.008 cauze, faţă de 40.858 cauze în anul 2011), Tribunalul Constanţa (37.488 cauze, faţă de 41.889 cauze în anul 2011), Judecătoria Timişoara (51.036 cauze, faţă de 50.124 cauze în anul 2011), Judecătoria Iaşi (51.361 cauze, faţă de 52.200 cauze în anul 2011), Judecătoria Ploieşti (56.002 cauze), Judecătoria Sectorului 3 Bucureşti (62.877 cauze, faţă de 69.781 cauze în anul 2011), Judecătoria Sectorului 2 Bucureşti (70.190 cauze, faţă de 68.027 cauze în anul 2011) şi Judecătoria Sectorului 1 Bucureşti (79.829 cauze, faţă de 75.790 cauze în anul 2011).

Comparativ cu anul 2011, la nivelul curţilor de apel, cea mai importantă creştere a fost înregistrată în materia contenciosului administrativ şi fiscal, numărul dosarelor nou intrate fiind aproape dublu (120.058 dosare în anul 2012, faţă de 69.524 în anul 2011). La nivelul tribunalelor, creşterea faţă de anul 2011 a volumului de activitate a fost semnificativă în materia contenciosului administrativ (229.619 cauze, faţă de 147.081 cauze în anul 2011), în materia litigiilor de muncă şi a asigurărilor sociale (136.509 cauze, faţă de 117.038 cauze în anul 2011), precum şi în materia insolvenţei (57.956 cauze, faţă de 50.073 cauze în anul 2011). Cât priveşte judecătoriile, nu au existat materii care să înregistreze o creştere semnificativă de activitate comparativ cu anul anterior.

Volumul total al dosarelor penale de la nivelul parchetelor în anul 2012 a fost de 1.754.215 dosare, în creştere cu 6% comparativ cu anul anterior, în timp ce schemele parchetelor nu au suferit suplimentări de posturi în cursul acestui an. Cu excepţia Parchetului de pe lângă Înalta Curte de Casaţie şi Justiţie, care a înregistrat un volum de dosare penale cu 42 de cauze mai mic comparativ cu anul anterior şi a parchetelor de pe lângă curţile de apel, care au înregistrat un volum de dosare cu 915 cauze mai puţin decât în anul anterior, toate parchetele, inclusiv D.N.A. şi D.I.I.C.O.T., au înregistrat o creştere a volumului de dosare în anul 2012, cea mai mare creştere având loc la nivelul parchetelor de pe lângă judecătorii, urmată de tribunale, D.I.I.C.O.T. şi D.N.A.

Creşterea volumului de activitate la nivelul parchetelor de pe lângă judecătorii şi la cele de pe lângă tribunale s-a repercutat şi asupra încărcăturii pe procuror, care a crescut de la 171 de dosare, în anul 2011, la 174 de dosare în anul 2012, în cazul parchetelor de pe lângă tribunale şi de la 1347 de dosare în anul 2011, la 1384 de dosare în 2012, în ceea ce priveşte parchetele de pe lângă judecătorii.

Se evidenţiază, ca şi în anii anteriori, trei parchete de pe lângă curţile de apel, trei parchete de pe lângă tribunale şi şase parchete de pe lângă judecătorii cu volum mare de dosare comparativ cu cele de nivel similar, şi anume Parchetul de pe lângă Curtea de Apel Bucureşti (3.388 dosare, faţă de 3.344 dosare în anul 2011), Parchetul de pe lângă Curtea de Apel Constanţa (1.784 dosare, faţă de 1.334 dosare în anul 2011), Parchetul de pe lângă Curtea de Apel Craiova (1.374 dosare), Parchetul de pe lângă Tribunalul Bucureşti (14.365 dosare, faţă de 13.252 dosare în anul 2011), Parchetul de pe lângă Tribunalul Iaşi (5.459 dosare, faţă de 6.147 dosare în anul 2011) şi Parchetul de pe lângă Tribunalul Constanţa (4.752 dosare, faţă de 4.658 dosare în anul 2011), Parchetul de pe lângă Judecătoria Sectorului 1 Bucureşti, Parchetul de pe lângă Judecătoria Sectorului 2 Bucureşti şi Parchetul de pe lângă Judecătoria Constanţa (peste 60.000 de dosare), Parchetul de pe lângă Judecătoria Sectorului 4 Bucureşti, Parchetul de pe lângă Judecătoria Sectorului 3 Bucureşti şi Parchetul de pe lângă Judecătoria Timişoara (peste 50.000 de dosare).

Din perspectiva operativităţii soluţionării dosarelor penale, în anul 2012, cea mai mare operativitate au avut-o parchetele de pe lângă curţile de apel (61%), urmate de parchetul de pe lângă instanţa supremă (44%), parchetele de pe lângă tribunale (40%) şi parchetele de pe lângă judecătorii (33%).

Ponderea atacabilităţii hotărârilor pronunţate de judecătorii în anul 2012 a fost de 11% (11% în anul 2011), iar ponderea schimbării hotărârilor de 3% (3% în anul 2011).

La nivelul tribunalelor civile, ponderea atacabilităţii hotărârilor a fost de 46% (41% în anul 2011), iar indicele de desfiinţare de 5% (8% în anul 2011).

La nivelul curţilor de apel, indicele de atacabilitate a fost de 7%.

Procentul justiţiabililor nemulţumiţi de hotărârile pronunţate este relativ mic, iar nemulţumirile acestora au fost confirmate de instanţele care au soluţionat căile de atac, doar într-o mică măsură.
Ponderea cauzelor restituite de către instanţele de judecată în vederea refacerii urmăririi penale, în totalul cauzelor soluţionate prin rechizitoriu, a scăzut progresiv, de la 0,41% în anul 2008, la 0,18% în anul 2012.
Ponderea inculpaţilor achitaţi definitiv, în totalul inculpaţilor trimişi în judecată, a scăzut progresiv, de la 2,62% în anul 2008, la 1,63% în anul 2012.

În general, durata de soluţionare a cauzelor a rămas aceeaşi ca în anul trecut, majoritatea fiind soluţionate într-un interval de timp mai mic de 6 luni, un procent de 3-4 % în termen mai mare de 1 an şi doar un procent de 1-2 % în termen mai mare de 2 ani, aceasta în pofida creşterii volumului de activitate, fapt ce denotă preocuparea magistraţilor pentru respectarea cerinţei de soluţionare a cauzelor într-un termen rezonabil. 

La Înalta Curte de Casaţie şi Justiţie, peste 70% dintre dosarele de fond şi peste 40% dintre recursuri au fost soluţionate într-un interval mai mic de 6 luni.

La nivelul curţilor de apel, peste 60% din dosarele de fond şi de recurs şi peste 50% din dosarele de apel au fost soluţionate în termen de maxim 6 luni.

La nivelul tribunalelor, peste 65% din dosarele de fond (exceptând acţiunile de insolvenţă unde procentul este de doar 54%), peste 60% din dosarele de apel şi peste 75% din dosarele de recurs au fost soluţionate în termen de maxim 6 luni.

            La nivelul judecătoriilor, peste 80% din dosare au fost soluţionate în termen de maxim 6 luni.

În domeniul resurselor umane, eforturile Consiliului Superior al Magistraturii s-au concentrat, în mod special, pe îndeplinirea obiectivelor asumate în cadrul celor două planuri strategice de acţiune pentru anul 2012 de asigurare a necesarului de resurse umane pentru funcţionarea în condiţii optime a instanţelor (inclusiv a Înaltei Curţi de Casaţie şi Justiţie) şi parchetelor.

Pornind de la aceste obiective, în cursul anului 2012 au fost ocupate 188 de posturi de judecător şi 157 de posturi de procuror, fapt ce a determinat reducerea semnificativă a numărului posturilor vacante din sistem, prin comparaţie cu anul anterior (de la 339 de posturi la 234 de posturi în cazul judecătorilor şi de la 452 de posturi la 390 de posturi în cazul procurorilor).

Trebuie subliniat faptul că realizarea obiectivul menţionat anterior a fost posibil în condiţiile în care numărul judecătorilor şi procurorilor care au fost eliberaţi din funcţie în cursul anului 2012 a fost unul redus (72 de judecători faţă de 71 de judecători în anul 2011 şi 51 de procurori, faţă de 73 de procurori în anul 2011).  
Un alt obiectiv al Consiliului Superior al Magistraturii în anul 2012 l-a constituit ocuparea posturilor temporar vacante, ca urmare a detaşării judecătorilor şi procurorilor la alte instituţii decât instanţele şi parchetele. 

Astfel, la sfârşitul anului 2012, numărul judecătorilor detaşaţi la alte instituţii decât instanţele judecătoreşti era de 59 de judecători, însă posturile a 22 dintre aceştia erau ocupate pe perioadă nedeterminată, conform art. 134 ind.1 din Legea nr.304/2004, republicată, cu modificările şi completările ulterioare, ori prin detaşare. Ponderea numărului judecătorilor detaşaţi ale căror posturi nu au fost ocupate, în numărul total al posturilor de judecător, a fost de 0, 81 %, procent redus prin comparaţie cu cel înregistrat în anul precedent (1,33 %). 

De asemenea, la sfârşitul anului 2012, numărul procurorilor detaşaţi la alte instituţii decât parchetele era de 48 de procurori, însă posturile a 12 dintre aceştia erau ocupate pe perioadă nedeterminată, conform art. 134 ind.1 din Legea nr.304/2004, republicată, cu modificările şi completările ulterioare. Ponderea numărului procurorilor detaşaţi ale căror posturi nu au fost ocupate, în numărul total al posturilor de procuror, a fost de 1,24 %, procent redus prin comparaţie cu cel înregistrat în anul precedent (2,2 %). 
Pe lângă eforturile depuse în vederea ocupării posturilor vacante şi temporar vacante din sistem, echilibrarea schemelor de personal a constituit o preocupare a Consiliului Superior al Magistraturii şi în anul 2012. 

Sub acest aspect, este de menţionat faptul că au fost depuse toate diligenţele în vederea finalizării procedurilor de redistribuire a posturilor de judecător iniţiate în cursul anului 2011, iar cu sprijinul Ministerului Justiţiei, Consiliul Superior al Magistraturii a demarat şi finalizat în cursul anului 2012 o nouă procedură de redistribuire a posturilor de judecător. Potrivit acestei proceduri, au fost redistribuite un număr de 37 de posturi vacante de judecător, prin suplimentarea schemelor de personal ale curţilor de apel cu 9 posturi de judecător, ale tribunalelor cu 2 posturi de judecător, corelativ cu reducerea schemelor de personal ale judecătoriilor cu 11 posturi vacante de judecător.
Totodată, pornind de la necesitatea identificării şi rezolvării principalelor probleme de care depinde aplicarea noilor coduri, prin Hotărârea nr. 1091 din data de 28.11.2012, Plenul Consiliului Superior al Magistraturii şi-a însuşit Planul de măsuri privind punerea în aplicare a Codului civil, Codului de procedură civilă, Codului penal şi Codului de procedură penală.
Unul dintre obiectivele planului sus-menţionat priveşte pregătirea resurselor umane pentru implementarea noilor coduri. În scopul atingerii acestui obiectiv, a fost constituit un grup de lucru interinstituţional format din reprezentanţi ai Consiliului Superior al Magistraturii, Ministerului Justiţiei şi Ministerului Public care are stabilit ca indicator de performanţă, printre altele, finalizarea proiectului privind raţionalizarea instanţelor şi parchetelor, prin desfiinţarea unor instanţe şi parchete cu volum mic de activitate, precum şi redistribuirea posturilor de judecător/procuror şi personal auxiliar rezultate din desfiinţarea instanţelor şi parchetelor.

Analiza efectuată la nivelul Grupului de lucru a identificat un număr de 67 de judecătorii și parchete de pe lângă acestea care se circumscriu criteriilor ce vor fi avute în vedere în procesul de raționalizare.
În ceea ce priveşte personalul auxiliar de specialitate, în cursului anului 2012, au fost organizate noi concursuri la nivelul curţilor de apel şi parchetelor de pe lângă acestea în vederea ocupării posturilor vacante de grefier, numărul posturilor ocupate fiind de 98 la nivelul instanţelor (96 de posturi în anul 2011) şi 15 la nivelul parchetelor (37 de posturi în anul 2011).

Spre deosebire de situaţia judecătorilor şi procurorilor, numărul grefierilor care îndeplineau condiţiile legale de pensionare la finele anului 2012 era extrem de redus (32 de grefieri la nivelul instanțelor și 6 la nivelul parchetelor), împrejurare care este de natură să confere un plus de stabilitate în îndeplinirea atribuțiilor acestei categorii de personal și să reducă semnificativ riscurile inerente adoptării unei politicii de resurse umane coerente.

Referitor la componenta de integritate a acestei categorii de personal, este de semnalat faptul că numărul sancțiunilor disciplinare aplicate personalului auxiliar de specialitate s-a redus comparativ cu anul anterior, de la 68 de sancțiuni disciplinare la 52 de astfel de sancțiuni în cazul personalului auxiliar de specialitate de la nivelul instanțelor și de la 9 la 4 sancțiuni disciplinare pentru personalul auxiliar de specialitate de la parchete.

Din punct de vedere al bugetului instanţelor, este de remarcat faptul că, în anul 2012, acesta a crescut comparativ cu anii 2010 şi 2011, ponderea acestui buget în bugetul total al Ministerului Justiţiei fiind de 57,64% (56,09% în anul 2010 şi 56,66% în anul 2011). În ceea ce priveşte bugetul Înaltei Curţi de Casaţie şi Justiţie, acesta a crescut (57.547.000 lei) prin comparaţie cu anul 2011 (55.782.000 lei), fără a depăşi însă nivelul anului 2010 (64.561.000 lei).

Referitor la bugetul parchetelor, acesta a fost într-o continuă creştere începând cu anul 2010, ajungând la un total de 646.476.000 lei în anul 2012.

Privitor la starea sediilor instanţelor, potrivit datelor comunicate de Ministerul Justiţiei, dintr-un număr total de 205 sedii, 111 sedii erau într-o stare bună şi foarte bună, 66 de sedii într-o stare acceptabilă şi doar 28 de sedii într-o stare rea şi foarte rea.

Potrivit opiniilor exprimate de instanţe, deşi în majoritatea cazurilor starea sediilor este considerată ca fiind satisfăcătoare, există şi sedii care se află într-o stare total nesatisfăcătoare, fiind total/parţial improprii desfăşurării activităţii şi pentru care nu sunt în desfăşurare lucrări de reparaţii capitale (Judecătoria Zărneşti, Judecătoria Bacău, Tribunalul Neamţ, Judecătoria Piatra Neamţ, Tribunalul şi Judecătoria Satu Mare, Curtea de Apel Oradea, Tribunalul Bihor şi Judecătoria Oradea). Pentru perioada următoare, instanţele au estimat un necesar de sedii noi pentru 49 de instanţe şi de lucrări de extindere la alte 43 de instanţe. 

Datele comunicate de parchete relevă faptul că acestea deţin în majoritatea cazurilor sedii în proprietate, starea acestora fiind considerată satisfăcătoare. Doar câteva sedii au fost apreciate ca fiind total nesatisfăcătoare, respectiv total/parţial improprii desfăşurării activităţii, pentru care nu sunt în desfăşurare lucrări de reparaţii capitale (ex. Parchetul de pe lângă Curtea de Apel Bucureşti, Parchetul de pe lângă Tribunalul Bucureşti, Parchetele de pe lângă Judecătoriile Sectoarelor 1-6 Bucureşti - în prezent îşi desfăşoară activitatea în cadrul aceluiaşi imobil, în condiţii improprii). Aflate într-o stare asemănătoare, pentru două sedii au fost demarate lucrări de reparaţii capitale (Parchetul de pe lângă Tribunalul Constanţa şi Parchetul de pe lângă Judecătoria Constanţa). Pentru perioada următoare, parchetele au estimat un necesar de sedii noi pentru 16 parchete, precum şi efectuarea de lucrări de extindere la alte 18 parchete. 

Referitor la nivelul de finanţare obţinut în cursul anului 2012, instanţele au considerat că acesta a fost mai degrabă nesatisfăcător, decât satisfăcător. Astfel, 10 curţi de apel au considerat ca fondurile au fost insuficiente, atât sub aspectul finanţării activităţii curente, cât şi pentru plata integrală a drepturilor de personal, stabilite conform legii, 4 curţi de apel au considerat că alocările au fost identice ori similare celor din anul 2011, o curte de apel a concluzionat că au fost suficiente, luând în considerare şi dificultăţile generate de criza economică, iar o altă curte a arătat că au fost relativ suficiente pentru finanţarea activităţii curente, dar nu şi pentru plata integrală a drepturilor de personal, stabilite conform legii.

Spre deosebire de instanțe, parchetele au considerat că nivelul de finanţare obţinut în cursul anului 2012 a fost satisfăcător. Astfel, 6 parchete au considerat că fondurile au fost identice ori similare cu cele din anul 2011, 3 parchete au apreciat că fondurile au fost relativ suficiente pentru finanţarea activităţii curente, dar nu şi pentru plata integrală a drepturilor de personal, stabilite conform legii, 4 dintre parchete au precizat că fondurile au fost insuficiente, atât sub aspectul finanţării activităţii curente, cât şi pentru plata integrală a drepturilor de personal, stabilite conform legii, iar 2 parchete au arătat că aceste fonduri au fost suficiente, luând în considerare şi dificultăţile generate de criza economică.

Similar anilor anteriori, şi în anul 2012, principiul liberului acces la justiţie a fost respectat graţie inserării în legislaţia naţională a unor dispoziţii exprese referitoare la diferite drepturi subsumate accesului la justiţie.

Din datele comunicate de instanţe, rezultă că, în anul 2012, au fost formulate un număr de 20.008 cereri de acordare a ajutorului pubic judiciar, faţă de doar 16.795 de cereri în anul 2011, fiind admise un număr de 12.158 dintre acestea (11.030 în anul 2011). Procentul cererilor de acordare a ajutorului public judiciar admise în anul 2012, din totalul celor formulate (61%), este comparabil cu cel înregistrat în anul 2011 (66%). 
Accesul liber la justiţie a fost facilitate în anul 2012 şi ca urmare a modificărilor aduse Codului de procedură civilă prin Legea nr.202/2010 privind unele măsuri pentru accelerarea soluţionării proceselor.

Astfel, toate curţile de apel au comunicat că, prin raportare la prevederile art. 132 ind.1 din Codul de procedură civilă, au realizat încunoştinţarea părţilor și telefonic, prin fax sau poştă electronică în vederea prezentării la termen sau transmiterea actului supus comunicării prin mijloacele anterior enumerate. Curtea de Apel Bucureşti a precizat că a realizat astfel de încunoştinţări într-un număr mare de dosare, Curtea de Apel Craiova în aproximativ jumătate din dosarele aflate pe rol, iar restul curţilor de apel într-un număr redus de dosare.

Tot din perspectiva asigurării respectării principiului accesului liber la justiţie în anul 2012, se impune a fi evidenţiată recurgerea părţilor la procedura medierii, ca formă alternativă de soluţionare a litigiilor.

În cursul anului 2012, la nivelul instanţelor judecătoreşti au fost soluţionate ca urmare a recurgerii la procedura medierii un număr de 1.728 de cauze în materie civilă (în sens larg) și o cauză în materie penală, iar la nivelul parchetelor un număr de 3 cauze.


Numărul cauzelor soluţionate prin procedura menţionată este superior celui din anul precedent (1525 de medieri la instanţele judecătoreşti şi 2 medieri la nivelul parchetelor în anul 2011), dar nereprezentativ în raport cu gradul de încărcare al instanţelor judecătoreşti şi al parchetelor.

În cursul anului 2012, instanţa supremă şi-a continuat şi intensificat acţiunile menite să asigure îndeplinirea rolului constituţional de unificare a practicii judiciare la nivel naţional, prin mai multe modalităţi şi anume: mecanismul recursului în interesul legii, asigurarea publicării deciziilor sale relevante, organizarea de şedinţe la nivelul secţiilor instanţei supreme pentru dezbaterea problemelor de drept ridicate în jurisprudenţa acestora. Ca element de noutate însă trebuie menţionată implementarea la data de 10 ianuarie 2012 a unui sistem de video-conferinţă între Înalta Curte de Casaţie şi Justiţie, curţile de apel, Consiliul Superior al Magistraturii şi Institutul Naţional al Magistraturii, menit să faciliteze dialogul direct cu privire la problemele de drept soluţionate în mod diferit, cu evitarea costurilor generate de deplasarea reprezentaţilor curţilor de apel la sediul Înaltei Curţi de Casaţie şi Justiţie şi a reprezentanţilor Înaltei Curţi de Casaţie şi Justiţie la sediile curţilor de apel.

În anul 2012, România s-a aflat pe locul 6 (după Rusia, Turcia, Italia, Ucraina, Serbia) ca număr de cauze pe rolul Curţii Europene a Drepturilor Omului, faţă de locul 4 ocupat cu un an înainte, iar numărul total de cereri împotriva Statului Român aflate pe rolul Curţii a scăzut de la 12.286 la 8.712, dintre acestea aproximativ 3.000 fiind inadmisibile.

Principalele domenii în care Curtea de la Strasbourg a pronunţat hotărâri de condamnare a României, relevante pentru sistemul judiciar, sunt:  practica judiciară neunitară, durata excesivă a procedurilor judiciare, efectivitatea anchetei penale, echitatea procedurii civile sau penale.

În cursul aceluiaşi an, România a formulat observaţii scrise/susţinut pledoarii în 17 cereri preliminare, dintre care 12 formulate de instanţele naţionale şi 5 formulate de instanţe ale altor state membre, iar Curtea de Justiţie a Uniunii Europene a pronunţat hotărâri/ordonanţe în 6 cereri preliminare în care România a formulat observaţii. Cu toate că şi în anul 2012 Curtea a pronunţat ordonanţe prin care a constatat vădita inadmisibilitate a cererilor preliminare, numărul cererilor preliminare repetitive a fost redus, solicitările adresate instanţei de la Luxemburg acoperind o gamă diversificată de probleme juridice, fapt ce poate indica o mai mare preocupare în aplicarea directă a dreptului Uniunii Europene, cât şi o consolidare a nivelului de cunoştinţe în acest domeniu la nivelul instanţelor naţionale.

Institutul Naţional al Magistraturii împreună cu Şcoala Naţională de Grefieri au asigurat şi în cursul anului 2012 pregătirea profesională a viitorilor magistraţi, a magistraţilor, dar şi a personalului auxiliar de specialitate în privinţa modificărilor legislative majore din sistemul legal românesc aduse de intrarea în vigoare a noilor coduri civil, penal, de procedură civilă şi de procedură penală şi a altor modificări legislative importante;

Astfel, în anul 2012, Institutul Naţional al Magistraturii a format 74% din numărul magistraţilor din sistem (6758 judecători şi procurori) şi a organizat 110 seminarii şi 4 conferinţe naţionale dedicate exclusiv noilor coduri.
În ceea ce priveşte grefierii formaţi de către Şcoală în anul 2012, numărul acestora a fost foarte ridicat, în raport cu resursele umane şi materiale alocate activităţii de formare continuă în anul 2012, respectiv 2109 persoane (1.571 grefieri din instanţe, dintre care 58 de grefieri debutanţi şi 538 grefieri din parchete, dintre care 23 de grefieri debutanţi).

Preocupări în ceea ce formarea profesională a magistraţilor în domeniul Codul civil a manifestat şi Ministerul Justiţiei, care a organizat la sediul său o reuniune la care au participat judecători specializaţi în cauze de competenţa instanţei de tutelă.


Intrarea în vigoare a noului Cod civil a determinat, potrivit datelor comunicate de majoritatea instanţelor, creşterea numărului de cauze înregistrate pe rolul acestora, în special în materia minori şi familie ori componente ale acesteia (tutela şi curatela) cu un procent care se încadrează între limitele 5% şi 20%. Cu toate că după intrarea în vigoare a noului Cod civil unele tipuri de litigii pot fi soluţionate prin proceduri care nu presupun intervenţia instanţei de judecată, instanţele în unanimitate au arătat că aplicarea actului normativ menţionat nu a determinat, în cursul anului 2012, diminuarea numărului de cauze înregistrate pe rolul acestora.

În egală măsură, instanţele au comunicat în proporţie covârşitoare că nu au înregistrat dificultăţi în implementarea noului Cod civil, necesitatea efectuării unor modificări ale acestui act normativ ca urmare a inadvertenţelor constate în practică sau a normelor susceptibile a genera practică neunitară fiind învederată de un număr redus de instanţe.

Consiliul Superior al Magistraturii şi Ministerul Justiţiei au iniţiat o serie de demersuri pentru organizarea şi pregătirea sistemului judiciar în vederea aplicării dispoziţiilor noului Cod de procedură civilă.

Astfel, Consiliului Superior al Magistraturii a sesizat ministrul justiţiei în vederea iniţierii unei hotărâri de Guvern de suplimentare a schemelor de personal ale instanţelor şi parchetelor, în conformitate cu studiul de impact realizat la nivelul Ministerului Justiţiei în cadrul proiectului „Asistenţă tehnică cu privire la pregătirea implementării noului Cod civil, Cod penal, Cod de procedură civilă şi Cod de procedură penală”

Demersul a fost susţinut de Ministerul Justiţiei şi s-a concretizat în aprobarea de către Guvern, în şedinţa din data de 13 iunie 2012, a Memorandumului cu tema „Suplimentarea bugetului alocat Ministerului Justiţiei pentru anul 2012 şi a numărului maxim de posturi aprobat pentru această instituţie, în vederea implementării noului Cod de procedură civilă, asigurarea finanţării unor posturi pentru Înalta Curte de Casaţie şi Justiţie şi Consiliul Superior al Magistraturii, precum şi susţinerea în dezvoltarea şi adaptarea infrastructurii instanţelor judecătoreşti la noile cerinţe determinate de impactul noilor coduri”, iar în luna septembrie 2012, a Memorandumului cu tema „Pregătirea sistemului judiciar pentru intrarea în vigoare a noilor Coduri. Evaluarea situaţiei actuale. Plan de măsuri”. 

Potrivit celui de-al doilea document, pentru anul 2012, s-a prevăzut ca necesară suplimentarea schemelor instanţelor judecătoreşti cu 150 de posturi de judecător şi 250 de posturi de personal auxiliar.

Prin Hotărârea nr. 41/2013, Plenul Consiliului Superior al Magistraturii a hotărât, la solicitarea Ministerului Justiţiei, acordarea avizului conform pentru suplimentarea schemelor unor instanţe, prin distribuirea a 150 de posturi de judecător şi a 200 de posturi de personal auxiliar de specialitate, conform solicitării Ministerului Justiţiei.

În altă ordine de idei, după adoptarea şi publicarea legii de punere în aplicare a noului Cod de procedură civilă, Consiliul Superior al Magistraturii a luat măsuri pentru modificarea imediată a Regulamentului de ordine interioară al instanţelor judecătoreşti, din perspectiva intrării în vigoare a Codului de procedură civilă şi a legii de punere în aplicare a acestuia, adoptând în acest sens Hotărârea nr. 637 din 18 iulie 2012.

La aceeaşi dată, prin Hotărârea nr. 638 din 18 iulie 2012, Plenul Consiliului Superior al Magistraturii a aprobat „Studiul privind operaţionalizarea sistemului judiciar în vederea intrării în vigoare a noului Cod de procedură civilă”.

Studiul reprezintă un instrument de analiză exhaustiv, util şi, în acelaşi timp, apt să fundamenteze măsurile pentru asigurarea resurselor umane, materiale şi financiare necesare pentru funcţionarea sistemului judiciar în condiţii corespunzătoare, dar şi măsurile legislative corespunzătoare.

Din perspectiva măsurilor legislative, propunerile formulate au fost preluate, într-o reglementare mai generală, în Legea privind unele măsuri pentru degrevarea instanţelor judecătoreşti, precum şi pentru pregătirea punerii în aplicare a Legii nr. 134/2010 privind Codul de procedură civilă.

Principalele demersuri iniţiate în anul 2012 în vederea implementării noului Cod penal şi noului Cod de procedură penală au constat în adoptarea Legii nr. 187/2012 pentru punerea în aplicare a Legii nr. 286/2009 privind Codul penal, precum şi în adoptarea de către Guvernul României în data de 18 decembrie 2012 a proiectului de Lege pentru punerea în aplicare a Legii nr. 135/2010 privind Codul de procedură penală şi pentru modificarea şi completarea unor acte normative care cuprind dispoziţii penale, precum şi a legilor privind executarea pedepselor privative şi neprivative de libertate, precum şi a celei privind sistemul de probaţiune.
În cursul anului 2012, reprezentanţii Consiliului au participat la lucrările Comisiei de elaborare a Legii de punere în aplicare a Codului de procedură penală, constituită în cadrul Ministerului Justiţiei. Ulterior, prin Hotărârea Plenului Consiliului Superior al Magistraturii nr. 1072 din data de 26 noiembrie 2012 a fost avizat favorabil proiectul actului normativ respectiv, transmis spre avizare de către Ministerul Justiţiei, cu observaţiile cuprinse în Anexa – parte integrantă a hotărârii.
În cursul anului 2012, au fost adoptate şi implementate noi proceduri pentru promovarea la Înalta Curte de Casaţie şi Justiţie. Printre modificările importante se evidenţiază introducerea concursului ca modalitate de promovare în funcţia de judecător la instanţa supremă şi stabilirea de noi condiţii de promovare în această funcţie. Aceste modificări legislative au fost salutate în raportul interimar din februarie 2012 al Comisiei Europene, arătându-se că ele „au stabilit cadre menite să asigure o mai mare claritate şi rigoare”.

Anul 2012 a marcat consolidarea autonomiei funcţionale a Inspecţiei Judiciare, care a dobândit personalitate juridică proprie, ca efect al intrării în vigoare a Legii nr. 24/2012. 

Unificarea modalităţilor de admitere în magistratură a presupus adoptarea unor noi proceduri privind admiterea în magistratură în condiţiile art. 33 alin. 1 din Legea nr. 303/2004 privind statutul judecătorilor şi procurorilor.

Astfel, prin Hotărârea nr. 279/5.04.2012, Plenul Consiliului Superior al Magistraturii a aprobat un nou Regulament privind organizarea şi desfăşurarea concursului de admitere în magistratură, prin care s-a urmărit unificarea procedurilor celor două tipuri de recrutare sub aspectul etapelor, probelor, subiectelor, tematicii şi bibliografiei.

Totodată, în perioada de referinţă, Plenul Consiliului Superior al Magistraturii a aprobat desfăşurarea programului referitor la dobândirea celei de a doua specializări de către judecători, scopul final al acestuia fiind dobândirea de către toţi judecătorii a celei de a doua specializări.

Anul 2012 a cunoscut o serie de exprimări ale instituţiilor naţionale şi europene referitoare la independenţa justiţiei sau la obligativitatea hotărârilor judecătoreşti.

Astfel, Curtea Constituţională a constatat existenţa unui conflict juridic de natură constituţională între autoritatea judecătorească, reprezentată de Înalta Curte de Casaţie şi Justiţie, şi autoritatea legiuitoare, reprezentată de Senatul României, conflict declanşat prin refuzul Senatului României de a lua act de încetarea de drept a calităţii de senator a unei persoane, prin rămânerea definitivă şi irevocabilă a hotărârii judecătoreşti prin care s-a constatat starea de incompatibilitate a acestuia.
O altă comunicare de poziţie cu privire la independenţa sistemului judiciar a reprezentat-o Avizul nr. 685/2012 exprimat de Comisia europeană pentru democraţie prin drept (Comisia de la Veneţia) cu privire la compatibilitatea cu principiile constituţionale şi statul de drept a acţiunilor luate de Guvernul şi Parlamentul României în privinţa altor instituţii de stat.

Comisia de la Veneţia a arătat, printre altele, că respectarea independenţei organismelor judiciare este o condiţie indispensabilă pentru o democraţie fundamentată pe noţiunea statului de drept. Apărarea împotriva presiunii nejustificate asupra judecătorilor şi procurorilor reprezintă o sarcină tipică a unui consiliu judiciar. Pentru a garanta independenţa judiciară este important ca un consiliu judiciar să beneficieze de prevederi legale suficient de clare pentru această competenţă, inclusiv pentru a face declaraţii publice în numele sistemului judiciar. Chiar dacă Consiliul Superior al Magistraturii îndeplineşte deja această funcţie, o astfel de dispoziţie trebuie introdusă în Legea nr. 317/2004 privind Consiliul Superior al Magistraturii.

În ceea ce priveşte modul în care a fost percepută starea de independenţă a sistemului judiciar prin raportare la factorul politic, instanţele, în majoritate (75 %), au arătat că nu se poate aprecia dacă, faţă de anul precedent, factorul politic a încercat mai mult sau mai puţin să influenţeze sistemul judiciar, în timp de parchetele, în procent de 43,75 %, au arătat că, faţă de anul precedent, în anul 2012, factorul politic a încercat mai mult să influenţeze sistemul judiciar.

Principalele modalităţi prin care factorul politic a încercat să influenţeze sistemul judiciar au constat în următoarele: înmulţirea cazurilor prin care reprezentanţi ai executivului şi/sau legislativului au făcut aprecieri, în virtutea funcţiilor oficiale pe care le deţineau, asupra unor cauze aflate pe rol, dar mai ales asupra hotărârilor judecătoreşti definitive şi irevocabile pe care, fie nu le recunoşteau, fie le contestau ori le puneau sub semnul întrebării; stabilirea prin lege a răspunderii disciplinare a magistraţilor pentru conţinutul şi soluţia dată într-o cauză; finanţarea necorespunzătoare a sistemului judiciar. 
În concret, instanţele au considerat că, pe parcursul anului judiciar, independenţa justiţiei a fost ameninţată, în principal, prin acţiuni ale mass-media (50%), prin acţiuni ale Executivului (37,50 %) şi doar un procent de 12,50 % a menţionat în acest sens acţiuni ale Legislativului.

Parchetele au răspuns în mod similar instanţelor, dar, într-un procent puţin diferit. Astfel, în procent de 56,25%, parchetele au arătat că, în cursul anului 2012, independenţa justiţiei a fost ameninţată, în principal, prin acţiuni ale mass-media, restul de 43,75% apreciind că factorul de risc l-au constituit acţiuni ale Executivului. Spre deosebire de instanţe, parchetele nu au apreciat că, în cursul anului 2012, independenţa justiţiei a fost ameninţată prin acţiuni ale Legislativului.

În anul 2012, la Inspecţia judiciară au fost înregistrate, în vederea soluţionării, un număr total de 5.624 de lucrări, faţă de 5.161 de lucrări înregistrate în cursul anului 2011. Din perspectiva sesizărilor din oficiu, în perioada de referinţă, au fost înregistrate 59 de astfel de sesizări (faţă de 77 înregistrate în anul 2011), determinate de aspecte sesizate în mass – media referitoare la activitatea judecătorilor şi procurorilor ori de constatări ale inspectorilor judiciari cu prilejul controalelor efectuate.

Raportând numărul de sesizări formulate la obiectul acestora, se constată că, în anul 2012, petiţiile formulate au vizat în mod preponderent nerespectarea normelor de procedură, modul de instrumentare a cauzei şi soluţia pronunţată. Într-un număr mai redus de situaţii, petiţionarii au sesizat temporizarea procedurilor, redactarea cu întârziere a hotărârilor, atitudinea nedemnă, nerespectarea normelor privind repartizarea aleatorie, imixtiunea în actul de justiţie, practica neunitară, refuzul de a îndeplini o îndatorire de serviciu etc. 

În perioada 01.01.2012 – 31.12.20102, Secţiile Consiliului Superior al Magistraturii au fost sesizate cu soluţionarea acţiunii disciplinare într-un număr de 26 de cauze, dintre care 18 cazuri privindu-i pe judecători şi 8 cazuri pe procurori.

În ceea ce-i priveşte pe judecători, la finele anului 2012, un număr de 7 cauze se aflau în curs de soluţionare pe rolul Secţiei pentru judecători a Consiliului Superior al Magistraturii, într-un număr de 5 cauze a fost respinsă acţiunea disciplinară de către Secţia pentru judecători (4 dintre acestea au rămas irevocabile), într-un număr de 3 cauze a fost aplicată sancţiunea disciplinară a excluderii din magistratură (1 cauză se află în curs de soluţionare pe rolul Înaltei Curţi de Casaţie şi Justiţie, iar alte 2 în termenul de declarare a recursului), în 2 cauze a fost aplicată sancţiunea diminuării indemnizaţiei de încadrare lunară brută (1 cauză se află în curs de soluţionare pe rolul Înaltei Curţi de Casaţie şi Justiţie, iar alta a rămas irevocabilă), iar într-o altă cauză a fost aplicată sancţiunea disciplinară constând în avertisment (se află în termenul de declarare a căii de atac).  

Referitor la procurori, la finele anului 2012, un număr de 2 cauze se aflau în curs de soluţionare pe rolul Secţiei pentru procurori a Consiliului Superior al Magistraturii, într-o cauză a fost respinsă acţiunea disciplinară de către Secţia pentru procurori (aceasta nu a rămas irevocabilă), într-un număr de 2 cauze a fost aplicată sancţiunea disciplinară a excluderii din magistratură (1 cauză se află în curs de soluţionare pe rolul Înaltei Curţi de Casaţie şi Justiţie, iar cealaltă în termenul de declarare a recursului), într-o cauză a fost aplicată sancţiunea diminuării indemnizaţiei de încadrare lunară brută, însă această sancţiune a fost schimbată în calea de atac cu cea a avertismentului, iar în 2 cauze a fost aplicată sancţiunea disciplinară constând în avertisment (1 cauză a rămas irevocabilă, iar cealaltă se află în termenul de declarare a căii de atac).  

În anul 2012, Secţia pentru judecători a Consiliului Superior al Magistraturii a soluţionat două sesizări, prin care au fost invocate încălcări ale normelor de conduită prevăzute de Codul deontologic al judecătorilor şi procurorilor, una dintre acestea fiind admisă, iar alta respinsă. În ceea ce priveşte Secţia pentru procurori, aceasta nu a fost sesizată cu privire la astfel de încălcări.
În cursul anului 2012, 3 judecători şi 2 procurori au fost condamnaţi definitiv pentru infracţiuni de corupţie ori infracţiuni asimilate infracţiunilor de corupţie (1 singur judecător în cursul anului 2011). 

De asemenea, Consiliul Superior al Magistraturii a dispus suspendarea din funcţie a 6 procurori şi a 4 judecători, ca urmare a punerii în mişcare a acţiunii penale împotriva acestora.  (3 procurori şi 2 judecători în anul 2011).

În perioada de referinţă, Secţia pentru judecători a fost sesizată cu o cerere pentru încuviinţarea percheziţiei domiciliare (3 cereri în anul 2011), cu 2 cereri pentru încuviinţarea reţinerii şi cu 4 cereri pentru încuviinţarea arestării preventive (3 cereri în anul 2011), toate fiind admise. De asemenea, Secţia pentru procurori a fost sesizată cu 2 cereri pentru încuviinţarea percheziţiei domiciliare şi la locul de muncă, cu 2 cereri pentru încuviinţarea reţinerii şi cu 2 cereri pentru încuviinţarea arestării preventive, care, de asemenea, au fost admise.


Totodată, au fost efectuate verificări de către inspectorii din cadrul Inspecţiei judiciare, ca urmare a înregistrării unui număr de 41 de cereri de apărare a reputaţiei profesionale, independenţei şi imparţialităţii (35 de cereri în anul 2011), 32 de cereri fiind formulate de judecători şi procurori, iar 9 cereri reprezintă sesizări din oficiu ale Consiliului Superior al Magistraturii.   

În cursul anului 2012, Direcţiile de Inspecţie Judiciară au realizat controalele dispuse de Secţiile Consiliului, din oficiu, sau la propunerea Inspecţiei judiciare, care au presupus: verificări directe (identificarea cauzelor mai vechi de 1 an de la data înregistrării în sistem şi a motivelor de tergiversare la unele instanţe; analiza dosarelor de mare corupţie aflate pe rolul Înaltei Curţi de Casaţie şi Justiţie şi pe rolul curţilor de apel şi instanţelor arondate acestora, din perspectiva managementului de caz; modul de respectare a dispoziţiilor legale referitoare la soluţionarea cu celeritate a cauzelor în toate cauzele mai vechi de 10 ani existente pe rolul instanţelor judecătoreşti; situaţia dosarelor cu o durată totală a procedurii judiciare ce depăşeşte 10 ani de la data înregistrării cererii de chemare în judecată/actului de sesizare, precum şi a dosarelor cu durata procedurii în sistemul judiciar cuprinsă între 5 şi 10 ani, aflate pe rolul Înaltei Curţi de Casaţie şi Justiţie; eficienţa managerială a procurorilor cu funcţii de conducere de la nivelul Parchetului de pe lângă Judecătoria Sectorului 4 Bucureşti; analizarea modalităţii de preluare a dosarelor de către unităţile de parchet superioare de la unităţile de parchet inferioare la Parchetul de pe lângă Înalta Curte de Casaţie şi Justiţie, Parchetul de pe lângă Curtea de Apel Bacău, Parchetul de pe lângă Curtea de Apel Timişoara, Parchetul de pe lângă Curtea de Apel Oradea, Parchetul de pe lângă Curtea de Apel Constanţa din cursul anului 2011 şi primul trimestru al anului 2012; etc) şi controale tematice.
Situaţiile neconforme dispoziţiilor regulamentare au fost remediate, atunci când a fost posibil, încă din timpul controalelor, iar dacă acest lucru nu a fost posibil de îndată, inspectorii au stabilit un termen de remediere, la expirarea căruia s-au efectuat noi verificări în vederea constatării remedierii deficienţelor.

 Direcţiile de Inspecţie judiciară au formulat propuneri adecvate, de natură a înlătura disfuncţionalităţile constatate ori pentru a îmbunătăţi activitatea domeniilor de activitate verificate.

Rapoartele de control înaintate Secţiilor Consiliului au fost aprobate, dispunându-se aducerea la îndeplinire a propunerilor Inspecţiei Judiciare, precum şi a altor măsuri care au fost considerate necesare de Secţiile Consiliului şi care au reieşit din constatările efectuate.

Pornind de la importanţa dialogului justiţie-societate, mediat de mass media, Consiliul Superior al Magistraturii a elaborat în cursul anului 2012 „Ghidul privind relaţia dintre sistemul judiciar din România şi mass - media” şi „Manualul pentru purtătorii de cuvânt şi structurile de informare publică şi relaţii cu mass - media”, ambele documente fiind aprobate de Plenul Consiliului Superior al Magistraturii. 

Adoptarea celor două documente a contribuit la îmbunătăţirea comunicării publice a instanţelor şi parchetelor, care au adoptat o serie de măsuri în vederea diseminării prevederilor cuprinse în aceste îndreptare: documentele au fost postate pe portalul instanţelor, pe paginile de internet ale parchetelor, afişate la aviziere, dezbătute cu purtătorii de cuvânt, cu personalul instanţelor, parchetelor şi cu reprezentanţii mass media în cadrul unor întruniri de lucru, difuzate în rândul opiniei publice prin intermediul unor pliante şi broşuri etc.

Majoritatea instanţelor şi parchetelor a comunicat că aplicarea în activitatea curentă a acestor documente a dovedit că acestea au avut şi au eficienţa scontată, nefiind semnalate dificultăţi.

În anul 2012, în cadrul spaţiului judiciar comun al Uniunii Europene, instanţele judecătoreşti, Ministerul Public şi autorităţile centrale române au avut o activitate bogată, cu rezultate notabile atât în domeniul cooperării judiciare în materie penală, cât şi în domeniul cooperării judiciare în materie civilă şi comercială.


În aplicarea principiilor recunoaşterii reciproce a hotărârilor judecătoreşti şi deciziilor judiciare şi al contactului direct între autorităţile judiciare din statele membre ale Uniunii Europene, instanţele judecătoreşti şi Ministerul Public au colaborat cu autorităţile judiciare omoloage din celelalte state membre în procedurile specifice de cooperare judiciară. Totodată, magistraţii români au avut un rol activ în cadrul Eurojust, al Reţelei Judiciare Europene în materie penală, Reţelei Judiciare Europene în materie civilă şi comercială şi al altor organisme şi structuri de cooperare judiciară.

În afara cadrului Uniunii Europene, reprezentanţi ai sistemului judiciar român au continuat şi în anul 2012 să reprezinte România în organisme şi comitete ale Consiliului Europei, Organizaţiei Naţiunilor Unite şi alte organizaţii internaţionale.

În anul 2012, a continuat derularea proiectelor finanţate de Banca Mondială, în cadrul Programului privind Reforma Sistemului Judiciar.

Ca şi în anii trecuţi, în cursul anului 2012, raporturile Consiliului Superior al Magistraturii cu Parlamentul României s-au concretizat, în principal, în participarea unor reprezentanţi ai Consiliului la şedinţele comisiilor de specialitate ale celor două camere ale Parlamentului în care s-au discutat acte normative care vizau sistemul judiciar.

Aceste raporturi s-au manifestat şi prin exprimarea unor avize şi puncte de vedere asupra unor propuneri legislative sau proiecte de acte normative, la solicitarea Camerelor Parlamentului.

În ceea ce priveşte raporturile Consiliului Superior al Magistraturii cu puterea executivă, se evidenţiază colaborarea cu Ministerul Justiţiei din perspectiva procesului legislativ, colaborare în cadrul căreia Consiliul şi-a exercitat atribuţiile referitoare la avizarea actelor normative care privesc activitatea autorităţii judecătoreşti. Nu doar Ministerul Justiţiei a solicitat avizul Consiliului Superior al Magistraturii asupra unor proiecte de acte normative, ci şi alte ministere.
O altă componentă a acestor raporturi o constituie exprimarea unor puncte de vedere, la solicitarea Ministerului Justiţiei sau a altor ministere, cu privire la diverse proiecte de acte normative ori propuneri legislative.

În fine, tot în cadrul relaţiilor Consiliului cu puterea executivă trebuie amintită participarea reprezentanţilor Consiliului la lucrările Comisiei de elaborare a Legii de punere în aplicare a Codului de procedură penală, constituită în cadrul Ministerului Justiţiei.

Nu în ultimul rând, trebuie menţionată participarea reprezentanţilor Consiliului, alături de cei ai Ministerului Justiţiei, la lucrările diverselor grupuri de lucru interinstituţionale constituite la nivelul Consiliului Superior al Magistraturii sau al altor instituţii, pe teme privind sistemul judiciar.

În ceea ce priveşte relaţia Consiliului cu Preşedintele României, dintre aspectele relevante pentru anul 2012, este de semnalat decizia Plenului Consiliului Superior al Magistraturii din 12 ianuarie 2012, de a se adresa Administraţiei Prezidenţiale pentru a propune evaluarea oportunităţii de retrimitere la Parlament a proiectului de Lege privind modificarea Legilor nr. 303/2004 şi nr. 317/2004, cu referire la răspunderea disciplinară şi la Inspecţia Judiciară, în vederea reluării dezbaterilor, în raport şi de considerentele exprimate anterior de Consiliul Superior al Magistraturii şi de sistemul judiciar.

La rândul său, Departamentul constituţional legislativ din cadrul Administraţiei prezidenţiale s-a adresat Consiliului Superior al Magistraturii, solicitând exprimarea unui punct de vedere asupra oportunităţii intrării în vigoare a Legii privind unele măsuri pentru degrevarea instanţelor judecătoreşti, precum şi pentru pregătirea punerii în aplicare a Legii nr. 134/2010 privind Codul de procedură civilă. 

Similar anilor precedenţi, raporturile cu societatea civilă, mass media, şi, în general, comunicarea între toţi factorii implicaţi în realizarea actului de justiţiei a fost bună şi foarte bună.

Introducere -  Scurte consideraţii privind sistemul judiciar în anul 2012

Privind retrospectiv asupra a ceea ce a însemnat anul 2012 pentru sistemul judiciar românesc, putem afirma, fără teama de a greşi, că a fost un an al marilor provocări, în care capacitatea sistemului de a face faţă evoluţiilor legislative şi instituţionale a fost supusă unui test extrem de dificil, pe care, graţie unor eforturi fără precedent, l-a trecut cu bine.

Astfel, anul 2012 a fost marcat de punerea în aplicare a noului Cod Civil şi de continuarea măsurilor de pregătire a punerii în aplicare a celorlalte trei noi coduri fundamentale – noul Cod de procedură civilă, noul Cod penal şi noul Cod de procedură penală.

Totodată, în acest an a intrat în vigoare noua legislaţie în materia răspunderii disciplinare a judecătorilor şi procurorilor, precum şi pentru organizarea şi funcţionarea Inspecţiei Judiciare pe principiul independenţei operaţionale, ca structură cu personalitate juridică proprie în cadrul Consiliului Superior al Magistraturii.
În anul 2012, au fost reglementate noi proceduri de promovare a magistraţilor la Înalta Curte de Casaţie şi Justiţie, bazate pe criterii obiective şi transparente. Totodată, au fost luate noi măsuri menite a eficientiza activitatea Înaltei Curţi de Casaţie şi Justiţie, pentru a deveni o veritabilă instanţă de casaţie, cu rol esenţial în unificarea practicii judiciare.

Într-un context economic, dar şi socio-politic dificil, autoritatea judecătorească din România a dovedit maturitate şi profesionalism, răspunzând de o manieră adecvată provocărilor variate. Judecătorii, procurorii, dar şi celelalte categorii de personal din sistemul justiţiei au desfăşurat o activitate notabilă, care a permis atingerea obiectivelor strategice asumate atât în cadrul Mecanismului de Cooperare şi Verificare, cât şi la nivelul fiecărei instituţii componente a sistemului judiciar.
Şi în acest an, activitatea Înaltei Curţi de Casaţie şi Justiţie şi a Ministerului Public, a Direcţiei Naţionale Anticorupţie în special, precum şi activitatea desfăşurată de Consiliul Superior al Magistraturii, au fost apreciate pozitiv în Raportul Comisiei Europene către Parlamentul European şi Consiliu privind progresele României în cadrul Mecanismului de Cooperare şi Verificare.

În anul 2012, au continuat măsurile menite a asigura un volum optim de lucru al judecătorilor, procurorilor şi grefierilor şi au fost făcuţi paşi importanţi spre elaborarea unei strategii coerente a resurselor umane în sistemul judiciar. Eforturile în acest domeniu s-au concentrat, în mod special, pe îndeplinirea obiectivelor asumate în cadrul celor două planuri strategice de acţiune pentru anul 2012 de asigurare a necesarului de resurse umane pentru funcţionarea în condiţii optime a instanţelor (inclusiv a Înaltei Curţi de Casaţie şi Justiţie) şi parchetelor.
În acelaşi timp, prin continuarea implementării proiectului „Stabilirea şi implementarea unui volum optim de lucru al judecătorilor şi grefierilor şi asigurarea calităţii activităţii instanţelor”, finanţat de Banca Mondială, Consiliul Superior al Magistraturii şi-a manifestat preocuparea pentru optimizarea activităţii instanţelor, prin stabilirea unor indicatori cheie de performanţă şi a unor criterii obiective pentru determinarea volumului optim de lucru al judecătorilor şi procurorilor. 

De asemenea, în anul 2012 a fost implementat proiectul privind Analiza independentă a funcţionării sistemului judiciar, raportul elaborat de experţi ai Băncii Mondiale reprezentând un veritabil audit independent al stării actuale a sistemului judiciar românesc, ale cărui concluzii vor fi avute în vedere la elaborarea viitoarelor documente strategice ale reformei judiciare.

Tot în anul 2012, pornind de la necesitatea identificării şi rezolvării principalelor probleme de care depinde aplicarea fără sincope a noilor coduri, prin Hotărârea nr. 1091 din data de 28.11.2012, Plenul Consiliului Superior al Magistraturii şi-a însuşit Planul de măsuri privind punerea în aplicare a Codului civil, Codului de procedură civilă, Codului penal şi Codului de procedură penală.
În cursul anului 2012, instanţa supremă şi-a continuat şi intensificat acţiunile menite să asigure îndeplinirea rolului constituţional de unificare a practicii judiciare la nivel naţional, prin mai multe modalităţi şi anume: mecanismul recursului în interesul legii, asigurarea publicării deciziilor sale relevante, organizarea de şedinţe la nivelul secţiilor instanţei supreme pentru dezbaterea problemelor de drept ridicate în jurisprudenţa acestora. 
România s-a aflat pe locul 6 (după Rusia, Turcia, Italia, Ucraina, Serbia) ca număr de cauze pe rolul Curţii Europene a Drepturilor Omului, faţă de locul 4 ocupat cu un an înainte, iar numărul total de cereri împotriva Statului Român aflate pe rolul Curţii a scăzut de la 12.286 la 8.712, dintre acestea aproximativ 3.000 fiind inadmisibile.
Principalele domenii în care Curtea de la Strasbourg a pronunţat hotărâri de condamnare a României, relevante pentru sistemul judiciar, sunt:  practica judiciară neunitară, durata excesivă a procedurilor judiciare, efectivitatea anchetei penale, echitatea procedurii civile sau penale.
În cursul aceluiaşi an, România a formulat observaţii scrise/susţinut pledoarii în 17 cereri preliminare, dintre care 12 formulate de instanţele naţionale şi 5 formulate de instanţe ale altor state membre, iar Curtea de Justiţie a Uniunii Europene a pronunţat hotărâri/ordonanţe în 6 cereri preliminare în care România a formulat observaţii. 
Institutul Naţional al Magistraturii împreună cu Şcoala Naţională de Grefieri au asigurat şi în cursul anului 2012 pregătirea  profesională a viitorilor magistraţi şi grefieri, dar şi a celor în funcţie, ţinând seama şi de  modificările legislative majore aduse de intrarea în vigoare a noilor coduri civil, penal, de procedură civilă şi de procedură penală şi a altor modificări legislative importante.

Din păcate, în anul 2012 au  existat şi situaţii în care autoritatea judecătorească a fost nevoită să întreprindă demersuri pentru a i se restabili rolul şi locul constituţional în stat sau pentru respectarea independenţei justiţiei. Astfel, Curtea Constituţională a constatat existenţa unui conflict juridic de natură constituţională între autoritatea judecătorească, reprezentată de Înalta Curte de Casaţie şi Justiţie, şi autoritatea legiuitoare, reprezentată de Senatul României, conflict declanşat prin refuzul Senatului României de a lua act de încetarea de drept a calităţii de senator a unei persoane, prin rămânerea definitivă şi irevocabilă a hotărârii judecătoreşti prin care se constata starea de incompatibilitate în care acesta se afla.
De asemenea, Consiliul Superior al Magistraturii a trebuit să intervină ferm atunci când indepedenţa justiţiei sau reputaţia şi independenţa unor magistraţi au fost afectate prin declaraţiile unor politicieni. În acest context, în cadrul Avizului nr. 685/2012 exprimat de Comisia europeană pentru democraţie prin drept (Comisia de la Veneţia) cu privire la compatibilitatea cu principiile constituţionale şi statul de drept a acţiunilor luate de Guvernul şi Parlamentul României în privinţa altor instituţii de stat, s-a arătat, printre altele, că respectarea independenţei organismelor judiciare este o condiţie indispensabilă pentru o democraţie fundamentată pe noţiunea statului de drept. Apărarea împotriva presiunii nejustificate asupra judecătorilor şi procurorilor reprezintă o sarcină tipică a unui consiliu judiciar. Pentru a garanta independenţa judiciară este important ca un consiliu judiciar să beneficieze de prevederi legale suficient de clare pentru această competenţă, inclusiv pentru a face declaraţii publice în numele sistemului judiciar. Chiar dacă Consiliul Superior al Magistraturii îndeplineşte deja această funcţie, o astfel de dispoziţie trebuie introdusă în Legea nr. 317/2004 privind Consiliul Superior al Magistraturii.
În anul 2012, Secţiile Consiliului Superior al Magistraturii au fost sesizate cu soluţionarea acţiunii disciplinare într-un număr de 26 de cauze, dintre care 18 cazuri privindu-i pe judecători şi 8 cazuri pe procurori.

De asemenea, 3 judecători şi 2 procurori au fost condamnaţi definitiv pentru infracţiuni de corupţie ori infracţiuni asimilate infracţiunilor de corupţie (1 singur judecător în cursul anului 2011). 

Consiliul Superior al Magistraturii a dispus suspendarea din funcţie a 6 procurori şi a 4 judecători, ca urmare a punerii în mişcare a acţiunii penale împotriva acestora.  (3 procurori şi 2 judecători în anul 2011).
În perioada de referinţă, Secţia pentru judecători a fost sesizată cu o cerere pentru încuviinţarea percheziţiei domiciliare (3 cereri în anul 2011), cu 2 cereri pentru încuviinţarea reţinerii şi cu 4 cereri pentru încuviinţarea arestării preventive (3 cereri în anul 2011), toate fiind admise. De asemenea, Secţia pentru procurori a fost sesizată cu 2 cereri pentru încuviinţarea percheziţiei domiciliare şi la locul de muncă, cu 2 cereri pentru încuviinţarea reţinerii şi cu 2 cereri pentru încuviinţarea arestării preventive, care, de asemenea, au fost admise.
Totodată, au fost efectuate verificări de către inspectorii din cadrul Inspecţiei judiciare, ca urmare a înregistrării unui număr de 41 de cereri de apărare a reputaţiei profesionale, independenţei şi imparţialităţii (35 de cereri în anul 2011), 32 de cereri fiind formulate de judecători şi procurori, iar 9 cereri reprezintă sesizări din oficiu ale Consiliului Superior al Magistraturii.   
La 2 octombrie 2012 a încetat, la termen, cel de-al doilea mandat al procurorului general al Parchetului de pe lângă Înalta Curte de Casaţie şi Justiţie, astfel încât au fost declanşate procedurile prevăzute de lege pentru numirea unui nou procuror general. De asemenea, au fost iniţiate procedurile pentru numirea unui nou procuror şef al Direcţiei Naţionale Anticorupţie, întrucât şi această funcţie importantă din sistemul judiciar este vacantă. Cele două proceduri nu au fost finalizate cu succes în anul 2012, urmând a fi reluate în cursul anului 2013.

Nu în ultimul rând, autorităţile judiciare române au avut, în anul 2012,  un rol activ în cadrul spaţiului judiciar comun al Uniunii Europene, având rezultate notabile atât în domeniul cooperării judiciare în materie penală, cât şi în domeniul cooperării judiciare în materie civilă şi comercială.
Astfel, în aplicarea principiilor recunoaşterii reciproce a hotărârilor judecătoreşti şi deciziilor judiciare şi al contactului direct între autorităţile judiciare din statele membre ale Uniunii Europene, instanţele judecătoreşti şi Ministerul Public au colaborat cu autorităţile judiciare omoloage din celelalte state membre în procedurile specifice de cooperare judiciară. Totodată, magistraţii români au avut un rol activ în cadrul Eurojust, al Reţelei Judiciare Europene în materie penală, Reţelei Judiciare Europene în materie civilă şi comercială şi al altor organisme şi structuri de cooperare judiciară.
În afara cadrului Uniunii Europene, autorităţile judiciare române au cooperat în cauze civile şi penale cu autorităţi din state terţe, iar reprezentanţi ai sistemului judiciar român au continuat şi în anul 2012 să reprezinte România în organisme şi comitete ale Consiliului Europei, Organizaţiei Naţiunilor Unite şi alte organizaţii internaţionale.

I.1 Activitatea instanţelor judecătoreşti 

I.1.1 Volumul de activitate la nivelul instanţelor judecătoreşti
Volumul total de activitate
În perioada de referinţă, exceptând instanţele militare care vor fi analizate distinct, la nivelul întregii ţări au funcţionat un număr de 176 judecătorii, 42 de tribunale, 4 tribunale specializate, 15 curţi de apel şi Înalta Curte de Casaţie şi Justiţie, care împreună au înregistrat un volum total de activitate de 3.335.672 dosare (cu 5% mai mult decât în anul 2011).

Din totalitatea dosarelor înregistrate pe rolul instanţelor naţionale, au fost soluţionate la nivel naţional 2.355.786 cauze, ceea ce reprezintă un procent de 71% (o creştere nesemnificativă comparativ cu perioada anterioară).

            Din punct de vedere grafic, situaţia stocurilor, a cauzelor nou intrate şi a dosarelor soluţionate pe ultimii 5 ani se prezintă după cum urmează:

 SHAPE  \* MERGEFORMAT 

Observaţie: Potrivit datelor prezentate, în intervalul 2008-2012, la nivel naţional, instanţele s-au confruntat cu o creştere progresivă a dosarelor nou intrate în sistem, ca urmare a creşterii exponenţiale a numărului persoanelor ce recurg la justiţie.  Pentru a face faţă acestui fenomen şi pentru a nu creşte necontrolat stocurile de dosare de la un an la altul, instanţele au fost nevoite să soluţioneze un număr tot mai mare de dosare (cu 1.089.795 cauze mai mult în 2012 comparativ cu anul 2008). 

    I.1.1.1. Volumul de activitatea la nivelul Înaltei Curţi de Casaţie şi Justiţie

           La nivelul instanţei supreme, a fost înregistrat la nivelul anului 2012 un număr de 38.061 cauze de soluţionat (un volum cu aproape 4.000 de cauze mai mic decât cel înregistrat în anul 2011).
           Sub aspect grafic, evoluţia volumului de activitate în cadrul ultimilor 5 ani la instanţa supremă, se prezintă astfel:

 Din punctul de vedere al stocurilor, precum şi al cauzelor nou intrate în toată această perioadă, situaţia se prezintă astfel:

Sub aspectul repartizării volumului de activitate pe secţii, la nivelul anului 2012, cea mai mare încărcătură de dosare de soluţionat a înregistrat-o Secţia de contencios administrativ şi fiscal, cu un volum de 11.761 cauze, urmată de Secţia I Civilă, cu un volum de 10.263 de cauze, Secţia penală cu 7.586 cauze şi Secţia a II-a Civilă cu 7.489 dosare de soluţionat. Completul de 5 judecători a înregistrat spre soluţionare 962 de cauze. În ultimii ani, Secţia de contencios administrativ a Înaltei Curţi de Casaţie şi Justiţie a înregistrat o creştere importantă a volumului de activitate (aproximativ 3.000 de cauze în ultimii 3 ani, creştere care nu se manifestă însă şi la nivelul dosarelor soluţionate).

            Din cele 38.061 dosare de soluţionat în anul 2012, au fost soluţionate 24.919 dosare, ceea ce reprezintă un procent de 65% (cu 4% mai mic decât cel înregistrat în anul 2011). 


Sub aspectul numărului cauzelor soluţionate, în ultimii 5 ani, dinamica se prezintă astfel:

I.1.1.2. Volumul de activitate la nivelul curţilor de apel

În perioada de referinţă, volumul de activitate al celor 15 curţi de apel civile care funcţionează în România a fost de 333.820 cauze (cu 25% mai mult comparativ cu situaţia înregistrată în anul 2011).
Din punct de vedere grafic, evoluţia volumului de activitate pe ultimii 5 ani, se prezintă astfel:

Se observă practic o creştere continuă a numărului cauzelor de soluţionat, diferenţa comparativ cu anul 2008 fiind de 102%.

Sub aspectul dinamicii numărului cauzelor nou intrate şi a stocului la început de perioadă pentru acelaşi interval, situaţia grafică se prezintă după cum urmează:

În perioada 2008 – 2012, creşterea numărului dosarelor nou intrate a fost de 77%, în timp ce nivelul stocurilor de dosare a crescut cu un procent de 244%. 

Prin raportare la volumul de activitate, curţile de apel pot fi grupate astfel:

· instanţe cu un volum de activitate situat sub 7.000 cauze - 0;
· instanţe cu un volum de activitate cuprins între 7.000 – 15.000 cauze – 5;
· instanţe cu un volum de activitate situat peste 15.000 de cauze – 10.

Volumul de activitate al curţilor de apel – situaţie comparativă

După cum se observă, numărul instanţelor cu un volum relativ mic de activitate a fost într-o continuă scădere, ajungându-se ca în anii 2011 şi 2012 nicio instanţă să nu mai înregistreze un volum de activitate sub 7.000 de cauze, deşi în anul 2008, 6 instanţe se aflau într-o astfel de situaţie. Mai mult, în anul 2012, toate instanţele înregistrează un volum de activitate de peste 10.000 de dosare. În egală măsură, numărul instanţelor cu un volum foarte mare de activitate a crescut de la 2 în anul 2008, la 10 în anul 2012.

Se evidenţiază, ca şi în cei 5 ani anteriori, trei curţi de apel cu un număr foarte mare de cauze de soluţionat comparativ cu celelalte, şi anume Curtea de Apel Bucureşti cu 60.973 cauze (56.878 cauze în anul 2011), Curtea de Apel Craiova cu 41.035 cauze (34.132 cauze în anul 2011) şi Curtea de apel Cluj cu 28.562 cauze (20.236 dosare în anul 2011).

La polul opus se află Curtea de Apel Bacău care a înregistrat la nivelul anului 2012 cel mai mic volum de activitate, respectiv 10.801 cauze (7.716 cauze în anul 2011) şi Curtea de Apel Piteşti, cu un volum de activitate de 11.196 dosare (8.154 dosare în anul 2011).  

Din cele 333.820 cauze înregistrate pe rolul curţilor de apel în perioada de referinţă, au fost soluţionate 232.970 cauze reprezentând 70% (201. 586 dosare în anul 2011,) rămânând totodată un stoc de 100.850 dosare de soluţionat (64.186 cauze au reprezentat stocul de final în anul 2011), ce se vor reporta spre soluţionare în anul 2013.

Grafic, situaţia dosarelor finalizate în ultimii 5 ani se prezintă astfel:

 În ceea ce priveşte cauzele creşterii volumului de activitate, exemplificăm evoluţia numărului cauzelor nou intrate, pentru materiile relevante statistic:

Astfel, în materie penală, numărul cauzelor nou intrate la curţile de apel în anul 2012 a fost de 35.183 dosare, 40.388 dosare înregistrându-se în anul 2011, în timp ce în anul 2010 acesta a fost de 28.581 dosare. Ponderea cauzelor nou intrate în materie penală în totalul cauzelor intrate la curţile de apel în 2012, a fost de 14 %.
În materia contenciosului administrativ şi fiscal, numărul cauzelor nou intrate în anul 2012 a fost de 120.058 dosare, în timp ce în anul 2011 a fost de numai 69.524, iar în anul 2010 numărul acestora a fost de 42.919. Creşterea faţă de anul 2010 este de 180%. Ponderea materiei în totalul cauzelor nou intrate la curţile de apel este de 48%.

În materiile litigii de muncă şi asigurărilor sociale, numărul cauzelor nou intrate în anul 2012 la curţile de apel a fost de 44.316,  în timp ce anul 2011 s-au îregistrat 53.020 dosare nou intrate, iar în anul 2010 numărul acestora a fost de 39.069. Ponderea materiei în totalul cauzelor nou intrate la nivelul curţilor de apel în anul 2012 este de 18%.

Un număr mare de cauze nou intrate s-au înregistrat în anul 2012 şi în materie civilă (21.000 de dosare), dar şi în materia litigiilor cu profesioniştii (10.300 cauze).
I.1.1.3. Volumul de activitate la nivelul tribunalelor

La nivelul celor 46 de tribunale civile, a fost înregistrat un număr de 1.017.162 cauze de soluţionat, în creştere comparativ cu anii anteriori. 

Situaţia creşterii volumului de activitate pe ultimii 5 ani se prezintă grafic astfel:

Creşterea numărului cauzelor de soluţionat în anul 2012, comparativ cu anul 2011, este de 8%, iar comparativ cu anul 2008, este de 65%.

Sub aspectul stocurilor şi al cauzelor nou intrate, situaţia grafică se prezintă după cum urmează:

În perioada 2008 – 2012, nivelul stocurilor de dosare a crescut cu un procent de 148%, în timp ce creşterea numărului dosarelor nou intrate a fost de 44%.

Aşadar, volumul de activitate în anul 2012 este superior celui înregistrat în anul 2011, creşterea fiind de 75.827 dosare. 

Raportat la volumul de activitate al tribunalelor, cu excepţia celor specializate, acestea pot fi grupate astfel:

· instanţe cu un volum situat sub 5.000 cauze – 0;
· instanţe cu un volum cuprins între 5.000 -10.000 cauze-7;

· instanţe cu un volum cuprins între 10.000 -15.000 cauze-6;

· instanţe cu un volum cuprins între 15.000 -20.000 cauze-8;

· instanţe cu un volum cuprins între 20.000 -30.000 cauze-11;   

· instanţe cu un volum de peste 30.000 cauze - 10.
Volumul de activitate al tribunalelor – situaţie comparativă

După cum se observă, în ultimul an există o creştere a numărului tribunalelor cu un volum foarte mare de activitate, 7 noi instanţe depăşind în acest an limita de 20.000 de dosare, dintre care 4 noi instanţe au depăşit limita de 30.000 de cauze.

Se evidenţiază şi în acest an 3 tribunale cu un volum excesiv de mare de activitate comparativ cu toate celelalte, şi anume Tribunalul Bucureşti cu un număr de 148.702 cauze (165.329 dosare în anul 2011), Tribunalul Dolj cu 42.008 cauze  (40.858 cauze în anul 2011) şi Tribunalul Constanţa cu 37.488 cauze (41.889 cauze în anul 2011).  

Dintre instanţele cu volum redus de activitate exemplificăm Tribunalul Călăraşi (5.909 dosare), Tribunalul Ilfov (6.503 dosare) şi Tribunalul Covasna (7632 dosare), aceste instanţe fiind menţionate în acelaşi sens şi în raportul pe anul 2011. 

Spre deosebire de anul precedent, se constată tutuşi o scădere de activitate în cazul Tribunalului Bucureşti cu 10%. În cadrul acestei instanţe, creşterea înregistrată a volumului de activitate în anul 2011 comparativ cu anul 2010 a fost de 25%. 

Din cele 1.017.162 cauze rulate în cursul anului 2012, a fost soluţionat un număr de 645.939 dosare (64%), rămânând un stoc de 371.223 dosare ce se va reporta în anul 2013. 

Ca şi în cazul curţilor de apel, numărul dosarelor soluţionate a crescut în mod semnificativ comparativ cu anii anteriori, creştere cauzată de majorarea numărului dosarelor nou intrate.
Comparativ, situaţia dosarelor soluţionate se prezintă după cum urmează:

           Activitatea la nivelul tribunalelor specializate
Evidenţiate distinct, tribunalele specializate au înregistrat un volum de activitate în anul 2012 de 17.340 cauze (22.149 în anul 2011), după cum urmează:

· Tribunalul pentru Minori şi Familie Braşov – 1.355 cauze, faţă de 1.267 cauze în 2011;

· Tribunalul specializat Argeş – 4.573 cauze, faţă de 4.797 cauze în 2011;

· Tribunalul specializat Cluj – 7.012 cauze, faţă de 8.989 cauze în anul 2011;

· Tribunalul specializat Mureş – 4.400 cauze, faţă de 7.096 cauze în anul 2011.

Din cele 17.340 cauze de soluţionat la nivelul tribunalelor specializate, au fost soluţionate 11.472 dosare (66%), rămânând în stoc  5.868 cauze de soluţionat în anul 2013.
În ceea ce priveşte dinamica dosarelor nou intrate pe materiile importante la nivelul tribunalelor, situaţia se prezintă după cum urmează:

Astfel, în materie penală, numărul cauzelor nou intrate în anul 2012 a fost de 60.081 dosare, în timp ce în anul 2011 numărul acestora a fost de 59.701 dosare, iar în anul 2008 de 72.787 dosare. Scăderea în anul 2012 a fost de aproximativ 21% comparativ cu anul 2008. Ponderea cauzelor penale nou intrate în totalul cauzelor nou intrate la tribunale a fost în anul 2012 de 9%.
În materia contenciosului administrativ şi fiscal, în anul 2012, numărul cauzelor nou intrate a fost de 229.619 dosare, în timp ce în anul 2011 numărul acestora a fost de 147.081 dosare, iar în anul 2008 de numai 44.227 cauze. Creşterea în anul 2012 faţă de anul 2008 în această materie a fost de 419%. Ponderea acestei materii în totalul volumului de activitate (cauze nou intrate) la tribunale a fost  de 33%.
În materiile litigiilor de muncă şi a asigurărilor sociale, numărul cauzelor nou intrate în anul 2012 a fost de 136.509 dosare, în timp ce în anul 2011 numărul acestora a fost de 117.038 cauze. În anul 2008, numărul acestora era de numai 88.104 cauze. Creşterea în anul 2012 comparativ cu anul 2008 a fost de 55%. Ponderea acestor litigii în totalul cauzelor nou intrate la tribunale în anul 2012 a fost de 19%.

În materia insolvenţei, volumul cauzelor nou intrate la tribunale a fost de 57.956 dosare. În anul 2011 numărul acestora a fost de 50.073 dosare, în timp ce în anul 2008 volumul acestor cauze a fost de numai 26.323 dosare. Creşterea înregistrată în anul 2012 faţă de anul 2008 este de 120%. În totalul cauzelor nou intrate la tribunale în anul 2012, litigiile privind falimentul ocupă un procent de 8%.

I.1.1.4. Volumul de activitate la nivelul judecătoriilor

La nivelul judecătoriilor, a fost înregistrat în cursul perioadei de referinţă un volum total de activitate de 1.946.629 cauze, cuprinzând dosarele rulate, adică stocul existent la 31 decembrie 2011, la care se adaugă dosarele nou intrate pe parcursul anului 2012.

Volumul de activitate în perioada analizată a crescut faţă de anul 2011 în mod nesemnificativ (4.628 dosare).
Volumul de activitate la nivelul judecătoriilor a înregistrat, pe ultimii 5 ani, următoarea dinamică:

          Faţă de anul 2008, volumul de activitate la nivelul judecătoriilor a crescut cu 59%. 

          Sub aspectul stocurilor şi al cauzelor nou intrate, în ultimii 5 ani, situaţia se prezintă după cum urmează:

[image: image16.emf] 

Judecătorii - stoc, cauze nou intrate 2008 - 2012

318528

431029

466619

281920

468367

1478262

1469270

1244054

939087

1475382

0

200000

400000

600000

800000

1000000

1200000

1400000

1600000

2008 2009 2010 2011 2012

cauze în stoc cauze nou intrate


În perioada 2008 – 2012, nivelul stocurilor de dosare a crescut cu un procent de 66%, în timp ce creşterea numărului dosarelor nou intrate a fost de 57%, însă după cum rezultă din grafic, acestea au rămas constante pe parcursul ultimilor 3 ani.


În funcţie de volumul de activitate, judecătoriile pot fi grupate astfel:

· instanţe cu volum situat sub 3.000 cauze – 44;
· instanţe cu volum cuprins între 3.000 - 5.000 cauze – 47;
· instanţe cu volum cuprins între 5.000-10.000 cauze - 38; 
· instanţe cu volum cuprins între 10.000-15.000 cauze - 9;

· instanţe cu volum cuprins între 15.000-20.000 cauze - 8;

· instanţe cu volum cuprins între 20.000-30.000 cauze - 13;
· instanţe cu un volum cuprins intre 30.000 – 50.000 cauze - 11.
· instanţe cu un volum de peste 50.000 de cauze – 6.
Volumul de activitate al judecătoriilor – situaţie comparativă

După cum se observă, comparativ cu anul anterior, numărul instanţelor cu un volum de activitate mai mare de 15.000 de cauze a rămas constant (8, 13 şi 17 instanţe). Chiar şi numărul judecătoriilor cu un volum de activitate de peste 50.000 de dosare a rămas acelaşi – 6 judecătorii.

Cele 6 instanţe au depăşit cu mult bariera de 50.000 de dosare, existând şi o instanţă care se apropie de cifra de 80.000 de cauze. Cele 6 instanţe care au înregistrat un volum de activitate mai mare de 50.000 de dosare sunt următoarele: Judecătoria Timişoara (51.036 dosare), Judecătoria Iaşi (51.361 dosare), Judecătoria Ploieşti (56.002 dosare), Judecătoria Sectorului 3 Bucureşti (62.877 dosare), Judecătoria Sectorului 2 Bucureşti (70.190 dosare) şi Judecătoria Sectorului 1 Bucureşti (79.829 dosare). Cu excepţia Judecătoriei Ploieşti, celelalte instanţe au fost menţionate în aceleaşi condiţii şi în raportul pe anul 2011. Judecătoria Constanţa este instanţa care a coborât în acest an sub limita de 50.000 de dosare (48.585 dosare). 

În anul 2008, numărul instanţelor cu un volum de activitate mai mare de 30.000 de cauze a fost de numai 5 unităţi. În acel an, cel mai mare volum de activitate înregistra Judecătoria Constanţa cu 48.093 cauze, urmată de Judecătoria Craiova cu 35.848 cauze. Judecătoria Sectorului 1 Bucureşti înregistra numai 30.906 dosare (creşterea înregistrată în cei 5 ani fiind de peste 150%). 

În acelaşi timp, se menţine un volum foarte mic de activitate în cazul Judecătoriilor Dragomireşti, Întorsura Buzăului, Târgu Lăpuş, Agnita, Moldova Nouă, Făget, Gurahonţ (sub 1.500 de dosare). Aceleaşi instanţe au fost menţionate şi în Raportul privind starea justiţiei pe anul 2011.

Dintre cele 1.946.629 cauze rulate în cursul anul 2012, a fost soluţionat un număr de 1.451.958 cauze, ceea ce reprezintă 75%. În cursul anului 2011 procentul înregistrat a fost de 76%. În consecinţă, în perioada de referinţă, a rămas un stoc de 494.671 de dosare ce va fi preluat în anul 2013 (stoc superior celui de la finele anului 2011).

Din punct de vedere grafic, dinamica dosarelor soluţionate pe ultimii 5 ani se prezintă astfel:

Faţă de anul 2008, numărul cauzelor soluţionate la nivelul tuturor judecătoriilor a crescut cu 60%.
În ceea ce priveşte defalcarea pe materii a volumului de activitate pentru anul 2012, numărul cauzelor nou intrate a fost următorul:

            - în materie penală 154.264 cauze (10%)

            - în materia plângerilor contravenţionale 256.063 cauze (17%);

            - în materie comercială 196.652 cauze (13%);

            - în materia dreptului familiei 106.913 cauze (7%);

            - în materia fondului funciar 15.295 cauze (1%);

            - în materia executării silite 479.214 dosare (32%).


Menţionăm faptul că, sub aspect procentual, în anul 2012, ponderile cauzelor nou intrate în materiile menţionate mai sus, raportat la volumul total al dosarelor nou intrate la nivelul judecătoriilor, sunt identice cu cele înregistrate în anul 2011. 

          În ceea ce priveşte volumul de activitate al instanţelor militare, situaţia se prezintă după cum urmează:

	Instanţa
	Volum de activitate
	Cauze soluţionate

	Tribunalul Militar Bucureşti
	448
	442

	Tribunalul Militar Iaşi
	35
	29

	Tribunalul Militar Cluj
	24
	22

	Tribunalul Militar Timişoara
	44
	39

	Tribunalul Militar Teritorial Bucureşti
	65
	54

	Curtea Militară de Apel
	92
	66


           Punctul de vedere al instanţelor judecătoreşti asupra domeniilor în care s-au produs creşteri, respectiv scăderi semnificative de activitate:

           În anul 2012, cea mai mare parte a instanţelor a identificat materiile contencios administrativ şi fiscal, litigii de muncă şi asigurări sociale, precum şi unele obiecte din materia civil care au produs o creştere importantă de activitate, mai ales la nivelul tribunalelor şi curţilor de apel.

Astfel, în materia Contencios administrativ şi fiscal, au fost nominalizate ca cele mai numeroase litigii cele privind restituirea taxei de poluare, precum şi cele privind obligarea autorităţilor la înmatriculare auto, fără plata taxei de poluare (obligaţie de a face). De menţionat faptul că acţiunile legislative incoerente au contribuit la creşterea numărului cauzelor de soluţionat în materia contencios administrativ în ultimii 5 ani, la tribunale cu peste 400%, iar la curţile de apel cu aproximativ 200%.

În materiile Litigii de muncă şi Asigurări sociale, curţile de apel şi tribunalele au considerat, în majoritatea lor, că procesele privind pensiile speciale, contestarea deciziilor de recalculare a pensiilor şi acordarea unor grupe de muncă, au înregistrat creşteri în anul 2012 şi au constituit în egală măsură un procent semnificativ în volumul cauzelor de soluţionat. După cum se observă, incoerenţele legislative sunt cele care, ca şi în contencios administrativ, au contribuit la supraîncărcarea instanţelor pe acest segment în anul care a trecut.

În ceea ce priveşte Litigiile civile, mai ales la nivelul judecătoriilor, au fost identificate ca şi obiecte de supraîncărcare plângerile contravenţionale (pentru amenzile privind neplata rovignetei şi în general privind O.U.G. nr. 195/2002), contestaţiile la executare, încuviinţarea executării silite şi somaţiile de plată. 

Unele instanţe au indicat creşteri ale volumului de activitate şi în materia Insolvenţei, mai ales pentru obiectul „Deschiderea procedurii insolvenţei”, dar şi în Penal la nivelul curţilor de apel, acest fapt fiind cauzat de aplicarea Legii 202/2010.

Exemplele instanţelor au fost mult mai puţin consistente în ceea ce priveşte domeniile în care s-au observat diminuări accentuate ale volumului de activitate. Cele mai multe dintre acestea au arătat că în anul 2012 nu se poate vorbi despre o scădere de activitate, ci din contră, de creşteri accentuate.

Cu toate acestea, punctual, a fost identificată la nivelul judecătoriilor o scădere pentru litigiile de fond funciar (care la nivel global oricum nu reprezintă decât un procent de 1% din întreg volumul de activitate), la tribunale pentru litigiile penale (de asemenea, ca un efect al Legii 202/2010) şi litigiile privind achiziţiile publice.
I.1.2 Încărcătura pe judecător
Precizări terminologice

Ca indice statistic, încărcătura pe judecător poate fi examinată fie în forma încărcăturii pe judecător (posturi efectiv ocupate), fie ca încărcătură pe post de judecător prevăzut în schema de personal.

Încărcătura pe judecător reflectă numărul de dosare pe care l-a avut de soluţionat un judecător în perioada de referinţă şi se calculează prin raportarea numărului total de dosare la numărul mediu al posturilor efectiv ocupate în anul 2012, aşa cum acesta a fost comunicat de instanţe

Încărcătura pe schemă se determină prin raportarea volumului de activitate la numărul total de posturi prevăzut în statele de funcţii ale instanţelor (conform evidenţelor C.S.M.).

I.1.2.1.  Încărcătura la nivelul Înaltei Curţi de Casaţie şi Justiţie

          În prealabil, trebuie precizat că pentru calcularea acestui indicator statistic a fost avut în vedere numărul de cauze ce a revenit spre soluţionare instanţei supreme în raport cu competenţa sa funcţională, în sensul judecării în stadiul procesual fond, dar şi în recurs, cu consecinţa multiplicării numărului dosarelor în raport de numărul membrilor completelor de judecată.

          Schema posturilor pentru acest an la instanţa supremă a fost de 121 posturi, în timp ce media posturilor de judecător ocupate pe parcursul anului a fost de 95 posturi.

          În consecinţă, încărcătura pe schemă pentru anul 2012 a fost determinată la 919 cauze, iar cea pe judecător la 1.170 cauze.
I.1.2.2. Încărcătura la nivelul curţilor de apel

Trebuie menţionat de asemenea faptul că, pentru calcularea indicatorului statistic referitor la încărcătura de cauze/judecător şi în cazul curţilor de apel s-a ţinut cont de împrejurarea că aceste instanţe judecă atât în fond, cât şi în apel şi recurs.

Astfel, în anul 2012, s-a înregistrat o încărcătură medie pe judecător de 1.286 cauze şi o încărcătură medie pe schemă de 1.199 dosare. Comparativ cu anul 2011, încărcătura pe judecător s-a majorat cu 24%, iar cea pe schemă s-a majorat cu 26%.

Pe ultimii 5 ani, situaţia celor doi indicatori se prezintă după cum urmează:

Încărcătura pe judecător a crescut comparativ cu anul 2008 cu 116%, iar cea pe schemă cu 111%.

Sub aspectul încărcăturii pe judecător, prima poziţie a fost ocupată de Curtea de Apel Alba Iulia cu 2.030 dosare pe judecător (1.314 cauze în anul 2011), urmată de Curtea de Apel Oradea cu 1.853 dosare (1.465 dosare pe judecător în anul 2011) şi Curtea de Apel Târgu Mureş cu 1.670 cauze pe judecător (1.156 în anul 2011). Curtea de Apel Alba Iulia înregistrează o schemă de 41 posturi (39 de posturi ocupate efectiv), necesitatea suplimentării schemei fiind evidentă.

Cel mai mic nivel de cauze pe judecător l-a înregistrat Curtea de Apel Bucureşti – 906 cauze (în creştere de la 864 dosare pe judecător în anul 2011), urmată de Curtea de Apel Iaşi cu 967 dosare pe judecător.

În ceea ce priveşte încărcătura pe schemă, în anul 2012, prima poziţie este ocupată de Curtea de apel Alba Iulia (1.931 dosare pe schemă), urmată de Curtea de apel Oradea (1.793 dosare pe schemă).

Cea mai mică încărcătură pe schemă a înregistrat-o, ca şi în cazul încărcăturii pe judecător, Curtea de Apel Bucureşti (810 dosare). 
I.1.2.3. Încărcătura la nivelul tribunalelor

În prealabil, trebuie precizat că pentru calcularea acestui indicator statistic au fost avute în vedere nu numai numărul de cauze ce a revenit spre soluţionare instanţelor de acest grad, ci şi specificul tribunalelor de a fi atât instanţe de fond, cât şi de control judiciar (judecând deopotrivă în apel şi recurs). 

În anul 2012, la nivelul tribunalelor s-a înregistrat o încărcătură medie/judecător de 1067 cauze (constant faţă de anul 2011) şi o încărcătură a cauzelor/schemă de 959 cauze (creştere cu 3% comparativ cu anul 2011).

Evoluţia pe ultimii 5 ani a acestor indicatori, se reprezintă grafic astfel:

Creşterea în anul 2012 a încărcăturii pe judecător faţă de anul 2008 a fost de 33%, iar creşterea încărcăturii pe schemă a fost de 36%.

Se remarcă din acest punct de vedere Tribunalul Argeş, cu o încărcătură/judecător de 1.620 cauze, Tribunalul Bihor cu o încărcătură de 1.611 cauze şi Tribunalul Prahova cu 1.568 dosare pe judecător. De menţionat faptul că, spre deosebire de alte instanţe, Tribunalul Argeş s-a confruntat cu un val exagerat de litigii (aproximativ 15.000 de cauze) având ca obiect recalculare pensie (restituire impozit raportat la limita de impozitare de 740 lei).

Printre instanţele cu încărcătură redusă pe judecător se remarcă Tribunalul Călăraşi, care a înregistrat un număr de 490 cauze/judecător, Tribunalul Covasna cu 693 cauze şi Tribunalul Buzău cu 748 cauze pe judecător. 

Încărcătura la nivelul tribunalelor specializate

La nivelul celor patru tribunale specializate s-a înregistrat următoarea situaţie:

	Instanţa
	Încărcătura pe schemă
	Încărcătura pe judecător

	Tribunalul pentru minori şi familie Braşov
	367
	367

	Tribunalul specializat Argeş
	640
	732

	Tribunalul specializat Cluj
	799
	977

	Tribunalul specializat Mureş
	674
	674


I.1.2.4.Încărcătura la nivelul judecătoriilor 


În perioada de referinţă s-a înregistrat o încărcătură medie a cauzelor pe schemă de 917 cauze şi o încărcătură pe judecător de 1.074 cauze.

Din punct de vedere grafic, evoluţia  încărcăturii pe judecător în ultimii 5 ani, se prezintă după cum urmează:

Comparativ cu anul 2008, încărcătura pe judecător a crescut cu 70%, iar încărcătura pe schemă, cu 62%.

Instanţele ce au înregistrat în perioada de raportare o foarte mare încărcătură/judecător sunt următoarele (aceste instanţe sunt singurele care au înregistrat o încărcătură mai mare de 2.000 de cauze pe judecător):
	Instanţa
	Cauze/judecător

	Judecătoria Cornetu
	2.870 

	Judecătoria Ploieşti
	2.333

	Judecătoria Buftea 
	2.331

	Judecătoria Giurgiu
	2.051

	Judecătoria Sector 4 
	2.022

	Judecătoria Sector 2
	2.005


Judecătoria Cornetu, care a înregistrat o încărcătură foarte mare pe judecător şi în anul 2011, a înregistrat o creştere de 500 de cauze pe judecător în ultimul an, având o schemă de 10 posturi, din care 8 ocupate în mod efectiv.

În ceea ce priveşte încărcătura pe schemă, în perioada de referinţă, s-au evidenţiat ca instanţe excesiv de încărcate Judecătoria Cornetu (2.296 cauze pe schemă), Judecătoria Buzău (1.912 cauze pe schemă), Judecătoria Brezoi (1.911 cauze pe schemă), Judecătoria Sectorului 2 Bucureşti (1.800 cauze pe schemă), etc.
Sub aspectul încărcăturii, la nivelul instanţelor militare, situaţia se prezintă după cum urmează:
	Instanţa
	Încărcătura pe schema
	Încărcătura pe judecător

	Tribunalul Militar Bucureşti
	112
	112

	Tribunalul Militar Iaşi
	9
	12

	Tribunalul Militar Cluj
	6
	6

	Tribunalul Militar Timişoara
	15
	22

	Tribunalul Teritorial Bucureşti
	13
	16

	Curtea Militară de Apel
	13
	15


I.1.3 Celeritatea soluţionării cauzelor
Numărul cauzelor soluţionate la nivel naţional în anul 2012 a fost de 2.355.786, ceea ce reprezintă o creştere total nesemnificativă comparativ cu anul 2011 (creştere de aproximativ 20.000 de cauze). Numărul dosarelor nesoluţionate rămase în stoc la sfârşitul anului 2012 a fost de 979.886, comparativ cu 854.771 dosare în anul 2011.

Subliniem situaţia dificilă a instanţelor care, deşi soluţionează de la an la an tot mai multe dosare, se confrunta în acelaşi timp cu o creştere exponenţiala a stocurilor finale, ceea ce va duce într-un final, daca trendul se menţine, la blocarea activităţii la instanţele aglomerate.

Operativitatea la nivelul instanţelor

         I.1.3.1. Operativitatea la nivelul ÎCCJ 
            Numărul cauzelor de soluţionat la nivelul Înaltei Curţi de Casaţie şi Justiţie în anul 2012 a fost de 38.061 dosare, dintre acestea fiind soluţionate 29.919 cauze, rămânând un stoc final ce se va reporta pentru anul 2013 de 8.142 dosare. 
            Operativitatea la nivelul anului 2012 pentru această instanţă a fost de 65%, cu 5% mai puţin ca în perioada anului 2011.

            La nivelul secţiilor, distribuţia operativităţii a fost următoarea:

	Secţia
	Procent operativitate

	Secţia I civilă
	75%

	Secţia a II - a civilă
	67%

	Secţia penală 
	78%

	Secţia de contencios administrativ şi fiscal
	46%


I.1.3.2. Operativitatea la curţile de apel 

Din cele 333.820 cauze înregistrate pe rolul curţilor de apel în anul 2012, au fost soluţionate 232.970 dosare, rămânând un stoc de 100.850 cauze (64.186 cauze la finele anului 2011).

În procente, operativitatea medie la nivelul curţilor a fost de 71% în anul 2012, cu 7% mai puţin ca în perioada anterioară.

Instanţa înregistrată cu operativitatea cea mai mare a fost în anul 2012 Curtea de Apel Iaşi (84%); o operativitate de peste 80% a înregistrat şi Curtea de Apel Craiova. În anul 2011, cele mai bune procente de operativitate se apropiau de 100%.
În schimb, cu cea mai scăzută operativitate a fost înregistrată Curtea de Apel Suceava (62%), urmată de Curţile de Apel Bacău şi Târgu Mureş.

Scăderea operativităţii la curţile de apel este cauzată de creşterea excesivă a numărului cauzelor de soluţionat, aşa cum am arătat mai sus.

Comparativ, pentru ultimii ani, situaţia operativităţii medii se prezintă astfel:

I.1.3.3. Operativitatea la tribunale

Din cele 1.017.162  cauze de soluţionat în cursul anului 2012, a fost soluţionate un număr de 645.939 cauze, rămânând un stoc de 371.223 dosare (superior celui de la finele anului 2011).

În procente, operativitatea medie s-a situat la 67 %, cu 3% mai puţin ca în anul 2011.  

Instanţa care a înregistrat operativitatea cea mai mare în anul 2012 a fost Tribunalul Ialomiţa (o operativitate de 84%); o operativitate foarte mare au înregistrat, de asemenea, şi Tribunalele Arad şi Călăraşi (83%). 

În schimb, cea mai mică operativitate a înregistrat Tribunalul Bihor (51%), urmat de Tribunalele Vâlcea, Argeş şi Ilfov cu o operativitate de 57% .

Grafic, pentru ultimii 5 ani, situaţia se prezintă după cum urmează:

Operativitatea la tribunalele specializate

În procente, la instanţele specializate operativitatea s-a distribuit astfel:

	                            Instanţa
	                         Operativitate

	Tribunalul pentru minori şi familie Braşov
	83%

	Tribunalul specializat Argeş
	62%

	Tribunalul specializat Cluj
	71%

	Tribunalul specializat Mureş
	66%


I.1.3.4. Operativitatea la nivelul judecătoriilor

Din cele 1.946.629 cauze de soluţionat în cursul anului 2012, au fost soluţionate 1.451.958 dosare, rămânând un stoc de 494.671 cauze.
În procente, operativitatea medie a fost de 79% (faţă de 80% în anul 2011).

Instanţa cu operativitatea cea mai mare a fost determinată în anul 2012 Judecătoria Ineu (97%), urmată  de Judecătoriile Calafat şi Gurahonţ; 

În schimb, cea mai mică operativitate a fost înregistrată la Judecătoria Brezoi (27%); o operativitate mică au înregistrat de asemenea şi Judecătoriile Buzău, Feteşti şi Ploieşti. Judecătoria Brezoi a funcţionat în anul 2012 cu 5 posturi ocupate la o schemă de asemenea de 5 posturi.

Grafic, situaţia se prezintă după cum urmează:

La nivelul instanţelor militare, situaţia operativităţii se prezintă după cum urmează:

	Instanţa
	Operativitate %

	Tribunalul Militar Bucureşti
	99

	Tribunalul Militar Iaşi
	83

	Tribunalul Militar Cluj
	92

	Tribunalul Militar Timişoara
	89

	Tribunalul Teritorial Bucureşti
	83

	Curtea Militară de Apel
	72


I.1.4 Managementul resurselor umane

A. Măsuri adoptate pentru ocuparea posturilor vacante. Strategii şi direcţii de acţiune
            Prin Hotărârea nr. 184/09.03.2012, Plenul Consiliului Superior al Magistraturii a aprobat Planul strategic de acţiune pentru anul 2012 de asigurare a necesarului de resurse umane pentru funcţionarea în condiţii optime a instanţelor şi parchetelor.


Prin hotărârea anterior menţionată, au fost stabilite, ca obiective, ocuparea posturilor de execuţie vacante de judecător şi procuror prin modalităţile prevăzute de lege (repartizarea auditorilor de justiţie, organizarea concursului de admitere la Institutul Naţional al Magistraturii, a concursului de admitere în magistratură în condiţiile art. 33 din Legea nr.303/2004 republicată, cu modificările şi completările ulterioare şi a concursului de promovare în funcţii de execuţie) şi ocuparea funcţiilor de conducere vacante de la instanţe şi parchete. 


Totodată, prin Hotărârea nr. 280/05.04.2012, Plenul Consiliului Superior al Magistraturii a aprobat Planul strategic de acţiune pentru anul 2012 de asigurare a necesarului de resurse umane pentru funcţionarea în condiţii optime a Înaltei Curţi de Casaţie şi Justiţie, fiind stabilit ca obiectiv ocuparea posturilor de execuţie vacante de judecător şi a celor de magistrat-asistent la nivelul instanţei supreme.


Eforturile Consiliul Superior al Magistraturii în vederea îndeplinirii obiectivelor stabilite prin hotărârile anterior menţionate sunt prezentate în cele ce urmează.

La data de 01.01.2012, din totalul de 4544 posturi de judecător, erau ocupate 4205 posturi de judecător şi vacante 339 de posturi, din care 225 erau corespunzătoare funcţiilor de execuţie, iar 114 funcţiilor de conducere.

Comparativ, este de precizat că, la începutul anului 2011, din totalul de 4516 posturi de judecător prevăzute în schemele instanţelor, erau vacante 435 posturi, din care 324 erau corespunzătoare funcţiilor de execuţie, iar 111 funcţiilor de conducere.

Distribuţia posturilor de judecător, pe grade de jurisdicţie, la data de 01.01.2012, se prezenta astfel:

	Categoria 
	Posturi de judecător prevăzute în  schemă
	Posturi de judecător vacante 

	
	Total
	Execuţie
	Conducere 
	Total 
	Execuţie
	Conducere

	ÎCCJ
	121
	115
	6
	14
	13
	1

	Curţi de apel (inclusiv CMA)
	770
	670
	100
	16
	5
	11 

	Tribunale (inclusiv TMTB şi tribunalele specializate)
	1487
	1253
	234
	79
	50
	29 

	Judecătorii (inclusiv instanţele militare)
	2166
	1860
	306
	230
	157
	73

	          Total 
	4544
	3898
	646
	339
	225
	114


Procentul de ocupare a posturilor, pe grade de jurisdicţie, este prevăzut în graficul de mai jos:

     Ocuparea posturilor de execuţie vacante de judecător
În cursul anului 2012, ocuparea posturilor de execuţie vacante s-a realizat prin modalităţile prevăzute de lege, ţinând cont de politica de resurse umane a Consiliului Superior al Magistraturii şi de nevoile concrete din sistem, respectiv prin:

· Repartizarea auditorilor de justiţie, absolvenţi ai Institutului Naţional al Magistraturii, promoţia 2012 

 Prin Hotărârea nr. 552/26.06.2012 a Plenului Consiliului Superior al Magistraturii au fost numiţi în funcţia de judecător stagiar un număr de 88 de auditori de justiţie – promoţia 2012.

· Numirea în magistratură pe bază de concurs, conform dispoziţiilor art. 33 al. (1)-(4) din Legea 303/2004

În cursul anului 2012 a fost finalizată procedura de numire a candidaţilor declaraţi admişi la concursul de admitere în magistratură, organizat la data de 13 noiembrie 2011 (concurs aprobat prin Hotărârea nr. 640/2011 a Plenului Consiliului Superior al Magistraturii), în condiţiile art.33 alin. 1 din Legea nr. 303/2004, republicată, cu modificările şi completările ulterioare. 

Astfel, au fost numite în funcţia de judecător la judecătorii 20 de persoane.
Totodată, în urma concursului de admitere în magistratură organizat în perioada 26 iunie – 10 octombrie 2012, aprobat prin Hotărârea nr. 530/2012 a Plenului Consiliului Superior al Magistraturii, pentru ocuparea a 50 de posturi de judecător la judecătorii şi a 50 de posturi de procuror la parchetele de pe lângă judecătorii, au fost numite în funcţia de judecător la judecătorii 50 de persoane.
· Numirea, la cerere, a procurorilor în funcţia de judecător 
  În anul 2012, au fost numiţi în funcţia de judecător 7 procurori.

· Numirea în funcţia de judecător, după promovarea examenului de capacitate, a procurorilor care au optat în acest sens

Plenul Consiliului Superior al Magistraturii a propus Preşedintelui României numirea în funcţiile de judecător şi procuror a candidaţilor care au promovat examenul de capacitate organizat în perioada 03 august – 13 decembrie 2011, un număr de 23 de procurori fiind numiţi, urmare a opţiunilor exprimate, în funcţia de judecător.

· Reîncadrarea în funcţia de judecător a foştilor judecători 

În anul 2012, Plenul Consiliului Superior al Magistraturii nu a formulat nicio propunere de reîncadrare în funcţia de judecător.


În acord cu datele prezentate mai sus, în anul 2012 au fost numite în funcţia de judecător la judecătorii, un număr de 188 de persoane, dinamica ocupării posturilor fiind prezentată în graficul alăturat:

În cursul anului 2012, au fost eliberate din funcţia de judecător un număr de 64 de persoane, după cum urmează: 
· 43 de persoane, prin pensionare;

· 11  persoane, prin demisie;

· 2 persoane, ca urmare a aplicării sancţiunii disciplinare a excluderii din magistratură;

· 3 persoane, ca urmare a condamnării definitive;

· 5 persoane, ca urmare a numirii în funcţia de procuror.

Totodată, în cursul acestui an s-au vacantat 8 posturi, ca urmare a decesului unor judecători.

Este de semnalat faptul că, la sfârşitul anului 2012, un număr de 512 judecători de la curţile de apel şi instanţele aflate în circumscripţia teritorială a acestora (cu excepţia Curţii Militare de Apel şi a instanţelor din subordine), la care se adaugă încă 18 judecători de la Înalta Curte de Casaţie şi Justiţie, îndeplineau condiţiile legale de pensionare. În mod firesc, aceştia pot solicita oricând eliberarea din funcţie, astfel că numărul posturilor vacante din sistem va putea fi oricând majorat.

Ca urmare a valorificării tuturor procedurilor de ocupare a posturilor vacante, la data de 01.01.2013, situaţia posturilor de judecător se prezintă astfel:
	Categoria 
	Posturi de judecător prevăzute în  schemă
	Posturi de judecător vacante 

	
	Total
	Execuţie
	Conducere 
	Total 
	Execuţie
	Conducere

	ÎCCJ
	121
	115
	6
	26
	26
	0

	Curţi de apel (inclusiv CMA)
	793
	692
	101
	17
	6
	11

	Tribunale (inclusiv TMTB şi tribunalele specializate)
	1505
	1273
	232
	64
	41
	23

	Judecătorii (inclusiv instanţele militare)
	2125
	1822
	303
	127
	63
	64

	          Total 
	4544
	3902
	642
	234
	136
	98

B. Echilibrarea schemelor de personal 
Echilibrarea schemelor de personal a constituit o preocupare a Consiliului Superior al Magistraturii şi în anul 2012. 

a. În acest sens, în cursul acestui an, Consiliul Superior al Magistraturii a depus toate diligențele necesare în vederea finalizării procedurile de redistribuire a posturilor de judecător, în acord cu hotărârile adoptate în cursul anului 2011 (Hotărârile nr.469/12.07.2011 şi nr.922/13.12.2011 ale Plenului Consiliului Superior al Magistraturii).

Prin Hotărârea nr.469/12.07.2011 a Plenului Consiliului Superior al Magistraturii s-a hotărât redistribuirea pe orizontală a unui număr de 12 posturi de judecător de la nivelul judecătoriilor, până la finele anului 2012 fiind redistribuite un număr de 8 posturi.

De asemenea, prin Hotărârea nr.922/13.12.2011 a Plenului Consiliului Superior al Magistraturii s-a acordat aviz conform pentru redistribuirea, atât pe orizontală, cât și pe verticală, a 48 de posturi de judecător. 

Totodată, în anul 2012, cu sprijinul Ministerului Justiţiei, Consiliul Superior al Magistraturii a iniţiat şi finalizat o nouă procedură de redistribuire a posturilor de judecător, în vederea echilibrării schemelor de personal ale instanţelor judecătoreşti, pe baza analizei evoluţiei volumului de activitate şi a încărcăturii/schemă aferente perioadei 2010 – sem. I 2012. 

Astfel, prin Hotărârea Plenului nr. 1080/28.11.2012, modificată şi completată prin Hotărârea Plenului nr. 1114/13.12.2012 şi finalizată cu emiterea Ordinului nr. 4305/C/2012, la finele anului 2012 au intervenit modificări la nivelul schemelor instanţelor, determinate de redistribuirea unui număr de 37 de posturi vacante de judecător, prin suplimentarea schemelor de personal ale unor instanţe (curţi de apel – 10 posturi, tribunale – 6 posturi şi judecătorii - 21 de posturi), corelativ cu reducerea schemelor de personal ale altor instanţe (curţi de apel – 1 post, tribunale – 4 posturi şi judecătorii - 32 de posturi). 

În concret, urmare a procedurii menţionate, schemele curţilor de apel au fost suplimentate cu 9 posturi de judecător, schemele tribunalelor cu 2 posturi de judecător, în timp ce schemele judecătoriilor au fost reduse cu 11 posturi vacante de judecător.

Procedura menţionată anterior a vizat redistribuirea posturilor vacante atât la nivel naţional, cât și în circumscripţiile curţilor de apel, precum şi reducerea de posturi, ca efect al redistribuirii, la nivelul tribunalelor şi curţilor de apel. Pe de altă parte, au fost excluse din procesul de redistribuire instanţele la care au existat şi există în mod constant un număr mare de posturi vacante.


Criteriile pe baza cărora a operat această distribuire au fost următoarele: raportarea la datele statistice aferente perioadei 2010 – sem. I 2012, excluderea din analiză a instanţelor judecătoreşti la care încărcătura/schemă s-a situat cu mai puţin de 100 de cauze peste/sub media la nivel naţional, motivat de alternanţele volumului de activitate înregistrat în fiecare din anii supuşi analizei; compararea volumului de activitate cu numărul de posturi de judecător alocat instanţelor de acelaşi grad; excluderea din analiză a judecătoriilor cu o schemă de cel mult 3 posturi de judecător, pentru păstrarea unui număr de judecători care să asigure soluţionarea incidentelor procedurale; existenţa posturilor vacante de judecător la instanţele la care pot fi reduse posturi.

De asemenea, în cursul anului 2012, urmare a desfiinţării unor judecătorii prin Legea nr. 148/2011, schemele tribunalelor şi ale curţilor de apel au fost suplimentate cu câte 2 posturi de judecător. 

b. Pornind de la necesitatea identificării şi rezolvării principalelor probleme de care depinde aplicarea noilor coduri, prin Hotărârea nr. 1091 din data de 28.11.2012, Plenul Consiliului Superior al Magistraturii și-a însușit Planul de măsuri privind punerea în aplicare a Codului civil, Codului de procedură civilă, Codului penal şi Codului de procedură penală.

Unul dintre obiectivele planului sus-menţionat priveşte pregătirea resurselor umane pentru implementarea noilor coduri. 

În scopul atingerii acestui obiectiv, a fost constituit un grup de lucru interinstituţional format din reprezentanți ai Consiliului Superior al Magistraturii, Ministerului Justiţiei şi Ministerului Public care, până în anul 2013, are stabilit ca indicator de performanţă, printre altele, finalizarea proiectului privind raţionalizarea instanţelor şi parchetelor, prin desfiinţarea unor instanţe şi parchete cu volum mic de activitate, precum şi redistribuirea posturilor de judecător/procuror şi personal auxiliar rezultate din desfiinţarea instanţelor şi parchetelor.

Până în prezent, reprezentanţii instituţiilor implicate au discutat, de principiu, criteriile ce vor fi avute în vedere în procesul de raţionalizare a instanţelor judecătoreşti şi parchetelor, acestea fiind următoarele: instanţele/parchetele cu un volum de activitate de până la 3500/3600 cauze, calculat ca medie statistică  pe o perioadă relevantă, instanţele cu o schemă de 2-4 judecători, instanţele cu o schemă mai mare de 4 posturi de judecător, cu un volum de activitate, ca medie multianuală, de până la 3500/3600 de cauze, circumscripţiile teritoriale ale instanţelor şi posibilităţile de rearondare a localităţilor în cazul instanţelor desfiinţate, infrastructura (rutieră, feroviară), distanţele de parcurs până la sediile instanţelor la care vor fi arondate localităţile din cadrul instanţelor desfiinţate, elementele de cost privind funcţionarea instanţelor/parchetelor mici şi foarte mici, structura demografică a circumscripţiilor  instanţelor propuse spre desfiinţare şi posibilitatea stabilirii gradului de procesivitate şi a naturii cazuisticii deduse judecăţii, posibilităţile de reconversie a imobilelor, sedii ale instanţelor şi parchetelor propuse spre desfiinţare (sedii secundare, centre de pregătire), punctele de vedere ale ordonatorilor de credite (curţi de apel, tribunale  şi parchetele corespunzătoare).

Analiza efectuată la nivelul Grupului de lucru a identificat un număr de 67 de judecătorii și parchete de pe lângă acestea care se circumscriu criteriilor anterior enunţate.

Referitor la aceste instanţe, Consiliul Superior al Magistraturii a solicitat punctele de vedere ale conducerilor curţilor de apel cu privire la modalitatea concretă de eficientizare a activităţii judecătoriilor vizate, care ar consta fie în desfiinţarea acestora, cu indicarea expresă a instanţelor care pot prelua circumscripţia teritorială, fie în rearondarea unor localităţi între judecătoriile existente, în scopul echilibrării volumului de activitate. 

C.  Mobilitatea în sistemul judiciar
Ca şi în anii anteriori, în cursul anului 2012, au fost adoptate măsuri privind transferul, detaşarea şi delegarea judecătorilor, având în vedere atât interesul funcţionării în condiţii optime a instanţelor, cât şi cel personal al magistratului.

Astfel, în perioada de referință, au fost formulate şi analizate de Secţia pentru judecători a Consiliului Superior al Magistraturii 406 cereri de transfer ale judecătorilor, din care 86 de cereri au fost admise, 315 au fost respinse, 2 solicitări au fost amânate şi s-au înregistrat 3 renunţări la soluţionarea cererilor de transfer. 

Distinct de acestea, Secţia pentru judecători a Consiliului Superior al Magistraturii a dispus 28 de transferuri, în cazul judecătorilor numiţi în funcţii de conducere la alte instanţe decât cele la care au funcţionat. 

Totodată, în cursul anului 2012, au fost formulate şi analizate de Secţia pentru judecători a Consiliului Superior al Magistraturii un număr de 81 de cereri de detaşare ale judecătorilor, atât în cadrul sistemului, cât şi la alte instituţii sau autorităţi publice, din care au fost admise 36 de solicitări de detaşare, respinse 43 de astfel de solicitări, iar în cazul unui număr de 2 solicitări, titularii au renunţat la soluţionarea cererilor.

Totodată, s-a dispus prelungirea detaşării în cazul unui număr de 11 judecători, încetarea detaşării în 11 situaţii şi respingerea solicitării de prelungire a detaşării în alte 2 cazuri. 
La sfârşitul anului 2012, numărul judecătorilor detaşaţi la alte instituţii decât instanţele judecătoreşti era de 59 de judecători, însă posturile a 22 dintre aceştia erau ocupate pe perioadă nedeterminată, conform art. 134 ind.1 din Legea nr.304/2004, republicată, cu modificările şi completările ulterioare, ori prin detaşare. Ponderea numărului judecătorilor detaşaţi ale căror posturi nu au fost ocupate, în numărul total al posturilor de judecător, a fost de 0, 81  %, procent redus prin comparaţie cu cel înregistrat în anul precedent (1,33 %). 
În fine, Consiliul Superior al Magistraturii a analizat 5 solicitări de delegare a judecătorilor în funcţii de execuţie, respingându-le.
D. Dezvoltarea carierei profesionale a judecătorilor 
· Promovarea judecătorilor în funcţii de execuţie


În anul 2012, Plenul Consiliului Superior al Magistraturii a aprobat, prin Hotărârea nr. 56/2012, organizarea unui concurs de promovare efectivă a judecătorilor şi procurorilor în funcţii de execuţie, la data de 25 martie 2012. 


Pentru promovarea efectivă au fost scoase la concurs 112 posturi de execuţie la instanţele judecătoreşti (87 de posturi la tribunale şi 26 posturi la curţile de apel).
De asemenea, prin Hotărârea nr. 721/2012, Plenul a aprobat continuarea procedurilor concursului de promovare în funcţii de execuţie declanşat în anul 2011, pentru postul de judecător scos la concurs la Curtea de Apel Iaşi – Secţia de contencios administrativ şi fiscal, ca urmare a încetării efectelor suspendării procedurilor de concurs, prin pronunţarea deciziei civile nr. 3291/27.06.2012 a Înaltei Curţi de Casaţie şi Justiţie – Secţia de contencios administrativ şi fiscal.

După finalizarea concursului, Plenul Consiliului Superior al Magistraturii a dispus promovarea efectivă a 26 de judecători la curţile de apel şi a 69 de judecători la tribunale. 
Raportat la datele prezentate, la nivelul curţilor de apel gradul de promovabilitate şi de ocupare a posturilor scoase la concurs a fost de 100 %, iar la tribunale a fost de 79 %. 
Ulterior, prin valorificarea rezultatelor acestui examen, s-a dispus promovarea a încă 45 judecători (12 la curţile de apel şi 33 la tribunale).

În cursul anului 2012 nu a fost organizat concurs pentru promovarea judecătorilor în funcţii de execuţie pe loc.

· Promovarea în funcţia de judecător la Înalta Curte de Casaţie şi Justiţie


În cursul anului 2012 a fost organizat un concurs de promovare în funcţia de judecător la Înalta Curte de Casaţie şi Justiţie, în perioada 19 martie – 21 septembrie 2012, pentru ocuparea a 16 posturi vacante de judecător. Concursul a fost aprobat prin Hotărârea Plenului nr. 187/15.03.2012. La concurs s-au înscris 16 magistraţi, dintre care 15 au fost declaraţi admişi ca urmare a verificării condiţiilor prevăzute de lege pentru participarea la concurs. După desfăşurarea etapelor iniţiale prevăzute de Regulament, au fost declaraţi admişi 8 candidaţi, care s-au prezentat la ultima probă a concursului, cea scrisă.
După finalizarea concursului, Plenul Consiliului Superior al Magistraturii a dispus promovarea în funcţia de judecător la instanţa supremă a 2 judecători, singurii care au obţinut la probele scrise media minimă  8 (opt) şi cel puţin nota 7 (şapte) la fiecare probă scrisă.
E. Asigurarea conducerii la nivelul instanţelor judecătoreşti
· Numirea judecătorilor în funcţia de preşedinte şi vicepreşedinte

La începutul anului 2012 erau vacante un număr de 65 de funcţii de conducere (preşedinte şi vicepreşedinte) la judecătorii, tribunale, tribunale specializate, curţi de apel şi Curtea Militară de Apel. 

Pentru ocuparea acestora şi a celor care s-au mai vacantat ulterior (în total 101 funcţii), prin Hotărârea nr. 221/22.03.2012, Plenul a aprobat organizarea unui concurs sau examen în perioada  4 aprilie – 3 iulie 2012. După finalizarea acestui concurs, s-au ocupat 51 de funcţii de conducere dintre cele scoase la concurs, Secţia pentru judecători dispunând, în şedinţa din data de 03.07.2012, numirea candidaţilor declaraţi admişi, în funcţiile de conducere începând cu data de 15.07.2012 şi, în unele cazuri, începând cu data de 3 iulie 2012.

Ca urmare a neocupării tuturor funcţiilor de conducere vacante la concursul arătat şi a expirării mandatelor în cursul anului 2012, prin Hotărârea nr. 790/18.09.2012, Plenul a aprobat organizarea unui nou concurs sau examen, în perioada 21 septembrie - 12 decembrie 2012, pentru ocuparea unui număr de 133 de funcţii vacante de preşedinte şi vicepreşedinte la curţi de apel, tribunale, tribunale specializate şi  judecătorii. La acest concurs au fost înregistrate 131 de candidaturi.

După finalizarea acestui concurs/examen, au fost ocupate 75 de funcţii de conducere, începând cu data de 01.01.2013.


Pe baza datelor anterior prezentate rezultă că, la concursul organizat în prima parte a anului 2012, gradul de ocupare, în ceea ce priveşte funcţiile de conducere de la nivelul instanţelor judecătoreşti, a fost de 50%, iar la concursul organizat în cea de a doua parte a anului 2012, gradul de ocupare a fost de 56 %.

Se constată astfel că procentul de ocupare a funcţiilor de conducere a rămas în continuare unul redus, fiind comparabil cu cel înregistrat în cursul anului 2011.

· Numirea judecătorilor în alte funcţii de conducere, în temeiul dispoziţiilor art. 48 alin. 9 din Legea nr. 303/2004 


În cursul anului 2012, Secţia pentru judecători a numit 82 de judecători în funcţii de preşedinte de secţie.

Conform procedurii speciale prevăzute de art. 53 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare, Secţia pentru judecători a Consiliului Superior al Magistraturii a analizat candidaturile depuse pentru numirea în funcţia de preşedinte al Secţiei de contencios administrativ şi fiscal a Înaltei Curţi de Casaţie şi Justiţie, fiind numit în această funcţie domnul judecător Barbă Ionel. 

·  Delegarea în funcţii de conducere a judecătorilor

În cursul anului 2012, Secţia pentru judecători a admis 92 de delegări în funcţii de conducere, 86 de prelungiri de delegări în aceste funcţii şi a dispus încetarea delegării în alte 54 de situaţii. Totodată, Secţia pentru judecători a hotărât respingerea a 2 solicitări de delegare în funcţii de conducere. 


F. Aspecte relevante privind personalul auxiliar
Potrivit datelor comunicate de curţile de apel, la sfârşitul anului 2012, în statele de funcţii şi de personal ale instanţelor erau prevăzute 6858 posturi de grefier, din care 6750 posturi erau ocupate, iar 108 vacante. Ponderea posturilor de grefier cu studii superioare, în numărul total al posturilor de grefier existent în statele de funcţii şi de personal ale instanţelor, calculată ca medie naţională, a fost de 51, 24%.
În cursul anului 2012, la nivelul curţilor de apel au fost organizate concursuri pentru ocuparea posturilor vacante de grefier, conform art.36 din Legea nr.567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările şi completările ulterioare. 
Din totalul de 103 posturi scoase la concurs, au fost ocupate 98 de posturi, 22 dintre acestea fiind ocupate pe perioadă determinată.
Datele comunicate de curţile de apel relevă faptul că, la sfârşitul anului 2012, un număr de 32 grefieri îndeplineau condiţiile legale de pensionare, dintre care 3 grefieri la nivelul curţilor de apel, 14 grefieri la nivelul tribunalelor şi 15 grefieri la nivelul judecătoriilor.

Din datele furnizate de instanţe rezultă că, în cursul anului 2012, au fost aplicate personalului auxiliar 52 de sancţiuni disciplinare, după cum urmează: 25 de sancţiuni cu avertisment, 20 de sancţiuni vizând reducerea drepturilor salariale, 1 sancţiune constând în retrogradare în grad, 3 mutări disciplinare la o altă instanţă din circumscripţia curţii de apel şi 3 excluderi din profesie.


Totodată, instanţele au comunicat că, în perioada de referinţă, o persoană aparţinând categoriei personalului auxiliar de specialitate al instanţelor judecătoreşti a fost condamnată definitiv pentru fapte aflate în legătură cu exerciţiul atribuţiilor de serviciu, dar nicio altă persoană nu a fost trimisă în judecată pentru astfel de fapte.
G. Aprecieri ale instanţelor cu privire la managementul resurselor umane în sistemul judiciar

Potrivit datelor comunicate de 15 curţi de apel (mai puţin Curtea de Apel Bucureşti), comparativ cu anul 2011, în anul 2012, managementul resurselor umane realizat de Consiliul Superior al Magistraturii a fost similar celui din anul precedent. 

În ceea ce priveşte Curtea de Apel Bucureşti, această instanţă a apreciat că managementul resurselor umane realizat de Consiliul Superior al Magistraturii a fost total nesatisfăcător, de natură să afecteze funcţionalitatea în condiţii optime a instanţelor. 


Principalele critici aduse de instanţe politicii de resurse umane a Consiliului Superior al Magistraturii constau în următoarele:
· lipsa de comunicare cu preşedinţii curţilor de apel în privinţa propunerilor formulate;
· luarea deciziilor fără să se ţină cont de situaţiile concrete existente în instanţe;
· neluarea de măsuri concrete pentru adaptarea schemelor de personal, în condiţiile creşterii volumului de activitate, redistribuirea câtorva posturi la nivel naţional nefiind de natură să rezolve situaţia lipsei de personal;
· aprobarea detaşărilor la diferitele instituţii, în pofida avizului negativ al instanţelor şi a lipsei de personal;
· adoptarea unei politici de resurse umane diferită de la o instanţă la alta, în condiţii identice de volum de activitate, posturi vacante;
· abandonarea redistribuirii posturilor de personal auxiliar; 
· lipsa de transparență şi coerenţă în criteriile pe baza cărora se soluţionează cererile de transfer, detaşare şi delegare;
· lipsa de viziune în managementul resurselor umane pe termen lung;
· lipsa de coordonare între direcţiile de specialitate ale Consiliului Superior al Magistraturii;
· lipsa de stabilitate în soluţii şi inconsecvenţa în decizii; 
· lipsa iniţiativelor şi a măsurilor de protecţie şi apărare a imaginii judecătorului în mass-media;
I.2 Infrastructura şi capacitatea instituţională a instanţelor judecătoreşti
Bugetul justiţiei trebuie împărţit în 3 părţi componente distincte: bugetul curţilor de apel, al tribunalelor, tribunalelor specializate şi al judecătoriilor (denumit în continuare bugetul instanţelor), bugetul Înaltei Curţi de Casaţie şi Justiţie şi bugetul Ministerului Public. 

Ministerul Justiţiei (M.J.) are calitatea de ordonator principal de credite pentru instanţele judecătoreşti
, Administraţia Naţională a Penitenciarelor şi alte instituţii subordonate.
	Anul
	Total buget M.J.
	 
	Buget instanțe
	 
	Ponderea bugetului instanţelor în bugetul M.J.
	 
	Evoluție

	2010
	  2.435.080.000     
	 
	   1.365.747.000     
	 
	56,09%
	 
	↑

	2011
	  2.228.243.000     
	 
	   1.262.609.000     
	 
	56,66%
	 
	↑

	2012
	 2.382.869.000
	 
	   1.373.405.000     
	 
	57,64%
	 
	↑


După cum se observă, indiferent de creşterile sau descreşterile bugetului ordonatorului principal de credite, ponderea bugetului instanţelor din acesta se află în trend ascendent, ceea ce înseamnă că evoluţiile negative au afectat într-o măsură mai mică aceste bugete. Fondurile bugetare alocate de la bugetul de stat Ministerului Justiţiei în anul 2012 sunt îndreptate către instanţele judecătoreşti în proporţie de aproximativ 57%, restul finanţând aparatul propriu şi celelalte instituţii subordonate financiar, astfel încât finanţarea Ministerului Justiţiei nu reprezintă niciodată gradul real de finanţare a instanţelor. 

Referitor la bugetul instanţelor, din tabelul următor rezultă în mod clar valorile alocate anual: 



Dinamica bugetului instanţelor 2010 - 2012 (în euro)

	Anul
	Instanţe
	Cheltuieli de personal
	Bunuri şi servicii
	Transferuri
	Investiţii

	2010
	    325.177.857     
	 ↑ 
	       283.010.238     
	 ↑ 
	        34.200.476     
	 ↑ 
	      815.952     
	 ↑ 
	     7.151.190     
	 ↑ 

	2011
	    299.907.126     
	 ↓ 
	       229.321.378     
	 ↓ 
	        34.567.221     
	 ↑ 
	 26.215.439     
	 ↑ 
	     9.803.088     
	 ↑ 

	2012
	    328.565.789     
	 ↑ 
	       271.130.144     
	 ↑ 
	        37.945.455     
	 ↑ 
	 12.402.392     
	 ↓ 
	     7.087.799     
	 ↓ 


Potrivit datelor de mai sus, o pondere semnificativă în bugetul instanţelor o au cheltuielile de personal. În ceea ce priveşte rubrica „transferuri”, în aceasta au fost incluse celelalte titluri de cheltuieli, respectiv cheltuielile cu proiectele finanţate din fonduri externe nerambursabile postaderare, programele cu finanţare rambursabilă, etc.
Pentru o analiză comparativă, în graficul de mai jos este prezentată alocarea bugetului instanţelor în perioada de referinţă.

Media cheltuielilor cu salariile din bugetul total alocat instanţelor în perioada 2010-2012 este de 82, 51%. Această medie a fost influenţată de alocările de fonduri bugetare pentru plata hotărârilor judecătoreşti, potrivit O.U.G. nr.71/2009.

Bugetul alocat instanţelor în anul 2010 la cheltuieli de personal înregistrează o creştere faţă de anul 2011, deoarece în anul 2010 au fost alocate fonduri pentru achitarea parţială a tranşei de 34% din hotărârile judecătoreşti, în valoare de aproximativ 138.884 mii lei. Bugetul alocat instanţelor în anul 2012 la cheltuieli de personal înregistrează o creştere faţă de anul 2011, deoarece în anul 2012 au fost alocate fonduri atât pentru creşterea salarială cu 8% începând cu luna iunie 2012, faţă de nivelul lunii mai 2012, cât şi pentru achitarea tranşei de 5% din hotărârile judecătoreşti. 

Fondurile alocate suplimentar în anul 2012 la cheltuieli de personal, cu ocazia celor două rectificări bugetare, au avut în vedere asigurarea finanţării ocupării unui număr de 126 de posturi vacante finanţate de judecători şi personal auxiliar şi a celor 564 posturi vacante nefinanţate de judecători şi personal auxiliar, potrivit Memorandumului aprobat în şedinţa Guvernului din data de 13 iunie 2012.
Luând în considerare incompatibilităţile, responsabilităţile şi volumul de activitate specifice funcţiei, mai puţin de jumătate dintre judecători au apreciat că drepturile salariale încasate în anul 2012 au fost adecvate, majoritatea considerând că au fost mici.

În cadrul bugetului instanţelor, analiza reflectă o atenţie continuă acordată bunurilor şi serviciilor. 

Creditele bugetare alocate instanţelor judecătoreşti pentru cheltuielile cu bunuri şi servicii înregistrează o creştere de 1,31% în anul 2011, faţă de anul 2010 şi o creştere de 8,99% în anul 2012, faţă de anul 2011.

Fondurile alocate în anul 2012 au fost utilizate atât pentru achitarea contravalorii serviciilor de prezentare, prelucrare şi distribuire acte de procedură prezentate în sistem TP, a costurilor de funcţionare şi a onorariilor avocaţilor, cât şi pentru reparaţii curente şi pentru achiziţionarea de mobilier pentru personalul nou încadrat, necesare pentru implementarea Noului Cod de procedură civilă. Prin ordonanţa de rectificare, Ministerul Justiţiei a fost autorizat să achiziţioneze mobilier şi aparatură birotică, pentru instanţele judecătoreşti, prin excepţie de la prevederile art. 24 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, cu modificările şi completările ulterioare.

La cheltuieli de capital au fost alocate fonduri în anul 2012 atât pentru obiectivele de investiţii, cât şi pentru dotarea cu echipamente IT (software, hardware) a personalului nou încadrat, necesară pentru implementarea Noului Cod de procedură civilă.
Dinamica fondurilor alocate în perioada 2010-2012 reflectă o diminuare la nivelul anului 2012, iar repartizarea acestora pentru reparaţii capitale, modernizări şi investiţii, este prezentată în tabelul de mai jos. 
	Fondurile prevăzute în anul 2012 pentru reparaţii capitale, modernizări şi investiţii

	- mii lei-

	
	Buget de stat 
	Fonduri externe rambursabile 

	
	Nr. obiective/proiecte
	fonduri alocate
	Nr. obiective/proiecte
	fonduri alocate

	Total 
	
	28.693
	
	41.360

	I. Construcţii
	
	19.532
	
	35.451

	Obiective (proiecte) de investiţii în continuare
	18 obiective, din care:
	  12.653 
	
	25.838

	
	· 4 obiective de investiţii în continuare finanţate de la Banca Mondială (de la bugetul de stat, partea de cofinanţare)
	      542
	·  8 obiective de investiţii în continuare finanţate 100% din fonduri externe rambursabile de la Banca Mondială
	25.838

	
	· 14 obiective de investiţii în continuare finanţate 100% de la bugetul de stat
	 12.111
	-
	-

	Alte cheltuieli de investiţii
	din care:
	
	
	

	
	· 6 proiecte – studii de prefezabilitate, fezabilitate şi alte studii prevăzute de lege
	82
	· 2 proiecte studii de prefezabilitate, fezabilitate şi alte studii prevăzute de lege
	1.037

	
	· 2 expertize, proiectare şi execuţie lucrări de consolidare
	1.667
	-
	-

	
	· 16 lucrări de modernizări, amenajări, reabilitări fond construit
	5.130      
	· 4 lucrări de modernizări, amenajări, reabilitări fond construit
	8.576

	II. Reparaţii capitale
	
	9.161
	
	

	
	· 30 lucrări de reparaţii capitale fond construit             
	   9.161
	
	


Fondurile prevăzute în anul 2012 pentru reparaţii capitale, modernizări şi investiţii au fost alocate pentru un număr de 77 de instanţe, dintre acestea 4 având atât o componentă de finanţare din fonduri externe rambursabile, cât şi o componentă de finanţare de la bugetul de stat. 
Majoritatea sediilor instanţelor sunt deţinute în proprietate şi doar o mică parte cu chirie. Starea sediilor instanţelor, potrivit datelor comunicate de Ministerul Justiției, este prezentată în tabelul următor:

	Starea sediilor instanţelor la 31 decembrie 2012
	Număr de sedii

	Sedii în stare foarte bună
	55

	Sedii în stare bună
	56

	Sedii în stare acceptabilă
	66

	Sedii în stare rea
	21

	Sedii în stare foarte rea
	7

	Număr total sedii de instanţe
	205


Potrivit opiniilor exprimate de instanțe, deşi în majoritatea cazurilor starea sediilor este considerată ca fiind satisfăcătoare, există şi sedii care se află într-o stare total nesatisfăcătoare, fiind total/parţial improprii desfăşurării activităţii şi pentru care nu sunt în desfăşurare lucrări de reparaţii capitale (Judecătoria Zărneşti, Judecătoria Bacău, Tribunalul Neamţ, Judecătoria Piatra Neamţ, Tribunalul şi Judecătoria Satu Mare, Curtea de Apel Oradea, Tribunalul Bihor şi Judecătoria Oradea). Pentru perioada următoare, instanțele au estimat un necesar de sedii noi pentru 49 de instanţe şi de lucrări de extindere la alte 43 de instanţe. 
Sinteza evoluţiei bugetului cuprinzând sumele de bani acordate instanţelor în perioada 2010-2012, este cuprinsă în tabelul următor:

	Anul
	Buget instanțe
	Buget ÎCCJ
	Total (LEI)
	Total (EURO)

	2010
	   1.365.747.000     
	    64.561.000     
	    1.976.596.384     
	    470.618.187     

	2011
	   1.262.609.000     
	    55.782.000     
	    1.890.522.000     
	    449.055.107     

	2012
	   1.373.405.000     
	    57.547.000     
	    2.077.428.000     
	    496.992.344     


Dinamica fondurilor alocate instanţelor şi Înaltei Curţi de Casaţie şi Justiţie în perioada 2010 - 2012 este prezentă în tabelul următor:  

Referitor la nivelul de finanţare obţinut în cursul anului 2012, instanţele au considerat că acesta a fost mai degrabă nesatisfăcător, decât satisfăcător. Astfel, 10 curţi de apel au considerat ca fondurile au fost insuficiente, atât sub aspectul finanţării activităţii curente, cât şi pentru plata integrală a drepturilor de personal, stabilite conform legii, 4 curţi de apel au considerat că alocările au fost identice ori similare cu cele din anul 2011, o curte de apel a concluzionat că au fost suficiente, luând în considerare şi dificultăţile generate de criza economică, iar o altă curte a arătat că au fost relativ suficiente pentru finanţarea activităţii curente, dar nu şi pentru plata integrală a drepturilor de personal, stabilite conform legii.
În ceea ce priveşte modul de repartizare a resurselor de către ordonatorii principali de credite, curţile au concluzionat, în majoritatea cazurilor, că alocarea fondurilor se face după criterii relativ obiective.

I.3 Activitatea Ministerului Public  
I.3.1 Volumul de activitate la nivelul parchetelor
În perioada de referinţă, exceptând parchetele militare, la nivelul întregii ţări au funcţionat un număr de 176 de parchete pe lângă judecătorii, 42 parchete pe lângă tribunale, 1 parchet specializat, 15 parchete pe lângă curţile de apel şi parchetul de pe lângă instanţa supremă, toate înregistrând un volum total de activitate de 3.351.866 lucrări, dintre care 1.754.215 dosare penale, incluzând în cadrul volumului de activitate al Parchetului de pe lângă Înalta Curte de Casaţie şi Justiţie şi activitatea D.N.A şi D.I.I.C.O.T. 


[image: image37.emf]Volumul de activitate la nivelul parchetelor în 2012 - lucrări

4.8%

76.3%

13.3%

5.7%

P.J.

P.T.

P.C.A.

P.I.C.C.J



[image: image38.emf]Volum de activitate la nivelul parchetelor în 2012 - cauze penale

1.5%

0.9%

5.0%

92.6%

Parchetele de pe lângă

judecătorii

Parchetele de pe lângă

tribunale

Parchetele de pe lângă curţile

de apel

P.I.C.C.J


I.3.1.1. Activitatea la nivelul Parchetului de pe lângă Înalta Curte de Casaţie şi Justiţie

La nivelul Parchetului de pe lângă Înalta Curte de Casaţie şi Justiţie (cu excepţia Secţiei parchetelor militare), numărul lucrărilor de soluţionat s-a ridicat la 31.406, în timp ce numărul dosarelor de soluţionat înregistrat a fost de 1700. Faţă de anul 2011, numărul lucrărilor de soluţionat a scăzut cu 21.981 lucrări (41%), în timp ce numărul cauzelor de soluţionat a scăzut cu doar 42 de dosare (2,4%). 

Numărul cauzelor soluţionate în acest an s-a ridicat la 747 (44%).

În acelaşi timp, Direcţia Naţională Anticorupţie a înregistrat în anul 2012 un număr de 36.376 lucrări şi 7.406 cauze de soluţionat. Comparativ cu anul 2011, numărul lucrărilor a crescut cu 212 (0,59%), în timp ce numărul dosarelor a crescut cu 791 cauze (11,96%).

Numărul cauzelor soluţionate în acest an s-a ridicat la 2.436 (32,89%).

La nivelul Direcţiei de Investigare a Infracţiunilor de Criminalitate Organizată şi Terorism, numărul lucrărilor de soluţionat s-a ridicat la 91.515, iar cel al dosarelor la 16.984 cauze. Comparativ cu anul 2011, numărul de lucrări a crescut cu 4.848 (5,59%); în acelaşi timp, numărul de cauze a crescut cu 1.106 (6,97%).

Numărul cauzelor soluţionate în acest an s-a ridicat la 6.255 (36,83%).
Dinamica numărului de cauze de soluţionat în ultimii 5 ani se prezintă astfel :

I.3.1.2 Activitatea la nivelul parchetelor de pe lângă curţile de apel

Cele 15 parchete de pe lângă curţile de apel au înregistrat spre soluţionare în perioada de referinţă un număr de 190.285 lucrări, dintre acestea 16.204 constituind dosare penale, repartizate unui număr de 230 de procurori.

             Cei doi indicatori, în ultimii 5 ani au înregistrat următoarea evoluţie:


[image: image40.emf]152804

160669

170041

212660

190285

13924

19700

16239

17119 16204

0

50000

100000

150000

200000

250000

2008 2009 2010 2011 2012

Parchetele de pe langa curtile de apel -volum de 

activitate in ultimii 5 ani

Nr. Lucrari Nr. Dosare




În funcţie de volumul dosarelor penale, parchetele de pe lângă curţile de apel se pot grupa astfel:

- unităţi cu volum mai mic de 500 dosare: 2 (0 în anul 2011);

- unităţi cu un volum cuprins între 500 şi 1.000 dosare: 8 (8 şi în anul 2011)

- unităţi cu un volum situat peste 1.000 dosare: 5 (7 în anul 2011).


Volumul de activitate privind numărul de dosare penale al parchetelor de pe lângă curţile de apel – situaţie comparativă:

Parchetele cu cel mai mare volum de dosare înregistrat în anul 2012 au fost Parchetul de pe lângă Curtea de Apel Bucureşti cu 3.388 dosare, cu 44 de dosare mai mult decât în anul 2011 (ocupând prima poziţie şi în anii anteriori), urmat de Parchetul de pe lângă Curtea de Apel Constanţa cu 1.784 dosare şi Parchetul de pe lângă Curtea de Apel Craiova cu 1.374 dosare.

La polul opus s-au aflat Parchetul de pe lângă Curtea de Apel Cluj cu un număr de numai 488 dosare şi Parchetul de pe lângă Curtea de Apel Târgu Mureş cu 497 cauze (în scădere comparativ cu anul 2011).
Din totalul celor 190.285 lucrări de soluţionat înregistrate la aceste unităţi de parchet în anul 2012, au fost soluţionate 177.945, reprezentând 94%; în acelaşi timp, din totalul celor 16.204 cauze penale de soluţionat, au fost soluţionate un număr de 9.925 dosare (61%).

Sub aspectul numărului de cauze soluţionate, situaţia din ultimii 5 ani se prezintă astfel: 

I.3.1.3. Activitatea la nivelul parchetelor de pe lângă tribunale

La nivelul celor 43 de parchete de pe lângă tribunale (inclusiv parchetul specializat) a fost înregistrat un volum de activitate de 444.206 lucrări, din care 87.398 dosare penale, repartizate unui număr de 503 procurori.


Comparativ, evoluţia acestor indicatori în ultimii 5 ani se prezintă astfel:

În funcţie de volumul de dosare penale, aceste unităţi de parchet se pot grupa astfel:



- unităţi cu un volum situat sub 1.000 dosare: 8 (9 în anul precedent );



- unităţi cu un volum cuprins între 1.000 – 3.000 dosare: 29 (27 în anul precedent);



- unităţi cu un volum de peste 3.000 dosare: 6 (la fel şi în 2011).
Volumul de activitate al parchetelor de pe lângă tribunale – situaţie comparativă privind dosarele penale:

Cu un volum ridicat de activitate se remarcă şi în acest an Parchetul de pe lângă Tribunalul Bucureşti, care a înregistrat în perioada de referinţă un volum de lucrări de 54.187, dintre care 14.365  dosare penale, în scădere la capitolul lucrări faţă de anul anterior cu 7.245 de unităţi, dar în creştere în ceea ce priveşte numărul de dosare, cu 1.113 cauze. În ordine descrescătoare a volumului de activitate, prin prisma numărului cauzelor penale, Parchetul de pe lângă Tribunalul Bucureşti a fost urmat de Parchetul de pe lângă Tribunalul Iaşi cu 5.459 dosare şi Parchetul de pe lângă Tribunalul Constanţa cu 4.752 dosare (ambele unităţi menţinând aceeaşi poziţie ca şi în anul 2011). 

Din totalul de 444.206 lucrări de soluţionat (dintre care 87.398 dosare penale) înregistrate la aceste unităţi de parchet, au fost soluţionate un număr de 380.889 lucrări (din care 34.928 dosare penale). Procentul de soluţionare a lucrărilor a fost determinat la 86%, iar cel al dosarelor la 40%. 

            Sub aspectul numărului de dosare soluţionate, dinamica ultimilor 5 ani se prezintă astfel:

Activitatea la nivelul Parchetului de pe lângă Tribunalul pentru cauze cu minori şi de familie Braşov

La nivelul unicului parchet specializat existent în prezent în această materie la nivel naţional s-au înregistrat în anul 2012, 2.670 lucrări de soluţionat, din care 324 dosare,  în scădere comparativ cu anul 2011 când au fost înregistrate 2.837 lucrări, din care 569 dosare penale; în anul 2012 au fost soluţionate 2.534 de lucrări, din care 264 dosare penale (10%). În acelaşi timp, numărul de procurori activi care operează la nivelul Parchetului de pe lângă Tribunalul Specializat pentru Minori şi Familie Braşov a fost de 3 persoane dintr-o schemă totală de 4 posturi.

I.3.1.4. Activitatea la nivelul parchetelor de pe lângă judecătorii

În perioada de referinţă, la nivelul întregii ţări au funcţionat un număr de 176 parchete pe lângă judecătorii, care au înregistrat un volum de activitate de 2.558.078 lucrări de soluţionat, din care 1.624.523 dosare, repartizate unui număr de 1.174 de procurori. 
Volumul de activitate al acestor unităţi a crescut în anul 2012 faţă de anul precedent cu 69.479 lucrări (aproximativ 3%) şi cu 94.207 dosare penale (creştere de 6%).


Din punct de vedere grafic, situaţia din ultimii 5 ani se prezintă astfel:

         În funcţie de volumul de activitate, parchetele de pe lângă judecătorii se pot clasifica astfel:


- unităţi cu volum mai mic de 3.000 dosare:  61 (70 în anul 2011);


- unităţi cu volum cuprins între 3.000 – 5.000 dosare: 39 (34 în anul 2011);


- unităţi cu volum cuprins între 5.000 – 10.000 dosare: 32 (33 în anul 2011);

- unităţi cu volum cuprins între 10.000 – 15.000 dosare: 18 (14 în anul 2011);

- unităţi cu volum cuprins între 15.000 – 20.000 dosare: 7 (6 în anul 2011);

- unităţi cu volum cuprins între 20.000 – 30.000 dosare: 6 (7 în anul 2011);

- unităţi cu un volum de peste 30.000 dosare: 13 (12 în anul 2011).

Volumul de activitate al parchetelor de pe lângă judecătorii cu privire la dosarele penale se prezintă grafic astfel:

Se constantă astfel că, în anul 2012, au existat 13 unităţi de parchet ce au înregistrat un volum de activitate de peste 30.000 de cauze (12 unităţi în anii 2011 şi 2010). De asemenea, numărul parchetelor cu un volum foarte mic de activitate a scăzut constant în ultimii 3 ani (cu 16 unităţi faţă de anul 2010).

 Astfel, din cele 13 parchete care au avut un volum de activitate mai mare de 30.000 de dosare penale, 10 unităţi de parchet au înregistrat un volum de dosare chiar mai mare de 40.000 de cauze, iar 6 dintre aceste unităţi un volum de activitate mai mare de 50.000 de dosare (Parchetul de pe lângă Judecătoria Sectorului 1 Bucureşti, Parchetul de pe lângă Judecătoria Sectorului 2 Bucureşti şi Parchetul de pe lângă Judecătoria Constanţa cu un volum de activitate mai mare de 60.000 dosare). Restul de 3 parchete cu un volum de peste 50.000 de cauze îl constituie Parchetul de pe lângă Judecătoria Sectorului 4 Bucureşti, Parchetul de pe lângă Judecătoria Sectorului 3 Bucureşti şi Parchetul de pe lângă Judecătoria Timişoara. 

Din totalul de 2.558.078 lucrări de soluţionat înregistrate la aceste unităţi de parchet, au fost soluţionate un număr de 1.449.114 lucrări, aproximativ 57%, procent mai mic cu aproape 3% faţă de cel din anul 2011.

De asemenea, din cele 1.624.523 dosare penale de soluţionat în anul 2012, au fost soluţionate 535.950 cauze, reprezentând 33%.

            Sub aspectul numărului de dosare soluţionate, dinamica ultimilor 5 ani se prezintă astfel:

În ceea ce priveşte Parchetele Militare, numărul lucrărilor de soluţionat în anul 2012 a fost de 12.469, din care au fost soluţionate 11.136 (89%). De asemenea, numărul cauzelor de soluţionat a fost de 1.786, fiind soluţionate 784 (44%), prin participarea unui număr total de 52 procurori militari.

I.3.2 Încărcătura pe procuror 

Acest indicator statistic reflectă numărul de dosare pe care un procuror le-a avut spre soluţionare în intervalul de timp analizat şi se determină concret prin raportarea numărului total de dosare de soluţionat din perioada de referinţă la numărul total de procurori. Trebuie precizat faptul că pentru calcularea acestui indicator statistic se au în vedere posturile efectiv ocupate, aşa cum au fost acestea comunicate de către Parchetul de pe lângă Înalta Curte de Casaţie şi Justiţie.

           I.3.2.1. Încărcătura de dosare pe procuror la nivelul Parchetului de pe lângă Înalta Curte de Casaţie şi Justiţie

             La nivelul Parchetului de pe lângă Înalta Curtea de Casaţie şi Justiţie, exceptând Secţia Parchetelor Militare, numărul cauzelor de soluţionat pe procuror a fost în perioada de referinţă de 13 dosare raportat la 132 de posturi ocupate efectiv. În schimb, dacă se ia în calcul doar numărul procurorilor care au participat efectiv la soluţionarea dosarelor penale şi care a fost de 93, rezultă o încărcătură medie de 18 dosare pe procuror.

              La nivelul Direcţiei Naţionale Anticorupţie, acest indicator s-a situat la nivelul de 60 de dosare pe procuror, iar la nivelul Direcţiei de Investigare a Infracţiunilor de Criminalitate Organizată şi Terorism la 69 dosare pe procuror, cifre raportate la numărul posturilor de procuror ocupate efectiv în aceste instituţii. În mod similar, dacă se ţine cont doar de numărul procurorilor care au lucrat efectiv la soluţionarea dosarelor penale, va rezulta o încărcătură crescută, de 64 de dosare pe procuror la D.N.A. (raportată la 115 procurori) şi de 75 de dosare pe procuror la D.I.I.C.O.T, (raportată la 228 de procurori).

I.3.2.2. Încărcătura la nivelul parchetelor de pe lângă curţile de apel
La nivelul parchetelor de pe lângă curţile de apel, a fost stabilită o medie naţională de 70 de dosare penale pe procuror. 

Grafic, evoluţia indicatorului pe ultimii ani se prezintă după cum urmează:

În anul 2012, cea mai mare încărcătură de cauze pe procuror a fost înregistrată de  Parchetul de pe lângă Curtea de Apel Constanţa, cu un număr de 137 de dosare penale pe procuror, Parchetul de pe lângă Curtea de Apel Bacău cu un număr de 100 dosare penale pe procuror şi Parchetul de pe lângă Curtea de Apel Piteşti, cu un număr de 97 de dosare penale pe procuror. 

La celălalt pol, s-au situat Parchetul de pe lângă Curtea de Apel Cluj cu numai 35 dosare penale pe procuror, Parchetul de pe lângă Curtea de Apel Târgu Mureş cu 38 dosare pe procuror şi Parchetul de pe lângă Curtea de Apel Braşov cu 45 dosare penale pe procuror.

În ipoteza în care la parchetele de pe lângă curţile de apel ar fi ocupate integral posturile vacante de procuror s-ar obţine o încărcătură medie de numai 65 de dosare pe procuror (identică cu cea înregistrată în anul 2008).  


I.3.2.3.Încărcătura la nivelul parchetelor de pe lângă tribunale

La nivelul parchetelor de pe lângă tribunale, a fost stabilită o medie naţională de 174 dosare penale pe procuror.  


În ultimii 5 ani, evoluţia acestui indicator a fost următoarea:

În anul 2012 s-au remarcat ca având cea mai mare încărcătură de dosare pe procuror, în raport cu media naţională, următoarele unităţi: Parchetul de pe lângă Tribunalul Brăila (455 dosare), Parchetul de pe lângă Tribunalul Braşov (355 dosare) şi Parchetul de pe lângă Tribunalul Iaşi (303 dosare).

Încărcătura cea mai mică de dosare pe procuror a fost înregistrată de Parchetul de pe lângă Tribunalul Arad (62 de dosare), Parchetul de pe lângă Tribunalul Vâlcea (81 de dosare) şi Parchetul de pe lângă Tribunalul Dolj (83 de dosare pe procuror). 

Încărcătura la nivelul Parchetului de pe lângă Tribunalul specializat pentru cauze cu minori şi de familie Braşov

Activitatea Parchetului de pe lângă Tribunalul pentru Minori şi Familie Braşov a înregistrat ca medie un număr de 108 dosare penale pe procuror (190 dosare în anul 2011), funcţionând cu 3 procurori, dintr-o schemă de 4 procurori. 
I.3.2.4. Încărcătura la nivelul parchetelor de pe lângă judecătorii

La sfârşitul perioadei de referinţă, la nivelul parchetelor de pe lângă judecătorii, a fost stabilită o medie naţională de dosare penale de soluţionat pe procuror de 1.384 cauze.



Evoluţia încărcăturii pe procuror în ultimii ani a fost următoarea:

În perioada de referinţă, cea mai mare încărcătură pe procuror a înregistrat-o Parchetul de pe lângă Judecătoria Sectorului 2 Bucureşti cu 2.406 cauze pe procuror. Celelalte unităţi care au depăşit nivelul de 2.000 de dosare pe procuror sunt Parchetele de pe lângă Judecătoriile Sector 4 Bucureşti, Constanţa, Sector 3 Bucureşti, Cluj Napoca, Sector 1 Bucureşti, Tg. Bujor, Costeşti, Găeşti, Tg. Mureş şi Sector 5 Bucureşti, în ordinea enumerării lor.

De asemenea, în perioada de referinţă, mai multe parchete au înregistrat o încărcătură/procuror situată cu mult sub media naţională de dosare: Parchetul de pe lângă Judecătoria Întorsura Buzăului – 275 dosare, Parchetul de pe lângă Judecătoria Târgu Lăpuş – 371  dosare,  Parchetul de pe lângă Judecătoria Sălişte – 384 dosare, etc.
            Încărcătura pe schemă a Parchetelor militare în raport de numărul cauzelor s-a ridicat în anul 2012 la 19 dosare, iar încărcătura pe procuror la 34 de dosare.


Comparativ, gradul de încărcare pe procuror la nivel naţional, se prezintă astfel:

I.3.3 Celeritatea soluţionării cauzelor

Numărul lucrărilor soluţionate în anul 2012 la nivelul tuturor parchetelor, inclusiv la nivelul parchetelor militare, a fost de 2.146.384, în timp ce numărul dosarelor penale soluţionate, inclusiv la nivelul parchetelor militare, a fost de 591.025.

În procente, operativitatea înregistrată în anul 2012 a fost de 64% pentru lucrări, respectiv de 34% pentru dosare (fără a lua în considerare dosarele declinate sau suspendate).

          I.3.3.1. Operativitatea la nivelul Parchetului de pe lângă Înalta Curte de Casaţie şi Justiţie

           În anul 2012, numărul lucrărilor de soluţionat la această unitate a fost de 31.406, fiind soluţionate 23.549 lucrări, ceea ce reprezintă o operativitate de 75%. Numărul dosarelor de soluţionat a fost de 1.700, fiind soluţionate 747 dintre acestea, ceea ce se transpune într-o operativitate de 44%.

          În acelaşi mod, operativitatea D.N.A. este determinată la 73% pentru lucrări, respectiv la 33% pentru dosare. Cele două procente ale operativităţii pentru D.I.I.C.O.T sunt de 84%, respectiv 37%.

I.3.3.2. Operativitatea la nivelul parchetelor de pe lângă curţile de apel

În anul 2012, din totalul de 190.285 lucrări de soluţionat (din care 16.204 dosare penale), parchetele de pe lângă curţile de apel au soluţionat un număr de 177.945  lucrări (din care 9.925 dosare penale).

Procentual, operativitatea generală a fost de 94% în ceea ce priveşte numărul de lucrări şi de 61% raportat la numărul de dosare. 

Sub aspectul numărului cauzelor soluţionate, cea mai mare operativitate a înregistrat-o, ca şi în anul 2011, Parchetul de pe lângă Curtea de Apel Bacău cu 79%, urmat de Parchetul de pe lângă Curtea de Apel Braşov cu 75%. Operativitatea cea mai mică a înregistrat-o Parchetul de pe lângă Curtea de Apel Bucureşti cu un procent de 49%.

Media naţională a cauzelor penale soluţionate în anul 2012 a fost de 43 dosare pe procuror. 

I.3.3.3. Operativitatea la nivelul parchetelor de pe lângă tribunale

Dintre cele 444.206 lucrări de soluţionat în cursul anului 2012, au fost soluţionate la nivelul parchetelor de pe lângă tribunale un număr de 380.889 lucrări. De asemenea, din totalul de 87.398 dosare penale înregistrate, au fost soluţionate 34.928 cauze.

În procente, operativitatea generală a fost determinată la 86 % pentru lucrări, respectiv la 40 % pentru dosare penale. 

În ceea ce priveşte operativitatea calculată în raport cu numărul de dosare, cea mai mare operativitate a înregistrat-o Parchetul de pe lângă Tribunalul Covasna cu 79%, urmat de Parchetul de pe lângă Tribunalul Vrancea cu 74%, iar cea mai mică operativitate a fost obţinută de Parchetul de pe lângă Tribunalul Ilfov cu 14%.

Media naţională a cauzelor penale soluţionate pe procuror, înregistrată la nivelul parchetelor de pe lângă tribunale, a fost de 70 dosare în anul 2012.

Operativitatea la nivelul Parchetului de pe lângă Tribunalul pentru minori şi familie Braşov

 Din cele 2.670 lucrări aflate pe rol în anul 2012, au fost soluţionate 2.534 lucrări, rezultând o operativitate de 95%, iar în ceea ce priveşte dosarele penale, din cele 324 cauze aflate în lucru au fost finalizate 264, ceea ce determină o operativitate de 81%.  Numărul mediu de cauze soluţionate a fost de 88 de dosare pe procuror.

I.3.3.4. Operativitatea la nivelul parchetelor de pe lângă judecătorii 

Dintre cele 2.558.078  lucrări de soluţionat, în cursul anului 2012, au fost soluţionate un număr de 1.449.114. Din totalul lucrărilor, numărul de dosare de soluţionat a fost de 1.624.523, soluţionate dintre acestea fiind 535.950 cauze.

Procentual, operativitatea înregistrată a fost de 57 % raportat la numărul de lucrări, respectiv 33% raportat la numărul de  dosare.

Sub aspectul numărului de dosare soluţionate raportat la volumul de activitate, se remarcă Parchetul de pe lângă Judecătoria Tecuci cu operativitatea cea mai mare (de 69%), urmat de Parchetul de pe lângă Judecătoria Panciu cu 68% şi Parchetul de pe lângă Judecătoria Lieşti, de asemenea cu 67%. La polul opus se afla Parchetul de pe lângă Judecătoria Cluj Napoca cu cea mai mică operativitate de 17%, urmat de Parchetele de pe lângă Judecătoriile Sectoarelor 2,1,5 şi 3 Bucureşti, cu operativitate sub 20%.
Media naţională înregistrată la nivelul parchetelor de pe lângă judecătorii a cauzelor penale soluţionate pe procuror a fost de 457 de dosare.
Operativitatea la nivelul Parchetelor Militare s-a ridicat în anul 2012 la 89% în ceea ce priveşte numărul de lucrări şi la 44 % în ceea ce priveşte numărul de dosare penale.

O privire comparativă asupra operativităţii pe grade jurisicţionale la parchete se regăseşte în graficul de mai jos:

I.3.4 Managementul resurselor umane
A. Măsuri adoptate pentru ocuparea posturilor vacante. Strategii şi direcţii de acţiune
            Precizările făcute în cadrul Secţiunii 1 – Activitatea instanţelor judecătoreşti, din Capitolul I – Starea sistemului judiciar în anul 2012, în ceea ce priveşte măsurile adoptate pentru ocuparea posturilor vacante, strategiile şi direcţiile de acţiune ale Consiliului Superior al Magistraturii, sunt valabile (cu excepţia menţiunilor privind Înalta Curte de Casaţie şi Justiţie) şi în ceea ce priveşte parchetele.
La data de 01.01.2012, la nivelul parchetelor, din totalul de 2902 posturi de procuror, erau ocupate 2450 posturi de procuror şi vacante 452 de posturi, din care 288 erau corespunzătoare funcţiilor de execuţie, iar 164 funcţiilor de conducere.


Comparativ, la începutul anului 2011, la nivelul parchetelor, din totalul de 2850 posturi de procuror erau vacante 481 de posturi, din care 311 erau corespunzătoare funcţiilor de execuţie, iar 170 funcţiilor de conducere.

Distribuţia posturilor vacante, pe grade de jurisdicţie, la data de 01.01.2012, se prezenta astfel :

	Categoria 
	Posturi de procuror prevăzute în  schemă
	Posturi de procuror vacante

	
	Total
	Execuţie
	Conducere 
	Total 
	Execuţie
	Conducere

	PÎCCJ (inclusiv DNA, DIICOT şi Secţia parchetelor militare)
	598
	452
	146
	99
	61
	38

	Parchetele de pe lângă curţile de apel (inclusiv PCMA)
	260
	184
	76
	25
	6
	19  

	Parchetele de pe lângă  tribunale (inclusiv PTMTB şi PTMF)
	657
	479
	178
	143
	97
	46

	Parchetele de pe lângă judecătorii (inclusiv parchetele  militare)
	1387
	1153
	234
	185
	124
	61

	          Total 
	2902
	2268
	634
	452
	288
	164

     Ocuparea posturilor de execuţie vacante de judecător
În cursul anului 2012, ocuparea posturilor de execuţie vacante s-a realizat prin modalităţile prevăzute de lege, ţinând cont de politica de resurse umane a Consiliului Superior al Magistraturii şi de nevoile concrete din sistem, respectiv prin:

· Repartizarea auditorilor de justiţie, absolvenţi ai Institutului Naţional al Magistraturii, promoţia 2012 

 Prin Hotărârea nr. 552/26.06.2012 a Plenului Consiliului Superior al Magistraturii au fost numiţi în funcţia de procuror stagiar un număr de 87 de auditori de justiţie – promoţia 2012.

· Numirea în magistratură pe bază de concurs, conform dispoziţiilor art. 33 al. (1)-(4) din Legea 303/2004

În cursul anului 2012 a fost finalizată procedura de numire a candidaţilor declaraţi admişi la concursul de admitere în magistratură, organizat la data de 13 noiembrie 2011 (concurs aprobat prin Hotărârea nr. 640/2011 a Plenului Consiliului Superior al Magistraturii), în condiţiile art.33 alin. 1 din Legea nr. 303/2004, republicată, cu modificările şi completările ulterioare. 

Astfel, au fost numite în funcţia de procuror la parchetele de pe lângă judecătorii 21 de persoane.
Totodată, în urma concursului de admitere în magistratură organizat în perioada 26 iunie – 10 octombrie 2012, aprobat prin Hotărârea nr. 530/2012 a Plenului Consiliului Superior al Magistraturii, pentru ocuparea a 50 de posturi de judecător la judecătorii şi a 50 de posturi de procuror la parchetele de pe lângă judecătorii, au fost numite în funcţia de procuror la parchetele de pe lângă judecătorii 44 de persoane.

Pentru cele 6 posturi de procuror care au rămas neocupate la concurs, urmare a continuării procedurilor pentru candidaţii care au îndeplinit condiţiile de medie, Plenul Consiliului Superior al Magistraturii a hotărât, în şedinţa din data de 13.12.2012, înaintarea către Preşedintele României a propunerilor de numire în funcţia de procuror în privinţa a 6 persoane.
· Numirea, la cerere, a judecătorilor în funcţia de procuror

  În anul 2012, au fost numiţi în funcţia de procuror 5 judecători.
· Reîncadrarea în funcţia de procuror a foştilor procurori


În anul 2012, Plenul Consiliului Superior al Magistraturii nu a formulat nicio propunere de reîncadrare în funcţia de procuror.


În acord cu datele prezentate mai sus, în anul 2012, au fost numite în funcţia de procuror la parchetele de pe lângă judecătorii, un număr de 157 de persoane dinamica ocupării posturilor fiind prezentată în graficul alăturat:

În cursul anului 2012, au fost eliberate din funcţia de procuror un număr de 28 de persoane, pentru următoarele motive: 

· 17 procurori, prin pensionare;

· 2 procurori, prin demisie;

· 2 procurori, ca urmare a condamnării definitive pentru săvârşirea unei infracţiuni;

· 7 procurori, ca urmare a numirii în funcţia de judecător;

Totodată, în cursul acestui an, s-a vacantat  1  post, prin deces.

De asemenea, în perioada de referinţă, 23 de procurori stagiari au optat, după promovarea examenului de capacitate organizat în perioada 03 august – 13 decembrie 2011, pentru funcţia de judecător, în care au fost numiţi în luna februarie a anului 2012.
Este de semnalat faptul că, la sfârşitul anului 2012, un număr de 198 de procurori îndeplineau condiţiile de pensionare. În mod firesc, aceştia pot solicita oricând eliberarea din funcţie, prin pensionare, astfel că numărul posturilor vacante din sistem va putea fi oricând majorat.


Urmare a valorificării tuturor procedurilor de ocupare a posturilor vacante, la data de 01.01.2013, situaţia posturilor de procuror se prezintă astfel:
	Categoria 
	Posturi de procuror prevăzute în  schemă
	Posturi de procuror vacante

	
	Total
	Execuţie
	Conducere 
	Total 
	Execuţie
	Conducere

	PÎCCJ (inclusiv DNA, DIICOT şi Secţia parchetelor militare)
	598
	452
	146
	81
	25
	56

	Parchetele de pe lângă curţile de apel (inclusiv PCMA)
	260
	184
	76
	24
	8
	16

	Parchetele de pe lângă  tribunale (inclusiv PTMTB şi PTMF)
	657
	479
	178
	132
	85
	47

	Parchetele de pe lângă judecătorii (inclusiv parchetele  militare)
	1387
	1153
	234
	153
	92
	61

	          Total 
	2902
	2268
	634
	390
	210
	180

B. Echilibrarea schemelor de personal 

Precizările din Secţiunea 1 – Activitatea instanţelor judecătoreşti, Capitolului I – Starea sistemului judiciar în anul 2012, privind constituirea unui grup de lucru interinstituţional format din reprezentanți ai Consiliului Superior al Magistraturii, Ministerului Justiţiei şi Ministerului Public care are stabilit ca indicator de performanţă, printre altele, finalizarea proiectului privind raţionalizarea instanţelor şi parchetelor, prin desfiinţarea unor instanţe şi parchete cu volum mic de activitate, precum şi redistribuirea posturilor de judecător/procuror şi personal auxiliar rezultate din desfiinţarea instanţelor şi parchetelor, rămân valabile. 
C.  Mobilitatea în sistemul judiciar
Ca şi în anii anteriori, în cursul anului 2012, au fost adoptate măsuri privind transferul, detaşarea şi delegarea procurorilor, având în vedere atât interesul funcţionării în condiţii optime a parchetelor, cât şi cel personal al magistratului.

Astfel, în perioada de referință, Secţia pentru procurori a analizat un număr de 154 de cereri de transfer, din care 74 au fost admise, 79 au fost respinse, iar 1 a fost amânată.

Totodată, Secţia pentru procurori a dispus un număr de 24 de detaşări şi 15 prelungiri de detaşare şi a hotărât încetarea detaşării a 15 procurori, precum şi respingerea a 8 cereri de detaşare.
Un element de specificitate în ceea ce priveşte Ministerul Public îl constituie situaţia numirilor şi încetărilor de activitate la Direcţia de Investigare a Infracţiunilor de Criminalitate Organizată şi Terorism şi Direcţia Naţională Anticorupţie. 

Astfel, în anul 2012, şi-au încetat activitatea în cadrul Direcţiei de Investigare a Infracţiunilor de Criminalitate Organizată şi Terorism un număr de 10 procurori. În aceeaşi perioadă, Consiliul Superior al Magistraturii a avizat numirea în cadrul acestei structuri specializate a unui număr de 37 de procurori.

În ceea ce priveşte Direcţia Naţională Anticorupţie, în cursul anului 2012 şi-au încetat activitatea 4 procurori şi a fost avizată numirea unui număr de 13 procurori.

La sfârşitul anului 2012, numărul procurorilor detaşaţi la alte instituţii decât parchetele era de 48 de procurori, însă posturile a 12 dintre aceştia erau ocupate pe perioadă nedeterminată, în condiţiile art. 134 ind. 1 din Legea nr. 304/2004, republicată, cu modificările şi completările ulteriore. Ponderea numărului procurorilor detaşaţi ale căror posturi nu au fost ocupate, în numărul total al posturilor de procuror, a fost de 1,24 %, procent redus prin comparaţie cu cel înregistrat în anul precedent (2,2 %).
În aplicarea prevederilor art.57 din Legea nr.303/2004, republicată, cu modificările şi completările ulterioare, procurorul general al Parchetului de pe lângă Înalta Curte de Casaţie şi Justiţie a dispus delegarea unui număr de 172 de procurori în funcţii de execuţie.

D. Dezvoltarea carierei profesionale a procurorilor

În anul 2012, Plenul Consiliului Superior al Magistraturii a aprobat, prin Hotărârea nr. 56/2012, organizarea unui concurs de promovare efectivă a judecătorilor şi procurorilor în funcţii de execuţie, la data de 25 martie 2012. 


Pentru promovarea efectivă au fost scoase la concurs 131 de posturi la parchete (113 la parchetele de pe lângă tribunale şi 18 la parchetele de pe lângă curţile de apel). 
După finalizarea concursului, Plenul Consiliului Superior al Magistraturii a dispus promovarea efectivă a 60 de procurori la parchetele de pe lângă tribunale şi a 16 procurori la parchetele de pe lângă curţile de apel.
Raportat la datele prezentate, la nivelul parchetelor de pe lângă tribunale gradul de promovabilitate a fost de 53%, iar la parchetele de pe lângă curţile de apel a fost de 88%. 
Ulterior, prin valorificarea rezultatelor acestui examen, s-a dispus promovarea a încă 44 procurori (24 la parchetele de pe lângă tribunale şi 20 la parchetele de pe lângă curţile de apel.

În cursul anului 2012 nu a fost organizat concurs pentru promovarea procurorilor în funcţii de execuţie pe loc.

E. Asigurarea conducerii la nivelul parchetelor
· Numirea procurorilor în funcţia de procuror general, procuror general adjunct, prim procuror şi prim procuror adjunct
Pentru ocuparea celor 123 de funcţii de conducere vacante la parchete (procuror general, procuror general adjunct, prim procuror şi prim procuror adjunct), prin Hotărârea nr. 221/22.03.2012, Plenul a aprobat organizarea unui concurs sau examen în perioada 04 aprilie – 03 iulie 2012.
După finalizarea acestui concurs, s-au ocupat 60 de funcţii de conducere dintre cele menţionate, începând cu data de 15.07.2012. 

Ca urmare a neocupării tuturor funcţiilor de conducere vacante la concursul arătat şi a expirării mandatelor în cursul anului 2012, prin Hotărârea 790/18.09.2012, Plenul a aprobat organizarea unui concurs sau examen, în perioada 21 septembrie - 12 decembrie 2012, pentru ocuparea unui număr de 104 funcţii vacante de procuror general, procuror general adjunct, prim procuror şi prim procuror adjunct. 

După finalizarea acestui concurs/examen, au fost ocupate 41 de funcţii de conducere, începând cu data de 01.01.2013.

Pe baza datelor anterior prezentate rezultă că la primul concurs organizat în cursul anului 2012 pentru ocuparea funcţiilor de conducere vacante, gradul de ocupare a fost de 48,7%, iar la concursul organizat în cea de a doua parte a anului 2012, gradul de ocupare a fost de 39, 4 %.


Se constată astfel că procentul de ocupare a funcţiilor de conducere a rămas în continuare unul redus, fiind comparabil cu cel înregistrat în cursul anului 2011 (aproximativ 50%).
· Numirea procurorilor în alte funcţii de conducere, în temeiul dispoziţiilor art. 49 alin. 9 din Legea nr. 303/2004

În cursul anului 2012, Secţia pentru procurori a numit 65 de procurori în alte funcţii de conducere decât cele de procuror general, procuror general adjunct, prim procuror şi prim procuror adjunct, respectiv în funcţii de procurori şefi secţie.

Conform procedurii speciale prevăzute de art. 54 din Legea nr. 303/2004, republicată, cu modificările şi completările ulterioare, Secţia pentru procurori a Consiliului Superior al Magistraturii a emis avize negative pentru doi procurori, privind numirea în funcţia de procuror general al Parchetului de pe lângă Înalta Curte de Casaţie şi justiţie şi procuror şef al Direcţiei Naţionale Anticorupţie.

De asemenea, conform procedurii prevăzute de art. 55 din Legea nr.303/2004, republicată, cu modificările şi completările ulterioare, Secţia pentru procurori a Consiliului Superior al Magistraturii a numit 29 de procurori în funcţiile de procuror şef serviciu şi procuror şef birou la Direcţia Naţională Anticorupţie (10 procurori) şi Direcţia de Investigare a Infracţiunilor de Criminalitate Organizată şi Terorism (19 procurori).
Potrivit procedurii speciale prevăzute de art. 54 din Legea nr.303/2004 republicată, cu modificările şi completările ulterioare, propunerile ministrului justiţiei privind numirea în funcţia de procuror general al Parchetului de pe lângă Înalta Curte de Casaţie şi Justiţie şi procuror şef al Direcţiei Naţionale Anticorupţie, avizate negativ de către Secţia pentru procurori a Consiliului Superior al Magistraturii, au fost respinse de Preşedintele României.

· Delegarea în funcţii de conducere a procurorilor


În cursul anului 2012, în temeiul art.57 din Legea nr.303/2004 republicată, cu modificările şi completările ulterioare, procurorul general al Parchetului de pe lângă Înalta Curte de Casaţie şi Justiţie a dispus delegarea unui număr de 291 de procurori în funcţii de conducere. 


F. Aspecte relevante privind personalul auxiliar

Potrivit datelor comunicate de parchetele de pe lângă curţile de apel, la sfârşitul anului 2012, în statele de funcţii şi de personal ale parchetelor erau prevăzute 1679 posturi de grefier, din care 1591 posturi erau ocupate, iar 88 vacante. Ponderea posturilor ocupate de grefier cu studii superioare, în numărul total al posturilor ocupate de grefier de la nivelul parchetelor, calculată ca medie naţională, a fost de 67%.
În cursul anului 2012, la nivelul parchetelor de pe lângă curţile de apel au fost organizate concursuri pentru ocuparea posturilor vacante de grefier, conform art.36 din Legea nr.567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările şi completările ulterioare. 

Din totalul de 15 posturi scoase la concurs, au fost ocupate 15 posturi, 6 dintre acestea fiind ocupate pe perioadă determinată.
Datele comunicate de parchetele de pe lângă curţile de apel relevă faptul că, la sfârşitul anului 2012, un număr de 6 grefieri îndeplineau condiţiile legale de pensionare, din care 2 grefieri la nivelul parchetelor de pe lângă curţile de apel, 2 grefieri la nivelul parchetelor de pe lângă tribunale şi 2 grefieri la nivelul parchetelor de pe lângă judecătorii.

Din datele furnizate de parchete rezultă că, în cursul anului 2012, au fost aplicate personalului auxiliar 4 sancţiuni disciplinare, după cum urmează: 3 sancţiuni cu avertisment şi 1 sancţiune vizând reducerea drepturilor salariale.


Totodată, în perioada de referinţă, în ceea ce priveşte personalul auxiliar de specialitate din cadrul parchetelor de pe lângă curţile de apel şi parchetele din raza teritorială a acestora, nu s-au înregistrat trimiteri în judecată sau condamnări definitive pentru fapte penale aflate în legătură cu exerciţiul atribuţiilor de serviciu. 

G. Aprecieri ale parchetelor cu privire la managementul resurselor umane în sistemul judiciar


Potrivit datelor comunicate de 15 parchete de pe lângă curţile de apel (mai puţin Parchetul de pe lângă Curtea de Apel Timişoara), comparativ cu anul 2011, în anul 2012, managementul resurselor umane realizat de Consiliul Superior al Magistraturii a fost similar celui din anul precedent. 


În ceea ce priveşte Parchetul de pe lângă Curtea de Apel Timişoara, această parchet a apreciat că managementul resurselor umane realizat de Consiliul Superior al Magistraturii a fost foarte bun.

Spre deosebire de instanţe, parchetele nu au adus critici politicii de resurse umane a Consiliului Superior al Magistraturii.
I.4  Infrastructura şi capacitatea instituţională a parchetelor
Procurorul general al Parchetului de pe lângă Înalta Curte de Casaţie şi Justiţie este ordonator de credite pentru sistemul de parchete. Bugetul alocat acestor structuri relevă o continuă reducere a fondurilor alocate investiţiilor, spre deosebire de situaţia instanţelor. 
Dinamica bugetului alocat parchetelor 2010-2012 se prezintă în felul următor:

	Anul
	Buget total (RON)
	Buget total (EURO)
	Cheltuieli de personal (euro)
	Bunuri şi servicii (euro)
	Transferuri (euro)
	Investiţii (euro)

	2010
	546.288.384
	130.068.663
	113.448.988
	9.434.538
	952.630
	6.232.506

	2011
	572.130.997
	135.898.099
	117.520.428
	12.924.703
	168.408
	5.284.560

	2012
	646.476.000
	154.659.330
	137.313.876
	12.867.464
	439.474
	4.038.517


Reprezentarea grafică a fondurilor alocate în perioada de referinţă, pentru principalele titluri de cheltuieli, se regăseşte în tabelele de mai jos: 

Ca si cazul instanţelor, cheltuielile de personal au o pondere semnificativă în bugetul parchetelor. Trendul ascendent în alocarea resurselor pentru cheltuielile de personal  determină şi dinamica bugetelor parchetelor în perioada 2010-2012. 

Luând în considerare incompatibilităţile, responsabilităţile şi volumul de activitate specifice funcţiei, majoritatea procurorilor a apreciat că drepturile salariale încasate în anul 2012 au fost mici.

Creditele bugetare alocate parchetelor pentru cheltuielile cu bunuri şi servicii înregistrează o creştere de 37,32 % în anul 2011, faţă de anul 2010 şi o diminuare de 4,62 % în anul 2012, faţă de anul 2011.

Parchetele deţin în majoritatea cazurilor sedii în proprietate, starea acestora fiind considerată satisfăcătoare, doar câteva dintre acesta fiind apreciate ca fiind total nesatisfăcătoare, respectiv total/parţial improprii desfăşurării activităţii, pentru care nu sunt în desfăşurare lucrări de reparaţii capitale (ex. Parchetul de pe lângă Curtea de Apel Bucureşti, Parchetul de pe lângă Tribunalul Bucureşti, Parchetele de pe lângă Judecătoriile Sectoarelor 1-6 Bucureşti - în prezent îşi desfăşoară activitatea în cadrul aceluiaşi imobil, în condiţii improprii). Aflate într-o stare asemănătoare, pentru două sedii au fost demarate lucrări de reparaţii capitale (Parchetul de pe lângă Tribunalul Constanţa şi Parchetul de pe lângă Judecătoria Constanţa). Pentru perioada următoare, s-a estimat un necesar de sedii noi pentru 16 parchete, precum şi efectuarea de lucrări de extindere la alte 18 parchete. 

În condiţiile unor alocări de fonduri în perioada de referinţă în continuă scădere, în anul 2012 au fost repartizate credite bugetare atât pentru reparaţii capitale, modernizări şi investiţii, cât şi pentru dotări independente.

Pentru reparaţii capitale şi modernizări a fost alocată suma de 827.000 lei, pentru un număr de 11 parchete, după cum urmează: Parchetul de pe lângă Curtea de Apel Alba Iulia, Parchetul de pe lângă Tribunalul Neamţ; Parchetul de pe lângă Tribunalul Maramureş; Parchetul de pe lângă Tribunalul  Constanţa; Parchetul de pe lângă Curtea de Apel Craiova; Parchetul de pe lângă Tribunalul Satu Mare; Parchetul de pe lângă Judecătoria Aleşd; Parchetul de pe lângă Tribunalul Vâlcea; Parchetul de pe lângă  Judecătoria Ploieşti; Parchetul de pe lângă Tribunalul Mureş; Parchetul de pe lângă Curtea de Apel Bucureşti.

Fondurile alocate pentru investiţii în construcţii au fost de 10.413.200 lei, fiind repartizate pentru 11 parchete, şi anume: Parchetul de pe lângă Tribunalul Hunedoara; Parchetul de pe lângă Tribunalul Bacău; Parchetul de pe lângă Judecătoria Moineşti; Parchetul de pe lângă Tribunalul Bistriţa; Parchetul de pe lângă Judecătoria Mangalia; Parchetul de pe lângă Curtea de Apel Craiova; Parchetul de pe lângă Tribunalul Braşov; Parchetul de pe lângă Tribunalul Vrancea; Parchetul de pe lângă Judecătoria Curtea de Argeş; Parchetul de pe lângă Tribunalul Vâlcea; Parchetul de pe lângă Judecătoria Săveni.

Pentru dotări independente, bugetul alocat după rectificarea bugetară a fost de 5.419.190 lei. Din aceste fonduri au fost achiziţionate mijloacele fixe de natura utilajelor şi echipamentelor necesare derulării activităţii. 

Referitor la nivelul de finanţare obţinut în cursul anului 2012, parchetele au considerat că acesta a fost satisfăcător. Astfel, 6 parchete au considerat că fondurile au fost identice ori similare cu cele din anul 2011, 3 parchete au apreciat că fondurile au fost relativ suficiente pentru finanţarea activităţii curente, dar nu şi pentru plata integrală a drepturilor de personal, stabilite conform legii, 4 dintre parchete au precizat că fondurile au fost insuficiente, atât sub aspectul finanţării activităţii curente, cât şi pentru plata integrală a drepturilor de personal, stabilite conform legii, iar 2 parchete au arătat că aceste fonduri au fost suficiente, luând în considerare şi dificultăţile generate de criza economică.

În ceea ce priveşte modul de repartizare a resurselor de către ordonatorii principali de credite, parchetele au concluzionat, în majoritate, că alocarea fondurilor se face după criterii relativ obiective.

I.5 Calitatea actului de justiţie

I.5.1 Accesul la justiţie

Similar anilor anteriori, şi în anul 2012, principiul liberului acces la justiţie consacrat de art. 21 din Constituţia României, art.6 din Legea nr.304/2004 privind organizarea judiciară, republicată, cu modificările şi completările ulterioare, art.6 din Convenţia Europeană a Drepturilor Omului, art.10 din Declaraţia universală a drepturilor omului şi art.14 pct.1 din Pactul internaţional cu privire la drepturile civile şi politice, a fost respectat graţie inserării în legislaţia naţională - Legea nr.211/2004 privind unele măsuri pentru asigurarea protecţiei victimelor infracţiunilor, cu modificările ulterioare, O.U.G. nr.51/2008 privind ajutorul public judiciar în materie civilă, cu modificările şi completările ulterioare şi Legea nr.146/1997 privind taxele judiciare de timbru, cu modificările şi completările ulterioare – a unor dispoziţii exprese referitoare la diferite drepturi subsumate accesului la justiţie.

Din datele comunicate de instanţe, rezultă că, în anul 2012, au fost formulate un număr de 20.008 cereri de acordare a ajutorului pubic judiciar, faţă de doar 16.795 de cereri în anul 2011, fiind admise un număr de 12.158 dintre acestea (11.030 în anul 2011).

Se observă astfel că procentul cererilor de acordare a ajutorului public judiciar admise în anul 2012, din totalul celor formulate (61%), este comparabil cu cel înregistrat în anul 2011 (66%). 

În mod preponderent, obiectul acestor cereri a vizat scutiri, reduceri, eşalonări sau amânări de la plata taxelor judiciare prevăzute de lege, inclusiv a celor datorate în faza de executare silită, precum şi plata onorariului pentru asigurarea reprezentării, asistenţei juridice şi, după caz, a apărării, printr-un avocat numit sau ales, pentru realizarea sau ocrotirea unui drept ori interes legitim în justiţie sau pentru prevenirea unui litigiu.

În cursul anului 2012, instanţele şi parchetele au adoptat o serie de măsuri de natură să contribuie la îmbunătăţirea accesului liber la justiţie, constând, în principal, în următoarele: afişarea la sediile instanţelor şi parchetelor a informaţiilor de interes public pentru justiţiabili, soluţionarea cu celeritate a petiţiilor adresate, precum şi a solicitărilor privind furnizarea de informaţii de interes public, asigurarea unui program zilnic de audienţe.

Este de semnalat faptul că accesul liber la justiţie a fost facilitat în anul 2012 şi ca urmare a modificărilor aduse Codului de procedură civilă prin Legea nr.202/2010 privind unele măsuri pentru accelerarea soluţionării proceselor.
Astfel, toate curţile de apel au comunicat faptul că, în cursul anului 2012, prin raportare la prevederile art.132 ind.1 din Codul de procedură civilă, au realizat încunoştinţarea părţilor telefonic, prin fax sau poştă electronică în vederea prezentării la termen sau transmiterea actului supus comunicării prin mijloacele anterior enumerate. Curtea de Apel Bucureşti a precizat că a realizat astfel de încunoştinţări într-un număr mare de dosare, Curtea de Apel Craiova în aproximativ jumătate din dosarele aflate pe rol, iar restul curţilor de apel într-un număr redus de dosare.
În egală măsură, instanţele au comunicat că principalele cauze care au împiedicat folosirea pe scară largă a mijloacelor enumerate anterior au fost, în principal, următoarele : neindicarea datelor de contact în cererea de chemare în judecată sau întâmpinare şi lipsa confirmării de primire; lipsa accesului la serviciile de internet sau fax pentru părţile din mediul rural (dar nu numai); dotarea tehnică insuficientă a instanţelor şi lipsa personalului cu atribuţii exprese în acest sens; neconcordanţele existente între informaţiile oferite de Oficiul Registrului Comerţului şi Serviciul de Evidenţă Informatizată a Persoanelor, pe de o parte, şi sediile/domiciliile efective, dar şi alte date de identificare ale părţilor, pe de altă parte.
Respectarea principiului liberului acces la justiţie trebuie însă analizată şi prin raportare la numărul cererilor anulate pentru neplata taxelor judiciare de timbru, dar, mai ales, la cuantumul taxei care a atras sancţiunea anulării cereri. Sub acest aspect, din datele comunicate de instanţe, rezultă că, în cursul anului 2012, la nivel national au fost anulate pentru neplata taxelor de timbru un număr de 29.931 cereri, număr care este în mod evident redus prin raportare la totalul cererilor înregistrate pe rolul instenţelor judecătoreşti în anul 2012. 

Datele statistice comunicate de instanţe relevă că cele mai multe cereri au fost anulate pentru neplata taxelor de timbru la nivelul Curţii de Apel Bucuresti (6.140 cereri). În rest, în majoritatea cazurilor, la nivelul curţilor de apel au fost anulate, pentru motivul menţionat anterior, un numar cuprins între 1.500-2.000 cereri. 


Este de semnalat că cel mai mare nivel al taxelor de timbru care a atras sancţiunea anulării cererii s-a înregistrat la nivelul curţilor de apel Cluj (88.366 lei), Suceva (47.111 lei), Iaşi (35.384,54 lei) şi Galaţi (19.137,70 lei).
Tot din perspectiva asigurării respectării principiului accesului liber la justiţie în anul 2012, se impune a fi evidenţiată recurgerea părţilor la procedura medierii, formă alternativă de soluţionare a litigiilor, menită să rezolve divergenţele dintre părţi în mod voluntar şi confidenţial, prin ajungerea la un acord scris, care poate fi supus autentificării notarului public ori, după caz, încuviinţării instanţei de judecată, în materiile prevăzute de Legea nr. 192/2006 cu modificările şi completările următoare.

În cursul anului 2012, la nivelul instanţelor judecătoreşti, au fost soluţionate în materie civilă (în sens larg), ca urmare a recurgerii la procedura medierii, un număr de 1.728 de cauze. Cele mai multe litigii au fost stinse prin aceasta modalitate la nivelul Curţilor de Apel Bucureşti (568 cauze), Ploieşti (349 cauze), Piteşti (159 cauze), Galaţi (109 cauze) şi Oradea (100 cauze). În cea mai mare parte, la nivelul curţilor de apel, numărul cauzelor soluţionate prin procedura medierii se situează între 2 şi 52 de cauze ( ex. Curtea de Apel Constanţa - 52, Timişoara - 10, Braşov - 26, Alba Iulia - 37, Craiova - 42, Cluj - 7, Târgu Mureş -2). 


În materie penală, la nivelul întregii ţari a fost soluţionată ca urmare a recurgerii la procedura medierii o singură cauză pe raza Curţii de Apel Craiova.


La nivelul parchetelor, au fost rezolvate prin procedura medierii 3 cauze pe raza Curţii de Apel Bucureşti şi o cauză pe raza Curţii de Apel Timişoara, respectiv pe raza Parchetului de pe lângă Tribunalul Caraş-Severin.


Se observă astfel că numărul cauzelor soluţionate prin procedura menţionată este superior celui din anul precedent (1525 de medieri la instanţele judecătoreşti şi 2 medieri la nivelul parchetelor în anul 2011), dar nereprezentativ în raport cu gradul de încărcare al instanţelor judecătoreşti şi al parchetelor.

I.5.2 Ponderea hotărârilor atacate din totalul hotărârilor pronunţate. Indicele de desfiinţare. Ponderea cauzelor restituite de către instanţele de judecată în vederea refacerii urmăririi penale. Ponderea inculpaţilor achitaţi din totalul inculpaţilor trimişi în judecată. Ponderea hotărârilor pronunţate de instanţă, conform prevederilor art.278 ind.1 C.p.p., din totalul dosarelor penale finalizate cu soluţii de netrimitere în judecată
La nivelul celor 176 judecătorii care funcţionează în prezent, s-a înregistrat în cursul anului 2012, un volum total de 1.946.629 cauze (cuprinzând cauzele rulate, adică stocul existent la 31 decembrie 2011 la care se adaugă dosarele nou intrate în cursul anului 2012), din care au fost soluţionate un număr de 1.451.958 dosare.
Din totalul dosarelor soluţionate de judecătorii, au fost atacate cu apel sau, după caz, cu recurs la tribunal, 163.192 cauze. Rezultă astfel că ponderea atacabilităţii hotărârilor pronunţate de judecătorii în fond în anul 2012 a fost de 11%, procent identic cu cel înregistrat în anul 2011. Se poate observa că procentul justiţiabililor nemulţumiţi de hotărârile pronunţate de judecătorii este relativ mic, gradul de insatisfacţie a acestora reprezentând totuşi un aspect de analizat, întrucât conduce la creşterea duratei de soluţionare a cauzelor şi a întârzierii valorificării drepturilor recunoscute prin hotărâri judecătoreşti. Această situaţie are cauze multiple, lipsa unei practici judiciare unitare la nivelul instanţelor de grade diferite având un caracter preponderent (ceea ce reduce previzibilitatea jurisprudenţei, atât pentru părţi, cât şi pentru avocaţii lor).

Din totalul de 159.913 hotărâri pronunţate de tribunale în căile de atac, au fost pronunţate soluţii de admitere în 47.679 cauze, ponderea schimbării hotărârilor fiind în acest fel de 3% (de asemenea 3% şi în anul 2011). După cum se poate observa, în cea mai mare măsură nemulţumirile justiţiabililor nu au fost confirmate de instanţele care au soluţionat căile de atac şi mai mult, procentul a scăzut, comparativ cu anii trecuţi (5% în anul 2009).

Sub aspect grafic, situaţia ultimilor 5 ani se prezintă astfel:

La nivelul tribunalelor care funcţionează în România, au fost soluţionate în cursul anului 2012, în fond şi apel 503.729 cauze.
Dintre aceste cauze, 229.198 dosare au fost atacate cu apel sau, după caz, cu recurs la curţile de apel, ponderea atacabilităţii hotărârilor fiind în acest fel de 46% (41% în anul anterior).

Din totalul apelurilor şi recursurilor soluţionate de curţile de apel în anul 2012, respectiv 213.540 cauze, un număr de 22.800 apeluri şi recursuri au fost admise în cadrul acestor instanţe. 

Raportat la numărul total de cauze soluţionate de tribunale, rezultă un indice de desfiinţare de 5% (8% în anul anterior). 
Grafic, situaţia ultimilor 5 ani se prezintă astfel:

În anul 2012, Înalta Curte de Casaţie şi Justiţie a soluţionat 17.430  recursuri declarate împotriva hotărârilor curţilor de apel. 

Raportat la numărul total al cauzelor soluţionate la nivelul curţilor de apel, rezultă un indice de atacabilitate de 7%.

Principalele cauze indicate de instanțe, pentru care au fost desfiinţate/modificate hotărârile instanţelor inferioare în căile de atac, sunt: casarea hotărârii de fond pe elemente de apreciere cum ar fi: individualizarea pedepsei în interiorul limitelor impuse de lege, stabilirea modalităţii de executare etc. (13 curţi de apel), urmată de netemeinicia hotărârii de fond pe motiv de apreciere greşită a probelor/neadministrarea întregului probatoriu care se impunea în cauză (10 curţi de apel) şi netemeinicia hotărârii de fond, provocată de lipsa de diligenţă a părţii în administrarea cauzei, cum ar fi ignorarea obligaţiilor procedurale, nepropunerea sau nefurnizarea de mijloace de probă pertinente (8 curţi de apel). 
Practica neunitară a fost menţionată de către 5 curţi de apel drept cauză a interpretării greşite a legii de către completul de la instanţa inferioară şi, implicit, a desfiinţării sau modificării hotărârilor.
Pe de altă parte, sunt instanţe care au menţionat ca motiv al desfiinţării sau modificării hotărârii interpretarea greşită a legii de către completul de la instanţa inferioară, deşi cu privire la aspectele în cauză practica judiciară este unitară, ori s-a pronunţat un recurs în interesul legii, iar în doctrină nu există opinii divergente, numărul acestora fiind însă mic (2 curţi de apel), dar și intervenirea, după pronunțarea hotărârii de fond, a unei decizii pronunţate ca urmare a promovării unui recurs în interesul legii, a unei decizii de neconstituţionalitate sau a unei decizii a Curţii Europene a Drepturilor Omului etc., din care rezultă o soluţie contrară (1 curte de apel).

Mai trebuie menţionat că nelegalitatea hotărârii de fond, produsă de alte cauze decât cele menționate anterior, a fost determinată de soluţionarea greşită a excepţiilor de procedură sau de fond, aplicarea greşită a dispoziţiilor privind suspendarea judecăţii în temeiul art. 155 ind.1 alin. (1) C.p.c., încălcarea principiilor disponibilităţii şi rolului activ al instanţei de fond în materie probatorie, nepronunțarea asupra tuturor capetelor de cerere sau asupra unei cereri conexe, lipsa de diligenţă în asigurarea tuturor elementelor care asigură părţilor dreptul la un proces care poate fi caracterizat ca echitabil (2 curți de apel).

Ponderea achitărilor la nivelul tuturor parchetelor
Numărul inculpaţilor trimişi în judecată în anul 2012 a fost de 59.739 persoane (60.980 în anul 2011) scăzând aşadar nesemnificativ (2%). Dintre aceştia, numărul inculpaţilor arestaţi preventiv a fost de 9.988 (faţă de 8.941 în anul 2011).

Dispoziţiile art.18 ind.1 C.pen. au fost aplicate faţă de un număr de 113.101 învinuiţi (comparativ cu 133.199 în anul 2011, în scădere cu 15,2%).

Numărul inculpaţilor achitaţi definitiv a scăzut cu 11,8% în anul 2012 (975 inculpaţi faţă de 1.105 în anul 2011), din care ponderea celor achitaţi în baza art.18 ind.1 C.pen. este de 32,5% din total (faţă de 39% în 2011). 




Ponderea achitărilor la nivelul D.N.A
Ponderea achitărilor, în baza temeiurilor care examinează fondul cauzei a fost de 10,19% din totalul persoanelor judecate definitiv (88 din 863), respectiv de 10,62% din totalul inculpaţilor trimişi în judecată (88 din 828). La acestea se adaugă 32 de achitări dispuse în baza dezincriminării faptei şi aplicării art. 18¹ C.pen., reprezentând o pondere de 3,70% din totalul persoanelor judecate definitiv (32 din 863), respectiv 3,86% din totalul inculpaţilor trimişi în judecată (32 din 828). 

Concret, prin 35 de hotărâri definitive s-a dispus achitarea a 88 inculpaţi (14 hotărâri cu 37 inculpaţi în anul 2011), la care se adaugă 14 inculpaţi achitaţi ca urmare a dezincriminării faptelor prin 2 hotărâri definitive (4 hotărâri cu 12 inculpaţi în anul 2011).

De asemenea, Ponderea achitărilor din totalul trimiterilor în judecată poate fi reprezentată astfel:

	ANUL
	Numărul inculpaţilor achitaţi definitiv
	Ponderea inculpaţilor achitaţi definitiv, în totalul inculpaţilor trimişi în judecată %
	Numărul inculpaţilor achitaţi în baza

art. 18¹ C.p.
	Numărul inculpaţilor achitaţi în baza

art. 10 lit. a)-e) C.p.p.
	Numărul inculpaţilor arestaţi, achitaţi definitiv
	Numărul inculpaţilor minori, achitaţi definitiv

	2008
	1182
	2,62
	525
	657
	23
	15

	2009
	818
	1,64
	319
	499
	19
	0

	2010
	794
	1,39
	303
	491
	17
	5

	2011
	1105
	1,81
	431
	674
	38
	19

	2012
	975
	1,63
	318
	657
	39
	3


În ceea ce priveşte Ponderea cauzelor restituite de către instanţele de judecată în vederea refacerii urmăririi penale, datele statistice se prezintă astfel:

	ANUL
	Nr. cauze restituite de instanţe pentru refacerea urmariri penale
	Ponderea în total cauzelor soluţionate prin rechizitoriu (%), din care:
	cu revocarea arestării preventive

	2008
	139
	0,41
	2

	2009
	93
	0,24
	3

	2010
	74
	0,18
	3

	2011
	78
	0,17
	7

	2012
	77
	0,18
	4


Situaţia plângerilor împotriva măsurilor procurorului de netrimitere în judecată raportat la totalul cauzelor soluţionate la parchete prin soluţii de netrimitere în judecată se relevă conform tabelului:

	Anul
	Total nr. cauze soluţionate prin netrimitere în judecată
	Total plângeri împotriva măsurilor procurorului de netrimitere în judecată art. 278 ind. 1 C.p.p.
	Pondere
 volum
	Total soluţionate 
	Pondere
 soluţionate

	2008
	458238
	18437
	4.0%
	15176
	3.3%

	2009
	459010
	19417
	4.2%
	15116
	3.3%

	2010
	476285
	20652
	4.3%
	16593
	3.5%

	2011
	535496
	21345
	4.0%
	17422
	3.3%

	2012
	548661
	20436
	3.7%
	16720
	3.0%


Referitor la principalele cauze pentru care unităţile de parchet au înregistrat soluţii de restituire şi achitare definitive, aprecierea diferită a pericolului social al faptei de către instanţa care a pronunţat soluţia, faţă de aprecierea făcută de procuror, s-a concretizat în motivul care a avut cea mai mare frecvenţă (15 din cele 16 parchete de pe lângă curţi de apel optând în acest sens), urmată de netemeinicia soluţiei determinată de administrarea, în faza de judecată, a unor probe noi, fără culpa procurorului (13 din 16 parchete). Un număr mult mai mic de parchete a indicat drept motiv pentru care s-a reţinut netemeinicia soluţiei ca fiind aprecierea greşită a probelor de către procuror sau omisiunea procurorului de a administra toate probele necesare sau lipsa de diligenţă a părţii în administrarea cauzei, precum ignorarea obligaţiilor procedurale (3 din 16 parchete), nepropunerea sau nefurnizarea de mijloace de probă pertinente (2 din 16 parchete). Un singur parchet de pe lângă curtea de apel a menţionat ca motiv de restituire şi achitare interpretarea greşită a legii de către procurori, deşi doctrina şi practica aveau caracter unitar asupra chestiunii de drept respective, şi tot un singur parchet a indicat drept cauză interpretarea greşită a legii de către procuror, într-o chestiune de practică neunitară sau cu privire la care în doctrină subzistă interpretări diferite. Totodată, un numărul de 5 parchete a arătat că s-a reţinut nelegalitatea soluţiei pentru alte cauze decât cele menționate, respectiv aprecierea diferită a probelor de către judecător. 
Datele comunicate de parchete relevă faptul că principalele cauze ale infirmărilor, respectiv ale admiterii plângerilor împotriva soluției sunt: caracterul incomplet al cercetărilor, respectiv insuficienţa materialului probator administrat (10 din cele 16 parchete de pe lângă curţi de apel optând în acest sens), urmate de aprecierea diferită a probelor de către conducătorul parchetului ori instanţă (8 din 16 parchete) şi a gradului de pericol social al infracţiunilor (3 din 16 parchete), administrarea şi a altor probe considerate utile de instanţă (2 din 16 parchete). Pe de altă parte, motive precum nepronunţarea cu privire la toate faptele şi persoanele arătate în actul de sesizare, nerespectarea dispoziţiilor legale referitoare la competenţa materială şi insuficienta motivare au fost menţionate de un singur parchet.

I.5.3 Durata de soluţionare a cauzelor (inclusiv pe materii)
Aspecte statistice

La nivelul Înaltei Curţi de Casaţie şi Justiţie, durata soluţionării cauzelor se prezintă după cum urmează:

	Natura cauzelor
	Pană în 2 luni
	  2 - 4 luni
	4 – 6 luni
	Peste 6 luni
	Total

	Recursuri
	2322
	2301
	1783
	9355
	15761

	Fonduri
	27
	124
	190
	93
	434

	Strămutări
	2861
	2201
	117
	9
	5188

	Conflicte de competenţă
	795
	739
	77
	22
	1633

	Contestaţii
	64
	229
	166
	414
	873

	Revizuiri
	17
	237
	167
	461
	882

	Recuzări
	22
	3
	0
	0
	25

	Alte cauze
	90
	2
	0
	1
	93

	T O T A L
	6199
	5836
	2500
	10.355
	24890


În anul 2011, 48% dintre recursuri au fost soluţionate într-un interval mai mic de 6 luni, în timp ce în acest an procentul s-a redus la numai 41%. În ceea ce priveşte procesele de fond, în anul 2011, 85% dintre dosare au fost finalizate în mai puţin de 6 luni. În anul de referinţă, procentul a scăzut la numai 79%.

La nivelul curţilor de apel, în fond, dintre cele 873 cauze soluţionate în materia Litigii cu profesionişti, 747 cauze (86%) au fost soluţionate într-o perioadă cuprinsă între 0 – 6 luni, 89 cauze au fost soluţionate într-un interval cuprins între 6 – 12 luni şi 37 cauze într-o perioadă mai mare de 1 an.

Numărul cauzelor soluţionate a crescut în această materie comparativ cu anul 2011, procentul dosarelor soluţionate foarte rapid (mai puţin de 6 luni) fiind însă cu 10% mai slab decât cel înregistrat în perioada anterioară.

În materia Contencios administrativ şi fiscal, din cele 13.855 cauze soluţionate, 8.497 dosare (61%) au fost soluţionate într-o perioadă cuprinsă între 0 – 6 luni, 4.030 cauze au fost soluţionate într-un interval cuprins între 6 – 12 luni, 1.328 cauze într-un interval mai mare de 1 an.

Numărul cauzelor soluţionate a rămas constant comparativ cu anul 2011, dosarele soluţionate în mai puţin de 6 luni scăzând însă cu 10% comparativ cu perioada anterioară. 

În materia Civil, din cele 559 cauze soluţionate, 516 dosare (92%) au fost soluţionate în mai puţin de 6 luni, 31 între 6 şi 12 luni şi numai 12 cauze în mai mult de 1 an.

În materie penală, curţile de apel s-au pronunţat în 3.958 dosare, în marea lor majoritate, respectiv în 3.423 dosare (86%), fiind pronunţate hotărâri într-un termen ce nu a depăşit 6 luni. Procentul a fost însă de peste 90% în anul 2011. În mai mult de 1 an au fost soluţionate numai 128 de cauze.

În apel, în materia Civil, cauzele fost soluţionate preponderent într-o perioadă ce nu a depăşit 1 an. Astfel dint-un total de 1.726 cauze civile ce au fost soluţionate, într-un număr de 869 dosare (50%) s-au pronunţat soluţii finale în mai puţin de 6 luni; 610 cauze au fost soluţionate într-un interval de 6 – 12 luni, şi numai 247 cauze au fost soluţionate într-un interval mai mare de 1 an.

În materia Litigii cu profesionişti, din totalul celor 2.866 cauze, 1898 (66%) au fost soluţionate în primele 3 luni, 762 dosare între 6 şi 12 luni şi 206 dosare într-o perioadă mai lungă de 1 an.

Cauzele penale (3.192 dosare) au fost soluţionate după cum urmează: 2.366 cauze (74%) într-o perioadă cuprinsă între 0 – 6 luni, 648 cauze într-o perioadă de 6 – 12 luni şi 178 dosare într-un interval mai mare de 1 an.  Procentul  cauzelor soluţionate în mai puţin de 6 luni în anul 2011 a fost de 92%, comparativ cu 74% în acest an.

În recurs, dintr-un număr de 7.414 cauze cu profesionişti soluţionate, curţile de apel au pronunţat decizii irevocabile într-un termen ce nu a depăşit 6 luni în 6.165 dosare (83%), într-un termen cuprins între 6 – 12 luni în 1.042 cauze, iar într-un termen cuprins între 1 – 2 ani, în 207 cauze.

Numărul dosarelor soluţionate în anul 2011 în materie comercială a fost de aproximativ 20.000 de cauze, relevând o scădere semnificativă a volumului pentru această materie (o scădere de aproximativ 70%).

Din 49.775 cauze soluţionate în materiile Litigii de muncă şi Asiguri sociale, 35.655 cauze au fost finalizate într-un termen mai mic de 6 luni (72%). Volumul de activitate în această materie a crescut în anul 2012 cu aproximativ 2.000 de dosare în raport de anul 2011 şi cu aproximativ 12.000 de dosare comparativ cu anul 2010. În mod inexplicabil însă procentul dosarelor soluţionate foarte rapid a scăzut de la 99% în anul 2011, la numai 72% în anul 2012. O posibilă cauză ar putea fi implementarea statisticii în regim Ecris, care calculează mult mai exact tranşele de vechime începând cu 01.01.2012.

În materia Contencios administrativ şi fiscal, din cele 80.404 cauze soluţionate, un număr de 48.862 (61%) au fost finalizate în mai puţin de 6 luni, 30.347 cauze între 6 luni şi 1 an şi 1.195 dosare în mai mult de 1 an. Creşterea volumului de activitate sub aspectul numărului cauzelor soluţionate în această materie  a fost de aproximativ 40.000 de dosare în anul 2012, comparativ cu anul 2011 (când se înregistrase de asemenea o creştere de 20.000 de dosare în raport de anul 2010). Acest fapt foarte probabil a condus la o scădere cu 30% a numărului cauzelor soluţionate într-un interval mai mic de 6 luni (95% în anul 2010 şi 92% în anul 2011). Cu toate acestea, numărul cauzelor întârziate mai mult de 2 ani este foarte mic (de numai 1%).

Dintr-un număr de 28.094 cauze penale soluţionate, curţile de apel au pronunţat decizii definitive într-un termen ce nu a depăşit 6 luni în 24.627 cauze (88%), într-un termen cuprins între 6 – 12 luni în 2.693 cauze şi 774 dosare  într-un termen cuprins între 1 – 2 ani.

La nivelul tribunalelor, din cele 53.253 cauze soluţionate în fond în materia Litigii cu profesionişti, 36.911 cauze (69%) au fost soluţionate într-o perioadă cuprinsă între 0 – 6 luni, 7.796 cauze  au fost soluţionate într-un interval cuprins între 6–12 luni, şi 8.546 dosare într-un interval mai mare de 1 an. 

Activitatea desfăşurată de tribunale şi evidenţiată anterior nu cuprinde şi acţiunile ce privesc procedura insolvenţei. În această materie au primit soluţie finală 55.825 cauze (45.176 cauze în anul 2011), după cum urmează: 24.209 dosare (54%) au fost soluţionate într-o perioadă cuprinsă între 0 – 6 luni, 16.682  într-o perioadă de 6–12 luni, diferenţa de 14.934 cauze fiind soluţionate în mai mult de 1 an.

Comparativ cu anul 2010, numărul cauzelor soluţionate în materia falimentului a crescut cu aproximativ 25.000 de cauze. În ciuda acestui fapt, procentul de soluţionare rapidă (până în 6 luni) a crescut de la 44 la 54%. 

În materiile Litigii de muncă şi asigurări sociale, numărul cauzelor soluţionate a fost de 118.130 dosare; dintre acestea, 87.527 au fost soluţionate în mai puţin de 6 luni (74%). Între 6 luni şi 1 an au fost soluţionate 20.554 dosare, iar peste 1 an, 10.049 dosare la nivel naţional.

Numărul cauzelor de soluţionat a crescut în acest an cu 10.000 de dosare comparativ cu anul 2011, după o creştere de aproximativ 20.000 de cauze în anul 2011 comparativ cu anul 2012. 

De asemenea, în materia Contenciosului administrativ şi fiscal, numărul dosarelor soluţionate a fost cu mult mai mare comparativ cu anul 2011 (179.298 dosare în 2012, comparativ cu 106.659 cauze în anul 2011 şi cu 60.598 cauze în anul 2010), 131.378 dosare fiind finalizate în mai puţin de 6 luni (73%), 41.371 în mai puţin de 1 an şi 6.549  în mai mult de 1 an.

Creşterea cu 100% în anul 2012 a volumului cauzelor soluţionate, a determinat scăderea cu 10% a numărului dosarelor finalizate într-un termen mai mic de 6 luni. Cu toate acestea, procentul cauzelor soluţionate în mai mult de 1 an a rămas constant (3%).

În materie penală, au fost soluţionate 35.631 de dosare (cifră aproape identică cu cea din anul 2011), în majoritatea cauzelor respectiv în 34.317 dosare (96% - procent identic cu cel înregistrat în anii 2010 şi 2011) fiind pronunţate hotărâri într-un termen ce nu a depăşit 6 luni, 916 dosare fiind soluţionate într-un interval de 6 –12 luni, iar 398 în mai mult de 1 an.

În apel, cauzele civile au fost soluţionate preponderent într-o perioadă ce nu a depăşit 6 luni. Astfel, dintr-un total de 17.363 cauze civile (cifră aproape identică cu cea din anul 2011), într-un număr de 11.752 dosare (68%) s-au pronunţat soluţii în mai puţin de 6 luni, 3.841 cauze au fost soluţionate într-un interval de 6 – 12 luni, 1.770 într-un interval de peste 1 an.

Procentul cauzelor soluţionate în mai puţin de 6 luni a rămas constant cu cel înregistrat în anii 2010 şi 2011 (aproximativ 70%). 

Cauzele penale – 333 dosare (5.240 dosare în anul 2011) au primit soluţie finală după cum urmează:  201 dosare (60%) au fost soluţionate într-o perioadă cuprinsă între 0–6 luni, 77 cauze într-o perioadă de 6–12 luni şi 55 dosare într-un interval de 1–2 ani.  

După cum se observă, numărul cauzelor soluţionate în această materie a scăzut extrem de mult  în anul 2012, ca urmare a efectelor Legii 202/2010. 

În recurs, dintr-un număr de 118.303 cauze civile soluţionate, tribunalele au pronunţat decizii irevocabile într-un termen ce nu a depăşit 6 luni în 93.473 cauze (79%), într-un termen cuprins între 6 – 12 luni au soluţionat 20.609 cauze, iar într-un termen de peste 1 an într-un număr de 4.221 cazuri.

Numărul cauzelor soluţionate în acest an a rămas constant comparativ cu situaţia anului trecut, constant rămânând şi procentul de 79% al cauzelor soluţionate cu foarte mare celeritate.

Dintr-un număr total de 23.917 cauze penale soluţionate în recurs (26.094 cauze penale în anul 2011), tribunalele au pronunţat decizii definitive într-un termen ce nu a depăşit 6 luni în 23.727 cauze (99%).
Din cele 1.451.958 cauze soluţionate la nivelul judecătoriilor în perioada de referinţă, un număr de 152.787 cauze au fost soluţionate în materie penală şi 1.299.171 cauze în materie civilă (cuprinzând toate materiile civile). 

Marea majoritate a cauzelor penale, respectiv 138.587 (91%) au fost soluţionate într-un termen mai mic de 6 luni; 11.564 cauze au fost soluţionate într-un interval de 6–12 luni, 2.636 cauze au fost soluţionate într-un termen de peste 1 an.

         Procentul de celeritate de 91% a rămas constant comparativ cu cel din anul anterior.

         În ceea ce priveşte cauzele civile, dintr-un total de 1.050.413 de dosare (exceptând plângerile şi contestaţiile care au fost în număr de 248.758 şi au avut un termen de soluţionare situat integral sub 6 luni), 856.475 cauze (82%) au fost soluţionate într-un termen cuprins între 0 - 6 luni, 117.332 dosare au fost soluţionate într-un interval de 6 – 12 luni, 76.606 cauze au fost soluţionate într-un interval mai mare de 1 an.

         Comparativ cu anul precedent, procentul de soluţionare a cauzelor civile până în 6 luni respectiv de până într-un an a scăzut în medie cu 2%.

         Cu toate acestea, dacă includem în volumul civil al cauzelor soluţionate şi plângerile contravenţionale, constatăm faptul că un procent covârşitor din acestea (85%) este totuşi soluţionat într-un interval mai mic de 6 luni.

***

Opiniile instanţelor judecătoreşti asupra factorilor legislativi care au determinat creşterea/reducerea duratei de soluţionare în anul 2012:

Cele mai multe dintre acestea nu au identificat apariţia unor acte normative care să fie apte să determine în mod semnificativ reducerea timpului de soluţionare a cauzelor. Câteva dintre acestea au menţionat totuşi legile medierii şi violenţei în familie (Curţile de Apel Galaţi, Ploieşti, Cluj Napoca), Legea nr. 144/2012 pentru modificarea Ordonanţei Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România (Curţile de Apel Ploieşti şi Suceava), O.U.G. nr.17/2012 privind stabilirea unor măsuri de restituire a contribuţiilor sociale de asigurări de sănătate (Curtea de Apel Craiova).

Mult mai numeroase sunt însă exemplele în care instanţele au apreciat că intervenţia factorului legislativ în anul 2012 va conduce mai degrabă la lungirea procedurilor, comparativ cu situaţia actuală.

        Au fost identificate în acest sens următoarele acte normative:

· declararea ca neconstituţională a art.1 pct.1 C.pr.civ. şi art. 299 alin.1 C.pr.civ (Curtea de Apel Alba Iulia şi Curtea de Apel Galaţi);

· Regulamentul aprobat prin Ordinul comun al Ministrului Justiţiei şi al Directorului General al Agenţiei Naţionale de Cadastru şi Publicitate Imobiliară publicat în Monitorul Oficial nr.715/11.10.2011 privind avizarea tehnică a expertizelor judiciare efectuate de experţii judiciari în specialitatea topografie, cadastru şi geodezie (Curtea de Apel Iaşi, Curtea de Apel Ploieşti, Judecătoria Făgăraş);

· Noul cod de procedură civilă (Curţile de Apel Bucureşti şi Târgu Mureş) ;
· Legea 115/2012 privind medierea (Tribunalul Ialomiţa);

· Decizia 500/2012 a Curţii Constituţionale, prin care s-a constatat neconstituţionalitatea disp. art. 118 al. 3 din O.U.G. nr. 195/2002 privind circulaţia pe drumurile publice. În consecinţă, împotriva hotărârilor judecătoreşti prin care se soluţionează plângerile contravenţionale în această materie se poate exercita recursul, ceea ce determină creşterea duratei de soluţionare (Curtea de Apel Galaţi);

· Ordonanţa de urgenţă nr. 1 din 30 ianuarie 2012 pentru suspendarea aplicării unor dispoziţii ale Legii nr. 9/2012 privind taxa pentru emisiile poluante provenite de la autovehicule, precum şi pentru restituirea taxei achitate în conformitate cu prevederile art. 4 alin. (2) din lege (Curtea de Apel Iaşi);

· O.U.G. nr. 44/2012 prin diminuarea plafonului veniturilor necesar acordării ajutorului public judiciar; cererile se formulează, de regulă, la primul termen, ceea ce presupune cel puţin un termen în plus pentru soluţionarea cauzei (Curtea de Apel Iaşi), etc.



În ceea ce priveşte factorii apreciaţi de instanţe ca fiind determinanţi în lungirea procedurilor, fără excepţie, instanţele au identificat 3 astfel de factori:

a) factori obiectivi (spre exemplu – modificări legislative, precum schimbările în materie de competenţă, condiţiile materiale – lipsa sălilor de şedinţă pentru programarea mai multor complete, supraîncărcarea instanţei, existenţa a numeroase posturi de judecător sau personal auxiliar vacante în schema instanţei, etc.
b) factori ţinând de conduita procesuală necorespunzătoare a părţilor/avocaţilor acestora (cereri nejustificate şi repetate de amânare a cauzei, lipsa nejustificată a apărătorului la termen; formularea unor cereri de recuzare neîntemeiate, lipsa ambelor părţi la judecarea cauzei, fără a se solicita judecarea şi în lipsă, cu consecinţa suspendării cauzei etc);
c)  factori imputabili altor participanţi la procedura judiciară - experţi, executori judecătoreşti, etc – (neefectuarea/nedepunerea raportului de expertiză la termenul fixat de instanţă, formularea unor rapoarte de expertiză necorespunzătoare etc).
I.5.4 Mecanisme de unificare a practicii judiciare
I.5.4.1 Rolul instanţei supreme în unificarea practicii judiciare

În cursul anului 2012, instanţa supremă şi-a continuat şi intensificat acţiunile menite să asigure îndeplinirea rolului constituţional de unificare a practicii judiciare la nivel naţional, prin mai multe modalităţi.

· Recursul în interesul legii

În actuala reglementare, principala competenţă deţinută de Înalta Curte de Casaţie şi Justiţie în domeniul unificării practicii judiciare este cea conferită de dispoziţiile art. 329 din Codul de procedură civilă şi ale art. 4142 din Codul de procedură penală, care reglementează recursul în interesul legii.

Ca un efect al acestei competenţe, în cursul anului 2012, completul competent să judece recursul în interesul legii a pronunţat un număr de 19 decizii în interesul legii, din care 17 decizii de admitere şi 2 decizii de respingere a recursului în interesul legii.

Prin deciziile date în interesul legii au fost rezolvate probleme de drept în multiple domenii, instanţa supremă reuşind să imprime coordonate cu caracter îndrumător în chestiuni de principiu soluţionate neunitar de către instanţele judecătoreşti naţionale.

· Asigurarea publicării deciziilor relevante ale Înaltei Curţi de Casaţie şi Justiţie

În îndeplinirea rolului său constituţional, pe lângă soluţionarea recursurilor în interesul legii, Înalta Curte de Casaţie şi Justiţie a continuat în cursul anului 2012 desfăşurarea acţiunilor necesare realizării obiectivului de îmbunătăţire a asigurării accesului la jurisprudenţa instanţei supreme, în scopul unificării acesteia, atât prin publicarea jurisprudenţei în Buletinul Casaţiei - revista oficială a Înaltei Curţi de Casaţie şi Justiţie şi în Buletinul Jurisprudenţei – culegerea anuală de hotărâri a instanţei supreme, cât şi prin publicarea hotărârilor Înaltei Curţi de Casaţie şi Justiţie pe pagina de internet a acesteia.

Totodată, au fost afişate pe pagina de internet a Înaltei Curţi de Casaţie şi Justiţie toate deciziile relevante publicate, în rezumat, în Buletinul Casaţiei şi în Buletinul Jurisprudenţei. 
La finele anului 2012, pe pagina de internet a instanţei supreme erau publicate:

- 295 decizii în interesul legii;

- 3.803 hotărâri în rezumat;

- 75.381 hotărâri cu textul integral.

Totodată, atât Buletinul Casaţiei, cât si Buletinul Jurisprudenţei au fost transmise tuturor curţilor de apel, Parchetului de pe lângă Înalta Curte de Casaţie şi Justiţie, Direcţiei Naţionale Anticorupţie şi tuturor parchetelor de pe lângă curţile de apel.
· Organizarea de şedinţe la nivelul secţiilor Înaltei Curţi de Casaţie şi Justiţie pentru dezbaterea problemelor de drept ridicate în jurisprudenţa acestora

În îndeplinirea aceluiaşi rol de unificare a practicii judiciare, în cursul anului 2012, secţiile Înaltei Curţi de Casaţie şi Justiţie au organizat şedinţe interne pentru dezbaterea problemelor de drept ridicate în jurisprudenţa acestora, după cum urmează: Secţia penală - 8 şedinţe, Secţia I civilă - 8 şedinţe, Secţia a II-a civilă - 3 şedinţe, Secţia de contencios administrativ şi fiscal - 6 şedinţe.

· Implementarea unui sistem de video-conferinţă între Înalta Curte de Casaţie şi Justiţie şi curţile de apel

Având în vedere necesitatea dezvoltării comunicării la nivel instituţional şi a identificării unor mecanisme noi la nivelul autorităţii judecătoreşti, în scopul preîntâmpinării practicii neunitare şi al asigurării unei jurisprudenţe în acord cu practica Curţii Europene a Drepturilor Omului, preşedintele Înaltei Curţi de Casaţie şi Justiţie a iniţiat implementarea unui sistem de video-conferinţă între Înalta Curte de Casaţie şi Justiţie, curţile de apel, Consiliul Superior al Magistraturii şi Institutul Naţional al Magistraturii care să faciliteze dialogul direct cu privire la problemele de drept soluţionate în mod diferit, cu evitarea costurilor generate de deplasarea reprezentaţilor curţilor de apel la sediul Înaltei Curţi de Casaţie şi Justiţie şi a reprezentanţilor Înaltei Curţi de Casaţie şi Justiţie la sediile curţilor de apel.

Sistemul de video-conferinţă a fost implementat la data de 10 ianuarie 2012, iar la data de 1 februarie 2012 Înalta Curte de Casaţie şi Justiţie a organizat prima video-conferinţă privitoare la aplicarea dispoziţiilor noului Cod civil, conferinţă la care au participat instanţa supremă, curţile de apel, Consiliul Superior al Magistraturii şi Institutul Naţional al Magistraturii.

I.5.4.2. Preocupări ale Consiliului Superior al Magistraturii şi a instituţiilor coordonate în domeniul unificării practicii judiciare
Potrivit reperelor legale care-i stabilesc atribuţiile şi consecvent sarcinii asumate de a identifica şi a contribui la adoptarea de măsuri eficiente în scopul remedierii aspectelor de practică judiciară neunitară, care sunt de natură să exercite o influenţă negativă asupra calităţii actului de justiţie şi a credibilităţii justiţiei, Consiliul Superior al Magistraturii a trimis Institutului Naţional al Magistraturii sesizările prin care erau evidenţiate diferite aspecte de practică neunitară, pentru a fi avute în vedere la momentul stabilirii tematicii pentru activităţile de formare continuă şi în vederea organizării de seminarii care să aibă ca obiect de dezbatere aspectele juridice în privinţa cărora s-a constatat caracterul neunitar al jurisprudenţei.
Totodată, unificarea practicii judiciare constituie un obiectiv specific al obiectivului general „Creşterea eficienţei justiţiei” din cadrul Planului multianual al C.S.M. 2011-2016 şi a Planului managerial al conducerii C.S.M. în anul 2012. Una dintre măsurile de aducere la îndeplinire a acestui obiectiv a constituit-o reorganizarea programului JURINDEX sub forma unui Institut Naţional de Informare Juridică, prin care se urmăreşte, printre alte aspecte, extinderea programului la toate instanţele judecătoreşti şi diversificarea surselor documentelor publicate.

O altă contribuţie concretă în domeniul unificării practicii judiciare a constituit-o proiectul Institutului Naţional al Magistraturii având drept obiectiv crearea la nivel naţional a unei reţele de judecători cu rol de coordonatori în domeniul aplicării dreptului Uniunii Europene).

În acest scop, la iniţiativa Institutului Naţional al Magistraturii, prin Hotărârea nr. 520 din data de 14 iunie 2012, Consiliul Superior al Magistraturii a aprobat lansarea unui proiect având drept obiectiv crearea unei reţele naţionale de judecători-coordonatori, care să activeze ca puncte de contact pe probleme legate de aplicarea dreptului Uniunii Europene. 

În intervalul 20-21 septembrie 2012, a avut loc la Bucureşti conferinţa de lansare a Reţelei Naţionale a judecătorilor - coordonatori în materia dreptului Uniunii Europene (EuRoQuod).

Reţeaua reuneşte într-o primă fază 43 de judecători, desemnaţi de către curţile de apel în raza cărora îşi desfăşoară activitatea şi de către Înalta Curte de Justiţie şi Casaţie, coordonaţi la nivel central de un formator cu normă întreagă din cadrul I.N.M. Obiectivul final este dezvoltarea unei reţele formate din câte un judecător-coordonator din fiecare instanţă din ţară, de la toate gradele de jurisdicţie, sau chiar din fiecare secţie, acolo unde necesităţile o impun.

I.5.4.3. Măsuri pentru unificarea practicii judiciare la nivelul instanţelor şi parchetelor

Instanţele, în proporţie de 81,25 %, au arătat că în cursul anului 2012 analiza practicii de casare a avut loc cu o frecvenţă cel puţin lunară, fiind organizate întâlniri ale colectivelor de judecători în vederea dezbaterii motivelor de casare şi a stabilirii măsurilor adecvate care se impun în vederea diminuării numărului de hotărâri judecătoreşti desfiinţate în căile de atac. Un procent de 18,75 % a arătat că întâlnirile respective au avut loc cu o frecvenţă cel puţin trimestrială.


Parchetele, în proporţie de 56,25 %, au arătat că în cursul anului 2012 au avut loc întâlniri ale colectivelor de procurori cu o frecvenţă cel puţin lunară în vederea dezbaterii problemelor de practică neunitară. Alte parchete au menţionat o frecvenţă cel puţin trimestrială a acestor întâlniri (31,25 %), în timp ce unităţile de parchet de pe raza unei curţi de apel au indicat o frecvenţă mai redusă a acestor întâlniri decât cea precizată anterior, iar un parchet de curte de apel a menţionat că nu au avut loc astfel de adunări. 
Referitor la estimarea cu privire la existenţa şi caracteristicile practicii judiciare la nivelul curţilor de apel şi al instanţelor din circumscripţia acestora, instanţele, în proporţie covârşitoare, au apreciat că în anul 2012 a existat practică judiciară neunitară, în mod izolat, în anumite domenii. La rândul lor, parchetele au răspuns în proporţie de 93,75% că a existat practică judiciară neunitară, în mod izolat, în anumite domenii, şi în proporţie de 6,25% că a existat practică judiciară unitară în anumite domenii, în mod curent.

În ceea ce priveşte dinamica cazurilor de practică neunitară, instanţele au răspuns, în proporţie de 81,25%, că acestea s-au diminuat, numai 18,75% menţionând că, sub aspect numeric, acestea au rămas relativ neschimbate.

Parchetele au apreciat în proporţie de 56,25% că s-au diminuat cazurile de practică neunitară, iar în proporţie de 37,5% au menţionat că, sub aspect numeric, acestea au rămas relativ neschimbate; doar 6,25% au reţinut că motivele de practică neunitară au devenit mai frecvente.
Sub aspectul măsurilor luate în cursul anului 2012 în vederea stimulării procesului de unificare a practicii judiciare, instanţele au indicat, în mod constant, următoarele: organizarea întâlnirilor periodice pentru dezbaterea problemelor de practică neunitară, dezbaterea actelor normative nou apărute, a deciziilor pronunţate de Înalta Curte de Casaţie şi Justiţie în soluţionarea unor recursuri în interesul legii şi a deciziilor Curţii Constituţionale, analiza practicii de casare şi organizarea de întâlniri profesionale de îndată ce era sesizată o problemă ce putea fi interpretată neunitar.

Printre alte măsuri indicate de instanţe se numără: iniţiativa formulării unor recursuri în interesul legii, postarea pe portalul instanţelor (Curtea de Apel Braşov) a hotărârilor relevante confirmate de instanţa de control judiciar (prin respingerea apelului/recursului), publicarea hotărârilor judecătoreşti pe propriul site (Curtea de apel Bucureşti), actualizarea portalului cu jurisprudenţa relevantă şi asigurarea accesului informatizat direct la site-uri specializate de jurisprudenţă, legislaţie şi doctrină naţională şi europeană: Jurindex, juridice.ro şi alte link-uri (Curtea de Apel Iaşi), studierea practicii altor instanţe şi a buletinelor de jurisprudenţă, monitorizarea practicii propriei instanţe, organizarea de seminarii la nivel descentralizat, sesizarea instanţelor de control judiciar cu problemele discutate la nivelul secţiilor, participarea judecătorilor la seminarii sau întâlniri organizate de Institutul Naţional al Magistraturii, diseminarea informaţiilor aflate la seminarii sau întâlniri cu judecătorii altor instanţe, studierea culegerilor de practică judiciară şi a revistelor de specialitate editate de curţile de apel şi de către Înalta Curte de Casaţie şi Justiţie (Curtea Militară de Apel). Totodată, Curtea de Apel Alba Iulia a propus reluarea întâlnirilor cu preşedinţii de secţii ai Înaltei Curţi de Casaţie şi Justiţie pentru discutarea problemelor de practică neunitară în vederea unificării acesteia.
Parchetele au organizat, de asemenea, seminarii şi dezbateri periodice asupra aspectelor de practică neunitară şi alte întâlniri la nivelul parchetelor de pe lângă curţile de apel. Alte măsuri adoptate au fost: studierea jurisprudenţei Înaltei Curţi de Casaţie şi Justiţie, formularea de propuneri de promovare a recursurilor în interesul legii, şedinţe de analiză a soluţiilor, formarea profesională prin studiu individual al doctrinei şi al practicii judiciare, comunicarea către unităţile de parchet de rang inferior, în cazurile în care s-a constatat practică neunitară, a punctelor de vedere ale parchetului de pe lângă curtea de apel şi a jurisprudenţei curţii de apel aferente, difuzarea la parchetele din circumscripţia parchetului de pe lângă curtea de apel a practicii de casare a curţii de apel.

Totodată, instanţele, în majoritate, au considerat că, pe lângă recursurile în interesul legii, o mare eficienţă în procesul de unificare a practicii judiciare revine organizării de către Institutul Naţional al Magistraturii, instanţe, parchete sau alte instituţii a unor seminarii sau întâlniri periodice ale judecătorilor/procurorilor pentru discutarea cazurilor de practică neunitară. Într-o măsură mai mică, judecătorii au considerat că prezintă importanţă în procesul de unificare a practicii judiciare şi următoarele aspecte: reformarea şi restructurarea cadrului legislativ, în sensul simplificării şi asigurării coerenţei acestuia, conştientizarea de către judecători a importanţei unificării practicii judiciare, editarea de către curţile de apel şi de alte instanţe a unor culegeri de jurisprudenţă, discuţii informale purtate de judecători cu colegii sau pe forumurile informatice specializate, asigurarea unei dotări corespunzătoare a instanţelor cu lucrări de doctrină sau publicaţii periodice de specialitate şi publicarea hotărârilor în baze de date electronice de jurisprudenţă. Pe de altă parte, prin raportare la răspunsurile comunicate, creşterea accesului magistraţilor la jurisprudenţa relevantă C.E.D.O./C.J.U.E. şi a calităţii programelor de formare iniţială ale magistraţilor nu au fost apreciate de instanţe ca având o pondere mare în procesul de unificare a practicii judiciare.
Parchetele au apreciat în mod similar instanţelor că organizarea de către Institutul Naţional al Magistraturii, instanţe, parchete sau alte instituţii a unor seminarii sau întâlniri periodice ale judecătorilor/procurorilor pentru discutarea cazurilor de practică neunitară este cea mai eficientă măsură de unificare a practicii judiciare, urmată de reformarea şi restructurarea cadrului legislativ, în sensul simplificării şi asigurării coerenţei acestuia, de  asigurarea unei dotări corespunzătoare cu lucrări de doctrină sau publicaţii periodice de specialitate, de publicarea culegerilor de jurisprudenţă editate de curţile de apel şi de alte instanţe şi de publicarea a hotărârilor în baze de date electronice de jurisprudenţă.

Parchetul de pe lângă Înalta Curte de Casaţie şi Justiţie a arătat că aportul la unificarea practicii judiciare a crescut prin sesizările adresate curţilor de apel pentru unificarea practicii în anumite materii, conform art. 51 alin. (1) lit. c) din Legea nr. 304/2004 şi standardelor stabilite prin jurisprudenţa C.E.D.O. privind dreptul la un proces echitabil, concomitent cu recursurile în interesul legii promovate. Sub acest aspect, a fost invocată problema jurisprudenţei constante reţinută în Hotărârea Ilie Şerban împotriva României, cererea nr.17.984/04, publicată în M.Of. nr.828/10.12.2012. 

I.5.5 Soluţiile pronunţate în anul 2012 de Curtea Europeană a Drepturilor Omului şi Curtea de Justiţie a Uniunii Europene, motivele care au determinat adoptarea acestora şi impactul acestora asupra sistemului judiciar
I.5.5.1. Soluţiile pronunţate de Curtea Europeană a Drepturilor Omului

Deşi în cursul anului 2012 volumul de cauze soluţionate de Curtea Europeană a Drepturilor Omului a crescut cu 68% faţă de anul anterior
, numărul de hotărâri pronunţate împotriva României prin care s-a constatat încălcarea Convenţiei Europene a Drepturilor Omului a crescut cu doar 16% faţă de anul 2011 (79 de hotărâri faţă de 68)
. În schimb, numărul cererilor declarate inadmisibile sau radiate a crescut cu 119% (10.066 faţă 4.585 de decizii)
.

Aceste evoluţii importante din cursul anului 2012 au avut următoarele efecte:

· numărul total de cereri împotriva Statului Român aflate pe rolul Curţii a scăzut
 de la 12.286 la 8.712, dintre acestea aproximativ 3.000 fiind inadmisibile;

· România se află pe locul 6 (după Rusia, Turcia, Italia, Ucraina, Serbia) ca număr de cauze pe rolul Curţii, faţă de locul 4 ocupat cu un an înainte;

O problemă importantă rămâne faptul că, dintre cauzele aflate pe rolul Curţii Europene a Drepturilor Omului, în mai mult de o treime (2971 de cauze din totalul de 8712) se aşteaptă luarea unor măsuri de către autorităţile naţionale în materia restituirii proprietăţilor. Ca urmare a pronunţării hotărârii pilot Maria Atanasiu şi alţii împotriva României
, soluţionarea acestora a fost suspendată pentru o perioadă 18 luni de la data rămânerii definitive, termen prelungit cu încă 9 luni în cursul anului 2012. 

Principalele domenii în care Curtea de la Strasbourg a pronunţat hotărâri de condamnare a României relevante pentru sistemul judiciar sunt: 

· Practica judiciară neunitară  - reprezintă grupul cel mai mare de cauze repetitive, după cel al plângerilor în materia proprietăţilor, în care reclamanţii se plâng de pretinse soluţii divergente ale instanţelor naţionale. Până în prezent au fost comunicate Guvernului un număr de aproximativ 500 de plângeri. 

Cauzele vizează, în general, jurisprudenţa divergentă în materia drepturilor salariale lato sensu, reducerea cuantumului pensiilor, admisibilitatea acţiunii în revendicare a imobilelor naţionalizate formulate ulterior intrării în vigoare a Legii nr. 10/2001. 
La data de 10 mai 2012, în cauza Albu împotriva României, Curtea a pronunţat o hotărâre de principiu (leading judgment), în care, în contextul specific al cauzei, a apreciat recursul în interesul legii ca fiind un mecanism eficient de unificare a practicii. În acelaşi timp însă, pornind chiar de la numărul mare al situaţiilor în care a fost necesară intervenţia Înaltei Curţi, instanţa de la Strasbourg şi-a manifestat îngrijorarea faţă de dimensiunea problemei practicii neunitare, la nivel naţional. Ulterior acestei hotărâri, au fost pronunţate o serie de decizii (Frimu şi alţii, Tunaru etc.), prin care s-a constatat că nu s-a încălcat articolul 6 cu privire la securitatea raporturilor juridice. Având în vedere aceste aspecte, există posibilitatea ca un număr important dintre cauzele având acest obiect să fie respinse ca inadmisibile de către Curte. 

· Durata excesivă a procedurilor judiciare – potrivit datelor comunicate de Curte, în luna iulie 2012, erau aproximativ 320 de cauze pendinte în această materie în ceea ce priveşte România; Curtea insistă în hotărârile deja pronunţate asupra adoptării măsurilor de drept intern necesare accelerării procedurilor judiciare şi consolidării unui remediu intern eficient pentru accelerarea procedurilor judiciare şi pentru compensarea prejudiciului suferit urmare a duratei excesive. 

· Efectivitatea anchetei penale – aceste cauze vizează în principal modul de administrare a probelor de către organele de urmărire penală, lipsa de diligenţă în administrarea probelor, în special neaudierea tuturor martorilor, soluţionarea cu întârziere a dosarelor, ceea ce are drept consecinţă intervenirea prescripţiei, neimplicarea părţilor în administrarea probelor, respectiv părţilor vătămate nu li se aduce la cunoştinţă administrarea probelor şi nici nu sunt întrebate dacă mai au alte cereri sau probe de adus.


Actualmente, pe rolul Curţii Europene a Drepturilor Omului sunt înregistrate mai multe cauze care vizează în principal deficienţele procedurilor penale declanşate în urma evenimentelor din 1989-1990, respectiv evenimentele revoluţionare de la Timişoara, Cluj şi Bucureşti şi cele din iunie 1990 de la Bucureşti. Dintre acestea, aproximativ 200 de cereri au fost deja comunicate Guvernului. Având în vedere hotărârile anterioare ale Curţii în acest domeniu (în principal Asociaţia 21 Decembrie 1989 şi alţii), este foarte probabilă constatarea încălcării dispoziţiilor Convenţiei în aceste cauze. 
· Echitatea procedurii civile sau penale – vizează în principal: nemotivarea hotărârilor judecătoreşti, aplicarea eronată a cazurilor de revizuire/contestaţie în anulare, cu consecinţa încălcării principiului securităţii raporturilor juridice, neaudierea inculpaţilor de instanţele de apel şi recurs, neaudierea investigatorilor sub acoperire, neadministrarea probelor direct de instanţa care dispune condamnarea, respingerea probelor solicitate fără o motivare suficientă, încălcarea dreptului la apărare prin soluţionarea cauzei în lipsa apărătorului ales şi în prezenta apărătorului din oficiu desemnat cu foarte puţin timp înainte de soluţionarea pe fond a cauzei, respingerea cailor de atac fără a se analiza şi răspunde la toate motivele relevante de apel sau de recurs, modalitatea de efectuare şi transcriere a interceptărilor şi imposibilitatea expertizării acestora, neaudierea înregistrărilor în şedinţă publică pentru verificarea transcriptului, încălcarea prezumţiei de nevinovăţie prin mediatizarea cauzei şi expunerea inculpatului în public încătuşat, fiind astfel fotografiat şi filmat, accesul la dosar al inculpatului pentru pregătirea apărării, schimbarea completului de judecată după ce au fost administrate probele, imposibilitatea obţinerii redeschiderii procedurii după condamnarea în lipsă.
În raport cu  principalele domenii în care Curtea a pronunţat hotărâri împotriva României, potrivit informaţiilor comunicate de instanţele judecătoreşti şi parchete, autorităţile judiciare au făcut aplicarea directă a dispoziţiilor Convenţiei Europene şi a jurisprudenţei Curţii Europene în cursul anului 2012
.
I.5.5.2. Jurisprudenţa relevantă a Curţii de Justiţie a Uniunii Europene 

În perioada 01.01.2007-31.12.2012, România a formulat observaţii în 32 de cereri preliminare.  

În anul 2012, România, prin Agentul Guvernamental pentru Curtea de Justiţie a Uniunii Europene şi Tribunalul Uniunii Europene, a formulat observaţii scrise/susţinut pledoarii în 17 cereri preliminare: 
· 12 formulate de instanţe naţionale:

- cauza C-602/10, SC Volksbank România S.A. (interpretarea art. 22 alin. (1), art. 24 şi art. 30 alin. (1) din Directiva 2008/48/CE privind creditele de consum şi a art. 56, art. 58 şi art. 63 alin. (1) din Tratatul privind funcţionarea Uniunii Europene); 

- cauza C-257/11, Gran Via Moineşti (interpretarea art. 167, art. 168 şi art. 185 alin. (2) din Directiva 2006/112/CE privind sistemul comun al taxei pe valoarea adăugată); 

- cauza C-627/11, Augustus (interpretarea prevederilor Regulamentelor nr. 1260/1999 şi 1268/1999 cu privire la fondurile structurale); 

- cauza C-571/11, SC Volksbank România (interpretarea art. 4 alin. (2) din Directiva 93/13/CEE privind clauzele abuzive în contractele încheiate cu consumatorii); 

- cauza C-396/11, Radu (interpretarea art. 5§1 C.E.D.O., coroborat cu art. 6, 48 şi 52 din Carta drepturilor fundamentale a U.E., raportat la Decizia-cadru a Consiliului 2002/584/JAI privind mandatul european de arestare); 

- cauza C-565/11, Irimie (privind răspunderea statelor membre U.E. pentru prejudiciile cauzate particularilor prin aplicarea unei legislaţii neconforme cu dreptul U.E.);

- cauza C-663/11, Scandic Distilleries (interpretarea art. 7 şi art. 22 din Directiva 2008/118/CE privind regimul general al accizelor);

- cauza C-79/12, Mora IPR (interpretarea art. 211 din Directiva 2006/112/CE privind sistemul comun al taxei pe valoarea adăugată şi a art. 26.2, art. 28, art. 30, art. 107.1 TFUE); 

- cauza C-81/12, Asociaţia Accept (interpretarea art. 2 alin. (2) lit. (a), a art. 10 alin. (1) şi a art. 17 din Directiva 2000/78/CE de creare a unui cadru general în favoarea egalităţii de tratament în ceea ce priveşte încadrarea în muncă şi ocuparea forţei de muncă) ;

- cauzele conexate C-249/12 şi C-250/12, Tulică şi alţii (interpretarea art. 73 şi art. 78 din Directiva 2006/112/CE privind sistemul comun al taxei pe valoarea adăugată); 

- cauza C-323/12, E.on Energy Trading (interpretarea art. 1, art. 3, art. 4 şi art. 6 din Directiva 76/1072/CEE privind armonizarea legislaţiilor statelor membre referitoare la impozitele pe cifra de afaceri – sisteme de restituire a taxei pe valoarea adăugată persoanelor impozabile care nu sunt stabilite pe teritoriul ţării); 

- cauza C-123/12, SC Volksbank România (interpretarea art. 4 alin. (2) din Directiva 93/13/CEE privind clauzele abuzive în contractele încheiate cu consumatorii). 

· 5 formulate de instanţe ale altor state membre :

- cauza C-254/11, Shomodi (interpretarea art. 5 din Regulamentul nr. 1931/2006 privind micul trafic de frontieră);
- cauza C-364/11, Abdel el Karem (interpretarea art. 12 alin. (1) lit. (a) din Directiva 2004/83 privind standardele minime referitoare la condiţiile pe care trebuie să le îndeplinească resortisanţii ţărilor terţe sau apatrizii pentru a beneficia de statutul de refugiat sau persoanele care, din alte motive, au nevoie de protecţie internaţională şi referitoare la conţinutul protecţiei acordate); 

 - cauza C-62/12, Kostov (interpretarea art. 9 alin. (1) şi art. 193 din Directiva 2006/112/CE privind sistemul comun al taxei pe valoarea adăugată);
- cauza C-157/12, Salzgitter Mannesmann Handel (interpretarea art. 34 punctul 4 din Regulamentul nr. 44/2001 privind competenţa judiciară, recunoaşterea şi executarea hotărârilor în materie civilă şi comercială);

- cauza C-384/12, Lokkevik (interpretarea art. 4 alin. (3) din Regulamentul nr. 2988/95 privind protecţia intereselor financiare ale Comunităţilor Europene).

În anul 2012, Curtea de Justiţie a Uniunii Europene a pronunţat hotărâri/ordonanţe în 6 cereri preliminare în care România a formulat observaţii: cauza C-248/11, Nilaş (interpretarea art.4 pct. 14, art. 9-14 şi art. 47 din Directiva 2004/39/CE privind pieţele instrumentelor financiare, precum şi a art. 9 alin. (1) din Directiva 2003/6/CE privind utilizările abuzive ale informaţiilor confidenţiale şi manipulările pieţei (abuzul de piaţă), în raport cu săvârşirea unor infracţiuni de manipulare a pieţei de capital), cauza C-602/10, SC Volksbank România S.A., cauza C-257/11, Gran Via Moineşti, cauza C-627/11, Augustus, cauza C-571/11, SC Volksbank România,  și cauza C-364/11, Abdel el Karem.

Având în vedere faptul că dispoziţiile constituţionale obligă autorităţile naţionale să dea eficienţă hotărârilor Curţii, instanţele de judecată au obligaţia de a aplica cu prioritate dreptul Uniunii Europene, aşa cum a fost acesta interpretat de Curtea de la Luxemburg.
Astfel, cu titlu de exemplu, ca urmare a pronunţării hotărârii în cauza C-602/10 SC Volksbank România S.A., interpretând art. 22 alin. (1), art. 24 şi art. 30 alin. (1) din Directiva 2008/48/CE, Curtea a stabilit că statele membre pot extinde prevederile Directivei 2008/48/CE şi pentru contractele garantate cu un bun imobil; prevederile actului naţional de transpunere (în speţă Ordonanţa de Urgenţă a Guvernului nr. 50/2010 privind contractele de credit pentru consumatori, aprobată prin Legea 288/2010) pot fi aplicate contractelor de credit ipotecar aflate în derulare; statele membre pot limita numărul comisioanelor percepute de creditori; orice consumator se poate adresa direct autorităţii de protecţie a consumatorilor, fără a avea obligaţia de a recurge, în prealabil, la procedurile de soluţionare extrajudiciară prevăzute de legislaţia naţională.

De asemenea, pronunţându-se în cauza C-248/11 Nilaş, Curtea de la Luxemburg a statuat că articolul 4 alineatul (1) punctul 14 din Directiva 2004/39/CE a Parlamentului European şi a Consiliului din 21 aprilie 2004 privind pieţele instrumentelor financiare trebuie interpretat în sensul că o piaţă de instrumente financiare care nu îndeplineşte cerinţele prevăzute în titlul III din această directivă nu intră în noţiunea „piaţă reglementată”, astfel cum este definită de dispoziţia menţionată, chiar dacă operatorul său a fuzionat cu operatorul unei astfel de pieţe reglementate. Articolul 47 din Directiva 2004/39, astfel cum a fost modificată prin Directiva 2007/44, trebuie interpretat în sensul că înscrierea unei pieţe pe lista pieţelor reglementate prevăzută de acest articol nu constituie o condiţie necesară pentru calificarea pieţei respective, ca piaţă reglementată în sensul acestei directive.

În concluzie, Curtea de Justiţie a Uniunii Europene a statuat că RASDAQ nu poate fi calificată drept piaţă reglementată în sensul Directivei MIFID doar în temeiul faptului că operatorul acestei pieţe a fuzionat cu operatorul unei pieţe reglementate, dacă nu sunt îndeplinite condiţiile titlului III din MIFID. Curtea a precizat că Directiva MIFID are în vedere şi posibilitatea ca operatorul unei pieţe reglementate să exploateze şi un alt sistem de tranzacţionare, fără ca acesta din urmă să devină o piaţă reglementată ca urmare a acestei exploatări (a se vedea punctul 46 din hotărâre). Revine aşadar judecătorului naţional să stabilească dacă, în speţă, având în vedere prevederile legislaţiei naţionale care reglementează RASDAQ, aceasta îndeplineşte sau nu condiţiile prevăzute de Titlul III din Directiva MIFID.

Prin Hotărârea pronunţată în cauza C-257/11, Gran Via Moineşti, Curtea de la Luxemburg a reţinut că articolele 167 şi 168 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretate în sensul că o societate care a achiziţionat o suprafaţă de teren şi construcţii edificate pe aceasta din urmă, în vederea demolării acestor construcţii şi a realizării unui complex rezidenţial pe suprafaţa de teren respectivă, are dreptul de a deduce taxa pe valoarea adăugată aferentă achiziţionării construcţiilor menţionate. Articolul 185 din Directiva 2006/112 trebuie interpretat în sensul că demolarea unor construcţii, achiziţionate împreună cu suprafaţa de teren pe care au fost edificate, efectuată în vederea realizării unui complex rezidenţial în locul acestor construcţii, nu determină o obligaţie de regularizare a deducerii iniţiale a taxei pe valoarea adăugată aferente achiziţionării construcţiilor menţionate.

Cu toate că şi în anul 2012 Curtea a pronunţat ordonanţe prin care a constatat vădita inadmisibilitate a cererilor preliminare (de exemplu cauza C-627/11 Augustus), se observă că numărul cererilor preliminare repetitive a fost redus, solicitările adresate instanţei de la Luxemburg acoperind o gamă diversificată de probleme juridice, fapt ce poate indica o mai mare preocupare în aplicarea directă a dreptului Uniunii Europene, cât şi o consolidare a nivelului de cunoştinţe în acest domeniu la nivelul instanţelor naţionale.

I.5.6 Situaţia pregătirii profesionale a viitorilor magistraţi, a magistraţilor şi  a personalului auxiliar de specialitate
I.5.6.1. Formarea iniţială a viitorilor magistraţi

Programele de formare iniţială:

Pe parcursul anului 2012, formarea profesională a auditorilor de justiţie din anii I şi II admişi în sesiunile concursurilor de admitere la I.N.M. din 2011 şi 2012 s-a desfăşurat conform programelor de formare iniţială aprobate de C.S.M., astfel:

· Planul de învăţământ pentru anul I 2011 – 2012 şi Programul de stagiu pentru anul II 2011 – 2012 (aprobate prin Hotărârea Plenului C.S.M. nr.439/30.06.2011, completată de Hotărârea Plenului C.S.M. nr.827/15.11.2011 privind organizarea unor stagii practice în cadrul unor cabinete/societăţi de avocatură);

· Programul de formare iniţială pentru anul I şi Programul de stagiu pentru anul II 2012 – 2013 (aprobate prin Hotărârea Plenului C.S.M. nr.729/5.09.2012 şi Hotărârea Plenului C.S.M. nr.895/8.10.2012).

Programul de formare iniţială aferent anului 2011 – 2012 a cunoscut, ca elemente de noutate faţă de anii de formare anteriori, următoarele:

· integrarea tematicii şi obiectivelor disciplinei Metodologia actului de justiţie în conţinutul disciplinelor relevante (fundamentale şi specifice) şi renunţarea parcurgerii acestei materii într-un modul separat;

· organizarea unei şcoli de vară pentru auditorii de justiţie, în cadrul căreia au fost alternate sesiunile de formare dedicate noilor coduri legislative cu atelierele de dezvoltare personală;

· organizarea unor vizite de studiu în cadrul serviciilor de probaţiune;

· organizarea la finalul anului I a unor stagii practice în cadrul unor cabinete/societăţi de avocatură, pentru o mai bună înţelegere a activităţii defăşurate de avocaţi şi a organizării acestei profesii;

· regândirea componentei Module a programului de stagiu din anul II, prin renunţarea la studiul unor discipline (prevăzute şi în curricula anului I) şi ajustarea numărului de ore alocat altora;

· renunţarea la etapa alocată stagiului practic în cadrul altor instituţii, pentru auditorii de justiţie din anul II şi regândirea contextului în care astfel de stagii ar putea fi organizate în mod eficient (ca exemplu, un stagiu la nivelul Parchetului de pe lângă Înalta Curte de Casaţie şi Justiţie a fost organizat, pe baze voluntare, ca activitate cu titlu extracurricular).

În cursul anului 2012, un nou proiect al programului de formare iniţială pentru anul 2012 – 2013 a fost supus dezbaterii Consiliului Pedagogic şi aprobat de Consiliul Ştiinţific al I.N.M. (3 iulie 2012). 

Programul de formare iniţială pentru anul I (2012 – 2013) a fost conceput în scopul eficientizării procesului de formare profesională iniţială, având ca obiective principale următoarele:

1. asigurarea dezvoltării de abilităţi specifice, necesare exercitării profesiei de judecător/procuror;

2. conştientizarea importanţei informaţiilor transmise pe durata programului de formare, prin abordarea eminamente practică;

3. concentrarea informaţiilor pe unităţi de timp determinate, în mod structurat şi integrat.

Particularităţile noului concept de formare constau în :

· abordarea pluridisciplinară a formării şi conceperea unui program de formare iniţială de tip modular, integrat;

· conceperea a două module mari, studiate pe durata întregului an – civil şi penal – şi abordarea, ca discipline transversale în cadrul acestora, a unor materii care până în prezent erau studiate separat, ca discipline de sine stătătoare (C.E.D.O., dreptul U.E., drept comercial). Pe lângă cele două module mari (civil şi penal), au fost concepute alte două, pe unităţi concentrate de timp, unul având ca scop studiul aspectelor specifice dreptului familiei, iar celălalt regrupând sesiunile de formare alocate dreptului administrativ (regimul juridic al contravenţiilor) şi dreptului constituţional;

· unirea catedrelor drept civil şi drept procesual civil într-o catedră unică, respectiv unirea catedrelor drept penal şi drept procesual penal într-o catedră unică, aspectele de drept substanţial şi cele de drept procesual fiind abordate în cadrul aceluiaşi seminar;

· abordarea curriculară unitară şi creşterea gradului de coeziune şi de implicare în activităţi comune a catedrelor din cadrul formării iniţiale;

· abordarea domeniilor de formare/disciplinelor în mod structurat, în funcţie de modulul parcurs, auditorii de justiţie nemaifiind nevoiţi să gândească „fragmentat” şi să aloce timp separat, pentru fiecare disciplină în parte, ca până în prezent, ci în context;

· accentuarea caracterului practic al formării şi reproducerea, în condiţii cât mai fidele, în cadrul seminariilor, a activităţii din instanţă/parchet, prin conţinutul propriu-zis al temelor, al materialelor didactice, precum şi al metodelor de formare utilizate;

· accentuarea funcţiei sociale a formării, prin creşterea numărului de ore alocate disciplinei Comunicare şi atelierelor de dezvoltare personală, precum şi prin accentuarea componentei Psihologie judiciară, abordată  transversal;

· metode de formare orientate, preponderent, către lucrul în echipă – ex. tehnica asaltului de idei, grupuri de lucru, discuţii, ateliere, mese rotunde, etc.;

· alocarea, ca regulă, a unui număr maxim de 6 ore de formare zilnice la sediul Institutului, pentru evitarea supraaglomerării auditorilor de justiţie şi pentru acordarea unui timp mai îndelungat pentru studiu individual;

· prevederea temelor pentru acasă în tematici, astfel încât distribuirea acestora să fie cunoscută de către toţi formatorii, anterior sesiunilor de formare, pentru echilibrarea şi eficienţa sarcinilor de lucru ale auditorilor şi evitarea suprapunerii unui număr mare de teme pe aceeaşi unitate de timp;

· menţinerea stagiului auditorilor de justiţie în cadrul cabinetelor/societăţilor de avocatură, introdus în programul de formare corespunzător anului 2011 – 2012 ca urmare a încheierii unui Protocol de colaborare între U.N.B.R. şi I.N.M.;

· reducerea totală a duratei anului de formare prin introducerea celor 4 săptămâni de stagiu în cadrul cabinetelor/societăţilor de avocatură, aceasta conducând, corelativ, la reducerea numărului de ore alocat fiecărei discipline;

· renunţarea la testările/lucrările scrise obligatorii comune;

· consolidarea colaborării cu Şcoala Naţională de Grefieri, în scopul cunoaşterii profesiilor partenere şi al dezvoltării unei comunicări eficiente cu reprezentaţii acestora, prin organizarea unor activităţi de formare comune, un exemplu fiind, în acest sens, programul pilot de colaborare I.N.M. – S.N.G., lansat în luna noiembrie a acestui an, în contextul căruia 12 auditori de justiţie şi 12 cursanţi vor realiza împreună un proces simulat pornind de la o speţă de dreptul familiei întemeiată pe dispoziţiile Noului Cod civil, care  urmează a fi soluţionată conform dispoziţiilor Noului Cod de procedură civilă.

În ceea ce priveşte Programul de stagiu al auditorilor de justiţie din anul II (2012 – 2013), noutăţile intervenite au privit următoarele aspecte:

A. Structura programului:

· reducerea la trei a numărului etapelor aferente programului de stagiu;

· reducerea la două a numărului etapelor de practică efectivă la nivelul judecătoriei (pentru judecători)/parchetului de pe lângă judecătorie (pentru procurori), cea de a doua etapă fiind întreruptă de perioada corespunzătoare modulelor;

· includerea în prima etapă de stagiu a activităţilor desfăşurate în cadrul compartimentelor auxiliare.

B. Tematică:

· conceperea unor tematici comune etapelor de stagiu;

· actualizarea şi restructurarea tematicii aferente programului de stagiu.

C. Desfăşurarea etapelor:

· asigurarea contactului efectiv al auditorilor de justiţie cu activitatea operativă a organelor de poliţie, prin deplasarea acestora la secţiile de poliţie, urmărindu-se în special desfăşurarea activităţilor de audiere, cercetare la faţa locului, percheziţie, recunoaştere din grup, etc (pentru viitorii procurori);

· obligativitatea participării la şedinţe de judecată penale şi civile (pentru viitorii procurori).

D. Caietul de practică:

· revizuirea tipurilor şi a numărului de acte procedurale anexabile caietului de practică;

· inserarea aprecierilor proprii ale auditorilor de justiţie la rubrica dedicată observaţiilor.

E. Evaluarea:

· renunţarea la evaluarea privitoare la stagiul din cadrul compartimentelor auxiliare;

· renunţarea la evaluarea de la finalul stagiului încrucişat;
· renunţarea la evaluarea aferentă unora dintre disciplinele prevăzute în cadrul componentei Module.

F. Modulele:

· renunţarea la studiul anumitor discipline în cadrul componentei Module;

· creşterea numărului de ore de studiu alocate noilor coduri legislative.

În perioada noiembrie 2012 – ianuarie 2013, la nivelul I.N.M. s-a realizat un program de monitorizare a stagiului practic al auditorilor de justiţie din anul II. Obiectivele programului au vizat observarea modului în care este organizat şi se desfăşoară stagiul auditorilor de justiţie, cu scopul de a îmbunătăţi  programul de formare iniţială pentru anul 2013 – 2014. 

Totodată, în cadrul componentei de formare inițială, au fost organizate o serie de activități la nivel extern, în cadrul cărora un număr însemnat de auditori de justiție au participat la seminarii și activități internaționale, organizate în cadrul parteneriarelor și relațiilor internaționale dezvoltate de I.N.M.
I.5.6.2.  Formarea continuă a magistraţilor în funcţie

            Obiectivele Programului de formare continuă pentru anul 2012 au vizat:

1. Pregătirea magistraţilor în privinţa modificărilor legislative majore din sistemul legal românesc aduse de intrarea în vigoare a noilor coduri civil, penal, de procedură civilă şi de procedură penală şi a altor modificări legislative importante;

2. Unificarea practicii judiciare în cadrul formării specializate a magistraţilor;

3. Pregătirea magistraţilor în domeniul dreptului european: drept U.E., C.E.D.O., cooperare judiciară internaţională în materie civilă şi penală. Întărirea cooperării europene şi regionale;

4. Asigurarea pregătirii judecătorilor şi procurorilor admişi în magistratură în condiţiile art. 33 din Legea nr. 303/2004 privind statutul judecătorilor şi procurorilor;

5. Dezvoltarea abilitaţilor non-juridice specifice profesiei de magistrat prin crearea unei punţi de comunicare eficiente între magistraţi şi societate. Implicarea judecătorilor şi procurorilor în dezvoltarea politicilor publice în justiţie.

În anul 2012, I.N.M. a organizat un număr de 233 seminarii, la care au participat 5.881 de judecători, procurori, personal de specialitate juridică asimilat magistraţilor şi magistraţi asistenţi (participări efective). 5.028 de magistraţi au participat la seminarii (diferenţa între numărul de participanţi şi numărul de participări efective se datorează faptului că unii magistraţi au participat la acţiuni de formare de mai multe ori în cursul anului 2012). 

În ceea ce priveşte numărul participărilor la acţiunile de formare continuă, evoluţia în timp a acestora poate fi ilustrată astfel:

Aşadar, în 2012 I.N.M a format 74% din numărul magistraţilor din sistem (6758 judecători şi procurori). 

Dintre cei 5.881 magistraţi şi personal din sistemul judiciar formaţi, 3978 au fost judecători, 1.795 procurori, 39 magistraţi-asistenţi din cadrul Î.C.C.J., 69 experţi asimilaţi magistraţilor din cadrul M.J., C.S.M. şi P.Î.C.C.J.

În ceea ce priveşte numărul opţiunilor formulate de magistraţi la momentul transmiterii listelor de seminarii la începutul anului 2012, 5.802 dintre aceştia au formulat opţiuni de a participa la una dintre acţiunile organizate de I.N.M. 4.518 (77%) dintre magistraţii care au formulat opţiuni au participat la seminarii de formare continuă. Este de semnalat însă că mulţi dintre cei care nu au participat la acţiunile de formare organizate de I.N.M. au fost selectaţi şi invitaţi să participe, fiind însă, din diferite motive, în imposibilitate de a se prezenta. 

 În ceea ce priveşte domeniile în care I.N.M. a asigurat formare, precizăm faptul că accentul a fost pus în 2012 pe formarea în materia noilor coduri: 110 seminarii şi 4 conferinţe naţionale au fost dedicate acestui obiectiv (rezultatul fiind un număr de 2752 de magistraţi formaţi – 3505 participări).
Activităţile de formare în materia noilor coduri sunt prezentate distinct în cadrul Secţiunii 1 – Organizarea şi pregătirea sistemului judiciar pentru punerea în aplicare a noilor Coduri, a Capitoului II – Principalele modificări legislative cu impact asupra activităţii sistemului judiciar. 
Totodată, în cadrul componentei de formare continuă, au fost organizate o serie de activități la nivel extern, în cadrul cărora un număr însemnat de judecători și procurori au participat la seminarii și activități internaționale, organizate în cadrul parteneriarelor și relațiilor internaționale dezvoltate de I.N.M.
I.5.6.3. Formarea profesională iniţială a personalului auxiliar
Formarea profesională iniţială organizată de Şcoala Naţională de Grefieri în temeiul Legii nr. 567/2004, cu modificările şi completările ulterioare, a continuat să aibă în vedere exclusiv grefierii cu studii superioare juridice, durata studiilor fiind de 6 luni.


În luna aprilie s-au finalizat cursurile promoţiei 2011-2012, iar în urma examenului de absolvire au fost repartizaţi pe posturi de grefieri cu studii superioare juridice din întreaga ţară 75 de grefieri la instanţe şi 31 grefieri la parchete.


Pentru anul şcolar 2012-2013, Consiliul Superior al Magistraturii a aprobat organizarea concursului de admitere la Şcoala Naţională de Grefieri la data de 2 septembrie 2012, pentru un număr de 120 de locuri, din care 90 de locuri de grefier pentru instanţe şi 30 de locuri de grefier pentru parchete. Au fost declaraţi admişi 121 de cursanţi, C.S.M. aprobând suplimentarea locurilor la instanţe cu 1 cursant (pentru medie egală). 


Ca şi în anii precedenţi, formarea iniţială s-a realizat specializat pentru grefierii care îşi vor desfăşura activitatea în cadrul instanţelor, respectiv pentru grefierii care îşi vor desfăşura activitatea în cadrul parchetelor.

La propunerea Şcolii Naţionale de Grefieri au fost aprobate, prin hotărâri ale Plenului Consiliului Superior al Magistraturii, Structura anului şcolar 2012-2013, Planul de învăţământ pentru anul şcolar 2012-2013 – specializarea grefieri pentru instanţe şi Planul de învăţământ pentru anul şcolar 2012-2013 – specializarea grefieri pentru parchete, precum şi Reţeaua de formatori (personalul de instruire) a Şcolii Naţionale de Grefieri pentru formarea iniţială în anul şcolar menţionat.

Organizarea activităţii de formare, planul de învăţământ şi stabilirea obiectivelor a ţinut seama de nivelul studiilor cursanţilor şi de specializarea acestora, raportată la specificul activităţilor, diferite, realizate de grefierii din instanţe şi cei din parchete. 


Şcoala a păstrat şi dezvoltat experienţa didactică dobândită împreună cu formatorii Şcolii, punând în mod deosebit accentul pe caracterul practic al activităţii de învăţământ. Cursurile s-au concretizat în dezbateri şi/sau aplicaţii practice, care au intenţionat să acopere palierele activităţii grefierilor din instanţele judecătoreşti şi parchete şi s-a urmărit dobândirea de către cursanţi a deprinderilor profesionale întemeiate pe solide cunoştinţe juridice la un standard ridicat, deschiderea şi responsabilizarea lor pentru noi atribuţii, fără a fi neglijate aspectele legate de deontologie.

Stagiul practic, efectuat în cadrul judecătoriilor şi parchetelor de pe lângă judecătoriile din Bucureşti, sub coordonarea şi supravegherea îndrumătorilor de stagiu, s-a desfăşurat potrivit unui program stabilit şi comunicat instanţelor judecătoreşti şi parchetelor. Atât în instanţe cât şi la parchete, cursanţilor li s-a oferit posibilitatea să cunoască activitatea compartimentelor instanţelor judecătoreşti, respectiv, parchetelor, atribuţiile specifice grefierilor şi chiar să lucreze efectiv îndeplinind toate sarcinile ce le revin în exercitarea acestei profesii. 


Şcoala Naţională de Grefieri a realizat şi formarea iniţială a grefierilor arhivari şi grefierilor registratori prevăzută la art. 10 coroborat cu art. 28 din Legea nr. 567/2004. Această formă de pregătire iniţială s-a desfăşurat în temeiul programului de stagiu adoptat de Şcoală şi aprobat de către Consiliul Superior al Magistraturii, în funcţie de concursurile de ocupare a respectivelor posturi, organizate de curţile de apel şi parchetele de pe lângă acestea.
I.5.6.4. Formarea profesională continuă a personalului auxiliar
În exercitarea atribuţiei de coordonator al Şcolii Naţionale de Grefieri, Consiliul Superior al Magistraturii a aprobat prin Hotărârea Plenului nr. 1026/20.12.2011 programul de formare continuă a grefierilor din cadrul instanţelor judecătoreşti şi parchetelor de pe lângă acestea pentru anul 2012, iar prin Hotărârea Plenului nr. 84/31.01.2012 a aprobat reţeaua de formatori a Şcolii Naţionale de Grefieri pentru formare continuă în anul 2012.

Calendarul de formare continuă a grefierilor pentru anul 2012 a cuprins 103 acţiuni de formare continuă organizate de Şcoala Naţională de Grefieri în cadrul celor 5 centre regionale de pregătire (Bârlad, Amara, Sovata, Giroc şi Orşova), în creştere cu 17 acţiuni faţă de anul 2011, 2 acţiuni desfăşurate în forma învăţământului la distanţă (eLearning) în domeniile drept procesual civil şi drept procesual penal, adresate grefierilor recrutaţi în mod direct, în anul 2011, completate cu acţiuni în centrele de formare şi un seminar desfăşurat în forma învăţământului la distanţă (eLearning) în domeniul dreptului procesual penal, adresat grefierilor din cadrul Înaltei Curţi de Casaţie şi Justiţie. 


Pregătirea debutanţilor s-a realizat pe parcursul a două etape: o primă etapă, desfăşurată în forma învăţământului la distanţă, la disciplinele drept procesual civil şi drept procesual penal şi o a doua etapă, organizată la nivelul centrelor de pregătire (pe parcursul a numai cinci zile), care şi-a propus să asigure aprofundarea unor aspecte practice circumscrise celor două discipline deja prezentate, dar şi în ceea ce priveşte comunicarea şi deontologia profesională.

Şcoala Naţională de Grefieri a organizat, de asemenea, 15 acţiuni la nivelul parchetelor de pe lângă curţile de apel destinate grefierilor din cadrul parchetelor de pe lângă curţile de apel şi unităţilor arondate acestora, pentru materia operare ECRIS III. 

În continuarea seminariilor desfăşurate cu succes în anul 2011, în scopul dezvoltării relaţiei magistrat – grefier, Şcoala Naţională de Grefieri a organizat, în cursul anului 2012, două acţiuni comune cu Institutul Naţional al Magistraturii la disciplinele Cooperare judiciară internaţională în materie civilă şi Cooperare judiciară internaţională în materie penală.

        În ceea ce priveşte grefierii formaţi de către Şcoală în anul 2012, numărul acestora a fost foarte ridicat, în raport cu resursele umane şi materiale alocate activităţii de formare continuă în anul 2012, respectiv 2109 persoane (1.571 grefieri din instanţe, dintre care 58 de grefieri debutanţi şi 538 grefieri din parchete, dintre care 23 de grefieri debutanţi).

I.5.6.5. Aprecieri ale instanţelor şi parchetelor cu privirela activitatea de formare profesională continuă

În vederea identificării necesarului de formare profesională continuă, precum şi pentru optimizarea activităţii instituţiilor aflate în coordonarea Consiliului Superior al Magistraturii, s-a procedat la consultarea instanţelor şi parchetelor, prin comunicarea de chestionare, cu privire la activitatea de formare profesională continuă a judecătorilor şi procurorilor, precum şi a personalului auxiliar de specialitate.
Chestionarele au avut ca obiectiv conturarea unor concluzii cu privire la formarea profesională continuă a judecătorilor şi procurorilor, precum şi a personalului auxiliar de specialitate, prin identificarea aspectelor pozitive şi a celor negative, dar şi formularea de propuneri pentru îmbunătăţirea programelor de formare continuă.

Referitor la calitatea seminariilor de formare profesională continuă organizate de Institutul Naţional al Magistraturii şi Şcoala Naţională de Grefieri în anul 2012, aceasta a fost apreciată ca fiind bună şi foarte bună, atât de judecători şi de procurori, cât şi de personalul auxiliar de specialitate. 
În ceea ce priveşte caracterizarea programelor de formare profesională derulate prin Institutul Naţional al Magistraturii şi Şcoala Naţională de Grefieri referitoare la asigurarea unei pregătiri corespunzătoare a magistraţilor şi a personalului auxiliar de specialitate în vederea aplicării noului Cod de procedură civilă, răspunsurile primite au avut un anumit grad de diversitate, opinia majoritară fiind de apreciere a programelor dedicate Noului Cod de procedură civilă.

Cu toate acestea, unele instanţe şi parchete au apreciat doar parţial sau în mică  măsură aceste activităţi, formulând propuneri privind creşterea duratei şi a frecvenţei numărului de seminarii, ţinând seama că nu a fost posibilă participarea tuturor magistraţilor interesaţi.

Sub aspectul participării personalului auxiliar de specialitate la programe de formare profesională continuă organizate de Şcoala Naţională de Grefieri, precum şi la nivelul instanţei sau la nivelul instanţelor superioare din circumscripţia curţii de apel, s-a constatat că toate instanţele şi toate parchetele au răspuns afirmativ.  

În ceea ce priveşte domeniile şi principalele teme dezbătute în cadrul seminariilor, analiza răspunsurilor la chestionare evidenţiază următoarele domenii ca având cea mai mare pondere de participare: noile coduri de drept substanţial şi procesual, analize comparative între dispoziţiile din actualele coduri şi dispoziţii din noile coduri, cooperarea judiciară internaţională în materie civilă şi penală, arhivare şi registratură, arhivare electronică S.A.E., gestionarea informaţiilor clasificate, statistică, comunicare şi deontologie, utilizarea ECRIS, management, modificarea Regulamentului de organizare interioară a instanţelor judecătoreşti. 

Capitolul II Principalele modificări legislative cu impact asupra activităţii sistemului judiciar
II.1 Organizarea şi pregătirea sistemului judiciar pentru punerea în aplicare a noilor Coduri

II.1.1 Codul civil
Noul Cod civil (Legea nr. 287/2009) a intrat în vigoare la data de 1 octombrie 2011. Cu privire la intrarea în vigoare a acestui act normativ, deşi s-a susţinut, în mod izolat, că noile dispoziţii vor contribui, în timp, la scăderea volumului de activitate al instanţelor, în ceea ce priveşte impactul imediat previzionat, au existat opinii potrivit cărora introducerea de instituţii noi (de exemplu, instituţia „instanţei de tutelă”), de atribuţii noi (posibilitatea de completare a contractului cu elementele secundare de către instanţa de judecată, la cererea oricăreia dintre părţi sau posibilitatea instanţei de judecată de a desfiinţa, modifica sau completa un contract, dacă părţile contractante nu se pun de acord asupra lui), precum şi numărul mare de modificări intrate în vigoare vor avea potenţialul de a creşte numărul de dosare care vor ajunge în justiţie în perioada imediat următoare aplicării acestui act.

Referitor la efectul intrării în vigoare a noului Cod civil asupra volumului de cauze, având în vedere noile instituţii juridice introduse de acesta, instanţele au comunicat, în proporţie de 68,75%, că aplicarea acestui act normativ a determinat creşterea numărului de cauze înregistrate pe rolul instanţei, în timp ce restul de 31,25 % au răspuns în sens opus. În ceea ce priveşte procentul cu care a crescut numărul de cauze ca urmare a intrării în vigoare a acestui act normativ, răspunsurile instanţelor au variat. Astfel, în aprecierea per ansamblu a creşterii volumului de activitate, răspunsurile instanţelor, în majoritate, s-au încadrat între limitele 5% - 15 %, în acest sens Curtea de Apel Craiova menţionând un procent de 5%, Curtea de Apel  Bacău un procent de 10 %, Judecătoria Constanţa - 10 %, Judecătoria Făurei – 10%, Judecătoria Panciu – 5%, Judecătoria Galaţi – 2,17%; cu toate acestea, au fost şi instanţe care au indicat un procent mai mare (Judecătoria Brăila – 24%).

Principalul domeniu vizat de creşterea numărului de cauze a fost materia minori şi familie cu privire la care Tribunalul Vrancea a indicat o creştere de 12 % sau componente ale acesteia, precum tutela şi curatela (Judecătoria Însurăţei - 5%, Judecătoria Lieşti -10%).
Pe de altă parte, deşi după intrarea în vigoare a noului Cod civil unele tipuri de litigii pot fi soluţionate prin proceduri care nu presupun intervenţia instanţei de judecată, cum ar fi procedura divorţului pe cale administrativă, instanţele în unanimitate au arătat că aplicarea actului normativ menţionat nu a determinat, în cursul anului 2012, diminuarea numărului de cauze înregistrate pe rolul acestora.

Cu toate acestea, întrebate fiind dacă au înregistrat dificultăţi în implementarea noului Cod civil, instanţele în proporţie covârşitoare au răspuns că nu au întâmpinat impedimente. 

În ceea ce priveşte instanţele care au răspuns în sens afirmativ, este de precizat că dificultăţile întâmpinate de acestea s-au referit, în principal, la modificările pe care le-a implicat reglementarea instanţei de tutelă şi a curatelei: punctaj, repartizări, camere de consiliu, discuţii asupra problemelor de drept rezultate din interpretarea dispoziţiilor legale  în lipsa unei practici în acest sens, precum şi imposibilitatea persoanei pentru care se solicită instituirea curatelei de a se prezenta în instanţă în vederea exprimării consimţământului – situaţie soluţionată prin deplasarea judecătorului la domiciliul părţii.

Necesitatea efectuării unor modificări ale noului Cod civil ca urmare a inadvertenţelor constate în practică sau a normelor susceptibile a genera practică neunitară a fost învederată doar de 18,75 % dintre instanţe. Aspectele reţinute de aceste instanţe ca necesitând intervenţie normativă se referă la dispoziţiile care reglementează prescripţia dreptului material la acţiune din perspectiva laturii procedurale (invocarea din oficiu/aplicare din oficiu), efectuarea anchetei sociale, soluţionarea cererilor privind instituirea tutelei şi curatelei, sugerându-se ca numirea unui curator pentru majori să fie atribuţia autorităţii tutelare sau a notarului, precum şi la prevederile care reglementează domeniul cărţii funciare. 

Cu privire la ultimul domeniu menţionat, nemulţumirile se referă la paralelismul de reglementare existent, opţiunea legiuitorului fiind susceptibilă de critică având în vedere că existenţa mai multor legi ce reglementează aceeaşi materie poate crea confuzie în aplicare.    Astfel, s-a arătat că, din moment ce noul Cod civil cuprinde un capitol distinct dedicat regimului de carte funciară, s-ar fi putut considera că legiuitorul a dorit ca regimul de carte funciară să fie reglementat de acest act normativ, urmând ca Legea nr. 7/1996 care, anterior, reprezenta legea de reglementare a regimului de carte funciară în România să reprezinte legea referitoare la aplicarea procedurală a principiilor introduse în noul Cod civil. Totuşi, prin legea de aplicare a noului Cod civil au fost aduse anumite modificări Legii cadastrului şi publicităţii imobiliare (Legea nr. 7/1996). Întrucât multe reglementări de principiu referitoare la cartea funciară au apărut în Legea nr. 7/1996 şi nu în cuprinsul noului Cod civil, se poate afirma că, spre deosebire de situaţia anterioară când regimul de carte funciară era reglementat doar de Legea nr. 7/1996 şi regulamentele de aplicare ale acesteia, acum acest regim este reglementat de Codul civil, de Legea nr. 7/1996 şi de regulamentele sale de aplicare. 

În ceea ce priveşte aspectele controversate rezultate din practica instanţelor de judecată, printre acestea se evidenţiază cel referitor la notările efectuate în cartea funciară. În acest sens, s-a arătat că, spre deosebire de  Legea nr. 7/1996, care prevedea în mod exemplificativ notările ce pot fi efectuate în cartea funciară, modul de redactare a prevederilor cuprinse în noul Cod civil permite interpretarea conform căreia pot fi notate în cartea funciară numai acele acte sau fapte cu privire la care legea prevede această posibilitate, o asemenea interpretare ridicând anumite probleme, de exemplu, relativ la interdicţiile care erau anterior înscrise în cartea funciară împreună cu dreptul de ipotecă al creditorilor. Au existat situaţii când birourile de carte funciară au refuzat înscrierea notărilor referitoare la alte interdicţii cu excepţia interdicţiei de înstrăinare. Aspectele mai sus invocate prezintă importanţă în ceea ce priveşte plângerile de carte funciară. 

Referitor la efectuarea anchetei psiho-sociale în cauzele civile cu minori şi de familie, prevăzută de art. 396 din noul Cod civil (Raporturile dintre părinţii divorţaţi şi copiii lor minori, din cadrul Secţiunii a 2-a. Efectele divorţului), s-a arătat că judecătorii desemnaţi în componenţa completelor specializate în soluţionarea acestor cauze s-au confruntat cu imposibilitatea de aplicare întocmai a textului de lege menţionat, ca urmare a lipsei personalului cu pregătire în psihologie din cadrul instituţiilor cu atribuţii în realizarea acestei anchete (direcţii de asistenţă comunitară, primării).

O altă situaţie este cea a stabilirii prin hotărârea de divorţ a locuinţei minorului, cu arătarea adresei exacte sau doar cu indicarea persoanei cu care minorul va locui, faţă de dispoziţiile art. 400 coroborate cu art. 497 din Codul civil, precum şi cea a stabilirii pensiei de întreţinere în natură, acordul părinţilor în litigiile în care sunt implicaţi minori, fiind, totodată sesizată şi neconcordanţa dintre dispoziţiile art. 379 din noul Cod civil şi cele ale art. 617 din Codul de procedură civilă, în ceea ce priveşte pronunţarea divorţului din culpa reclamantului, în lipsa unei cereri reconvenţionale formulate de către pârât.

De asemenea, s-a învederat că este necesară  corelarea dispoziţiilor din noul Cod civil cu cele din legile speciale, rămase în vigoare, în special, în materia privind litigiile de minori şi familie.  

Din totalul seminariilor dedicate pregătirii sistemului judiciar pentru punerea în aplicare a noilor Coduri organizate de Institutul Naţional al Magistrurii, un număr de 100 de seminarii s-au desfăşurat graţie proiectului româno-elveţian „Asistenţă pentru consolidarea capacităţii instituţionale a I.N.M. în domeniul formării judecătorilor şi procurorilor pentru aplicarea noilor legi”.
În ceea ce priveşte Codul civil, au fost organizate, iniţial, 15 seminarii în cadrul cărora au fost pregătiţi 475 magistraţi, iar ulterior, încă 15 seminarii vizând exclusiv aspecte de dreptul familiei, în cadrul cărora au fost pregătiţi 382 magistraţi.
Referitor la Şcoala Naţională de Grefieri, în anul 2012, dezbaterile şi aplicaţiile practice efectuate în cadrul seminariilor de Proces civil au avut în vedere şi implementarea noilor dispoziţii legale. 

Totodată, în anul şcolar 2011 – 2012, au fost alocate 16 ore (prelegeri) cu privire la dispoziţiile noului Cod civil, precum şi 20 de ore (seminarii şi prelegeri) privind dispoziţiile de dreptul familiei din noul Cod civil.
Preocupări în ceea ce formarea profesională a magistraţilor în domeniul Codul civil a manifestat şi Ministerul Justiţiei, care a organizat la sediul său o reuniune la care au participat judecători specializaţi în cauze de competenţa instanţei de tutelă. Dezbaterile purtate cu această ocazie s-au axat pe activitatea secţiilor şi completelor specializate pentru minori şi familie, a căror competenţă a fost reconfigurată şi extinsă prin noul Cod civil şi legislaţia de punere în aplicare a acestuia, precum şi a perspectivelor care pot fi avute în vedere pentru înfiinţarea şi funcţionarea instanţei de tutelă, cu plenitudine de competenţă.
II.1.2 Noul Cod de procedură civilă
Intrarea în vigoare a noului Cod de procedură civilă, iniţial stabilită pentru data de 1 septembrie 2012, iar ulterior, prin prorogarea succesivă a termenului, pentru data de 15 februarie 2013, a ridicat pe lângă problema resurselor umane, şi pe cea a punerii în aplicare a noii proceduri instituite şi a dispoziţiilor prin care sunt stabilite noi atribuţii pentru judecătorii şi personalul auxiliar de specialitate din instanţe. 

La data de 30 mai 2012, în Monitorul Oficial  al României nr. 365/2012 a fost publicată Legea nr. 76/2012 pentru punerea în aplicare a Legii nr. 134/2010 privind Codul de procedură civilă. Actul normativ are un caracter complex, fiind structurat pe trei coordonate principale: instituirea unor dispoziţii tranzitorii care să realizeze trecerea de la vechea reglementare la noua reglementare, asigurarea compatibilităţii noului Cod civil cu celelalte legi în vigoare şi corelarea dispoziţiilor noului Cod civil între ele, dar şi între acestea şi prevederile noului Cod de procedură civilă.

Conştiente de dimensiunea problemei resurselor umane la nivelul instanţelor de judecată şi având în vedere că efectul imediat al intrării în vigoare a noului Cod de procedură civilă îl va reprezenta creşterea considerabilă a încărcăturii asupra judecătorilor şi grefierilor de la instanţele de fond,  Consiliul Superior al Magistraturii şi Ministerul Justiţiei au iniţiat o serie de demersuri pentru organizarea şi pregătirea sistemului judiciar în vederea aplicării dispoziţiilor acestui act normativ.

Astfel, un prim pas l-a constituit sesizarea adresată Ministerului Justiţiei în vederea iniţierii unei hotărâri de Guvern de suplimentare a schemelor de personal ale instanţelor şi parchetelor, în conformitate cu studiul de impact realizat la nivelul Ministerului Justiţiei în cadrul proiectului „Asistenţă tehnică cu privire la pregătirea implementării noului Cod civil, Cod penal, Cod de procedură civilă şi Cod de procedură penală”.

În acest sens, la data de 15 martie 2012, Plenul Consiliului Superior al Magistraturii a hotărât sesizarea ministrului justiţiei în acest sens, ulterior fiind transmise Ministerului Justiţiei, împreună cu sesizarea, proiectul de hotărâre de Guvern privind suplimentarea numărului de posturi pentru instanţele judecătoreşti şi parchetele de pe lângă acestea şi nota de fundamentare a acestuia.  

Prin proiectul de act normativ transmis Ministerului Justiţiei s-a propus suplimentarea numărului de posturi aprobat pentru Înalta Curte de Casaţie şi Justiţie cu 72 posturi de judecător, 72 posturi de magistrat-asistent şi 72 posturi de grefier, a numărului de posturi aprobat pentru celelalte instanţe judecătoreşti cu 392 posturi de judecător şi cu 604 posturi de grefier şi a numărului de posturi aprobat pentru Ministerul Public cu 177 posturi de procuror şi cu 395 posturi de grefier.

Demersul a fost susţinut de Ministerul Justiţiei şi s-a concretizat în aprobarea de către Guvern, în şedinţa din data de 13 iunie 2012, a Memorandumului cu tema „Suplimentarea bugetului alocat Ministerului Justiţiei pentru anul 2012 şi a numărului maxim de posturi aprobat pentru această instituţie, în vederea implementării noului Cod de procedură civilă, asigurarea finanţării unor posturi pentru Înalta Curte de Casaţie şi Justiţie şi Consiliul Superior al Magistraturii, precum şi susţinerea în dezvoltarea şi adaptarea infrastructurii instanţelor judecătoreşti la noile cerinţe determinate de impactul noilor coduri”, iar în luna septembrie 2012, a Memorandumului cu tema „Pregătirea sistemului judiciar pentru intrarea în vigoare a noilor Coduri. Evaluarea situaţiei actuale. Plan de măsuri”. 
Primul memorandum prevedea ca măsuri:

· majorarea fondurilor alocate în vederea ocupării unui număr de 126 de posturi vacante finanţate de judecător şi personal auxiliar, aspect care nu presupune majorarea numărului maxim de posturi aprobat prin Legea bugetului de stat pe anul 2012, cu ocazia primei rectificări bugetare;

· suplimentarea bugetului aprobat Ministerului Justiţiei pe anul 2012 şi a numărului maxim de posturi finanţate, în vederea ocupării posturilor vacante nefinanţate de judecător şi personal auxiliar, respectiv a unui număr de 283 de posturi de judecător şi 281 de personal auxiliar, cu ocazia rectificării  bugetare;

· suplimentarea bugetului cu fondurile necesare achiziţionării de mobilier pentru personalul nou încadrat (scaun, birou, fişet, scaun vizitator, corp mobil cu 3 sertare, cuier, etc.) cu ocazia rectificării  bugetare.
Potrivit celui de-al doilea document, pentru perioada 2013 - 2015, s-a prevăzut ca necesară suplimentarea schemelor instanţelor judecătoreşti cu 414 posturi de judecător şi 604 posturi de personal auxiliar (din care 150 posturi de judecător şi 250 posturi de personal auxiliar pentru anul 2013).

În şedinţa din data de 8 octombrie 2012, Plenul Consiliului Superior al Magistraturii a apreciat că se impune constituirea unui Grup de lucru interinstituţional pentru pregătirea sistemului judiciar în vederea intrării în vigoare a noilor coduri, din care să facă parte reprezentanţi ai Consiliului Superior al Magistraturii, ai instanţelor, parchetelor şi ai celorlalte instituţii implicate.

În cadrul acestui grup de lucru, au fost analizate propuneri de distribuire a celor 150 de posturi de judecător atât pe grade de jurisdicţie, cât şi în interiorul fiecărui grad de jurisdicţie, fiind stabilite o serie de criterii.

La data de 30 octombrie 2012, Guvernul României a adoptat Hotărârea nr. 1056/2012 pentru modificarea Anexei nr. 2 la H.G. nr. 652/2009 privind organizarea şi funcţionarea Ministerului Justiţiei, numărul maxim de posturi care poate fi utilizat de unităţile prevăzute în Anexa nr. 2 – curţile de apel, tribunalele, tribunalele specializate şi judecătoriile – fiind majorat cu 400 de posturi (de la 13.910 la 14.310 posturi), din care, potrivit notei de fundamentare a acestui act normativ, 150 de posturi de judecător şi 250 de posturi de personal auxiliar. Trebuie precizat că prin Hotărârea nr. 929 din 23 octombrie 2012, Plenul Consiliului Superior al Magistraturii a avizat favorabil proiectul acestui act normativ.

Prin adresa nr. 123880/21.12.2012, Ministerul Justiţiei a înaintat Consiliului Superior al Magistraturii solicitarea de acordare a avizului conform pentru suplimentarea schemelor curților de apel (34 de posturi), tribunalelor (60 de posturi) și judecătoriilor (56 de posturi), prin distribuirea celor 150 de posturi de judecător alocate prin H.G. nr. 1056/2012.
Totodată, Ministerul Justiţiei a solicitat avizul conform pentru modificarea statelor de funcţii şi de personal prin suplimentarea cu 200 a numărului de posturi de personal auxiliar de specialitate, proporţional cu numărul posturilor de judecător primite prin distribuire şi redistribuire, pe curţi de apel şi instanţele din circumscripţia acestora: Curtea de Apel Alba Iulia - 12 posturi, Curtea de Apel Bacău - 4 posturi, Curtea de Apel Braşov - 8 posturi, Curtea de Apel Bucureşti - 60 posturi, Curtea de Apel Cluj - 18 posturi, Curtea de Apel Constanţa - 9 posturi, Curtea de Apel Craiova - 10 posturi, Curtea de Apel Galaţi - 13 posturi, Curtea de Apel Iaşi - 5 posturi, Curtea de Apel Oradea -13 posturi, Curtea de Apel Piteşti - 8 posturi, Curtea de Apel Ploieşti - 10 posturi, Curtea de Apel Suceava - 9 posturi, Curtea de Apel Timişoara - 9 posturi, Curtea de Apel Târgu Mureş - 12 posturi. 

Totodată, Ministerul Justiţiei a solicitat ca propunerile de distribuire a unui număr de 50 de posturi de personal auxiliar de specialitate (până la totalul de 250 de posturi suplimentate) să fie formulate de către Consiliul Superior al Magistraturii, cu sprijinul Şcolii Naţionale de Grefieri, în vederea repartizării absolvenţilor S.N.G., promoţia 2013.
La data de 23 ianuarie 2013, prin Hotărârea nr. 41/2013, Plenul Consiliului Superior al Magistraturii a hotărât acordarea avizului conform pentru suplimentarea schemelor unor instanţe, prin distribuirea a 150 de posturi de judecători şi 200 de posturi de personal auxiliar de specialitate, finanţarea posturilor alocate suplimentar urmând să fie aprobată prin Legea bugetului de stat.

Sub aspect normativ, după adoptarea şi publicarea legii de punere în aplicare a noului Cod de procedură civilă (Legea nr. 76 din 24 mai 2012), Consiliul Superior al Magistraturii a luat măsuri pentru modificarea imediată a Regulamentului de ordine interioară al instanţelor judecătoreşti, din perspectiva intrării în vigoare a Codului de procedură civilă şi a legii de punere în aplicare a acestuia, adoptând în acest sens Hotărârea nr. 637 din 18 iulie 2012.

Principalele modificări aduse Regulamentului de ordine interioară al instanţelor judecătoreşti au constat în introducerea unor noi secţiuni cuprinzând dispoziţiile care reprezintă transpunerea la nivelul organizatoric al instanţelor de judecată a principalelor modificări aduse procedurii în baza căreia se soluţionează litigiile civile sau alte litigii care se judecă în temeiul aceleiaşi proceduri. 
La aceeaşi dată, prin Hotărârea nr. 638 din 18 iulie 2012, Plenul Consiliului Superior al Magistraturii a aprobat Studiul privind operaţionalizarea sistemului judiciar în vederea intrării în vigoare a noului Cod de procedură civilă. În cadrul acestuia au fost prezentate aspecte relevante privind necesarul de resurse umane, materiale şi financiare rezultate din studiul de impact realizat la nivelul Ministerului Justiţiei în cadrul proiectului „Asistenţă tehnică cu privire la pregătirea implementării Noului Cod civil, Cod penal, Cod de procedură civilă şi Cod de procedură penală”, consideraţii privind eficienţa procesului civil, în forma concepută de noul Cod de procedură civilă.

Studiul reprezintă un instrument de analiză exhaustiv, util şi, în acelaşi timp, apt să fundamenteze măsurile pentru asigurarea resurselor umane, materiale şi financiare necesare pentru funcţionarea sistemului judiciar în condiţii corespunzătoare, dar şi măsurile legislative corespunzătoare. La baza realizării acestuia au stat, în principal, informaţiile furnizate de instanţele judecătoreşti în cadrul unui amplu proces de consultare iniţiat la nivelul Consiliului Superior al Magistraturii.
Din perspectiva măsurilor legislative, propunerile formulate au fost preluate, într-o reglementare mai generală, în Legea privind unele măsuri pentru degrevarea instanţelor judecătoreşti, precum şi pentru pregătirea punerii în aplicare a Legii nr. 134/2010 privind Codul de procedură civilă (art. XI).

În ceea ce privește propunerea de instituire a unei proceduri administrative de restituire a taxei de poluare, cu consecinţa degrevării instanţelor judecătoreşti, aceasta a fost preluată iniţial în propunerea legislativă privind unele măsuri pentru degrevarea instanţelor judecătoreşti, în care au fost prevăzute dispoziţii pentru restituirea pe cale administrativă a acestei taxe. Aceste dispoziţii nu s-au mai regăsit însă în forma finală a Legii privind unele măsuri pentru degrevarea instanţelor judecătoreşti, precum şi pentru pregătirea punerii în aplicare a Legii nr. 134/2010 privind Codul de procedură civilă, fiind eliminate în cursul procedurii parlamentare. 

Raţiunile care au determinat eliminarea acestei dispoziţii ţin de imposibilitatea restituirii integrale şi imediate a sumelor de bani încasate cu acest titlu, în condiţiile în care, potrivit informaţiilor vehiculate în spaţiul public, cuantumul total al acestora ar fi de aproximativ 1.000. 000.000 Euro.
În acest context, trebuie menţionată avizarea de către Consiliul Superior al Magistraturii a propunerii legislative privind unele măsuri pentru degrevarea instanţelor judecătoreşti, precum şi pentru pregătirea punerii în aplicare a Legii nr. 134/2010 privind Codul de procedură civilă (prin Hotărârea nr. 822 din 8 octombrie 2012, Plenul Consiliului Superior al Magistraturii a avizat favorabil, cu mai multe observaţii, acest proiect de act normativ).

Totodată, prin Hotărârea nr. 1091 din 28 noiembrie 2012, Plenul Consiliului Superior al Magistraturii a aprobat Planul de măsuri privind punerea în aplicare a Codului Civil, Codului de procedură civilă, Codului penal şi a Codului de procedură penală.

În cuprinsul acestuia, într-o abordare exhaustivă, au fost avute în vedere aspectele referitoare la asigurarea şi echilibrarea resurselor umane la nivelul sistemului judiciar, necesitatea definitivării cadrului normativ pentru implementarea noilor coduri, formarea profesională adecvată a magistraţilor şi a personalului auxiliar, dar şi asigurarea infrastructurii şi a logisticii de care sistemul judiciar trebuie să beneficieze; pentru toate aceste obiective, sunt prevăzute, punctual, acţiunile sau măsurile de urmat, instituţiile responsabile pentru îndeplinirea lor, termenele de realizare şi resursele implicate, precum şi indicatorii de apreciere asupra modului de realizare a acţiunilor propuse, Planul de măsuri constituind, în egală măsură, un instrument util de planificare, dar şi de monitorizare a măsurilor necesare pentru pregătirea sistemului judiciar în vederea implementării corespunzătoare a noilor dispoziţii legale.

De asemenea, la elaborarea Planului de măsuri a fost avut în vedere şi Memorandumul cu tema „Pregătirea sistemului judiciar pentru intrarea în vigoare a noilor Coduri. Evaluarea situaţiei actuale. Plan de măsuri”.

Demersurile întreprinse de Ministerul Justiţiei pentru organizarea şi pregătirea sistemului judiciar în vederea intrării în vigoare a noului Cod de procedură civilă, au fost apreciate diferit la nivelul instanţelor de judecată, opiniile fiind împărţite.

Astfel, la nivelul mai multor instanţe (7 curţi de apel) s-a exprimat părerea că aceste demersuri au fost insuficiente. Pe de altă parte, au fost instanţe care au subliniat faptul că în ultimul trimestru/semestru al anului 2012 rezultatele eforturilor întreprinse de Ministerul Justiţiei au devenit evidente. Astfel, Curtea de Apel Iaşi a arătat că, în ultima parte a anului 2012, demersurile Ministerului Justiţiei au devenit vizibile, preconizându-se o transpunere în practică a programului de lărgire a schemelor de personal şi de alocare de fonduri pentru crearea şi îmbunătăţirea condiţiilor de desfăşurare a activităţii judiciare, iar Curtea de Apel Alba-Iulia, deşi a arătat că, per ansamblu, apreciază ca fiind satisfăcătoare demersurile efectuate în anul 2012 pentru organizarea şi pregătirea sistemului judiciar în vederea intrării în vigoare a noului Cod de procedură civilă, eforturi limitate de resursele alocate, totuşi, a subliniat că iniţiativele Ministerului Justiţiei au fost foarte bune în ultimul semestru al anului 2012.
Trebuie precizat că demersurile întreprinse de Ministerul Justiţiei au fost apreciate, în unele cazuri, în mod diferit, chiar de către instanţe din circumscripţia aceleiaşi curţi de apel. În acest sens, Curtea de Apel Cluj a comunicat că, în general, s-a apreciat de către instanţele din circumscripţia sa că aceste demersuri au fost satisfăcătoare sau pertinente, dar au fost şi opinii că acestea sunt insuficiente. La nivelul Curţii de Apel Braşov, opiniile au fost împărţite în sensul că unele instanţe au considerat că demersurile au fost insuficiente, mai ales pentru asigurarea necesarului de resurse umane şi materiale, în timp ce alte instanţe au apreciat demersurile respective ca fiind pozitive.
Totodată, la nivelul aceleiaşi curţi de apel au fost date şi răspunsuri greu de conciliat. Astfel, Curtea de Apel Constanţa a comunicat că instanţele din circumscripţia sa au oferit următoarele răspunsuri cu privire la demersurile întreprinse de Ministerul Justiţiei: satisfăcătoare/aproape inexistente, bune, minime, suficiente, este benefică amânarea intrării în vigoare a acestui act normativ.

O singură curte de apel, mai exact Curtea de Apel Oradea, a arătat că până la acest moment nu se poate face o apreciere, iar o altă curte de apel nu a exprimat nicio părere.

În ceea ce priveşte răspunsurile instanţelor la întrebarea referitoare la demersurile întreprinse în anul 2012 de Consiliul Superior al Magistraturii din perspectiva intrării în vigoare a noului Cod de procedură civilă, se constată că, parţial, acestea au o structură similară celor oferite cu privire la iniţiativele Ministerului Justiţiei. Astfel, acelaşi număr de instanţe au apreciat demersurile întreprinse de Consiliul Superior al Magistraturii ca fiind insuficiente (7 curţi de apel). Au fost instanţe care au apreciat în mod diferit demersurile întreprinse de cele două autorităţi. În acest sens, Curtea de Apel Iaşi, care a arătat că demersurile Ministerului Justiţiei au devenit vizibile în ultima parte a anului 2012, în privinţa iniţiativelor Consiliului Superior al Magistraturii a arătat că la nivelul instanţelor aceste demersuri nu s-au făcut simţite, existând însă şi situaţia opusă în care demersurile întreprinse de Consiliul Superior al Magistraturii au fost apreciate ca fiind corespunzătoare, iar cele ale ministerului insuficiente (Curtea de Apel Constanţa).

Au existat situaţii în care opinia unor curţi de apel a fost nuanţată în sensul că s-a arătat că, deşi demersurile întreprinse de Consiliul Superior al Magistraturii au fost apreciate ca fiind bune (în ultimul trimestru al anului 2012), acestea sunt insuficiente din punct de vedere al măsurilor de organizare a instanţelor cu personal şi spaţii necesare, pregătirea profesională   anterioară a magistraţilor şi personalului auxiliar (Curtea de Apel Alba Iulia). În acelaşi sens, deşi demersurile întreprinse de Consiliul Superior al Magistraturii au fost apreciate ca fiind insuficiente, totuşi au fost remarcate preocupările Consiliului pe planul organizării de seminarii, considerate ca fiind eficiente, precum şi în domeniul normativ, prin adoptarea hotărârii de modificare a Regulamentului de ordine interioară al instanţelor judecătoreşti care îşi va găsi aplicabilitatea odată cu intrarea în vigoare a noului Cod de procedură civilă (Curtea de Apel Galaţi).

Inspirat de succesul conferinţelor transmise on-line în 2011 în materia noului Cod Civil, I.N.M. a organizat, la sediul său din Bucureşti, în cursul lunilor iunie şi septembrie 2012, o serie de 4 conferinţe dedicate noului Cod de Procedură Civilă.

Formatul propus a vizat împărţirea tematicii noului Cod de Procedură Civilă în 4 mari unităţi, fiecare făcând obiectul unei conferinţe separate. Formatorii pentru această serie de conferinţe au fost cadre didactice din cadrul facultăţilor de drept, specialişti şi autori de renume în materia dreptului procesual civil, judecători cu o înaltă specializare în materie, membri în comisia de elaborare a noului Cod de procedură Civil.

Ca participanţi, au fost invitaţi formatorii I.N.M. în materia dreptului civil, a dreptului comercial, a dreptului familiei, a dreptului administrativ şi financiar, dar şi reprezentanţi ai fiecărei curţi de apel, persoane desemnate responsabile cu formarea profesională a magistraţilor în domeniul dreptului procesual civil în raza teritorială a curţii de apel respective. De asemenea, la conferinţe au fost invitaţi să participe judecătorii din cadrul Înaltei Curţi de Casaţie şi Justiţie, procurori din cadrul Parchetului de pe lângă Înalta Curte de Casaţie şi Justiţie, avocaţi şi notari publici.

Cele 4 conferinţe au fost transmise on-line, prin sistem e-streaming, putând fi urmărite în direct de către toţi magistraţii interesaţi.

Pentru magistraţii care, din diferite motive, nu au avut posibilitatea de a le vizualiza în direct, conferinţele au fost înregistrate video şi au fost postate pe pagina de internet a I.N.M. dedicată conferinţelor. Prelegerile au fost transcrise de experţii I.N.M., fiind postate şi ele pe pagina de internet a I.N.M. sub forma unor broşuri. 

Avantajul major al acestei serii de conferinţe l-a constituit accesul tuturor magistraţilor la dezbateri susţinute de cei mai buni specialişti din domeniu, cu discuţii al căror nivel a fost garantat atât prin calitatea şi ţinuta profesională a formatorilor, cât şi prin înalta specializare a participanţilor.

În ceea priveşte numărul de accesări prin sistemul e-streaming, acest număr a fost de 6.428 - 8.415 de conexiuni pentru fiecare zi de conferinţă, cu un nivel maxim de 1.855 utilizatori simultani. Înregistrările video plasate pe site au avut şi ele un număr de 6.500 de accesări până în prezent.  

Totodată, în cadrul proiectului româno-elveţian „Asistenţă pentru consolidarea capacităţii instituţionale a I.N.M. în domeniul formării judecătorilor şi procurorilor pentru aplicarea noilor legi”, Institutul Naţional al Magistraturii a organizat un număr de 16 seminarii, în cadrul cărora au fost pregătiţi 496 magistraţi.
În ceea ce priveşte Şcoala Naţională de Grefieri, activitatea de formare iniţială s-a desfăşurat avându-se în vedere legislaţia în vigoare, precum şi modificările legislative de amploare preconizate a fi adoptate, cu impact direct asupra sistemului judiciar, cu accent pe activitatea ce urmează să fie realizată de grefierii cu studii superioare juridice din instanţele judecătoreşti şi parchetele de pe lângă acestea, potrivit specializării promoţiilor de cursanţi.
Implicit, programa cursurilor de procedură civilă a fost adaptată modificărilor legislative, iar dezbaterile şi aplicaţiile practice efectuate în cadrul seminariilor de Proces civil au avut în vedere şi implementarea noilor dispoziţii legale, în măsura în care au intrat în vigoare sau au fost adoptate legi de aplicare. De asemenea, seminariile aplicative de informatică au fost adaptate modulului Ecris funcţional, la momentul cursurilor, în instanţe şi parchete. 

A fost suplimentat încă de anul trecut numărul de ore afectat disciplinei procedură civilă, cu 10 ore, având în vedere şi preconizata intrare în vigoare a noului Cod de procedură civilă. Astfel, la această disciplină, s-au susţinut 6 ore de activitate didactică săptămânal, iar în a doua parte a anului şcolar au fost desfăşurate prelegeri dedicate dispoziţiilor din noul Cod de procedură civilă.  

Faţă de numărul de ore alocat disciplinelor de bază, procedură civilă şi procedură penală, număr maxim posibil prin raportare la durata redusă de şcolarizare, 17-18 săptămâni efective de şcoală, în anul şcolar 2011-2012, au fost alocate 10 ore (prelegeri) privind aplicarea noului Cod de procedură civilă.

Pentru anul şcolar 2012-2013, programa de procedură civilă are în vedere şi noul Cod de procedură civilă. 
În cadrul programului de formare continuă pentru anul 2012, s-a avut în vedere intrarea în vigoare în viitor a noilor coduri, aspect reflectat prin numărul crescut de acţiuni pentru disciplinele de drept procesul civil şi drept procesual penal, care au reprezentat aproximativ 70% din numărul acţiunilor derulate de Şcoală în cursul anului 2012. Astfel, acţiunile care au avut ca obiect teme din domeniul dreptului procesual civil au fost abordate din perspectiva analizei comparative între actualul şi noul Cod de procedură civilă.
Şi în ceea ce priveşte grefierii debutanţi, programul de formare continuă pentru anul 2012 a avut în vedere intrarea în vigoare a noilor coduri, aspect reliefat prin inserarea în programă a unor teme care vizează noile responsabilităţi ale grefierului în derularea procesului civil din perspectiva noului Cod de procedură civilă.

În plus, Şcoala a organizat, în colaborare cu Tribunalul Dâmboviţa, un seminar cu tema - noul Cod de procedură civilă – dispoziţii privind judecata în primă instanţă.

II.1.3 Noul Cod penal şi noul Cod de procedură
În cadrul amplului proces de reformă legislativă în materie penală, principalele demersuri iniţiate în anul 2012 în vederea implementării noului Cod penal şi noului Cod de procedură penală au constat în adoptarea Legii nr. 187/2012 pentru punerea în aplicare a Legii nr. 286/2009 privind Codul penal, precum şi în adoptarea de către Guvernul României în data de 18 decembrie 2012 a proiectului de Lege pentru punerea în aplicare a Legii nr. 135/2010 privind Codul de procedură penală şi pentru modificarea şi completarea unor acte normative care cuprind dispoziţii penale, precum şi a legilor privind executarea pedepselor privative şi neprivative de libertate, precum şi a celei privind sistemul de probaţiune.
În cursul anului 2012, reprezentanţii Consiliului au participat la lucrările Comisiei de elaborare a Legii de punere în aplicare a Codului de procedură penală, constituită în cadrul Ministerului Justiţiei. Ulterior, prin Hotărârea Plenului Consiliului Superior al Magistraturii nr. 1072 din data de 26 noiembrie 2012 a fost avizat favorabil proiectul actului normativ respectiv, transmis spre avizare de către Ministerul Justiţiei, cu observaţiile cuprinse în Anexa – parte integrantă a hotărârii.
Pe de altă parte, intrarea în vigoare a noilor coduri penal şi de procedură penală a presupus, pe lângă etapa adoptării legilor de punere în aplicare a acestor acte normative, şi organizarea procesului de adoptare a măsurilor necesare în acest scop.

Precizările de la Capitoulul II, Secţiunea 2 (sesizarea ministrului justiţiei de către Plenul Consiliului Superior al Magistraturii la data de 15.03.2012 în vederea iniţierii unei hotărâri de guvern de suplimentare a schemelor de personal ale instanţelor şi parchetelor, în conformitate cu concluziile studiului de impact efectuat cu privire la intrarea în vigoare a noilor coduri; proiectul „Asistenţă tehnică cu privire la pregătirea implementării noului Cod civil, Cod penal, Cod de procedură civilă şi Cod de procedură penală”; Hotărârea nr. 1.056 din 30 octombrie 2012, pentru modificarea anexei nr. 2 la Hotărârea Guvernului nr. 652/2009 privind organizarea şi funcţionarea Ministerului Justiţiei, publicată în Monitorul Oficial nr. 743 din 5 noiembrie) rămân valabile, nemafiiind necesară reluarea acestora în cadrul acestei secţiuni.
În ceea ce priveşte pregătirea profesională în materia noului Cod penal şi a noului Cod de procedură penală, este de semnalat faptul că, în cadrul proiectului româno-elveţian „Asistenţă pentru consolidarea capacităţii instituţionale a I.N.M. în domeniul formării judecătorilor şi procurorilor pentru aplicarea noilor legi”, Institutul Naţional al Magistraturii a organizat un număr de 32 de seminarii, în materia noului Cod penal, în cadrul cărora au fost pregătiţi 846 de magistraţi, precum şi un număr de 32 seminarii în materia noului Cod de procedură penală, în cadrul cărora au fost pregătiţi 802 magistraţi.

În fine, în contextul intrării în vigoare a noilor coduri juridice, departamentul de formare iniţială al I.N.M. a apreciat ca esenţială formarea cu privire la noile reglementări şi în privinţa auditorilor de justiţie, în scopul familiarizării acestora cu modificările apărute.
Astfel, preocuparea I.N.M. faţă de problematica noilor coduri legislative s-a reflectat, în cadrul formării iniţiale, atât în programele de studiu ale disciplinelor incluse în planul de învăţământ corespunzător anului I, prin reliefarea, de către formatori, a aspectelor relevante, dar şi în modulele dedicate noilor coduri legislative incluse în programul de stagiu pentru auditorii de justiţie aflaţi în anul II de studiu, numărul de ore alocat acestor tematici crescând exponenţial în ultimii ani de formare.

Referitor la Şcoala Naţională de Grefieri, se impune a fi menţionat că programa cursurilor de procedură penală a fost adaptată modificărilor legislative, iar dezbaterile şi aplicaţiile practice efectuate în cadrul seminariilor de Proces penal au avut în vedere şi implementarea noilor dispoziţii legale, în măsura în care au intrat în vigoare sau au fost adoptate legi de aplicare. 

A fost suplimentat încă de anul trecut numărul de ore afectat disciplinei procedură penală, cu 10 ore, având în vedere şi preconizata intrare în vigoare a noului Cod de procedură penală. Astfel, la această disciplină, s-au susţinut câte 6 ore de activitate didactică săptămânal, iar în a doua parte a anului şcolar au fost desfăşurate prelegeri dedicate dispoziţiilor din noul Cod de procedură penală.  De asemenea, au fost alocate prelegeri noului Cod penal.

Faţă de numărul de ore alocat disciplinelor de bază, procedură civilă şi procedură penală, număr maxim posibil prin raportare la durata redusă de şcolarizare, 17-18 săptămâni efective de şcoală, în anul şcolar 2011-2012 au fost alocate totodată câte 10 ore (prelegeri) privind aplicarea noului Cod penal şi noului Cod de procedură penală. 

În cadrul programului de formare continuă pentru anul 2012, s-a avut în vedere intrarea în vigoare în viitor a noilor coduri, aspect reflectat prin numărul crescut de acţiuni pentru disciplinele de drept procesul civil şi drept procesual penal, care au reprezentat aproximativ 70% din numărul acţiunilor derulate de Şcoală în cursul anului 2012. Astfel, acţiunile care au avut ca obiect teme din domeniul dreptului procesual penal au analizat modalitatea de reflectare a instituţiilor din cadrul tematicii în conţinutul noului Cod de procedură penală. 

Şi în ceea ce priveşte grefierii debutanţi, programul de formare continuă pentru anul 2012 a avut în vedere intrarea în vigoare a noilor coduri, aspect reliefat prin inserarea în programă a unor teme care vizează modul în care se reflectă principalele instituţii procesual penale în noul Cod de procedură penală.
II.2 
Alte modificări legislative cu impact asupra sistemului judiciar în anul 

II.2.1 Promovarea la Înalta Curte de Casaţei şi Justiţie 
În cursul anului 2012, au fost adoptate şi implementate noi proceduri pentru promovarea la Înalta Curte de Casaţie şi Justiţie. 
În acest sens, prin Legea nr. 300 din 23 decembrie 2011 au fost aduse modificări importante Legii nr. 303/2004 privind statutul judecătorilor şi procurorilor, republicată, cu modificările şi completările ulterioare, în cuprinsul căreia este reglementată promovarea la Înalta Curte de Casaţie şi Justiţie. Printre modificările importante se evidenţiază introducerea concursului ca modalitate de promovare în funcţia de judecător la instanţa supremă şi stabilirea de noi condiţii de promovare în această funcţie. 

Astfel, potrivit acestor modificări, pot participa la acest concurs judecătorii şi procurorii care au îndeplinit efectiv, cel puţin 5 ani, funcţia de judecător la curtea de apel sau de procuror la parchetul de pe lângă curtea de apel ori la Parchetul de pe lângă Înalta Curte de Casaţie şi Justiţie, au obţinut calificativul "foarte bine" la ultimele 3 evaluări, nu au fost niciodată sancţionaţi disciplinar şi au o vechime în funcţia de judecător sau procuror de cel puţin 15 ani.

Conform noilor dispoziţii, concursul de promovare în funcţia de judecător la Înalta Curte de Casaţie şi Justiţie constă în susţinerea următoarelor probe:
    
a) o probă având ca obiect evaluarea hotărârilor judecătoreşti redactate, în cazul judecătorilor, sau a actelor întocmite în faza de urmărire penală ori în faza judecăţii, în cazul procurorilor;

    
b) un interviu susţinut în faţa Plenului Consiliului Superior al Magistraturii;

    
c) probe scrise, cu caracter teoretic şi practic.

Modificările legislative menţionate au fost salutate în raportul interimar din februarie 2012 al Comisiei Europene, arătându-se că ele „au stabilit cadre menite să asigure o mai mare claritate şi rigoare”.

În ceea ce priveşte implementarea noii proceduri, Consiliului Superior al Magistraturii i-a revenit sarcina adoptării legislaţiei secundare.

Astfel, în virtutea dispoziţiilor art. 52 ind. 7 alin. (2) din Legea nr. 303/2004, potrivit cărora procedura de desfăşurare a concursului de promovare în funcţia de judecător la Înalta Curte de Casaţie şi Justiţie se stabileşte prin regulament aprobat de Consiliul Superior al Magistraturii, prin hotărâre care se publică în Monitorul Oficial al României, Partea I, la data de 31 ianuarie 2012, Plenul Consiliului a adoptat Hotărârea nr. 74/2012, prin care a fost aprobat Regulamentul privind organizarea şi desfăşurarea concursului de promovare în funcţia de judecător la Înalta Curte de Casaţie şi Justiţie. 

Ulterior, ca urmare a modificărilor suferite de Legea nr. 303/2004 prin O.U.G. nr. 23 din 6 iunie 2012 (impuse de imposibilitatea constituirii comisiilor de concurs, prin raportare la condiţiile legale pe care trebuiau să le îndeplinească unii membri), Plenul Consiliului Superior al Magistraturii a procedat la modificarea corespunzătoare a regulamentului mai sus menţionat, adoptând în acest sens Hotărârea nr. 580 din 26 iunie 2012.

Concursul organizat în perioada 19 martie – 21 septembrie 2012, în baza noilor dispoziţii, a relevat, însă, existenţa mai multor inconveniente în ceea ce priveşte procedura de promovare în funcţia de judecător la Înalta Curte de Casaţie şi Justiţie (durata foarte mare de timp, costul financiar ridicat al acestei proceduri, numărul foarte mare de persoane implicate în organizarea concursului, eficienţa scăzută a procedurii), în raport de care Consiliul Superior al Magistraturii a formulat o serie de propuneri de modificare şi completare a dispoziţiilor corespunzătoare din cuprinsul Legii nr. 303/2004, ce au fost înaintate Ministerului Justiţiei. Ca urmare, la data de 23.11.2012, Ministerul Justiţiei a trimis Consiliului Superior al Magistraturii, spre avizare, proiectul de ordonanţă de urgenţă pentru modificarea şi completarea Legii nr. 303/2004 privind statutul judecătorilor şi procurorilor, cu privire la care Plenul a exprimat un aviz favorabil, cu unele observaţii (Hotărârea nr. 1070 din 26 noiembrie 2012).

Demersul iniţial s-a finalizat prin adoptarea, la data de 4 decembrie 2012, a Ordonanţei de Urgenţă a Guvernului nr. 81/2012, în raport de care Plenul Consiliului Superior al Magistraturii a adoptat hotărârea de modificare şi completare a Regulamentului privind organizarea şi desfăşurarea concursului de promovare în funcţia de judecător la Înalta Curte de Casaţie şi Justiţie (Hotărârea nr. 1130 din 13 decembrie 2012). Printre principalele modificări aduse de actul normativ menţionat se numără modificarea condiţiilor de participare la concurs (cu referire la gradul profesional cerut şi la durata de timp în care candidatul trebuie să fi îndeplinit efectiv funcţia de judecător curtea de apel sau de procuror la parchetul de pe lângă curtea de apel ori la Parchetul de pe lângă Înalta Curte de Casaţie şi Justiţie, redusă de la 5 la 3 ani), modificarea componenţei comisiilor de concurs (care nu mai sunt constituite decât din judecători de la instanţa supremă, din cadre didactice universitare de la facultăţi de drept din cadrul universităţilor de cercetare avansată şi educaţie şi din formatori ai Institutului Naţional al Magistraturii), eliminarea probei scrise cu caracter teoretic (în prezent, proba scrisă având exclusiv caracter practic), valorificarea punctajului obţinut la primele două probe (evaluarea actelor întocmite de candidaţi sau care privesc activitatea acestora şi, respectiv, interviul susţinut în faţa Plenului Consiliului) în rezultatul final al concursului, reducerea perioadei alocate dezbaterii publice cu privire la actele întocmite de candidaţi sau care privesc activitatea acestora la 7 zile. 
II.2.2 Reorganizarea Inspecţiei Judiciare

Anul 2012 a marcat consolidarea autonomiei funcţionale a Inspecţiei Judiciare, care a dobândit personalitate juridică proprie, ca efect al intrării în vigoare a Legii nr. 24/2012. 
Potrivit actualului cadru juridic, Inspecţia Judiciară acţionează potrivit principiului independenţei operaţionale, îndeplinind, prin inspectorii judiciari numiţi în condiţiile legii, atribuţii de analiză, verificare şi control în domeniile specifice de activitate.

Totodată, potrivit art. 69 alin. 2 din Legea nr. 317/2004, republicată „inspectorul şef nu solicită şi nu primeşte instrucţiuni de la nicio autoritate, instituţie sau persoană, în realizarea atribuţiilor sale”. 

Trebuie precizat că, pe lângă asigurarea independenţei inspectorului şef şi autonomiei funcţionale a Inspecţiei Judiciare, ca structură cu personalitate juridică în cadrul Consiliului Superior al Magistraturii, a fost consacrată legislativ independenţa inspectorului, principiu dat, printre altele, de următoarele aspecte:
- conferirea dreptului de a susţine acţiunea disciplinară în faţa Secţiei corespunzătoare şi în etapa soluţionării căii de atac a recursului;

- posibilitatea infirmării actelor inspectorului numai în cazuri limitativ prevăzute de lege;

- repartizarea aleatorie a lucrărilor înregistrate la Inspecţia Judiciară;

- stabilirea limitativă a cazurilor în care pot fi redistribuite lucrările repartizate inspectorilor judiciari;

Pe aceeaşi coordonată a consolidării autonomiei funcţionale a fost elaborat Regulamentul de organizare şi funcţionare a Inspecţiei Judiciare, iar la data de 09.10.2012 a fost publicat în Monitorul Oficial al României nr. 692, partea I, Ordinul inspectorului-şef al Inspecţiei Judiciare nr.24/2012 de aprobare a acestuia. De asemenea, a fost întocmit un nou Regulament privind organizarea şi desfăşurarea concursului pentru numirea în funcţie a inspectorilor judiciari, aprobat prin Hotărârea Consiliului Superior al Magistraturii nr. 801/18.09.2012, fiind finalizat şi proiectul Regulamentului privind normele pentru efectuarea lucrărilor de către Inspecţia Judiciară, care a fost aprobat de Consiliul Superior al Magistraturii în şedinţa din data de 15.11.2012.
Şi tot în ceea ce priveşte Inspecţia Judiciară, trebuie menţionată adoptarea prin Hotărârea nr. 159 din 9 martie 2012 a Plenului Consiliului Superior al Magistraturii a Regulamentului privind organizarea şi desfăşurarea concursului pentru numirea în funcţie a inspectorului-şef şi a inspectorului-şef adjunct ai Inspecţiei Judiciare.

 Această reglementare a survenit în contextul modificărilor aduse Legii nr. 317/2004 privind Consiliul Superior al Magistraturii, prin Legea nr. 24/2012, cu privire la Inspecţia Judiciară. Astfel, potrivit noilor dispoziţii legale, inspectorul-şef şi inspectorul-şef adjunct sunt numiţi de Plenul Consiliului Superior al Magistraturii dintre inspectorii judiciari în funcţie, în urma unui concurs care constă în prezentarea unui proiect referitor la exercitarea atribuţiilor specifice funcţiei de conducere respective şi într-o probă scrisă privind managementul, comunicarea, resursele umane, capacitatea candidatului de a lua decizii şi de a-şi asuma răspunderea, rezistenţa la stres şi un test psihologic. Mandatul inspectorului-şef şi al inspectorului-şef adjunct este de 3 ani şi poate fi înnoit o singură dată, în condiţiile de mai sus.

Inspectorul-şef şi inspectorul-şef adjunct pot fi revocaţi din funcţie de către Plenul Consiliului Superior al Magistraturii, în cazul neîndeplinirii sau îndeplinirii necorespunzătoare a atribuţiilor manageriale, pe baza raportului anual de audit.
Regulamentul adoptat de Consiliu a prevăzut în concret modalitatea de organizare şi desfăşurare a concursului pentru ocuparea acestor funcţii, stabilind, printre altele, că proba scrisă prevăzută de lege are două componente, şi anume testarea psihologică, evaluarea capacităţii candidatului de a lua decizii şi de a-şi asuma răspunderea, precum şi verificarea rezistenţei la stres şi, respectiv, testarea scrisă a cunoştinţelor privind managementul, comunicarea şi resursele umane.

De asemenea, s-a prevăzut că, pentru a ocupa funcţia pentru care candidează, inspectorul trebuie să obţină cel puţin media generală 7 (şapte), iar notele, atât la proba constând în prezentarea proiectului, cât şi la testarea scrisă, trebuie să fie cel puţin 5 (cinci).
Punerea în aplicare a noului cadru legislativ a permis identificarea unor vulnerabilităţi. Astfel, s-a constatat că unele dispoziţii legale cuprinse în Legea nr. 317/2004 privind Consiliului Superior al Magistraturii fac trimitere la noţiuni care nu sunt suficient de bine definite.

Sub acest aspect, s-a apreciat că noţiunea de bună reputaţie nu respectă cerinţa de previzibilitate a legii, nefiind prevăzut în mod corelativ care este comportamentul dezirabil în sarcina magistraţilor, astfel că aceştia în mod obiectiv nu cunosc căror repere trebuie să-şi circumscrie conduita pentru a se bucura de bună reputaţie.

Ca urmare a situaţiilor sus-menţionate şi în scopul înlăturării unor astfel de vulnerabilităţi, au fost formulate propuneri de modificare a Legii nr. 317/2004 privind Consiliului Superior al Magistraturii, republicată, inclusiv propuneri de abrogare a unor dispoziţii legale dintre cele evidenţiate mai sus.

II.2.3 Unificarea modalităţilor de admitere în magistratură

Unificarea modalităţilor de admitere în magistratură a presupus adoptarea unor noi proceduri privind admiterea în magistratură în condiţiile art. 33 alin. 1 din Legea nr. 303/2004 privind statutul judecătorilor şi procurorilor.

Astfel, prin Hotărârea nr. 279/5.04.2012, Plenul Consiliului Superior al Magistraturii a aprobat un nou Regulament privind organizarea şi desfăşurarea concursului de admitere în magistratură (denumit în continuare Regulamentul privind admiterea în magistratură), reglementare în baza căreia această modalitate excepţională de recrutare a magistraţilor se desfăşoară pe baza aceleiaşi proceduri ca şi concursul de admitere la Institutul Naţional al Magistraturii. Măsura a urmărit eliminarea diferenţelor, din punct de vedere al dificultăţii şi complexităţii probelor, dintre selecţia auditorilor de justiţie şi cea a juriştilor cu 5 ani vechime şi asigurarea aceloraşi standarde de exigenţă pentru ambele modalităţi de recrutare.

Prin hotărârea menţionată s-a urmărit unificarea procedurilor celor două tipuri de recrutare sub aspectul etapelor, probelor, gradului de dificultate şi complexitate al subiectelor, tematicii şi bibliografiei.

Regulamentul privind admiterea în magistratură a fost modificat prin Hotărârea Plenului Consiliului Superior al Magistraturii nr. 514/14.06.2012, principalele intervenţii vizând, ca şi în cazul regulamentului privind admiterea la Institutul Naţional al Magistraturii, procedura de verificare a îndeplinirii condiţiei bunei reputaţii şi a condiţiei de a fi apt din punct de vedere medical şi psihologic pentru exercitarea funcţiei.

II.2.4 Proiectul Grupului de lucru referitor la specializarea multiplă a judecătorilor

Evaluările realizate la nivelul instanţelor au indicat, în numeroase cazuri, că încărcătura pe anumite instanţe/secţii depăşeşte un nivel admisibil. 
Cauzele acestui fenomen sunt multiple, pornind de la numărul mare de posturi vacante şi/sau subdimensionarea schemelor de personal, modificări ale competenţei materiale a instanţelor, alte modificări legislative care au dus la creşterea unui anumit tip de acţiuni în justiţie etc.

Insuficienţa resurselor umane, raportată la volumul de activitate de la nivelul instanţelor, reclamă cunoaşterea temeinică de către judecători a mai multor ramuri ale dreptului, care să fundamenteze posibilitatea pentru aceştia de a soluţiona cauze specifice altor domenii decât acelea în care sunt, în prezent, specializaţi.

Pe de altă parte, pe rolul instanţelor se înregistrează un număr tot mai mare de cauze complexe, inter-disciplinare, care necesită cunoştinţe în diferite domenii conexe.

În acest context, în şedinţa din 29.02.2012 a Comisiei nr. 1 - Independenţa şi responsabilizarea justiţiei, eficientizarea activităţii acesteia şi creşterea performanţei judiciare, integritatea şi transparenţa sistemului judiciar din cadrul Consiliului Superior al Magistraturii, s-a apreciat necesară constituirea Grupului de lucru privind elaborarea proiectului referitor la specializarea multiplă a judecătorilor.

Pe lângă aspectele menţionate mai sus, cu privire la necesitatea dobândirii celei de-a doua specializări, au fost exprimate în cadrul grupului de lucru şi următoarele consideraţii: 

Mobilitatea pregătirii profesionale presupune şi un anumit grad de disponibilitate a judecătorului, a cărui competenţă nu trebuie să se limiteze la un domeniu singular, el trebuind să fie apt să soluţioneze şi cauze din alte domenii; o astfel de necesitate, se iveşte, de pildă, la unele judecătorii, la care, pentru a se evita situaţiile de incompatibilitate la judecarea fondului cauzei de către judecătorii specializaţi în materie penală, propunerile de arestare preventivă sunt judecate de judecătorii specializaţi în materie civilă. 

Formarea judecătorilor într-o altă specializare decât cea pe care o deţin în prezent (dublarea specializării judecătorilor) apare ca o soluţie practică şi flexibilă, de imediată aplicare, care va permite gestionarea mai eficientă a situaţiilor în care numărul judecătorilor cu o anumită specializare este insuficient. În acelaşi timp, repartizarea judecătorilor pe complete se poate realiza cu o mai mare uşurinţă, asigurându-se totodată o eficienţă superioară a actului de judecată.

Pe de altă parte, o astfel de soluţie nu este grevată de vreun impediment legal sau regulamentar ci, dimpotrivă, dobândirea de către judecători a celei de a doua specializări ar facilita aplicarea dispoziţiilor regulamentare referitoare la trecerea unui judecător de la o secţie la alta a instanţei.

În conformitate cu art. 22 alin. (1) lit. b ind.1 din Regulamentul de ordine interioară al instanţelor judecătoreşti, aprobat prin Hotărârea Plenului Consiliului Superior al Magistraturii nr. 387/2005, cu modificările şi completările ulterioare, colegiul de conducere dispune repartizarea judecătorilor de la o secţie la alta a instanţei, în cazurile în care schimbarea specializării este justificată de existenţa unui dezechilibru vădit şi de durată între secţii, sub aspectul volumului de activitate. 

Fără îndoială, într-o astfel de situaţie, o a doua specializare a unor judecători în domeniul juridic al secţiei la care se înregistrează deficitul de personal, ar constitui nu doar un reper pentru colegiul de conducere în alegerea judecătorului/judecătorilor care vor fi trecuţi la această secţie, ci şi un element care să garanteze eficienţa acestei măsuri.

Activitatea desfăşurată de Grupul de lucru a vizat, pe de o parte, identificarea elementelor de principiu, cu valoare de reglementare, care trebuie să caracterizeze programul al cărui scop final este dobândirea de către toţi judecătorii a celei de a doua specializări.

Pe de altă parte, s-a încercat împreună cu Institutul Naţional al Magistraturii o previzionare a formelor pe care le-ar putea îmbrăca pregătirea profesională în vederea dobândirii celei de a doua specializări, a posibilităţilor de formare pentru anul 2012 şi a implicaţiilor bugetare pe care le-ar implica diferitele variante de formare identificate.

A.  Sub primul aspect, Grupul de lucru a identificat, ca prim element care trebuie să caracterizeze programul, pe cel referitor la instrumentul juridic prin care va fi reglementată modalitatea de dobândire a celei de a doua specializări, respectiv o hotărâre de sine stătătoare a Plenului Consiliului Superior al Magistraturii, iar nu o hotărâre de modificare sau completare a Regulamentului de ordine interioară al instanţelor judecătoreşti. Totodată, s-a apreciat că domeniile de specializare care trebuie avute în vedere în cadrul acestui program se stabilesc prin hotărârea Plenului Consiliului Superior al Magistraturii, cu consultarea Institutului Naţional al Magistraturii. 

B. Sub cel de-al doilea aspect, Grupul de lucru a apreciat că stabilirea în concret a duratei şi tematicii cursurilor de formare continuă pentru dobândirea celei de a doua specializări, precum şi programarea şi realizarea efectivă a acestora, ar trebui realizate de către Institutul Naţional al Magistraturii în procesul derulării efective a programului preconizat.

Această soluţie corespunde profilului activităţilor Institutului, iar, pe de altă parte, sunt evitate inconvenientele generate de incertitudinile în privinţa asigurării finanţării corespunzătoare sau în privinţa datei de la care ar putea fi organizate cursurile e-learning, pe care le-ar presupune stabilirea, în prezent, cu anticipaţie a acestor elemente.

Pentru evitarea aceloraşi inconveniente, Grupul de lucru a apreciat că nu este recomandabilă nici stabilirea ab initio a unui termen de finalizare a acestui proiect. 

În acelaşi context, nu trebuie exclusă nici posibilitatea Institutului Naţional al Magistraturii de a opera modificări ale tematicii şi/sau duratei cursurilor de formare pentru ipoteza în care experienţa derulării acestui program va reclama astfel de modificări în scopul optimizării activităţilor de formare profesională.

Rezultatele analizei referitoare la dobândirea celei de a doua specializări de către judecători efectuată în cadrul Grupului de lucru pentru elaborarea proiectului referitor la specializarea multiplă a judecătorilor au fost supuse dezbaterii Plenului Consiliului Superior al Magistraturii, prin Hotărârea nr. 523 din 14 iunie 2012 Plenul Consiliului aprobând desfăşurarea programului referitor la dobândirea celei de a doua specializări de către judecători.

Totodată, Plenul Consiliului Superior al Magistraturii a decis cu privire la următoarele aspecte: 

•
Formarea profesională în vederea dobândirii celei de a doua specializări este o obligaţie a tuturor judecătorilor [art. 2 alin. (1)].

•
Programul referitor la dobândirea celei de a doua specializări nu se aplică la judecătoriile în care funcţionează numai complete mixte civil-penal şi la instanţele specializate [art. 2 alin. (2)].

•
Domeniile de specializare, care vor fi avute în vedere în cadrul acestui program, sunt următoarele: „Drept civil, drept procesual civil”, „Drept penal, drept procesual penal”, „Drept administrativ, drept financiar şi fiscal, drept procesual civil”, „Dreptul muncii, asigurări sociale, drept procesual civil” [art. 3 alin. (1)], iar la judecătorii, altele decât cele menţionate la art. 2 alin. (2), domeniile de specializare sunt „drept civil, drept procesual civil” şi „drept penal, drept procesual penal” [art. 3 alin. (2)].

•
La nivelul fiecărei instanţe, colegiul de conducere stabileşte domeniile în care se realizează a doua specializare a judecătorilor, dintre cele menţionate la art. 3, precum şi numărul de judecători care se vor specializa pentru fiecare domeniu [art. 4 alin. (1)]. 

•
A doua specializare la nivelul fiecărei instanţe trebuie să acopere toate domeniile în care judecă instanţa respectivă [art. 4 alin. (2)].

•
Colegiul de conducere realizează şi repartizarea judecătorilor pe domeniile de specializare, ţinând seama de nevoile instanţei şi opţiunile acestora. În completarea acestor criterii, se poate ţine seama, după caz, şi de elemente referitoare la:

- experienţa profesională anterioară într-un alt domeniu de activitate al instanţei la care funcţionează;

- absolvirea cursurilor de formare profesională în domeniul respectiv;

- pregătirea profesională realizată prin doctorat, masterat, studii postuniversitare, susţinere de referate sau lucrări în congrese, seminarii, alte forme de dezbatere, articole sau studii apărute în publicaţii de specialitate, precum şi specializarea pentru care s-a optat la concursul de promovare în funcţii de execuţie [art. 4 alin. (3)].

•
  Formarea profesională în vederea dobândirii celei de a doua specializări va fi realizată atât în cadrul activităţii de formare continuă centralizată prin Institutul Naţional al Magistraturii, cât şi în cadrul activităţii de formare continuă descentralizată [art. 5 alin. (1)] şi aceasta trebuie evidenţiată ca obiectiv distinct în programele anuale de formare continuă centralizată/descentralizată [art. 5 alin. (2)].

•
  Formarea profesională în vederea dobândirii celei de a doua specializări se va realiza diferenţiat, pentru judecătorii care au o experienţă în domeniul de specializare respectiv urmând să fie organizate cursuri de formare de scurtă durată. Vor participa la cursurile de scurtă durată judecătorii care au o experienţă profesională în domeniul respectiv de cel puţin 1 an în ultimii 5 ani, iar stabilirea în concret a categoriei de cursuri pe care o va urma fiecare judecător se  realizează, prin aplicarea acestui criteriu, de colegiul de conducere al instanţei [art. 6].

•
 În derularea programului referitor la dobândirea celei de a doua specializări de către judecători, au prioritate instanţele a căror activitate este afectată sau poate fi afectată din cauza dificultăţilor de identificare a unor judecători care să judece în alte materii decât acelea în care sunt specializaţi [art. 9].

•
  Dobândirea celei de a doua specializări presupune însuşirea principiilor şi a principalelor instituţii juridice de drept material şi procesual, incidente în domeniul respectiv [art. 7].

•
 Disponibilitatea de a participa la activităţile de formare în vederea dobândirii celei de a doua specializări va fi avută în vedere ca indicator de evaluare a performanţelor profesionale a judecătorilor, alături de ceilalţi indicatori referitori la obligaţia de formare continuă [art. 8].

Capitolul III     Independenţă şi răspundere, integritate şi transparenţă

III.1 Independenţa judecătorilor şi procurorilor în anul 2012 

Potrivit avizului nr. 1 (2001) al Consiliului Consultativ al Judecătorilor Europeni referitor la standardele privind independenţa puterii judecătoreşti şi inamovibilitatea judecătorilor, independenţa judecătorească este o condiţie obligatorie pentru existenţa statului de drept şi garanţia fundamentală a unui proces echitabil. Această independenţă trebuie să existe în raport cu societatea în general şi cu părţile din orice litigiu asupra căruia judecătorii trebuie să se pronunţe. 
Totodată, puterea judecătorească este unul dintre cei trei piloni fundamentali, egali ca importanţă, ai statului democratic modern, având un rol şi funcţii importante în relaţia cu ceilalţi doi piloni: puterea legislativă şi puterea executivă. Pentru a-şi putea îndeplini îndatoririle pe care le are în aceste domenii, puterea judecătorească trebuie să fie independentă faţă de aceste autorităţi.

În acest sens, independenţa justiţiei cuprinde pe lângă componenta individuală (independenţa judecătorului) şi componenta instituţională (care nu se referă exclusiv la magistraţi, ci acoperă sistemul judiciar în întregime).

Anul 2012 a cunoscut o serie de exprimări ale instituţiilor naţionale şi europene referitoare la independenţa justiţiei sau la obligativitatea hotărârilor judecătoreşti.

Astfel, prin Decizia nr. 972 din 21 noiembrie 2012 referitoare la sesizarea formulată de preşedintele Consiliului Superior al Magistraturii privind existenţa unui conflict juridic de natură constituţională între autoritatea judecătorească, reprezentată de Înalta Curte de Casaţie şi Justiţie, pe de o parte, şi autoritatea legiuitoare, reprezentată de Senatul României, pe de altă parte, Curtea Constituţională a constatat existenţa unui conflict juridic de natură constituţională între autoritatea judecătorească, reprezentată de Înalta Curte de Casaţie şi Justiţie, şi autoritatea legiuitoare, reprezentată de Senatul României, conflict declanşat prin refuzul Senatului României de a lua act de încetarea de drept a calităţii de senator a unei persoane, prin rămânerea definitivă şi irevocabilă a hotărârii judecătoreşti prin care se constată starea de incompatibilitate a acestuia.

În fundamentarea acestei hotărâri, Curtea Constituţională a reţinut, printre alte aspecte, următoarele considerente: „Autonomia regulamentară constituie expresia statului de drept, a principiilor democratice şi poate opera exclusiv în cadrul limitelor stabilite de Legea fundamentală. Autonomia regulamentară nu poate fi exercitată în mod discreţionar, abuziv, cu încălcarea atribuţiilor constituţionale ale Parlamentului. În lumina celor expuse, apare cu evidenţă faptul că Parlamentul (fie Camera Deputaţilor, fie Senatul), în calitate de organ reprezentativ suprem al poporului român şi unica autoritate legiuitoare a ţării, nu poate să se substituie puterii judecătoreşti, respectiv să soluţioneze, prin hotărâri proprii, litigii ce ţin de competenţa instanţelor judecătoreşti. De asemenea, legiuitorul nu poate modifica, suspenda sau stinge efectele unor hotărâri judecătoreşti definitive şi irevocabile. (…). În acord cu jurisprudenţa Curţii Europene a Drepturilor Omului, „dreptul la un tribunal ar fi iluzoriu dacă ordinea juridică internă a unui stat contractant ar permite ca o decizie judiciară definitivă şi obligatorie să rămână inoperantă, în detrimentul unei părţi”. 

În considerarea argumentelor menţionate, Curtea a reţinut că, prin punerea în discuţia plenului Senatului a sentinţei civile care constată starea de incompatibilitate a domnului senator Mircea Diaconu, hotărâre irevocabilă, urmată de votul negativ privind punerea în executare a acestei hotărâri, „Senatul a acţionat ca o instanţă ierarhic superioară, ceea ce afectează principiul fundamental al statului de drept, respectiv principiul separaţiei şi echilibrului puterilor - legislativă, executivă şi judecătorească - în cadrul democraţiei constituţionale, consacrat de art. 1 alin. 4 din Legea fundamentală”. Mai mult, Curtea a observat şi a reţinut că „teza potrivit căreia o Cameră a Parlamentului poate, în virtutea dispoziţiilor regulamentare proprii, să cenzureze sub orice aspect o hotărâre judecătorească definitivă şi irevocabilă, care a dobândit autoritate de lucru judecat, echivalează cu transformarea acestei autorităţi în putere judecătorească, concurentă cu instanţele judecătoreşti în ceea ce priveşte înfăptuirea justiţiei. Legitimarea unui astfel de act ar avea ca efect acceptarea ideii că, în România, există persoane/instituţii/autorităţi cărora nu le sunt opozabile hotărârile judecătoreşti pronunţate de instanţele prevăzute de Constituţie şi de lege, deci care sunt mai presus de lege. Ori, o astfel de interpretare dată dispoziţiilor referitoare la autonomia regulamentară este în vădită contradicţie cu dispoziţiile art. 1 alin. 4, art. 16 alin. 2, art. 61 alin. 1, art. 124 şi art. 126 alin. 1 din Constituţie”.

Din această perspectivă, Curtea observat că, „prin votul negativ cu privire la starea de incompatibilitate constatată irevocabil printr-o hotărâre judecătorească, Senatul a acţionat ultra vires, arogându-şi competenţe care aparţin puterii judecătoreşti”. 

O altă comunicare de poziţie cu privire la independenţa sistemului judiciar a reprezentat-o Avizul nr. 685/2012 exprimat de Comisia  europeană pentru democraţie prin drept (Comisia de la Veneţia) cu privire la compatibilitatea cu principiile constituţionale şi statul de drept a acţiunilor luate de Guvernul şi Parlamentul României în privinţa altor instituţii de stat. În cuprinsul acestui aviz, printre alte aspecte reţinute, s-au arătat următoarele: „Comisia salută faptul că, în Decizia nr. 924 din 1 noiembrie 2012, prin care se constată că înfiinţarea comisiei de anchetă privind abuzurile semnalate în activităţile desfăşurate de autorităţile şi instituţiile publice în cazul votului de la referendumul din 29 iulie 2012 este constituţională deoarece nu priveşte sistemul judiciar, Curtea Constituţională a subliniat că o comisie parlamentară de anchetă nu trebuie să investigheze activităţile judiciare, inclusiv cele ale parchetelor. În opinia Curţii, sancţionarea unor posibile abuzuri din domeniul sistemului judiciar rămâne numai sub controlul Consiliului Superior al Magistraturii”. 

Totodată, Comisia de la Veneţia a arătat că respectarea independenţei organismelor judiciare este o condiţie indispensabilă pentru o democraţie fundamentată pe noţiunea statului de drept. Apărarea împotriva presiunii nejustificate asupra judecătorilor şi procurorilor reprezintă o sarcină tipică a unui consiliu judiciar. Pentru a garanta independenţa judiciară este important ca un consiliu judiciar să beneficieze de prevederi legale suficient de clare pentru această competenţă, inclusiv pentru a face declaraţii publice în numele sistemului judiciar. Chiar dacă Consiliul Superior al Magistraturii îndeplineşte deja această funcţie, o astfel de dispoziţie trebuie introdusă în Legea nr. 317/2004 privind Consiliul Superior al Magistraturii.

În ceea ce priveşte modul în care a fost percepută la nivelul instanţelor starea de independenţă a sistemului judiciar prin raportare la factorul politic, instanţele, în majoritate, (75 %) au arătat că nu se poate aprecia dacă, faţă de anul precedent, factorul politic a încercat mai mult sau mai puţin să influenţeze sistemul judiciar ori dacă a existat o astfel de ameninţare. În procent de 18,75 %, au fost instanţe care au apreciat că factorul politic nu a încercat să influenţeze sistemul judiciar, iar un procent de 6,25 % a apreciat că, prin raportare la aceleaşi coordonate, factorul politic a încercat mai puţin să influenţeze sistemul judiciar.

Percepţia magistraţilor procurori a fost, în proporţie de (43,75 %), în sensul că, faţă de anul precedent, în anul 2012, factorul politic a încercat mai mult să influenţeze sistemul judiciar, în timp ce un procent de 37,5 % a apreciat în sens contrar, respectiv că factorul politic nu a încercat să influenţeze sistemul judiciar. Doar un procent de 6,25 % a considerat că factorul politic a încercat mai puţin să influenţeze sistemul judiciar, iar restul de 12,5 % a arătat că nu se poate aprecia.


Referitor la principala modalitate prin care factorul politic a încercat să influenţeze sistemul judiciar, instanţele au indicat ca fiind principalul factor de risc în acest sens luările de poziţie publice cu privire la activitatea instanţelor, atât faţă de cauzele aflate în curs de soluţionare, cât şi faţă de hotărârile definitive ori irevocabile. În acest sens, a fost sesizată înmulţirea cazurilor în care reprezentanţi ai executivului şi/sau legislativului au făcut aprecieri, în virtutea funcţiilor oficiale deţinute, asupra unor cauze aflate pe rol, dar mai ales asupra hotărârilor judecătoreşti definitive ori irevocabile pe care, fie nu le recunoşteau, fie le contestau ori le puneau sub semnul întrebării. Necorelările şi schimbările legislative, în special cele privind agravarea răspunderii magistraţilor şi a sancţiunilor disciplinare, precum stabilirea, prin lege, a răspunderii disciplinare a magistraţilor pentru conţinutul şi soluţia dată într-o cauză, pentru temeinicia şi legalitatea unei hotărâri pronunţate au constituit următorul factor de risc cu o pondere mare în ansamblul răspunsurilor instanţelor. De asemenea, finanţarea necorespunzătoare a sistemului judiciar atât sub aspectul remunerării personalului din justiţie, cât şi sub aspectul bazei materiale, a fost apreciată de către instanţe ca fiind una dintre modalităţile prin care factorul politic a încearcat să influenţeze sistemul judiciar.

În ceea ce priveşte aprecierile exprimate de parchete cu privire la modalităţile prin care factorul politic a încercat să influenţeze sistemul judiciar, se constată că, în general, parchetele au arătat că această presiune s-a făcut simţită într-o mai mare măsură în anul 2012, faţă de anul precedent. Cea mai mare parte a acestor parchete a arătat că principala modalitate au reprezentat-o luările de cuvânt în spaţiul public (intervenţii în mass-media cu privire la sistemul judiciar, comentarea în mass-media a unor soluţii ori măsuri ale procurorului luate în dosarele instrumentate etc), urmată de modificările legislative şi finanţarea insuficientă a sistemului judiciar, fiind indicate, totodată, şi acţiuni de imixtiune şi presiune la nivel central. 

Principalele vulnerabilităţi privind independenţa sistemului judiciar au fost percepute de instanţe ca provenind, în principal, din insuficienta autonomie financiară a sistemului judiciar (un număr de 15 curţi de apel pronunţându-se în acest sens), urmată de lipsa de resurse umane şi materiale cu care se confruntă sistemul judiciar (12 curţi de apel) şi lipsa de coerenţă şi multitudinea actelor normative în toate/majoritatea domeniilor de reglementare (11 curţi de apel). Într-o măsură mai mică au fost indicate de către instanţe drept vulnerabilităţi: cadrul legislativ care reglementează modul de organizare şi funcţionare a sistemului judiciar (4 curţi de apel), lipsa de previzibilitate a diferitelor aspecte privind statutul magistraţilor, în condiţiile contestării în mod public a unora dintre acestea (3 curţi de apel). Gradul de cunoaştere al cetăţenilor cu privire la rolul, organizarea şi funcţionarea justiţiei, lipsa de implicare a instituţiilor sistemului judiciar în asigurarea independenţei acestuia, degradarea prestigiului justiţiei şi a statutului social al magistraţilor, lipsa de unitate şi coerenţă a jurisprudenţei şi nivelul de pregătire profesională a magistraţilor au fost menţionate, fiecare, ca vulnerabilităţi privind independenţa sistemului judiciar, numai de câte o curte de apel.

În afara vulnerabilităţilor menţionate au mai fost indicaţi ca posibili factori de risc pentru independenţa sistemului judiciar: presiunea mass-media, existenţa unui număr redus de procurori care instrumentează dosarele de corupţie, instituirea răspunderii disciplinare a magistraţilor pentru conţinutul şi soluţia dată într-o cauză, pentru temeinicia şi legalitatea unei hotărâri pronunţate, precum şi legiferarea neclară a răspunderii magistraţilor şi tendinţa declarată a puterii politice de modificare a statutului magistraţilor şi a rolului organismelor reprezentative ale acestora, în sensul diluării şi, respectiv, diminuării atribuţiilor acestora, coroborate cu poziţionările publice constante ce vizează decredibilizarea întregului corp de magistraţi, înmulţirea cazurilor în care decidenţii puterii politice (reprezentanţi ai executivului şi/sau legislativului) fac aprecieri, în virtutea funcţiilor oficiale pe care le deţin, asupra unor cauze aflate pe rol, dar mai ales asupra hotărâri judecătoreşti definitive, respectarea deontologiei profesionale/conduita particulară a personalului.
În ceea ce priveşte percepţia de la nivelul parchetelor cu privire la vulnerabilităţile privind independenţa sistemului judiciar, trebuie precizat că parchetele, în majoritate, au arătat că acestea sunt pe de o parte, lipsa de resurse umane/materiale şi insuficienta autonomie financiară a sistemului, iar pe de altă parte, cadrul legislativ care reglementează modul de organizare şi funcţionare a sistemului judiciar şi lipsa de coerenţă şi multitudinea actelor normative în toate/majoritatea domeniilor de reglementare. Alţi posibili factori de risc pentru independenţa sistemului judiciar, marcaţi de parchete, au fost: lipsa de previzibilitate a diferitelor aspecte privind statutul magistraţilor, în condiţiile contestării în mod public a unora dintre acestea, modul de multe ori negativ în care instituţiile media relatează aspectele ţinând de funcţionarea sistemului judiciar, degradarea prestigiului justiţiei şi a statutului social al magistraţilor. O singură unitate de parchet a menţionat gradul de cunoaştere al cetăţenilor cu privire la rolul, organizarea şi funcţionarea justiţiei.
În concret, instanţele au considerat că, pe parcursul anului judiciar, independenţa justiţiei a fost ameninţată, în principal, prin acţiuni ale mass-media (50%), prin acţiuni ale Executivului (37,50 %) şi doar un procent de 12,50 % a menţionat în acest sens acţiuni ale Legislativului.

Parchetele au răspuns în mod similar instanţelor, dar, într-un procent puţin diferit. Astfel, în procent de 56,25%, parchetele au arătat că, în cursul anului 2012, independenţa justiţiei a fost ameninţată, în principal, prin acţiuni ale mass-media, restul de 43,75% apreciind că factorul de risc l-au constituit acţiuni ale Executivului. Spre deosebire de instanţe, parchetele nu au apreciat că, în cursul anului 2012, independenţa justiţiei a fost ameninţată prin acţiuni ale Legislativului.

III.2 Răspunderea magistraţilor. Apărarea independenţei, imparţialităţii şi reputaţiei profesionale a judecătorilor şi procurorilor
III.2.1 Răspunderea disciplinară a judecătorilor, procurorilor şi magistraţilor asistenţi
A. În perioada 01.01.2012-25.05.2012 (până la data desfiinţării comisiilor de disciplină), Comisia de disciplină pentru judecători a dispus cercetarea disciplinară în 19 cauze.

Începând cu data de 25.05.2012, cercetarea disciplinară s-a dispus de către inspectorii judiciari în situaţiile în care au apreciat că sunt indicii cu privire la săvârşirea vreunei abateri disciplinare. 
Astfel, inspectorii judiciari au dispus începerea cercetării disciplinare într-un număr de 16 dosare, două fiind soluţionate printr-o rezoluţie de clasare, în 7 dintre lucrări s-a exercitat acţiunea disciplinară, iar celelalte 7 se află în curs de soluţionare.

În perioada de referinţă, s-a dispus sesizarea Secţiei pentru judecători cu soluţionarea acţiunii disciplinare într-un număr de 18 cazuri, după cum urmează:

1. acţiunea disciplinară exercitată la data de 17.01.2012 împotriva judecătorului J.E., din cadrul Judecătoriei Deva, pentru săvârşirea abaterilor disciplinare prevăzute de art. 99 lit.e), g), h), i) şi j) din Legea nr.317/2004 privind Consiliul Superior al Magistraturii;
Prin Hotărârea nr. 10/J/04.07.2012, Secţia pentru judecători a admis acţiunea şi a aplicat sancţiunea excluderii din magistratură.
În prezent, dosarul se află în calea de atac a recursului, pe rolul Înaltei Curţi de Casaţie şi Justiţie.

2. acţiunea disciplinară exercitată la data de 08.03.2012 împotriva judecătorului P.I., din cadrul Tribunalului Comercial Cluj, pentru săvârşirea abaterilor disciplinare prevăzute de art.99 lit.i) şi j) din Legea nr.317/2004 privind Consiliul Superior al Magistraturii;
Prin Hotărârea nr.8/J/13.06.2012, Secţia pentru judecători a admis acţiunea şi a aplicat sancţiunea diminuării indemnizaţiei de încadrare lunară brută.

În prezent, dosarul se află în calea de atac a recursului, pe rolul Înaltei Curţi de Casaţie şi Justiţie.

3. acţiunea disciplinară exercitată la data de 23.03.2012 împotriva judecătorului B.D., din cadrul Tribunalului Bistriţa-Năsăud, pentru săvârşirea abaterii disciplinare prevăzute de art.99 lit.h) din Legea nr.317/2004 privind Consiliul Superior al Magistraturii;
Prin Hotărârea nr.6/J/13.06.2012, irevocabilă prin nerecurare, Secţia pentru judecători a respins acţiunea disciplinară, ca neîntemeiată.

4. acţiunea disciplinară exercitată la data de 03.04.2012 împotriva judecătorului C.M.L., din cadrul Curţii de Apel Bucureşti, pentru săvârşirea abaterilor disciplinare prevăzute de art.99 lit.a) şi k) din Legea nr.317/2004 privind Consiliul Superior al Magistraturii;
În prezent, dosarul se află în curs de soluţionare pe rolul Secţiei pentru judecători din cadrul Consiliului Superior al Magistraturii.

5. acţiune disciplinară exercitată la data de 25.04.2012 împotriva judecătorului Ş.Ş., din cadrul Tribunalului Gorj, pentru săvârşirea abaterii disciplinare prevăzută de art.99 lit.h) din Legea nr.317/2004 privind Consiliul Superior al Magistraturii;
Prin Hotărârea nr.9/J/27.06.2012, irevocabilă prin nerecurare, Secţia pentru judecători a respins acţiunea disciplinară, ca neîntemeiată.

6. acţiunea  disciplinară exercitată la data de 27.04.2012 împotriva judecătorului B.O., din cadrul Curţii de Apel Oradea, pentru săvârşirea abaterii disciplinare prevăzută de art.99 lit.a) din Legea nr.317/2004 privind Consiliul Superior al Magistraturii;
Prin Hotărârea nr.5/J/13.06.2012, irevocabilă prin nerecurare, Secţia pentru judecători a respins acţiunea disciplinară, ca neîntemeiată.

7. acţiunea disciplinară exercitată la data de 07.05.2012 împotriva judecătorului B.C., din cadrul Judecătoriei Salonta, pentru săvârşirea abaterilor disciplinare prevăzute de art.99 lit.i) şi h) din Legea nr.317/2004 privind Consiliul Superior al Magistraturii;
Prin Hotărârea nr.11/J/19.09.2012, irevocabilă prin nerecurare, Secţia pentru judecători a admis acţiunea şi a aplicat sancţiunea diminuării indemnizaţiei de încadrare lunară brută.

8. acţiunea disciplinară exercitată la data de 10.05.2012 împotriva judecătorului S.B.L., din cadrul Tribunalului Bucureşti, pentru săvârşirea abaterii disciplinare prevăzută de art.99 lit.h) din Legea nr.317/2004 privind Consiliul Superior al Magistraturii;
Prin Hotărârea nr.12/J/26.09.2012, irevocabilă prin nerecurare, Secţia pentru judecători a respins acţiunea disciplinară, ca neîntemeiată.

9. acţiunea disciplinară exercitată la data de 23.05.2012 împotriva judecătorilor B.L., C.V. şi P.D., din cadrul Curţii de Apel Bucureşti, pentru săvârşirea abaterii disciplinare prevăzută de art.99 lit.t) din Legea nr.317/2004 privind Consiliul Superior al Magistraturii;
Prin Hotărârea nr. 15/J/04.12.2012, Secţia pentru judecători a respins acţiunea disciplinară ca neîntemeiată – hotărârea este definitivă, dar nu s-a împlinit termenul de declarare a recursului. 

10. acţiunea disciplinară exercitată la data de 23.05.2012 împotriva judecătorului T.H.O. din cadrul Judecătoriei Turda, pentru săvârşirea abaterilor disciplinare prevăzute de art.99 lit.a) şi h) din Legea nr.317/2004 privind Consiliul Superior al Magistraturii;
Prin Hotărârea nr. 13/J/14.11.2012, Secţia pentru judecători a admis acţiunea şi a aplicat sancţiunea excluderii din magistratură - hotărârea este definitivă, dar nu s-a împlinit termenul de declarare a recursului. 

11. acţiunea disciplinară exercitată la data de 30.05.2012 împotriva judecătorului P.L., din cadrul Judecătoriei Bozovici, pentru săvârşirea abaterilor disciplinare prevăzute de art.99 lit.a) şi b) din Legea nr.317/2004 privind Consiliul Superior al Magistraturii;
Prin Hotărârea nr. 14/J/14.11.2012, Secţia pentru judecători a admis acţiunea şi a aplicat sancţiunea excluderii din magistratură – hotărârea este definitivă, dar nu s-a împlinit termenul de declarare a recursului. 

12. acţiunea disciplinară exercitată la data de 26.10.2012 împotriva judecătorului T.I. din cadrul Judecătoriei Bolintin Vale, pentru săvârşirea abaterilor disciplinare prevăzute de art.99 lit.l), o) şi t) din Legea nr.317/2004 privind Consiliul Superior al Magistraturii;
Prin Hotărârea nr. 16/J/12.12.2012, Secţia pentru judecători a admis în parte acţiunea şi a aplicat sancţiunea disciplinară „avertisment” pentru comiterea abaterii disciplinare prevăzute de art. 99 lit.o şi t din Legea nr.303/2004 privind statutul judecătorilor şi procurorilor – hotărârea este definitivă, dar nu s-a împlinit termenul de declarare a recursului.

 13. acţiunea disciplinară exercitată la data de 31.10.2012 împotriva judecătorului Z.G.T. din cadrul Tribunalului Bucureşti, pentru săvârşirea abaterii disciplinare prevăzută de art.99 lit.h) din Legea nr. 317/2004 privind Consiliul Superior al Magistraturii;
În prezent, dosarul se află în curs de soluţionare pe rolul Secţiei pentru judecători din cadrul Consiliului Superior al Magistraturii.

14. acţiunea disciplinară exercitată la data de 04.12.2012 împotriva judecătorului CML din cadrul Curţii de Apel Bucureşti, pentru săvârşirea abaterii disciplinare prevăzută de art. 99 lit. c), f) şi t) din Legea nr.303/2004 privind statutul judecătorilor şi procurorilor, modificată prin Legea nr. 24/2012.

În prezent, dosarul se află în curs de soluţionare pe rolul Secţiei pentru judecători din cadrul Consiliului Superior al Magistraturii.

15. acţiunea disciplinară exercitată la data de 07.12.2012 împotriva judecătorului CIE din cadrul Judecătoriei Piteşti, pentru săvârşirea abaterii disciplinare prevăzută de art. 99 lit. h), m), o) şi t) din Legea nr.303/2004 privind statutul judecătorilor şi procurorilor.
În prezent, dosarul se află în curs de soluţionare, pe rolul Secţiei pentru judecători din cadrul Consiliului Superior al Magistraturii.

16. acţiunea disciplinară exercitată la data de 10.12.2012 împotriva judecătorului CAS din cadrul Judecătoria Şimleul Silvaniei, pentru săvârşirea abaterii disciplinare prevăzută de art. 99 lit. a) din Legea nr.303/2004 privind statutul judecătorilor şi procurorilor.
În prezent, dosarul se află în curs de soluţionare pe rolul Secţiei pentru judecători din cadrul Consiliului Superior al Magistraturii.

17. acţiunea disciplinară exercitată la data de 20.12.2012 împotriva judecătorului REM din cadrul Tribunalului Bucureşti, pentru săvârşirea abaterii disciplinare prevăzută de art.99 lit. h) teza a II-a din Legea nr.303/2004 privind statutul judecătorilor şi procurorilor.
În prezent, dosarul se află în curs de soluţionare pe rolul Secţiei pentru judecători din cadrul Consiliului Superior al Magistraturii.

18. acţiunea disciplinară exercitată la data de 27.12.2012 împotriva judecătorului SC din cadrul Tribunalului Iaşi, pentru săvârşirea abaterii disciplinare prevăzută de art.99 lit.h) teza a II-a din Legea nr.303/2004 privind statutul judecătorilor şi procurorilor.
În prezent, dosarul se află în curs de soluţionare pe rolul Secţiei pentru judecători din cadrul Consiliului Superior al Magistraturii.
În perioada 01.01.2012- 25.05.2012, Comisia de disciplină pentru procurori a dispus cercetarea disciplinară în 6 cauze, iar ulterior desfiinţării comisiilor de disciplină, cercetarea disciplinară s-a dispus de către inspectorii judiciari în 4 dosare.

Prin urmare, în cursul anului 2012, s-au efectuat cercetări disciplinare în 10  cauze, la care se adaugă o cauză în care cercetarea disciplinară a fost dispusă în anul 2011 şi s-a finalizat în luna ianuarie 2012, prin exercitarea acţiunii disciplinare.

Într-o singură situaţie s-a dispus clasarea de către Comisia de disciplină pentru procurori.

Situaţia celor 8 cauze, în care în anul 2012 s-a dispus sesizarea Secţiei pentru procurori cu soluţionarea acţiunilor disciplinare, se prezintă astfel:

 1. acţiune disciplinară exercitată la data de 26 ianuarie 2012 împotriva procurorului C.G. de la Parchetul de pe lângă Judecătoria Hârlău cu privire la comiterea abaterilor disciplinare prevăzute de art.99 lit. a din Legea nr.303/2004 privind statutul judecătorilor şi procurorilor, republicată şi modificată prin Legea nr.36/2011.

Prin Hotărârea nr.3/P din 05 aprilie 2012 Secţia pentru procurori a admis acţiunea şi a aplicat sancţiunea avertisment.
Hotărârea a rămas irevocabilă prin respingerea recursului de către Înalta Curte de Casaţie şi Justiţie.

 2. acţiune disciplinară exercitată la 21 februarie 2012 împotriva procurorului R.F.T. de la Parchetul de pe lângă Tribunalul Arad, pentru comiterea abaterilor disciplinare prevăzute de art.99 lit.a din Legea nr.303/2004 privind statutul judecătorilor şi procurorilor, modificată prin Legea nr. 36/2011 cu referire la art. 104 din Legea nr. 161/2003 şi art. 99 lit. a din Legea nr.303/2004 privind statutul judecătorilor şi procurorilor, republicată şi modificată prin Legea nr.24/17.01.2012.

  Prin Hotărârea nr.5/P din 2 mai 2012, Secţia pentru procurori a admis în parte acţiunea şi a aplicat sancţiunea diminuării indemnizaţiei de încadrare lunară brută pentru comiterea abaterii disciplinare prevăzute de art.99 lit.a.

 Recursul a fost admis de către Înalta Curte de Casaţie şi Justiţie şi a fost aplicată procurorului sancţiunea avertisment.

3. acţiune disciplinară exercitată la data de 09 aprilie 2012 împotriva procurorului G.V.G. de la Parchetul de pe lângă Tribunalul Bihor cu privire la comiterea abaterilor disciplinare prevăzute de art. 99 lit. h din Legea nr.303/2004 privind statutul judecătorilor şi procurorilor, republicată şi modificată, prin Legea nr.36/2011, precum şi art.99 lit.l din Legea nr.303/2004 modificată prin Legea nr.24/2012.

La propunerea Inspecţiei Judiciare, Secţia pentru procurori a dispus suspendarea din funcţie a procurorului până la soluţionarea acţiunii, în conformitate cu prevederile art.52 din Legea nr.317/2004 privind Consiliul Superior al Magistraturii, republicată. 

Prin Hotărârea nr.7/P din 18 iulie 2012, Secţia pentru procurori a admis acţiunea şi a aplicat sancţiunea excluderii din magistratură.
În prezent, dosarul se află în calea de atac a recursului pe rolul Înaltei Curţi de Casaţie şi Justiţie.

4. acţiune disciplinară exercitată la data de 08 mai 2012 împotriva procurorului I.L. din cadrul Parchetului de pe lângă Tribunalul Gorj, în vederea judecării abaterii disciplinare prevăzute de art.99 lit.h din Legea nr.303/2004 privind statutul judecătorilor şi procurorilor republicată şi modificată.

Prin Hotărârea nr.6/P din 20 iunie 2012, Secţia pentru procurori a respins acţiunea.

Inspecţia Judiciară a formulat recurs la data de 16 octombrie 2012, aflat pe rolul Înaltei Curţi de Casaţie şi Justiţie, cu termen de judecată la data de 28 ianuarie 2013.

5. acţiune disciplinară exercitată la data de 10 mai 2012 împotriva procurorului C.D. de la Parchetul de pe lângă Înalta Curte de Casaţie şi Justiţie cu privire la comiterea abaterilor disciplinare prevăzute de art.99 lit.a şi f din Legea nr.303/2004 privind statutul judecătorilor şi procurorilor, modificată prin Legea nr.24/2012.  

Prin Hotărârea din 10 octombrie 2012, Secţia pentru procurori a admis în parte acţiunea şi a aplicat sancţiunea „avertisment” pentru săvârşirea abaterii disciplinare prevăzute de art.99 lit.f din Legea nr.303/2004 privind statutul judecătorilor şi procurorilor, republicată şi modificată prin Legea nr.24/2012.

Împotriva acestei hotărâri procurorul a declarat recurs.

 6. acţiune disciplinară exercitată la data de 28 mai 2012 împotriva procurorului B.M. din cadrul Parchetului de pe lângă Judecătoria Sector 4, în vederea judecării abaterilor disciplinare prevăzute de art.99 lit.a şi b din Legea nr.303/2004 privind statutul judecătorilor şi procurorilor, republicată şi modificată.

Prin Hotărârea din 20 decembrie 2012, Secţia pentru procurori a admis acţiunea şi a aplicat sancţiunea excluderii din magistratură.

7. acţiune disciplinară exercitată la data de 18 octombrie 2012 împotriva procurorului D.W.E. din cadrul Parchetului de pe lângă Judecătoria Buftea, în vederea judecării abaterii disciplinare prevăzute de art.99 lit.t din Legea nr.303/2004 privind statutul judecătorilor şi procurorilor, republicată.

În prezent, dosarul se află în curs de soluţionare pe rolul Secţiei pentru procurori din cadrul Consiliului Superior al Magistraturii.  

8. acţiune disciplinară exercitată la data de 08 noiembrie 2012 împotriva procurorului  E.E. din cadrul Direcţiei Naţionale Anticorupţie, în vederea judecării abaterii disciplinare prevăzute de art.99 lit.t din Legea nr.303/2004 privind statutul judecătorilor şi procurorilor, republicată.

În prezent, dosarul se află în curs de soluţionare pe rolul Secţiei pentru procurori din cadrul Consiliului Superior al Magistraturii.  
B.1. Soluţionarea sesizărilor adresate Consiliului Superior al Magistraturii în legătură cu activitatea sau conduita necorespunzătoare a judecătorilor şi a magistraţilor-asistenţi de la Înalta Curte de Casaţie şi Justiţie, încălcarea obligaţiilor profesionale în raporturile cu justiţiabilii şi cu celelalte persoane implicate în realizarea actului de justiţie.

În anul 2012, la Direcţia de inspecţie judiciară pentru judecători au fost înregistrate 3446 de lucrări referitoare la activitatea sau conduita judecătorilor, la care s-au adăugat şi 349 de reveniri cu privire la memoriile anterioare (unele dintre acestea conţinând şi aspecte noi care au presupus verificări suplimentare faţă de lucrarea iniţială). 

Aşadar, în perioada de referinţă, s-a înregistrat un număr total de 3795 de lucrări  repartizate şi care au necesitat verificări din partea inspectorilor din cadrul Direcţiei de inspecţie judiciară pentru judecători. 

Raportând numărul de sesizări formulate la obiectul acestora, se constată că în anul 2012 petiţiile formulate au vizat în mod preponderent nerespectarea normelor de procedură, modul de instrumentare a cauzei şi soluţia pronunţată.
Într-un număr mai redus de situaţii petiţionarii au sesizat temporizarea procedurilor, redactarea cu întârziere a hotărârilor, atitudinea nedemnă, nerespectarea normelor privind repartizarea aleatorie, imixtiunea în actul de justiţie, practica neunitară, refuzul de a îndeplini o îndatorire de serviciu etc. 

Cu excepţia situaţiilor în care ulterior analizei de către inspectori s-a impus sesizarea Comisiei de disciplină pentru judecători (până la data de 25.05.2012) sau dispunerea cercetării disciplinare (ulterior datei de 25.05.2012), în celelalte cazuri s-au efectuat verificări în urma cărora s-a constatat că activitatea de judecată s-a desfăşurat în limitele legale şi regulamentare, cu menţiunea că erorile constatate pe parcursul verificărilor nu au fost de natură a aduce atingere înfăptuirii ori realizării actului de justiţie.
În contextul sesizărilor formulate, inspectorii au mai constatat că, într-o proporţie însemnată, justiţiabilii îşi exprimă nemulţumirea faţă de activitatea judecătorilor, omiţând faptul că aprecierea probelor în proces, ca şi incidenţa normelor legale şi aplicabilitatea lor la situaţia de fapt dedusă judecăţii, reprezintă chestiuni de fond, fiind în consecinţă, atributul esenţial al activităţii de judecată propriu-zise.

Interpretarea dispoziţiilor legale şi analiza aplicării acestora la situaţia de fapt nu sunt reglementate ca norme de procedură, reprezentând opinia judecătorilor, fundamentată în fapt şi în drept, formată în urma deliberării, potrivit convingerii acestora, motiv pentru care raţionamentul şi interpretarea normelor legale pot fi supuse doar controlului judiciar, exercitat în condiţiile legii, nu şi controlului administrativ, exercitat pe această cale de către de Inspecţia Judiciară.

Soluţionarea sesizărilor adresate Consiliului Superior al Magistraturii în legătură cu activitatea sau conduita necorespunzătoare a procurorilor, încălcarea obligaţiilor profesionale în raporturile cu justiţiabilii şi cu celelalte persoane implicate în realizarea actului de justiţie.

 În anul 2012, în perioada 01.01.2012-28.12.2012, la Direcţia de inspecţie judiciară pentru procurori au fost înregistrate 1348 de lucrări referitoare la activitatea sau conduita procurorilor.

La numărul de lucrări înregistrat s-au adăugat şi 481 de reveniri cu privire la memoriile anterioare.

Aşadar, numărul total de lucrări repartizate şi care au necesitat verificări din partea inspectorilor din cadrul Direcţiei de inspecţie judiciară pentru procurori a fost, în perioada de referinţă, de 1829.

Raportând numărul de sesizări formulate la obiectul acestora, se constată că în anul 2012 petiţiile formulate au vizat în mod preponderent modul de instrumentare şi soluţionarea a cauzei, tergiversarea cercetărilor, nerespectarea normelor de procedură şi atitudinea nedemnă.

Într-un număr mai redus de situaţii petiţionarii au sesizat intervenţiile pentru soluţionarea unor cereri, nerespectarea principiului continuităţii, nerespectare îndatoririi de a se abţine, utilizarea unor expresii neadecvate în cuprinsul actelor judiciare etc.
B.2. Soluţionarea sesizărilor din oficiu.  

În anul 2012 au fost înregistrate la Direcţia de inspecţie judiciară pentru judecători, 37 de sesizări din oficiu.
Sesizările din oficiu înregistrate la Direcţia de Inspecţie Judiciară pentru judecători au fost determinate de aspecte sesizate în mass-media referitoare la activitatea judecătorilor sau la deficienţe în organizarea administrativ-jurisdicţională a activităţii instanţelor ori de constatări ale inspectorilor judiciari, urmare a derulării controalelor desfăşurate la instanţe sau a diferitelor activităţi de monitorizare.  

Cu privire la activitatea instanţelor, Direcţia de Inspecţie Judiciară pentru judecători a acordat o atenţie sporită identificării cauzelor care duc la redactarea cu întârziere a hotărârilor judecătoreşti, dispunând măsuri stricte de verificare a duratelor în care se realizează această activitate.

La Direcţia de inspecţie judiciară pentru procurori au fost înregistrate în anul 2012 22 sesizări din oficiu, determinate de aspecte sesizate în mass-media referitoare la activitatea procurorilor ori de constatări ale inspectorilor judiciari cu prilejul controalelor desfăşurate la parchete.  

C. Sesizări cu privire la încălcarea Codului deontologic al judecătorilor şi procurorilor.

 
În  prima parte a anului 2012, respectiv până în data de 25.05.2012, Comisia de disciplină pentru judecători, iar ulterior acestei date, Inspecţia Judiciară prin inspectorii judiciari, au sesizat, în 2 cazuri, Secţia pentru judecători a Consiliului Superior al Magistraturii pentru a se stabili dacă au existat încălcări ale normelor de conduită prevăzute de Codul deontologic al judecătorilor şi procurorilor.

Ambele sesizări au fost soluţionate de Secţia pentru judecători a Consiliului Superior al Magistraturii, una dintre acestea fiind admisă, constatându-se încălcarea dispoziţiilor art.18 alin.(2) din Codul deontologic al judecătorilor şi procurorilor, iar cea de a doua a fost respinsă, constatându-se că nu există indicii privind încălcarea dispoziţiilor art.11 alin.2 şi 3, art.17 şi art.18 alin.1 şi 2 din acelaşi cod.


Referitor la normele Codului deontologic al judecătorilor şi procurorilor menţionăm că, în anul 2012, Comisia de disciplină pentru procurori, iar ulterior acestei date, Inspecţia Judiciară prin inspectorii judiciari, nu au sesizat Secţia pentru procurori a Consiliului Superior al Magistraturii cu astfel de încălcări. 

Distinct, în conformitate cu prevederile art.76 din Legea nr.317/2004 privind Consiliul Superior al Magistraturii, au fost efectuate verificări de către Direcţia de inspecţie judiciară pentru judecători, cu privire la îndeplinirea condiţiei de bună reputaţie de către un judecător şi, de către Direcţia de inspecţie judiciară pentru procurori, cu privire la îndeplinirea condiţiei de bună reputaţie de către un procuror.
Nu în ultimul rând se impune a fi menţionat faptul că, în perioada mai – decembrie 2012, au fost înregistrate la Ministerul Justiţiei un număr de 274 de memorii şi sesizări care au fost înaintate Consiliului Superior al Magistraturii – Inspecţia Judiciară spre competentă soluţionare. Este vorba de sesizări şi memorii ce conţineau descrierea de abateri disciplinare în sensul art. 99 din Legea nr. 303/2004 privind statutul judecătorilor şi procurorilor, cu modificările şi completările ulteriaore, şi care au primit avizul comisiei pentru sesizarea Inspecţiei Judiciare.
Totodată, la nivelul Parchetului de pe lângă Înalta Curte de Casaţie şi Justiţie au fost înregistrate în cursul anului 2012 un număr de 28 de sesizări, prin care s-a solicitat iniţierea acţiunii disciplinare împotriva procurorilor.
III.2.2 Răspunderea penală a judecătorilor, procurorilor şi magistraţilor asistenţi 

În cursul anului 2012, 3 judecători şi 2 procurori au fost condamnaţi definitiv pentru infracţiuni de corupţie ori infracţiuni asimilate infracţiunilor de corupţie. 
În cursul aceluiaşi an, Consiliul Superior al Magistraturii a dispus suspendarea din funcţie a 6 procurori şi a 4 judecători, ca urmare a punerii în mişcare a acţiunii penale împotriva acestora.

În perioada de referinţă, Secţia pentru judecători a fost sesizată cu o cerere pentru încuviinţarea percheziţiei domiciliare, cu 2 cereri pentru încuviinţarea reţinerii şi cu 4 cereri pentru încuviinţarea arestării preventive, toate fiind admise. De asemenea, Secţia pentru procurori a fost sesizată cu 2 cereri pentru încuviinţarea percheziţiei domiciliare şi la locul de muncă, cu 2 cereri pentru încuviinţarea reţinerii şi cu 2 cereri pentru încuviinţarea arestării preventive, care, de asemenea, au fost admise.

III.2.3 Apărarea independenţei, imparţialităţii şi reputaţiei profesionale a judecătorilor şi procurorilor  

În perioada 01.01.2012-28.12.2012, în cadrul Direcţiei de inspecţie judiciară pentru judecători au fost înregistrate 21 lucrări având ca obiect apărarea independenţei, imparţialităţii şi reputaţiei profesionale a judecătorilor sau, după caz, apărarea independenţei şi imparţialităţii sistemului judiciar, după cum urmează:

- 16 cereri de apărare a reputaţiei profesionale, independenţei şi imparţialităţii formulate de judecători până la data de 28.12.2012, din care 6 cereri au fost admise de către Plenul Consiliului Superior al Magistraturii, 4 au fost respinse, 3 cereri au fost retrase de magistraţi şi 3 cereri se află în curs de soluţionare;

- 5 sesizări formulate de Consiliul Superior al Magistraturii, având ca obiect apărarea independenţei şi imparţialităţii sistemului judiciar. 

Dintre acestea, două au fost înregistrate distinct la Direcţia de inspecţie judiciară pentru judecători, în prima situaţie ca urmare a declaraţiilor făcute de domnul Adrian Năstase, redate în mai multe publicaţii mass-media din data de 31.01.2012, cu privire la soluţia pronunţată de Înalta Curte de Casaţie şi Justiţie în dosarul „Trofeul Calităţii”, iar în cea de a doua situaţie, în legătură cu declaraţiile şi mesajele transmise de către reprezentanţi ai clasei politice şi ai administraţiei publice la data de 18.11.2012, în cadrul manifestaţiei de la Năvodari, prin care au fost aduse critici unei hotărâri judecătoreşti.

Celelalte trei sesizări au fost înregistrate la ambele Direcţii din cadrul Inspecţiei Judiciare, prima având ca obiect afirmaţiile publice cu privire la activitatea parchetelor, procurorilor, precum şi aprecierile personale în raport cu hotărârea de condamnare pronunţată, în recurs, de către Înalta Curte de Casaţie şi Justiţie, în dosarul penal în care s-a dispus condamnarea fostului prim-ministru Adrian Năstase; cea de a doua sesizare a fost determinată de modul de desfăşurare a manifestaţiei publice denumită „Ziua Dreptăţii”, de la Sfântul Gheorghe, din data de 01.09.2012, în cadrul căreia organizatorii au adus o serie de critici la adresa Judecătoriei Buzău şi a hotărârii pronunţate de această instanţă într-un dosar penal; cea de-a treia sesizare a vizat efectuarea de verificări în legătură cu difuzarea pe postul de televiziune „Antena 3” a unor dezbateri şi comentarii emise în spaţiul public în cadrul emisiunii „Sinteza Zilei” din datele 23,28, 29 august 2012, precum şi în cadrul emisiunii "Panorama" din data de 25.08.2012.
La Direcţia de inspecţie judiciară pentru procurori, în perioada 01.01.2012-28.12.2012, au fost înregistrate 20 lucrări având ca obiect apărarea independenţei, imparţialităţii şi reputaţiei profesionale a procurorilor sau, după caz, apărarea independenţei şi imparţialităţii sistemului judiciar, după cum urmează:

- 16 cereri au fost formulate de procurori, fiind soluţionate astfel: 10 cereri au fost admise de către Plenul Consiliului Superior al Magistraturii, 2 au fost respinse, o cerere a fost retrasă şi 2 cereri se află în curs de soluţionare (în cazul uneia dintre cereri s-a constatat neîndeplinirea condiţiilor de formă prevăzute de lege)

- în 4 cazuri Consiliul Superior al Magistraturii s-a sesizat din oficiu în legătură cu apărarea independenţei şi imparţialităţii sistemului judiciar, Plenul Consiliului Superior al Magistraturii admiţând cererile (3 dintre acestea au fost comune cu Direcţia de inspecţie judiciară pentru judecători).
III.2.4 Eficienţa controalelor realizate de Inspecţia Judiciară în anul 2012 

Raportat la competenţele Inspecţiei Judiciare şi atribuţiile inspectorilor, astfel cum sunt reglementate de prevederile art. 74 şi art. 75 din Legea nr.317/2004 privind Consiliul Superior al Magistraturii, republicată, Direcţia de Inspecţie Judiciară pentru judecători a urmărit şi realizat, în cursul anului 2012, activităţile prevăzute de legi şi regulamente, în conformitate cu măsurile dispuse de Plenul Consiliului Superior al Magistraturii sau de Secţia pentru judecători în realizarea atribuţiilor specifice.

 
Detaliind modalitatea de aducere la îndeplinire a măsurilor dispuse de Secţia pentru judecători, precum şi activitatea de soluţionare a sesizărilor ori de realizare a celorlalte atribuţii, distingem:

 
Verificările (controalele) la instanţele de judecată au fost dispuse de Secţia pentru judecători din cadrul Consiliului Superior al Magistraturii din oficiu sau la propunerea Inspecţiei Judiciare.

Controalele privind eficienţa managerială sau cele tematice propuse de Serviciul de inspecţie judiciară pentru judecători a se desfăşura în anul 2012 au urmărit oferirea unei baze reale de analiză, de natură a contribui, printre altele, la luarea deciziilor necesare optimizării activităţii instanţelor, la aplicarea unitară a normelor regulamentare, la formularea propunerilor adecvate de modificare a dispoziţiilor legale şi regulamentare sau la asigurarea transparenţei actului de justiţie.

Controalele dispuse de Secţia pentru judecători în anul 2012 au privit următoarele aspecte:
 1. Verificări directe privind identificarea cauzelor mai vechi de 1 an de la data înregistrării în sistem şi a motivelor de tergiversare la Judecătoriile Braşov, Constanţa, Oradea şi Zărneşti. Raportul Inspecţiei Judiciare nr.2643/IJ/2110/SIJ/2011 a fost aprobat prin Hotărârea nr.104/07.02.2012 a Secţiei pentru judecători;

2. Verificări directe privind analiza dosarelor de mare corupţie aflate pe rolul Înaltei Curţi de Casaţie şi Justiţie şi pe rolul curţilor de apel şi instanţelor arondate acestora, din perspectiva managementului de caz. Raportul Inspecţiei Judiciare nr.2788/IJ/2241/SIJ/2011 a fost aprobat prin Hotărârea nr. 116/28.02.2012 a Secţiei pentru judecători;

3. Verificări directe cu privire la modul de respectare a dispoziţiilor legale referitoare la soluţionarea cu celeritate a cauzelor în toate cauzele mai vechi de 10 ani existente pe rolul instanţelor judecătoreşti. Raportul Inspecţiei Judiciare nr.1805/IJ/1447/SIJ/2011 a fost aprobat prin Hotărârea nr.117/28.02.2012 a Secţiei pentru judecători;

4. Verificări directe având ca obiect situaţia dosarelor cu o durată totală a procedurii judiciare ce depăşeşte 10 ani de la data înregistrării cererii de chemare în judecată/actului de sesizare, precum şi a dosarelor cu durata procedurii în sistemul judiciar cuprinsă între 5 şi 10 ani, aflate pe rolul Înaltei Curţi de Casaţie şi Justiţie. Raportul Inspecţiei Judiciare nr.1805/IJ/1447/SIJ/2011 a fost aprobat prin Hotărârea nr.420/05.06.2012 a Secţiei pentru judecători; 

5. Verificări directe privind eficienţa managerială şi modul de îndeplinire a atribuţiilor de conducere ce decurg din legi şi regulamente pentru asigurarea bunei funcţionări a instanţei, a calităţii corespunzătoare a serviciului de către judecătorii cu funcţii de conducere la Înalta Curte de Casaţie şi Justiţie. Raportul Inspecţiei Judiciare aprobat prin Hotărârea nr.421/05.06.2012 a Secţiei pentru judecători;

6. Verificarea directă privind eficienţa managerială şi modul de îndeplinire a atribuţiilor ce decurg din legi şi regulamente, pentru asigurarea bunei funcţionări a instanţei, a calităţii corespunzătoare a serviciului de către judecătorii cu funcţii de conducere, pentru asigurarea bunei funcţionări a instanţelor, ca serviciu public, la Judecătoria Oradea. Raportul de control al Inspecţiei Judiciare nr.1405/IJ/1067/SIJ/2012 a fost aprobat prin Hotărârea nr.686/13.09.2012 a Secţiei pentru judecători;

7. Verificări privind Respectarea termenelor procedurale reglementate în Titlul IV Capitolul I din Codul de procedură penală pe parcursul soluţionării dosarelor ce au ca obiect măsura arestării preventive, pe perioada ianuarie 2011-septembrie 2012. Acest control a fost dispus prin Hotărârea nr. 634/10.07.2012 a Plenului Consiliului Superior al Magistraturii, în prezent fiind finalizat de către Inspecţia Judiciară şi urmând a fi supus aprobării Secţiei pentru judecători.

Activitatea de control reprezintă un mijloc de identificare a deficienţelor şi de stabilire a măsurilor necesare pentru înlăturarea acestora. 

În realizarea acestei activităţi, pe parcursul controalelor au fost identificate disfuncţionalităţi, care au fost remediate, atunci când a fost posibil, încă din timpul controalelor, iar în situaţiile în care remedierea disfuncţiilor nu a fost posibilă de îndată, inspectorii au propus stabilirea unui termen de remediere a disfuncţiilor şi implicarea în acest sens a conducerilor administrativ-judiciare a instanţelor judecătoreşti.  

Aşadar, având în vedere specificul fiecărei categorii de verificări, dar cu luarea în considerare şi a naturii constatărilor, Direcţia de inspecţie judiciară pentru judecători a formulat propuneri adecvate, de natură a înlătura eventualele disfuncţionalităţi constatate sau pentru a îmbunătăţi activitatea domeniilor de activitate verificate.

Rapoartele de control înaintate Secţiei pentru judecători au fost aprobate, dispunându-se aducerea la îndeplinire a propunerilor Inspecţiei Judiciare, precum şi a altor măsuri care au fost considerate necesare de Secţia pentru judecători şi care au reieşit din constatările efectuate.

Aşadar, activitatea Inspecţiei Judiciare a cuprins şi monitorizarea măsurilor dispuse de Secţia pentru judecători, fiind întocmite, la nivelul Direcţiei de inspecţie judiciară pentru judecători, constatări şi propuneri, în ceea ce priveşte:

- măsurile adoptate ca urmare a aprobării Raportului de control al Inspecţiei Judiciare nr.2788/IJ/224/SIJ/2011 privind analiza dosarelor de mare corupţie din perspectiva managementului de caz;

- situaţia hotărârilor judecătoreşti neredactate în termenele legale;

- măsurile adoptate ca urmare a aprobării Raportului de control al Inspecţiei Judiciare nr.1805/IJ/1447/SIJ/2011 privind analiza dosarelor mai vechi de 10 ani aflate pe rolul instanţelor judecătoreşti;

- situaţiile privind dosarele mai vechi de 1 an şi a celor cu o vechime între 5 şi 10 de la data înregistrării în sistemul judiciar.

 Controalele dispuse în anul 2012 de Secţia pentru procurori şi de inspectorul-şef au avut următoarele  obiective:

1. Verificarea eficienţei manageriale a procurorilor cu funcţii de conducere de la nivelul Parchetului de pe lângă Judecătoria Sectorului 4 Bucureşti, dispus prin Hotărârea nr.42 din 23 ianuarie 2012  şi efectuat în perioada 06 - 10 februarie 2012.

Raportul de control a fost aprobat prin Hotărârea Secţiei pentru procurori nr.104 din 29 martie 2012. 

2. Analizarea modalităţii de preluare a dosarelor de către unităţile de parchet superioare de la unităţile de parchet inferioare la Parchetul de pe lângă Înalta Curte de Casaţie şi Justiţie, Parchetul de pe lângă Curtea de Apel Bacău, Parchetul de pe lângă Curtea de Apel Timişoara, Parchetul de pe lângă Curtea de Apel Oradea, Parchetul de pe lângă Curtea de Apel Constanţa din cursul anului 2011 şi primul trimestru al anului 2012, dispus prin Hotărârea nr.103 din 26 martie 2012, desfăşurat în perioada 23 - 27 aprilie 2012. 

Raportul de control a fost aprobat prin Hotărârea Secţiei pentru procurori nr.326 din 12 septembrie 2012. 

3. Verificarea măsurilor luate de procurori şi conducerea parchetelor în vederea soluţionării cu celeritate a dosarelor în care se efectuează cercetări pentru infracţiuni de evaziune fiscală, abuz în serviciu, neglijenţă în serviciu, fraudă cu fonduri ale Uniunii Europene şi privind achiziţii publice, spălare de bani, luarea măsurilor asiguratorii, precum şi eficienţa activităţii în investigarea acestor tipuri de infracţiuni la Direcţia Naţională Anticorupţie - Secţia de Combatere a Corupţiei, Secţia de Combatere a Infracţiunilor Conexe Infracţiunilor de Corupţie, Serviciul Teritorial Bucureşti, Serviciul Teritorial Ploieşti, Serviciul Teritorial Piteşti şi Serviciul Teritorial Iaşi, dispus prin Hotărârea nr.60 din 05 martie 2012 şi modificat prin Hotărârea nr.70 din 12 martie 2012, desfăşurat în perioada 07 - 16 mai 2012.

Raportul de control a fost aprobat prin Hotărârea Secţiei pentru procurori nr.379 din 01 noiembrie 2012.

4. Verificarea măsurilor luate de procurori şi conducerea parchetelor în vederea soluţionării dosarelor mai vechi de un an de la începerea urmăririi penale la Parchetul de pe lângă Judecătoria Oradea şi Parchetul de pe lângă Judecătoria Ploieşti dispus prin Hotărârea nr.124 din 07 mai 2012, s-a desfăşurat în perioada 28 mai - 01 iunie 2012.

Raportul de control a fost aprobat prin Hotărârea Secţiei pentru procurori nr.385 din 07  noiembrie 2012. 
5. Verificarea respectării de către procurori a dispoziţiilor art. 911 şi următoarele din Codul de procedură penală, la toate unităţile de parchet, în cauzele soluţionate în anul 2011 şi în anul 2012, dispus prin Hotărârile nr.124 din 07 mai 2012 şi nr.125 din 07 mai 2012 ale Secţiei pentru procurori, respectiv prin Ordinul inspectorului-şef nr.18 din 05 septembrie 2012.

În prezent, raportul de control se află încă în curs de redactare.      

             6. Verificarea măsurilor luate de procurori şi conducerea parchetelor în vederea soluţionării dosarelor mai vechi de 1 an de la data sesizării; verificarea cauzelor cu autori cunoscuţi în care s-a împlinit termenul de prescripţie a răspunderii penale la Parchetul de pe lângă Judecătoria Sector 3 Bucureşti şi Parchetul de pe lângă Judecătoria Iaşi dispus prin Ordinul inspectorului-şef nr. 18 din 05 septembrie 2012 şi desfăşurat în perioada 01- 12 octombrie 2012.

           Raportul de control a fost aprobat prin Hotărârea Secţiei pentru procurori nr.493 din 19 decembrie 2012. 

          7. Controlul de fond la Parchetul de pe lângă Judecătoria Buftea şi Parchetul de pe lângă Tribunalul Ilfov dispus prin Ordinul inspectorului-şef nr. 21 din 14 septembrie 2012 şi desfăşurat în perioada 24 - 28 septembrie 2012.

            Raportul de control a fost aprobat prin Hotărârea Secţiei pentru procurori nr. 492 din 19 decembrie 2012.

În funcţie de obiectivele fiecărei categorii de verificări, Direcţia de inspecţie judiciară pentru procurori a formulat propuneri adecvate, pentru înlăturarea deficienţelor constatate şi pentru  eficientizarea activităţii unităţilor verificate, propuneri care au fost însuşite de Secţia de procurori.

A existat o singură situaţie în care verificările manageriale au evidenţiat disfuncţionalităţi grave, de natură a influenţa negativ activitatea parchetului, motiv pentru care Secţia pentru procurori a dispus revocarea din funcţie a prim procurorului unităţii şi a prim procurorului adjunct prin  Hotărârea nr.105/29.03.2012.

III.3 Integritate şi Transparenţă
Ca şi în anii precedenţi, sistemul judiciar din România a continuat, în ansamblul său, să acorde o atenţie deosebită relaţiei cu reprezentanţii mass media acreditaţi pe lângă instanţe şi unităţile de parchet de pe lângă acestea. 
Din răspunsurile la chestionarele pentru colectarea datelor necesare redactării Raportului privind starea justiţiei aferent anului 2012 a reieşit, cu claritate, faptul că magistraţii şi personalul auxiliar au înţeles importanţa decisivă a aprofundării relaţiei de conlucrare cu instituţiile mass media, drept garanţie a asigurării transparenţei activităţii din justiţie, a cunoaşterii şi înţelegerii de către opinia publică, de către justiţiabili, a particularităţilor specifice actului de justiţie, a aspectelor esenţiale ale funcţionării, la standarde de calitate şi eficienţă, a sistemului judiciar. S-a dovedit şi faptul că, în unele situaţii, soluţionarea complexei problematici cu care se confruntă sistemul în actuala etapă de evoluţie poate fi facilitată şi prin susţinerea pe care o oferă opinia publică, prin mijlocirea instituţiilor mass media. Semnalările cu caracter critic ale societăţii civile, făcute publice prin intermediul mass media, au reprezentat subiecte de analiză responsabilă care au condus la înlăturarea deficienţelor identificate în activitatea diferitelor instanţe judecătoreşti şi unităţi de parchet.


Având în vedere importanţa acestui dialog justiţie-societate, mediat de mass media, Consiliul Superior al Magistraturii a elaborat în cursul anului 2012 „Ghidul privind relaţia dintre sistemul judiciar din România şi mass media” şi „Manualul pentru purtătorii de cuvânt şi structurile de informare publică şi relaţii cu mass media”. 
În şedinţa din data de 1 iunie 2012, Plenul Consiliului Superior al Magistraturii, prin Hotărârea nr. 482, a aprobat „Ghidul privind relaţia dintre sistemul judiciar din România şi mass media” şi „Manualul pentru purtătorii de cuvânt şi structurile de informare publică şi relaţii cu mass media”, documente intrate în vigoare la 15 iunie 2012.

Cele două documente au fost transmise în suport electronic la toate instanţele şi unităţile de parchet din ţară, fiind publicate pe site-ul C.S.M., cu recomandarea de a fi prezentate şi discutate cu reprezentanţii mass media locale, astfel încât comunicarea cu instituţiile de presă, în conformitate cu principiile şi bunele practici enunţate în Ghid, să fie asumată de toţi factorii implicaţi, pe baza cunoaşterii, înţelegerii şi respectării prevederilor Ghidului.

În răspunsurile primite la chestionarele pentru colectarea datelor necesare redactării Raportului privind starea justiţiei aferent anului 2012, majoritatea curţilor de apel – şi, implicit, instanţele din circumscripţia acestora – a considerat că adoptarea celor două documente a contribuit la îmbunătăţirea comunicării publice a instanţelor. Unele curţi de apel – precum Curtea de Apel Ploieşti, Curtea de Apel Bucureşti – au afirmat că „noul Ghid a clarificat şi detaliat unele aspecte practice importante” şi că „aceste instrumente au contribuit la unificarea comunicării prin stabilirea unor reguli clare privind studierea de către reprezentanţii mass-media a cauzelor aflate pe rolul instanţei, precum şi cu privire la asistarea la şedinţele de judecată”. Unele rezerve au fost exprimate de Curtea de Apel Iaşi (care a apreciat că respectivele documente nu au avut un efect asupra comunicării publice) şi Curtea Militară de Apel (care a declarat că „În parte, noile documente au vulnerabilităţi în ceea ce priveşte asigurarea respectării de către instituţiile statului a drepturilor asupra confidenţialităţii datelor cu caracter personal ale părţilor”).  

În ceea ce priveşte percepţia asupra celor două instrumente la nivelul parchetelor de pe lângă instanţe, reprezentanţii tuturor unităţilor de parchet au apreciat că adoptarea celor două documente a contribuit la îmbunătăţirea comunicării publice a parchetelor.
Pentru a-şi dovedi eficienţa şi utilitatea, a fost necesar ca aceste instrumente să fie, mai întâi, cât mai larg cunoscute atât de către personalul instanţelor – magistraţi şi personal auxiliar –, cât şi de reprezentanţii mass media şi justiţiabili. În acest sens, curţile de apel şi instanţele din circumscripţia acestora au adoptat o serie de măsuri în vederea diseminării prevederilor cuprinse în aceste îndreptare: documentele au fost postate pe portalul instanţelor, afişate la aviziere, dezbătute cu purtătorii de cuvânt, cu personalul instanţelor şi cu reprezentanţii mass media în cadrul unor întruniri de lucru, difuzate în rândul opiniei publice prin intermediul unor pliante şi broşuri etc.

Pentru o cât mai bună cunoaştere, la nivelul parchetelor au fost organizate şedinţe de lucru în cadrul cărora au fost prelucrate cele două documente cu colectivele de procurori, purtătorii de cuvânt şi reprezentanţi ai mass media. În sensul asigurării unei informării eficiente, trei unităţi de parchet de pe lângă curţile de apel au postat cele două documente pe pagina de internet proprie şi le-au comunicat către întreg personalul. 

Aplicarea în activitatea curentă a acestor documente a dovedit că acestea au avut şi au eficienţa scontată şi nu s-au consemnat dificultăţi, după cum a apreciat majoritatea curţilor de apel. Curtea de Apel Constanţa, spre exemplu, a considerat că „s-a ameliorat comunicarea dintre instanţe şi mass-media”, în vreme ce Curtea de Apel Ploieşti a apreciat eficienţa „din perspectiva detalierii unor momente şi documente ce pot fi comunicate în spaţiul public. Ghidul a contribuit la o comunicare predictibilă, coerentă şi unitară, care să faciliteze accesul publicului prin intermediul presei la informaţiile de interes public”, iar Curtea de Apel Craiova a subliniat faptul că „în Ghid, au fost găsite soluţii pentru problemele întâmpinate în activitatea anterioară a purtătorilor de cuvânt, de exemplu: furnizarea unor informaţii din dosar, posibilitatea de a obţine imagini din instanţă etc. Prin definirea mai precisă a limitelor în care se derulează relaţia cu mass-media, se conferă siguranţă în activitatea purtătorului de cuvânt”.

Unele instanţe au apreciat însă că „nu este eficient pentru că nu există dispoziţii clare (ce se pune la dispoziţia presei şi ce nu), se lasă la latitudinea judecătorului cauzei şi a purtătorului de cuvânt. În acest fel nu va exista o practică unitară şi deci vom fi vulnerabili în faţa mediei controlată de diverse facţiuni politice” (Tribunalul Braşov). Acest aspect demonstrează faptul că nu peste tot s-a înţeles că, în mod obiectiv, un Ghid nu poate avea un caracter exhaustiv, „enciclopedic”, astfel încât să expliciteze soluţii pentru toate situaţiile posibile care pot fi întâlnite în practică. Ghidul a fost conceput ca o sumă de criterii, reglementări şi principii, prezentând tipurile de documente care pot fi puse la dispoziţia reprezentanţilor presei, atât în faza cercetării penale, cât şi în instanţă, precum şi categoriile de informaţii, în strânsă coroborare cu legislaţia.

Curtea de Apel Iaşi a subliniat faptul că „necesitatea avizului judecătorului învestit cu soluţionarea cauzei pentru studiul dosarului de către reprezentanţii mass-media acreditaţi îngreunează soluţionarea cererii. Nu există dispoziţii care să reglementeze situaţia unui aviz negativ al judecătorului cauzei în conflict cu un aviz pozitiv al purtătorului de cuvânt sau invers”. Într-adevăr, o situaţie de acest gen ar putea crea dificultăţi în gestionarea activităţii de comunicare în lipsa unei abordări colegiale, însă Consiliul Superior al Magistraturii a apreciat că, la nivelul instanţelor şi unităţilor de parchet, vor prevala atitudinile consensuale în aplicarea prevederilor Ghidului.  

 Curtea Militară de Apel a considerat că „Ghidul nu poate fi pus în aplicare în situaţia în care vine în conflict cu protejarea datelor cu caracter personal”. Acest neajuns poate fi apreciat ca fiind aparent, întrucât Ghidul trebuie interpretat şi aplicat în strânsă legătură cu prevederile Legii nr. 677/2001, textul de lege având, evident, prevalenţă.

În concluzie, un număr relativ redus de instanţe au întâmpinat dificultăţi în gestionarea relaţiilor cu presa în baza Ghidului, deficienţele invocate fiind generate, eventual, de lipsa de experienţă. 
Din cele şaisprezece parchete de pe lângă curţile de apel, cincisprezece au apreciat Ghidul ca fiind o lucrare „importantă şi eficientă” în aplicarea căreia nu au fost întâmpinate dificultăţi. Excepţie face Parchetul de pe lângă Curtea de Apel Alba Iulia, care a apreciat ca „relativă” eficienţa Ghidului. De asemenea, două unităţi de parchet, Parchetul de pe lângă Curtea de Apel Cluj şi Parchetul de pe lângă Curtea de Apel Timişoara, au caracterizat Ghidul ca fiind „corespunzător” pentru derularea activităţii structurilor de informare. 

Capitolul IV Rolul sistemului judiciar românesc în dezvoltarea spaţiului judiciar comun al Uniunii Europene şi cooperarea acestuia cu alte sisteme judiciare
IV.1. Sistemul judiciar românesc în spaţiul judiciar european. Recunoaşterea reciprocă a hotârârilor. Prezenţa activă în structurile Uniunii Europene

În anul 2012, în cadrul spaţiului judiciar comun al Uniunii Europene, instanţele judecătoreşti, Ministerul Public şi autorităţile centrale române au avut o activitate bogată, cu rezultate notabile atât în domeniul cooperării judiciare în materie penală, cât şi în domeniul cooperării judiciare în materie civilă şi comercială.


În aplicarea principiilor recunoaşterii reciproce a hotărârilor judecătoreşti şi deciziilor judiciare şi al contactului direct între autorităţile judiciare din statele membre ale Uniunii Europene, instanţele judecătoreşti şi Ministerul Public au colaborat cu autorităţile judiciare omoloage din celelalte state membre în procedurile specifice de cooperare judiciară. Totodată, magistraţii români au avut un rol activ în cadrul Eurojust, al Reţelei Judiciare Europene în materie penală, Reţelei Judiciare Europene în materie civilă şi comercială şi al altor organisme şi structuri de cooperare judiciară.

IV.1.1. Activitatea operativă de cooperare judiciară 

· Procedurile de predare în baza unui mandat european  de arestare

În anul 2012, instanţele judecătoreşti din România au emis 1.998 de mandate europene de arestare. Dintre acestea, 1895 au fost transmise spre difuzare şi/sau executare, prin INTERPOL, 119 prin Biroul Sirene şi 77 prin Ministerul Justiţiei. 
Dintre cele 1.998 mandate europene de arestare emise, 331 au fost executate cu predare imediată (aducere în ţară şi încarcerare). Din perspectiva tipologiei infracţionale situaţia mandatelor europene de arestare emise de instanţele române se prezintă astfel: 
Figura 1 - Mandate europene de arestare emise de instanţele române

În anul 2012, la nivelul curţilor de apel se aflau pendinte un număr de 724 de dosare având ca obiect executarea unor mandate europene de arestare emise de autorităţile judiciare din alte state membre, dintre care 572 au fost înregistrate în anul 2012 (diferenţa fiind înregistrată în anul 2011). Din cele 724 de dosare, un număr de 226 au vizat persoane având cetăţenia română, iar în raport de cele 226 de dosare în 129 dintre acestea s-a solicitat garanţia returnării persoanei în caz de condamnare. 657 de persoane au fost predate în 2012, dintre care 523 au fost de acord cu predarea, iar 78 nu au consimţit. În 56 de dosare soluţia a fost de neexecutare a mandatelor europene de arestare. Atunci când persoana a fost de acord cu predarea sa, durata medie de soluţionare a fost de 10 de zile (minimul este de 5 zile de la data înregistrării dosarului pe rolul instanţei, iar maximul este de 6 luni). În cazul în care persoana nu a fost de acord cu predarea sa, durata medie de soluţionare definitivă (primă instanţă şi recurs) a fost de 30 de zile (minimul, în primă instanţă, este de 5 zile de la data înregistrării dosarului pe rolul instanţei, iar maximul, în primă instanţă şi recurs, este de 12 luni). În 2012, din totalul de 724 de dosare, într-un număr de 84 de dosare s-a depăşit termenul de 90 de zile prevăzute de lege pentru soluţionarea unei astfel de cauze.

Figura 2 - Situaţia, pe curţi de apel, a mandatelor europene de arestare primite spre executare:

· Ordine europene de indisponibilizare emise în baza DC 2003/577/JAI din 22 iulie 2003 
În anul 2012, Ministerul Justiţiei a gestionat un număr de 2 ordine de indisponibilizare emise de Olanda (1) şi Belgia (1), pentru infracţiuni de trafic de droguri şi fraudă. 
În cursul anului 2012, la nivelul Ministerului Public au fost emise 6 ordine în aplicarea instrumentelor juridice bazate pe principiul recunoaşterii reciproce a hotărârilor în materie penală. De asemenea, la nivelul Ministerului Public au fost executate 10 ordine în aplicarea instrumentelor juridice bazate pe principiul recunoaşterii reciproce a hotărârilor în materie penală, transpuse de România.
· Ordine europene de confiscare

  În anul 2012, Ministerul Justiţiei a gestionat un 1 ordin de confiscare emis de Olanda (1), respectiv 6 cereri având ca obiect punerea în executare a măsurii confiscării (prin echivalent), formulate de Marea Britanie şi Slovenia. Suma totală de confiscat (prin echivalent) este de 309.586,42 euro şi 436.235 DKK.  Toate cererile se află în curs de executare.
· Sancţiuni pecuniare (DC  2005/214/JAI din 24 februarie 2005)

În anul 2012, Ministerul Justiţiei a gestionat 309 hotărâri definitive, prin care persoanele aflate pe teritoriul României au fost obligate la plata unor sancţiuni pecuniare. Hotărârile au fost date fie de organele de urmărire penală, fie de instanţe, fie de autorităţile administrative. Hotărârile au fost luate ca urmare a săvârşirii unei fapte, care potrivit legislaţiei statului emitent este infracţiune sau în legătură cu fapte, care potrivit legislaţiei statului emitent sunt infracţiuni (infracţiuni administrative) sau în legătură cu o faptă, care potrivit legislaţiei statului emitent, constituie o încălcare a normelor legale (contravenţii).
Suma totală este de 64.581,16 euro, 155.000 H.F., 4.000 S.K. şi 20.130 B.L.. Valoarea medie a unei sancţiuni pecuniare este de 300 euro. Cea mai mică sancţiune aplicată este de 19 euro, iar cea mai mare este de 9.000 euro. 
Cererile au fost transmise şi executate de judecătorii (Arad, Bacău, Baia Mare, Botoşani, Braşov, Buftea, Carei, Cluj Napoca, Constanţa, Craiova, Curtea de Argeş, Drobeta Turnu Severin, Făgăraş, Focşani, Galaţi, Marghita, Oneşti, Ploieşti, Reşiţa, Judecătoriile Sectoarelor 1, 3, 4, 5, 6,  Sibiu, Suceava, Timişoara, Vânju Mare, Oradea, Tulcea, Mediaş, Turnu Măgurele, Măcin, Rădăuţi, Roşiori de Vede, Turda, Piatra Neamţ, Sălaj, Zalău, Câmpulung Moldovenesc, Rădăuţi, Oneşti, Calafat, Bârlad, Reghin, Vaslui, Adjud, Ordoheiu Secuiesc, Roman, Slobozia, Dorohoi, Buhuşi, Târgu Lăpuş, Deva, Panciu, Şimleul Silvaniei, Hunedoara, Huedin, Caransebeş). 
Numărul cel mai mare de cereri s-a înregistrat la Judecătoria Sectorului 1 Bucureşti: 40
Situaţia statistică pe state emitente se prezintă astfel: Olanda (201), Slovenia (94), Polonia (6), Ungaria (4), Franţa (1), Marea Britanie (1). Majoritatea sancţiunilor pecuniare au fost aplicate pentru săvârşirea de infracţiuni la regimul circulaţiei pe drumurile publice. 
Figura 3 - Situaţia pe state emitente a certificatelor privind sancţiuni pecuniare 

În anul 2012, Ministerul Justiţiei a gestionat 9 hotărâri definitive prin care persoanele aflate pe teritoriul altor state membre ale Uniunii Europene au fost obligate la plata unor sancţiuni pecuniare constând în cheltuieli judiciare avansate de stat şi despăgubiri (în sumă de 8.000 lei) aplicate prin hotărâri judecătoreşti definitive date în cauze în care au fost cercetate persoane sub aspectul săvârşirii de infracţiuni de evaziune fiscală, trafic de droguri, trafic de persoane şi ucidere din culpă. 
Cererile au fost transmise următoarelor state: Austria, Bulgaria, Cehia, Ungaria, Slovacia, Marea Britanie, Franţa, Spania, Polonia. 
Hotărârile au fost date de Judecătoria Buhuşi, Judecătoria Lipova (2), Judecătoria Arad (2), Judecătoria Sibiu, Judecătoria Călăraşi, Tribunalul Sălaj şi Tribunalul Vaslui. Dintre acestea, o singură hotărâre a pusă în executare, respectiv cea dată de Tribunalul Sălaj, transmisă spre executare Austriei (plata cheltuielilor judiciare avansate de stat în sumă de 2.250 lei - echivalentul a 504 euro/rata de schimb valutar aplicată de autorităţile austriece). 

· Cereri în domeniul cooperării judiciare  în materie civilă şi comercială 
Din datele furnizate de autoritatea centrală -  Ministerul Justiţiei, în anul 2012 au fost înregistrate:

· 500 cereri de asistenţă judiciară având ca obiect comunicări de acte, formulate de instanţele judecătoreşti române, în baza Regulamentului nr.1393/2007 privind comunicarea actelor judiciare şi extrajudiciare în materie civilă;

· 172 cereri de asistenţă judiciară având ca obiect comunicări de acte către persoane fizice/juridice cu domiciliul/sediul în România, formulate de instanţele judecătoreşti din Statele Membre ale Uniunii Europene, în baza Regulamentului nr.1393/2007 privind comunicarea actelor judiciare şi extrajudiciare în materie civilă;

· 539 cereri de comisie rogatorie formulate de instanţele române în baza Regulamentului nr. 1206/2001 privind cooperarea între instanţele statelor membre în domeniul obţinerii de probe în materie civilă sau comercială.
IV.1.2. Participarea la activităţile organismelor Uniunii Europene şi în alte structuri europene. Alte activităţi
· Reprezentarea la Eurojust 

Şi în anul 2012, România a fost reprezentată la Eurojust, prin membrul său naţional. La finalul anului 2012, s-a finalizat procedura de desemnare a noului membru naţional la Eurojust pentru perioada 2013-2017. De asemenea, pentru aceeaşi perioadă, a fost desemnat, pentru prima dată, şi un adjunct al membrului naţional al României la Eurojust.
· Activităţile în cadrul Reţelei Judiciare  Europene în materie penală

În anul 2012, corespondentul naţional al Reţelei Judiciare Europene în materie penală a  acordat asistenţă la cererea autorităţilor din: Germania, Belgia, Slovenia, Olanda şi Grecia (34 de cereri de asistenţă), precum şi la cererea instanţelor române - judecătorii, tribunale şi Înalta Curte de Casaţie şi Justiţie şi parchete (15 cereri de asistenţă).
Totodată, a fost organizată cu finanţare europeană Reuniunea Regională a Reţelei Judiciare Europene în materie penală cu tema Indisponibilizarea şi predarea produselor infracţiunii. Ce instrument este mai bun pentru cooperarea în cauzele transnaţionale - Art. 29 din MEA, ordinul de indisponibilizare şi/sau cererea clasică de asistenţă judiciară. Reuniunea s-a desfăşurat la Bucureşti, în perioada  24 – 26 octombrie 2012. Au participat judecători şi procurori, respectiv reprezentanţi ai ministerelor de justiţie din Republica Italiană, Ungaria, Franţa, Serbia şi Republica Moldova. La reuniune  au fost invitaţi să participe şi reprezentanţi ai altor autorităţi naţionale, procurori şi judecători. În total, evenimentul a reunit 30 de participanţi, dintre care 12 experţi străini şi 18 experţi români.
În ceea ce priveşte reuniunile Reţelei Judiciare Europene organizate în 2012, reprezentarea României a fost asigurată după cum urmează :

· la cea de-a 33-a reuniune ordinară a Reţelei Judiciare Europene, 22 februarie 2012 – Haga, participarea s-a făcut prin reprezentant la nivel de M.J. şi M.P.

· la reuniunea corespondenţilor tehnici ai Reţelei Judiciare Europene, 22-23 martie 2012 Haga a participat reprezentantul Ministerului Jutiţiei.

· la cea de-a 38-a reuniune Plenară a Reţelei Judiciare Europene, 19-21 iunie 2012 – Copenhaga reprezentarea a fost asigurată  la nivel de M.J. şi M.P.

· la cea de-a patra reuniune a Corespondenţilor Naţionali ai Reţelei Judiciare Europene din 9.10.2012 reprezentarea s-a asigurat la nivel de M.P.
· Reţeaua Judiciară Română în materie penală 

Reuniunea din 2012 a Reţelei Judiciare Române de cooperare în materie penală a fost organizată în perioada 10-12 octombrie, la Sibiu (reuniunea a fost organizată în parteneriat cu Secretariatul Reţelei Judiciare Europene). În cadrul acestei reuniuni a fost lansat Buletinul Reţelei Judiciare Române în materie penală (cuprinde contribuţiile - articole/speţe - ale tuturor membrilor reţelei). 
· Reţeaua Judiciară Europeană în materie civilă şi comercială 


În cursul anului 2012, Reţeaua Judiciară Europeană în materie civilă şi comercială a organizat 6 reuniuni. România a fost reprezentată la 4 dintre aceste reuniuni, în funcţie de temele discutate, de către punctele naţionale de contact, de reprezentanţi ai autorităţii centrale desemnate în baza Regulamentelor Bruxelles II bis şi cel privind obligaţiile de întreţinere (Ministerul Justiţiei), de magistraţi, membrii ai Reţelei Judiciare Române în materie civilă şi comercială din cadrul curţilor de Apel Alba Iulia, Iaşi, Târgu Mureş, Constanţa, Cluj, Ploieşti, precum şi magistraţi din cadrul Tribunalului Bucureşti, specializaţi în domeniul procedurilor de înapoiere a minorilor.

· Reţeaua Judiciară Română în materie civilă şi comercială 


În anul 2012, reuniunea Reţelei judiciare române în materie civilă a fost organizată la Bucureşti, la data de 27.02.2012, la sediul Ministerului Justiţiei. 
· Magistraţi de legătură

În anul 2012 şi-a continuat activitatea magistratul de legătură român în Republica Franceză şi şi-a încheiat mandatul magistratul de legătură italian în România.

· Reţeaua Europeană a Consiliilor Judiciare 
    Ca şi în anii anteriori, C.S.M. a jucat un rol important în cadrul Reţelei Europene a Consiliilor Judiciare (RECJ/ENCJ), unde a continuat să fie reprezentat în organele de conducere şi a coordonat grupul de lucru „Reforma judiciară în Europa”. Una dintre reuniunile acestui grup de lucru a fost găzduită de C.S.M., în perioada 20-21 februarie 2012.

    În perioada 9-11 mai 2012 a avut loc la Dublin, Irlanda, Adunarea Generală a R.E.C.J. Evenimentul a marcat momentul finalizării celor patru proiecte aflate în derulare în perioada 2011-2012, alegerea unui nou preşedinte al reţelei, a membrilor comitetului director şi ai comitetului executiv, precum şi iniţierea unor noi proiecte ce urmau a fi derulate în perioada 2012-2013. La lucrările Adunării Generale, C.S.M. a fost reprezentat de 5 membri aleşi şi un reprezentant al aparatului tehnic.
Cu această ocazie, C.S.M. România a fost ales ca membru în Comitetul director, iar un membru al Consiliului Superior al Magistraturii a fost ales ca membru al Comitetului executiv pentru un mandat de 2 ani, în continuarea mandatului anterior.

Cât priveşte proiectele derulate de R.E.C.J. anterior Adunării generale, C.S.M. a participat activ în cadrul tuturor proiectelor derulate, respectiv: „Reforma judiciară” (în calitate de coordonator), „Justiţie, societate şi media”, „Cereri de cooperare”, „Consiliile judiciare” şi „Dezvoltarea unor standarde minime pentru justiţiei II”. Astfel, în prima parte a anului 2012, C.S.M. a participat în mod activ la lucrările desfăşurate în cadrul proiectelor derulate şi finanţate de R.E.C.J. (reuniunile de lucru din 9-10 februarie 2012 - Haga, 6 martie 2012 - Roma, 19 martie 2012 – Roma, 21-23 martie 2012 – Roma, 5-6 martie 2012 - Palma de Mallorca). Totodată, Adunarea Generală a stabilit ca R.E.C.J. să deruleze în perioada 2012-2013 trei proiecte, respectiv „Dezvoltarea unor standarde minime pentru justiţie II”, „Cristalizarea liniilor directoare, recomandărilor şi standardelor RECJ” şi „Reforma judiciară – follow up”, C.S.M. coordonând lucrările acestui din urmă grup. În cadrul noilor proiecte ale Reţelei, C.S.M. şi-a adus aportul cu ocazia întâlnirilor de lucru ce au avut loc la Bruxelles - 17-18 septembrie 2012, Vilnius - 3-4 decembrie 2012, 10 decembrie 2012 şi 17-18 decembrie 2012, documentele finale urmând a fi prezentate în cursul lunii iunie 2013 cu ocazia Adunării Generale de la Sofia. De asemenea, în data de 29 iunie 2012, un reprezentant al C.S.M. a participat la Seminarul organizat de Reţeaua europeană la nivel tehnic pentru o mai bună colaborare şi sprijinire a activităţii R.E.C.J.

IV.2. Forme clasice de cooperare judiciară internaţională

Pe lângă aplicarea instrumentelor juridice bazate pe principiul recunoşaterii reciproce a hotărârilor între statele membre ale Uniunii Europene şi participarea la organismele pan-europene relevante, autorităţile judiciare române au desfăşurat o intensă activitate de cooperare judiciară în baza tratatelor bilaterale şi a convenţiilor multilaterale, atât în relaţia cu state membre ale U.E., cât şi cu state terţe.

·  Extrădarea 

· Extrădarea activă 
În anul 2012, Ministerul Justiţiei a solicitat, la propunerea instanţelor judecătoreşti, extrădarea unui număr de 92 de persoane localizate pe teritoriile mai multor state. În ordine descrescătoare, cele mai multe cereri de extrădare au fost transmise Elveţiei (21), Statelor Unite ale Americii (18) şi Italiei (16). 
Din numărul total al persoanelor sus menţionate, un procent de 98% sunt căutate pentru executarea unor pedepse cu închisoare, aplicate prin hotărâri de condamnare definitive, iar restul pentru punerea în executare a unor mandate de arestare preventivă emise în faza urmăririi penale sau judecăţii, după caz. 
Un număr de 19 persoane au fost deja extrădate, procentul cel mai mare de cereri de extrădare admise înregistrându-se în relaţia cu autorităţile elveţiene (13 din cele 21 de cereri transmise) şi norvegiene (4 din cele 9 cereri transmise). Pentru restul persoanelor, cererile sunt în curs de soluţionare, în diferite etape ale procedurii. 
Figura  4 - Statistica cererilor de extrădare în funcţie de statele solicitate

Figura  5 - Statistica cererilor de extrădare în funcţie de natura infracţiunilor

· Extrădare pasivă

În anul 2012, autorităţile române au primit 36 de cereri de extrădare şi arestare provizorie în vederea extrădării. S-a stabilit că, în ceea ce priveşte cererile de arestare provizorie în vederea extrădării, într-un număr de 10 cazuri nu au fost îndeplinite condiţiile legale (lipsa unui tratat, absenţa reciprocităţii, nerespectarea prevederilor tratatului aplicabil).  Din totalul de 36 de cereri, 26 au vizat cetăţeni români. 
Din perspectiva tipologiei infracţionale, extrădarea şi arestarea provizorie în vederea extrădării au fost solicitate pentru infracţiuni de criminalitate informatică, înşelăciune, fraudă bancară, spălare de bani, infracţiuni de fals, trafic de droguri. 

 Figura 6 - Statistica cererilor de extrădare în funcţie de statele solicitante

· Transferarea în România a cetăţenilor români condamnaţi în străinătate

În 2012, s-au aflat în curs de soluţionare 941 de dosare privind transferarea în România a unor cetăţeni români condamnaţi în străinătate. 347 de dosare (însemnând 36,87%) s-au înregistrat în anul 2012, restul de 594 (însemnând 63,73 %) fiind înregistrate în 2011. 
În 2012 au fost soluţionate definitiv 229 dosare (au fost emise şi transmise spre executare 229 mandate de executare a pedepsei închisorii), 35 făcând parte din categoria celor înregistrate în anul 2012. 707 dosare sunt pendinte, în diferite etape. Din numărul total de 229 de mandate de executare a pedepsei închisorii emise de Curtea de Apel Bucureşti, în anul 2012, au fost puse efectiv în executare (în sensul aducerii în ţară şi încarcerării în penitenciarele aflate în subordinea Administraţiei Naţionale a Penitenciarelor a persoanelor faţă de care au fost emise) 135 de mandate. 
La finalul anului 2012, se aflau pendinte, în diferite etape, 712 de dosare.  
Din analiza comparativă a cererilor înregistrate în 2011 şi 2012, rezultă o creştere în 2012 a acestora în relaţia cu Italia, Spania, Ungaria, Danemarca, Norvegia şi Marea Britanie. 

· Efectuarea, pe cale de comisie rogatorie internaţională, de acte procedurale în cauze instrumentate de autorităţile române

· În fază de urmărire penală

În cursul anului 2012, la nivelul Ministerului Public au fost formulate 1189 cereri de asistenţă judiciară internaţională în faza de urmărire penală.

Din perspectiva tipologiei infracţionale, cererile au fost formulate în cauze având ca obiect cercetarea unor persoane sub aspectul săvârşirii de infracţiuni grave: criminalitate informatică (inclusiv fraudă informatică), spălare de bani, trafic de persoane, trafic de minori, trafic de droguri, infracţiuni economice, infracţiuni contra vieţii. 
Activităţile solicitate pe cale de comisie rogatorie internaţională sunt: obţinerea de informaţii şi documente, identificare/localizare persoane, ridicarea de obiecte, interceptarea convorbirilor şi comunicărilor, luarea de declaraţii în calitate de inculpat, martor şi parte vătămată, identificare titulari carduri şi adresa IP. 
· În fază de judecată

În 2012, Ministerul Justiţiei, ca autoritate centrală, a gestionat un număr de 154 de cereri formulate de instanţele judecătoreşti române.
Cererile au avut ca obiect, în principal, audierea, în calitate de inculpat, martor, parte vătămată, a unor persoane domiciliate sau deţinute pe teritoriile altor state, obţinerea de documente şi informaţii, transferul temporar al persoanelor deţinute în străinătate în vederea participării la judecată în calitate de inculpat, obţinerea de informaţii cu privire la situaţia juridică a inculpaţilor deţinuţi în străinătate, comunicarea de citaţii, hotărâri judecătoreşti şi rechizitorii persoanelor aflate pe teritoriile altor state. 
Cererile au fost formulate în cauze aflate, după caz, în primă instanţă, apel sau recurs, pe rolul judecătoriilor (Judecătoriile Sectoarelor 1,3,4,5,6 Bucureşti, Judecătoria Galaţi, Judecătoria Târgu Bujor, Judecătoria Râmnicu Vâlcea, Judecătoria Buftea, Judecătoria Urziceni, Judecătoria Braşov, Judecătoria Piatra Neamţ, Judecătoria Sighetu Marmaţiei, Judecătoria Roşiori de Vede, Judecătoria Slobozia, Judecătoria Iaşi, Judecătoria Timişoara), tribunalelor (Tribunalul Iaşi, Tribunalul Bucureşti, Tribunalul Constanţa, Tribunalul Suceava, Tribunalul Vaslui, Tribunalul Vrancea, Tribunalul Mehedinţi), curţilor de apel (Curtea de Apel Alba Iulia, Curtea de Apel Bucureşti, Curtea de Apel Cluj, Curtea de Apel Oradea, Curtea de Apel Târgu Mureş) şi Înalta Curte de Casaţie şi Justiţie. 
Situaţia pe state solicitate este următoarea: Republica Moldova, Statele Unite ale Americii, Ucraina, Turcia, Serbia, Grecia, Franţa, Germania, Italia, Suedia, Republica Seychelles, Polonia, Franţa, Canada, Rusia, Regatul Unit al Marii Britanii şi al Irlandei de Nord

· Efectuarea, pe cale de comisie rogatorie internaţională, de acte procedurale în cauze instrumentate de autorităţile străine

· În fază de urmărire penală

În 2012, Ministerul Justiţiei a gestionat un număr de 143 de cereri formulate de autorităţile străine din: Statele Unite ale Americii, Slovenia, Portugalia, Franţa, Cipru, Grecia, Italia, Elveţia, Republica Moldova, Olanda, Marea Britanie, Canada, Serbia, Monaco, Germania, Turcia, Bosnia şi Herţegovina, Bulgaria, Slovacia, Principatul Liechteinstein.
Cererile au avut ca obiect: investigaţii sub acoperire, efectuarea de percheziţii, inclusiv a sistemelor informatice, obţinerea de documente şi informaţii, interceptări de convorbiri şi comunicaţii, audierea în calitate de inculpat, martor sau parte vătămată a persoanelor aflate în România, ridicarea de obiecte şi înscrisuri.
În total, la nivelul Ministerului Public au fost soluţionate 1528 cereri de asistenţă judiciară internaţională.
Din perspectiva tipologiei infracţionale, cererile au vizat infracţiuni de: trafic de arme, trafic de droguri, trafic de persoane, criminalitate informatică, spălare de bani, terorism şi narco - terorism, fraudă, evaziune fiscală, migraţiune ilegală, înşelăciune, infracţiuni contra patrimoniului, insultă la adresa preşedintelui ţării, prostituţie, proxenetism.

Cererile au fost transmise şi executate de Direcţia de Investigare a Infracţiunilor de Criminalitate Organizată şi Terorism (Structurile Centrală şi Teritoriale) şi parchetele de pe lângă judecătorii şi tribunale. 

· În fază de judecată

În 2012, Ministerul Justiţiei, ca autoritate centrală, a gestionat un număr de 120 de cereri formulate de instanţele străine. Cererile au avut ca obiect audierea, în calitate de inculpat, martor, parte vătămată, a unor persoane domiciliate sau deţinute în România, efectuarea de expertize şi comunicarea de citaţii, hotărâri judecătoreşti şi rechizitorii persoanelor domiciliate în România. 
Cererile au fost transmise şi executate de judecătorii (Judecătoria Slatina, Judecătoria Dej, Judecătoria Focşani, Judecătoria Brăila, Judecătoria Galaţi, Judecătoria Râmnicu Vâlcea, Judecătoria Lugoj, Judecătoria Mangalia, Judecătoria Timişoara, Judecătoria Constanţa, Judecătoria Piatra Neamţ, Judecătoria Buzău, Judecătoria Paşcani, Judecătoria Baia Mare, Judecătoria Ploieşti, Judecătoria Piteşti, Judecătoriile Sectoarelor 1, 3 şi 4 Bucureşti) şi tribunale (Tribunalul Bucureşti, Tribunalul Braşov, Tribunalul Dolj, Tribunalul Vâlcea, Tribunalul Dâmboviţa, Tribunalul Constanţa, Tribunalul Galaţi). 
Situaţia statistică pe state solicitate: Turcia, Grecia, Spania, Republica Moldova, Macedonia, Spania, Polonia, Principatul Liechteinstein.
Din perspectiva tipologiei infracţionale, cererile au fost formulate în cauze privind infracţiuni de contrabandă, trafic de droguri, trafic de persoane, infracţiuni bancare, criminalitate informatică, înşelăciune, ameninţare. 
· Audieri prin video-conferinţă
În anul 2012, Ministerul Justiţiei a gestionat (primire, analiză, transmitere, coordonare) un număr de 21 de cereri de audieri prin video-conferinţă formulate de instanţele judecătoreşti române (judecătorii, tribunale, curţi de apel şi Înalta Curte de Casaţie şi Justiţie).  
Situaţia pe categorii de instanţe care au solicitat şi realizat audierea prin video-conferinţă se prezintă astfel: Judecătoria Moineşti (1), Judecătoria Sectorului 3 Bucureşti (1), Tribunalul Bacău (1), Tribunalul Bucureşti (2), Curtea de Apel Alba Iulia (1), Curtea de Apel Bacău (4), Curtea de Apel Bucureşti (5), Curtea de Apel Braşov (1), Curtea de Apel Cluj (2), Curtea de Apel Craiova (1), Înalta Curte de Casaţie şi Justiţie (1).
Din perspectiva calităţii procesuale, au fost audiate: în calitate de inculpat, 11 persoane, în calitate de martor, 10 persoane, şi, în calitate de parte vătămată, o persoană. 
Din perspectiva tipologiei infracţionale, cererile au vizat audierea în cauze penale având ca obiect cercetarea unor persoane sub aspectul săvârşirii infracţiunilor: trafic de stupefiante, trafic de persoane, spălare de bani, infracţiuni de corupţie, infracţiuni contra patrimoniului.  
Tot în anul 2012, Ministerul Justiţiei a gestionat un număr de 69 de cereri de audieri prin video-conferinţă formulate de autorităţile străine. 
Situaţia pe categorii de instanţe care au executat cererile de audiere prin video-conferinţă formulate de alte state se prezintă astfel: Curtea de Apel Alba Iulia (4), Curtea de Apel Bacău  (4), Curtea de Apel Braşov (2), Curtea de Apel Bucureşti (15), Curtea de Apel Cluj (5), Curtea de Apel Constanţa (2), Curtea de Apel Craiova (5), Curtea de Apel Galaţi (10), Curtea de Apel Iaşi (4), Curtea de Apel Piteşti (1), Curtea de Apel Ploieşti (6), Curtea de Apel Suceava (5), Curtea de Apel Târgu Mureş (2), Curtea de Apel Timişoara (4). 
Din perspectiva tipologiei infracţionale, cererile au fost formulate în cauze având ca obiect cercetarea mai multor persoane sub aspectul săvârşirii de infracţiuni grave: spălare de bani, trafic de persoane, trafic de droguri, prostituţie, proxenetism, criminalitate informatică (skimming bancar), infracţiuni de fals, infracţiuni contra vieţii, infracţiuni contra patrimoniului (consecinţe grave şi deosebit de grave). 
Din perspectiva calităţii procesuale a persoanelor audiate, au fost audiate: în calitate de inculpat, 13 persoane, în calitate de martor, 49 persoane, şi în calitate de parte vătămată, 5 persoane. 

· Transferul de proceduri penale în şi din România

În anul 2012, Ministerul Justiţiei a gestionat 40 de cereri de preluare a urmăririi penale formulate de alte state în cauze având ca obiect săvârşirea de către cetăţenii români de infracţiuni pe teritoriile următoarelor state: Franţa (1), Serbia (2), Slovacia (6), Bulgaria (2), Elveţia (3), Bosnia şi Herţegovina (1), Slovenia (15), Austria (5), Germania (1), Croaţia (1), Muntenegru (2), Italia (1). 
Tot în anul 2012, Ministerul Justiţiei a gestionat 5 cereri de preluare a judecăţii formulate de alte state în cauze având ca obiect săvârşirea de către cetăţeni români de infracţiuni pe teritoriile următoarelor state: Slovenia (3), Slovacia (1)  şi Bulgaria (1).
Din perspectiva tipologiei infracţionale, infracţiunile săvârşite fac parte din categoria infracţiunilor contra patrimoniului, contra persoanei, la regimul circulaţiei pe drumurile publice şi contrabanda. 
În anul 2012, Ministerul Justiţiei a primit, verificat şi transmis 3 cereri de transfer a trei proceduri judiciare aflate pe rolul instanţelor judecătoreşti în Italia (1), Grecia (1) şi Germania (1). Motivele care au stat la baza transferului judecăţii: inculpatul este deţinut în statul solicitat în executarea unei pedepse privative de liberate, inculpatul este cetăţean al statului solicitat, inculpatul locuieşte pe teritoriul statului solicitat. 
· Cooperarea în materie civilă şi comercială

La Ministerul Justiţiei au fost înregistrate şi transmise, în străinătate (state nemembre ale Uniunii Europene):

· 599 cereri de asistenţă judiciară având ca obiect comunicări de acte, formulate de instanţele judecătoreşti române, în baza Convenţiei privind notificarea şi comunicarea de acte judiciare şi extrajudiciare, Haga, 1965, precum şi a tratatelor/convenţiilor bilaterale;

· 84 cereri de asistenţă judiciară internaţională având ca obiect obţinerea de probe, formulate de instanţele judecătoreşti, în baza Convenţiei privind obţinerea de probe în străinătate, Haga 1970, precum şi a tratatelor/convenţiilor bilaterale/ curtoaziei internaţionale. 
Capitolul V Raporturile dintre sistemul justiţiei şi celelalte instituţii şi organisme, precum şi cu societatea civilă 
V.1 Raporturile puterii judecătoreşti cu puterea legislativă şi executivă

Ca şi în anii trecuţi, în cursul anului 2012, raporturile Consiliului Superior al Magistraturii cu Parlamentul României s-au concretizat, în principal, în participarea unor reprezentanţi ai Consiliului la şedinţele comisiilor de specialitate ale celor două camere ale Parlamentului în care s-au discutat acte normative care vizau sistemul judiciar.

Printre principalele proiecte de acte normative care au vizat activitatea instanţelor judecătoreşti şi a parchetelor de pe lângă acestea, la a căror dezbatere Consiliul Superior al Magistraturii a fost reprezentat, se numără proiectul de lege pentru punerea în aplicare a Legii nr. 134/2010 privind Codul de procedură civilă, proiectul de lege pentru punerea în aplicare a Codului penal şi pentru modificarea şi completarea unor acte normative care cuprind dispoziţii penale, proiectul de Lege pentru modificarea şi completarea Codului penal şi a Legii nr. 286/2009 privind Codul penal, propunerea legislativă privind unele măsuri pentru degrevarea instanţelor judecătoreşti, precum şi pentru pregătirea punerii în aplicare a Legii nr. 134/2010 privind Codul de procedură civilă, proiectul de lege privind statutul personalului de specialitate din cadrul instanţelor judecătoreşti şi al parchetelor de pe lângă acestea.

Reprezentanţii Consiliului Superior al Magistraturii au fost prezenţi şi la dezbaterile din cadrul Comisiei juridice, de disciplină şi imunităţi a Camerei Deputaţilor referitoare la proiectul de lege privind revizuirea Constituţiei, fiind formulate şi unele propuneri de amendamente vizând, în principal, activitatea sistemului judiciar.

De asemenea, raporturile Consiliului Superior al Magistraturii cu puterea legislativă s-au manifestat şi prin exprimarea unor avize şi puncte de vedere asupra unor propuneri legislative sau proiecte de acte normative, la solicitarea Camerelor Parlamentului. Cu titlu de exemplu, sunt de menţionat: avizul cu privire la propunerea legislativă privind înfiinţarea tribunalelor specializate pentru conflictele de muncă şi asigurări sociale, punctul de vedere cu privire la amendamentul formulat în cadrul dezbaterilor asupra proiectului de lege pentru aprobarea Ordonanţei de urgenţă a Guvernului nr. 23/2012 pentru modificarea şi completarea Legii nr. 303/2004 privind statutul judecătorilor şi procurorilor, precum şi pentru prorogarea termenului prevăzut la art. III din titlul XVI al Legii nr. 247/2005 privind reforma în domeniul proprietăţii şi justiţiei, precum şi unele măsuri adiacente, exprimat la solicitarea Comisiei juridice, de numiri, disciplină, imunităţi şi validări din cadrul Senatului României (şedinţa Plenului din 15 noiembrie 2012).

Tot la solicitarea Comisiei juridice, de numiri, de disciplină, imunităţi şi validări din cadrul Senatului a fost exprimat un punct de vedere cu privire la propunerea de Directivă a Parlamentului European şi a Consiliului privind sancţiunile penale pentru utilizările abuzive ale informaţiilor privilegiate şi manipulările pieţei, COM (2011) 654 final. În acest sens, având în vedere că eficacitatea actualelor regimuri de sancţiuni aplicate în statele membre pentru infracţiunile de abuz de piaţă s-a dovedit a fi insuficientă, întrucât nu se utilizează întotdeauna aceleaşi definiţii pentru aceste infracţiuni, iar divergenţele dintre regimurile respective sunt prea mari, permiţând eludarea dispoziţiilor legale profitând de lacunele existente, prin lărgirea şi consolidarea cadrului legislativ şi prin extinderea competenţelor şi înăsprirea sancţiunilor, în şedinţa din 19 ianuarie 2012, Plenul Consiliului Superior al Magistraturii a apreciat că măsurile propuse prin proiectul de directivă vor asigura corectitudinea şi transparenţa pieţelor financiare din spaţiul european.

În cadrul raporturilor Consiliului Superior al Magistraturii cu Parlamentul României se înscrie şi elaborarea de către Consiliu a raportului privind starea justiţiei şi a raportului privind activitatea proprie, ce sunt apoi prezentate Camerelor reunite ale Parlamentului, în conformitate cu dispoziţiile art. 38 alin. (6) din Legea nr. 317/2004.

Nu în ultimul rând, trebuie menţionat că, în conformitate cu prevederile art. 18 alin. 4 din Legea nr. 317/2004 privind Consiliul Superior al Magistraturii, republicată, şi ale art. 31 alin. 1 din Regulamentul privind procedura alegerii membrilor Consiliului Superior al Magistraturii, aprobat prin Hotărârea Consiliului Superior al Magistraturii nr. 327/2005, s-au transmis Senatului României propunerile de validare a trei membri aleşi ai Consiliului Superior al Magistraturii. În urma acestui demers, prin Hotărârea nr. 4/02.04.2012 a Senatului României, publicată în Monitorul Oficial nr. 643 din 8 septembrie 2012, a fost validat domnul procuror Bogdan Gabor, iar prin Hotărârea nr. 36/10.10.2012 a Senatului României, publicată în Monitorul Oficial nr. 695 din 10 octombrie 2012, au fost validaţi domnul procuror Gheorghe Muscalu şi doamna judecător dr. Mona-Lisa Neagoe, ca membri ai Consiliului Superior al Magistraturii. 

De asemenea, ca urmare a încetării calităţii de membru al Consiliului Superior al Magistraturii, prin demisie, a doamnei judecător dr. Mona Maria Pivniceru, în conformitate cu art. 57 alin. 2 din Legea nr. 317/2004 republicată, coroborat cu art. 18 alin. 4 din aceeaşi lege, a fost transmisă Senatului României propunerea de validare, în calitate de membru interimar al Consiliului Superior al Magistraturii, a domnului judecător Adrian Bordea. Acest demers a fost finalizat prin adoptarea, de către Senatul României, a Hotărârii nr. 34/02.10.2012, publicată în Monitorul Oficial nr. 683 din 3 octombrie 2012, ulterior, domnul judecător fiind validat ca membru ales al Consiliului Superior al Magistraturii (Hotărârea Senatului României nr. 3/28.01.2013, publicată în Monitorul Oficial nr. 60 din 28 ianuarie 2013). 
Tot astfel, ca urmare a încetării calităţii de reprezentant al societăţii civile în Consiliul Superior al Magistraturii, prin demisie, a doamnei Georgiana Camelia Iorgulescu, în conformitate cu art. 19 şi art. 20 din  Legea nr. 317/2004 republicată, Senatul României a ales în calitate de reprezentant al societăţii civile în Consiliul Superior al Magistraturii pe doamna Ciochină Daniela. În acest sens, a fost adoptată Hotărârea nr. 43/20.11.2012, care a fost publicată în Monitorul Oficial nr. 781 din 20 noiembrie 2012.

În ceea ce priveşte raporturile Consiliului Superior al Magistraturii cu puterea executivă, se evidenţiază colaborarea cu Ministerul Justiţiei din perspectiva procesului legislativ, colaborare în cadrul căreia Consiliul şi-a exercitat atribuţiile referitoare la avizarea actelor normative care privesc activitatea autorităţii judecătoreşti prevăzute de art. 38 alin. 3 din Legea nr. 317/2004.
Nu doar Ministerul Justiţiei a solicitat avizul Consiliului Superior al Magistraturii asupra unor proiecte de acte normative, ci şi alte ministere. Spre exemplu, Ministerul Finanţelor Publice a solicitat avizarea proiectului de ordonanţă de urgenţă privind organismele de plasament colectiv în valori mobiliare şi a societăţilor de administrare a investiţiilor, precum şi pentru modificarea şi completarea Legii nr. 297/2004 privind piaţa de capital, cu modificările şi completările ulterioare (Hotărârea Plenului nr. 61 din 24 ianuarie 2012). Tot astfel, Ministerul Administraţiei şi Internelor a solicitat avizarea proiectului de Hotărâre a Guvernului nr. 1486/2005 privind asigurarea pazei şi protecţiei obiectivelor, bunurilor şi valorilor cu efective de jandarmi, Plenul Consiliului Superior al Magistraturii exprimând un aviz favorabil prin Hotărârea nr. 909 din 8 octombrie 2012.
La rândul său, Ministerul Transporturilor şi Infrastructurii a înaintat Consiliului, spre avizare, proiectul unei Hotărâri de Guvern pentru aprobarea Strategiei Naţionale pentru Siguranţa Rutieră 2012-2020 şi a Programului de Acţiuni Prioritare pe perioada 2012-2020 de implementare a Strategiei Naţionale pentru Siguranţa Rutieră (Hotărârea Plenului Consiliului nr. 694 din 23 august 2012). 

O altă componentă a acestor raporturi o constituie exprimarea unor puncte de vedere, la solicitarea Ministerului Justiţiei sau a altor ministere, cu privire la diverse proiecte de acte normative ori propuneri legislative. În acest sens, exemplificăm punctul de vedere cu privire la propunerea legislativă privind amnistierea unor infracţiuni şi graţierea unor pedepse, la solicitarea Ministerului Justiţiei (şedinţa Plenului din data de 15 noiembrie), punctul de vedere exprimat la solicitarea Ministerului Dezvoltării Regionale şi Turismului cu privire la proiectul de lege privind înfiinţarea, organizarea şi funcţionarea asociaţiilor de proprietari şi administrarea condominiilor (şedinţa Plenului din data de 14 iunie 2012).

În fine, tot în cadrul relaţiilor Consiliului cu puterea executivă trebuie amintită participarea reprezentanţilor Consiliului la lucrările Comisiei de elaborare a Legii de punere în aplicare a Codului de procedură penală, constituită în cadrul Ministerului Justiţiei.
Nu în ultimul rând, trebuie menţionată participarea reprezentanţilor Consiliului, alături de cei ai Ministerului Justiţiei, la lucrările diverselor grupuri de lucru interinstituţionale constituite la nivelul Consiliului Superior al Magistraturii sau al altor instituţii, pe teme privind sistemul judiciar, cum sunt Grupul de lucru insterinstituţional pe tema eficientizării procedurilor de valorificare a creanţelor provenite din infracţiuni, ce reuneşte reprezentanţi ai Înaltei Curţi de Casaţie şi Justiţie, ai Parchetului de pe lângă Înalta Curte de Casaţie şi Justiţie, ai Direcţiei Naţionale Anticorupţie, ai Consiliului Superior al Magistraturii, ai Ministerului Finanţelor Publice, ai Agenţiei Naţionale de Administrare Fiscală, ai Agenţiei Naţionale de Integritate, precum şi experţi din cadrul Oficiului Naţional de Prevenire a Criminalităţii şi Cooperare pentru Recuperarea Creanţelor Provenite din Infracţiuni, ori Grupul de lucru interinstituţional pentru pregătirea sistemului judiciar în vederea intrării în vigoare a noilor coduri, înfiinţat în şedinţa Plenului din 8 octombrie 2012, din care fac parte reprezentanţi ai Consiliului, ai instanţelor, ai parchetelor şi ai celorlalte instituţii implicate, printre care şi Ministerul Justiţiei.

Tot astfel, menţionăm crearea în şedinţa Plenului Consiliului din data de 26 noiembrie 2012 a unei comisii mixte de lucru, Ministerul Justiţiei – Înalta Curte de Casaţie şi Justiţie – Consiliul Superior al Magistraturii, în vederea stabilirii calendarului de preluare de către Înalta Curte de Casaţie şi Justiţie a bugetelor instanţelor.

În ceea ce priveşte relaţia Consiliului cu Preşedintele României, aceasta este reglementată, în esenţă, prin dispoziţiile Legii nr. 317/2004 privind Consiliul Superior al Magistraturii, republicată. 

Dintre aspectele relevante pentru anul 2012, amintim decizia Plenului Consiliului Superior al Magistraturii din 12 ianuarie 2012, de a se adresa Administraţiei Prezidenţiale pentru a propune evaluarea oportunităţii de retrimitere la Parlament a proiectului de Lege privind modificarea Legilor nr. 303/2004 şi nr. 317/2004, cu referire la răspunderea disciplinară şi la Inspecţia Judiciară, în vederea reluării dezbaterilor, în raport şi de considerentele exprimate anterior de Consiliul Superior al Magistraturii şi de sistemul judiciar.

La rândul său, Departamentul constituţional legislativ din cadrul Administraţiei prezidenţiale s-a adresat Consiliului Superior al Magistraturii, solicitând exprimarea unui punct de vedere asupra oportunităţii intrării în vigoare a Legii privind unele măsuri pentru degrevarea instanţelor judecătoreşti, precum şi pentru pregătirea punerii în aplicare a Legii nr. 134/2010 privind Codul de procedură civilă. 

V.2 Raporturile cu societatea civilă şi mass-media

Pe lângă aspectele referitoare la relaţiile reprezentanţilor instanţelor cu reprezentanţii mass media, prezentate în cadrul Secţiunii 3 a Capitolului III din Raport, un domeniu de mare însemnătate îl reprezintă modul în care sistemul judiciar aplică prevederile Legii nr. 544/2001 privind liberul acces la informaţiile de interes public, republicată, cu modificările şi completările ulterioare.

În vederea interpretării şi aplicării în mod unitar a dispoziţiilor acestui act normativ, curţile de apel şi instanţele arondate acestora au adoptat măsuri prin care s-a urmărit optimizarea aplicării acestor prevederi. Aceste măsuri au vizat o multitudine de aspecte – de la publicarea pe site a textului de lege, actualizarea informaţiilor de interes public pe site-ul instanţelor, stabilirea unor reguli interne şi a unor practici unitare în furnizarea informaţiilor de interes public, soluţionarea în termen şi cât mai detaliat a petiţiilor formulate în temeiul legii, instruirea purtătorilor de cuvânt şi întărirea colaborării dintre aceştia şi până la elaborarea şi punerea la dispoziţia publicului a unor pliante informative sau întâlniri între conducerile Birourilor de Informare şi Relaţii Publice în cazurile în care au existat interpretări diferite ale unor dispoziţii conţinute în actul normativ.

În dorinţa de a veni în întâmpinarea personalului birourilor de informare şi relaţii publice din cadrul instanţelor judecătoreşti şi unităţilor de parchet care soluţionează cererile formulate în conformitate cu prevederile Legii nr. 544/2001, Biroul de Informare Publică şi Relaţii cu Mass Media al C.S.M. a publicat în cursul lunii mai 2012, pe site-ul instituţiei, un set de Instrucţiuni referitoare la cererile formulate în temeiul Legii nr. 544/2001 (http://www.csm1909.ro/csm/linkuri/15_05_2012__49067_ro.doc).Aceste Instrucţiuni prezintă şi interpretează, sintetic, principalele prevederi ale Legii nr. 544/2001, obligaţiile ce decurg din acestea pentru C.S.M., instanţe şi parchete, situaţiile de excepţie în raport cu dispoziţiile actului normativ, termenele de comunicare a informaţiilor solicitate, modalitatea efectivă de comunicare la cerere, căile de atac (reclamaţia administrativă şi plângerea la instanţă) etc. 

În domeniul dotării cu logistica necesară Birourilor de Informare şi Relaţii Publice din cadrul instanţelor, curţile de apel au declarat (cu excepţia Curţii de Apel Braşov, care a reclamat lipsa mijloacelor logistice) că, la majoritatea instanţelor, există echipamentele tehnice şi de IT corespunzătoare – fax, scanner, fax, copiator, telefon mobil şi conexiune la internet.  

La nivelul unităţilor de parchet, principalele măsuri adoptate cu privire la aplicarea prevederilor Legii nr. 544/2001 au vizat desemnarea unor persoane cu atribuţii în legătură cu aplicarea actului normativ menţionat, participarea acestor persoane la diferite forme de pregătire în acest domeniu, instituirea şi derularea unei colaborări eficiente între cei însărcinaţi cu operaţionalizarea legii cu Biroul de Informare Publică şi Relaţii Publice din cadrul Parchetului de pe lângă Înalta Curte de Casaţie şi Justiţie şi unităţile de parchet aflate în circumscripţie. Totodată, la nivelul a opt unităţi de parchet au fost prelucrate dispoziţiile legale în materie, studiindu-se şi practica în această materie, apreciind ca utilă diseminarea notelor şi materialelor transmise de către B.I.P.R.P. din cadrul P.I.C.C.J. În ceea ce priveşte logistica necesară desfăşurării activităţii biroului responsabil cu aplicarea Legii nr.544/2001, insuficienta asigurare a acesteia a fost evidenţiată doar de Parchetul de pe lângă Curtea de Apel Bacău. 

În cursul anului 2012, majoritatea curţilor de apel nu a raportat deficienţe semnificative în legătură cu desfăşurarea activităţilor specifice legate de aplicarea Legii nr. 544/2001. Excepţie au făcut Curtea de Apel Oradea, care a semnalat „problema obiectivă a amenajării sediilor tribunalelor din circumscripţie”, Curtea de Apel Piteşti care a reclamat „lipsa unui cadru legal clar de aplicare a dispoziţiilor art. 9 din Legea 544/2001” şi Jucătoria Iaşi care a evocat „dificultatea furnizării de date statistice în scurt timp, în situaţia în care aceste evidenţe nu erau întocmite, activitatea fiind laborioasă ca urmare a necesităţii verificărilor evidenţelor scriptice. De asemenea, necesitatea obţinerii avizului judecătorului cauzei în cazul cererilor de studiu dosar de către presă a făcut ca aceste cereri să fie soluţionate într-un timp mai îndelungat”.

La nivelul parchetelor nu au fost raportate deficienţe în legătură cu derularea activităţilor specifice aplicării Legii nr. 544/2001, ceea ce arată că la nivelul parchetelor scopul dispoziţiilor acestui act normativ a fost înţeles şi asumat. 

În privinţa situaţiei consemnate la Judecătoria Iaşi referitor la desfăşurarea activităţilor legate de aplicarea Legii nr. 544/2001, Curtea de Apel Iaşi a menţionat că au fost luate măsuri pentru înlăturarea deficienţelor semnalate. Astfel, s-a luat măsura întocmirii de evidenţe statistice în anumite materii, cum ar fi cea a medierii, precum și măsura admiterii cererilor de audienţă adresate preşedintelui instanţei, în principal, de către persoane private de libertate, pentru o mai mare asigurare a transparenţei în activitatea instanţei.

Referitor la aspectul implementării prevederilor art. 5 alin. 1 lit. g şi h, precum şi ale art. 5 alin. 1 lit. a, b. c, d, e, f şi i din Legea nr. 544/2001, toate curţile de apel au raportat că au fost respectate şi îndeplinite dispoziţiile menţionate. Excepţie au făcut Tribunalul Harghita şi Judecătoria Târnăveni, care au precizat că au respectat şi îndeplinit parţial aceste dispoziţii, Judecătoria Gheorgheni arătând însă că dispoziţiile nu au fost încă implementate. 

Majoritatea curţilor de apel a raportat că acestea şi instanţele din subordine au actualizat paginile lor de internet cu categoria documentelor şi informaţiilor prevăzute de H.C.S.M. nr. 515/2012 de modificare şi completare a „Regulamentului de ordine interioară al instanţelor de judecată”. Excepţie fac Tribunalul Dâmboviţa (la care această acţiune încă nu s-a finalizat), Curtea de Apel Braşov şi Judecătoria Târgu Secuiesc (parţial), Tribunalul pentru Minori şi Familie Braşov, Tribunalul Covasna (în curs de actualizare), Judecătoria Luduş şi Judecătoria Târnăveni (nu au fost actualizate).

În ceea ce priveşte implementarea prevederilor art. 5 alin. 1 lit. g şi h, precum şi ale art. 5 alin. 1 lit. a, b. c, d, e, f şi i din Legea nr. 544/2001, toate unităţile de parchet au raportat că prevederile au fost implementate, excepţie făcând unele unităţi aflate în circumscripţia Parchetului de pe lângă Curtea de Apel Iaşi, care nu au o pagină de internet proprie. Din cuprinsul raportărilor rezultă că, la nivelul unităţilor de parchet, a fost manifestat, în mod constant pe parcursul anului 2012, un interes aparte pentru asigurarea comunicării informaţiilor şi transparenţei instituţionale în baza dispoziţiilor legale în materie. Actualizarea paginilor de internet arată că şi la nivelul parchetelor au fost însuşite şi implementate dispoziţiile Legii nr. 544/2001 privind liberul acces la informaţiile de interes public. 

Instanţele judecătoreşti au adoptat, şi în anul 2012, ca şi în anii precedenţi, o multitudine de măsuri pentru a asigura diseminarea informaţiilor de interes public privind sistemul judiciar. Dintre acestea, pot fi enumerate publicarea pe site-uri şi actualizarea permanentă a acestora în privinţa informaţiilor de interes public, formularea răspunsurilor la cereri în termenul prevăzut de lege, elaborarea comunicatelor de presă, organizarea conferinţelor de presă, acordarea de interviuri, elaborarea unor broşuri pentru justiţiabili, organizarea Zilei uşilor deschise şi a Zilei europene a justiţiei, asigurarea funcţionării info-chioşcurilor etc.

În ceea ce priveşte diseminarea datelor de interes public privind sistemul judiciar, şi la nivelul parchetelor au fost adoptate o serie de măsuri destinate eficientizării acestui domeniu. Principalele măsuri au vizat publicarea comunicatelor de presă şi a informaţiilor de interes public pe pagina de internet şi afişarea acestora în spaţiul public din cadrul parchetelor, publicarea unor informări săptămânale privind sinteza activităţilor unităţilor de parchet, preocuparea permanentă pentru actualizarea paginilor de internet, furnizarea unor materiale către reprezentanţii mass media şi comunicarea integrală şi rapidă a informaţiilor, susţinerea unor declaraţii de presă şi organizarea evenimentelor de tipul „Ziua uşilor deschise”. Deschiderea manifestată faţă de justiţiabili şi reprezentanţii mass media demonstrează că personalul unităţilor de parchet şi-au însuşit prevederile legale în materia accesului la informaţiile publice. 

Ca şi în anii precedenţi, şi în anul 2012 intervenţiile formulate de organizaţiile non-guvernamentale în cauzele înregistrate pe rolul instanţelor judecătoreşti s-au înscris în marja de 0 – 5 % şi nu au avut vreo influenţă asupra calităţii soluţiilor pronunţate de instanţe.
Prin modul în care s-a implicat în dialogul justiţie-societate, prin intermediul mass media, personalul tuturor Birourilor de Informare şi Relaţii Publice a probat faptul că s-a înţeles necesitatea unui feedback, venit din partea societăţii, în raport cu activitatea justiţiei. 

În temeiul acestui feedback, s-a putut evidenţia impactul social al activităţii instanţelor şi parchetelor şi, pe această bază, eventualele reglaje necesare pentru corijarea aspectelor cu potenţial negativ care pot avea drept rezultat o percepţie publică eronată asupra actului de justiţie, asupra rezultatelor eforturilor de reformă a sistemului judiciar în concordanţă cu standardele europene în materie, cu efecte directe asupra încrederii cetăţenilor, a imaginii întregului sistem.

Purtătorii de cuvânt ai instanţelor au considerat că relaţia instituţională dintre acestea şi mass media este, fără excepţie, foarte bună (6 curţi de apel) şi bună (10 curţi de apel).
La nivelul unităţilor de parchet, purtătorii de cuvânt au caracterizat relaţia instituţională a parchetelor cu mass media ca fiind foarte bună – 10 parchete şi bună – 6 parchete.
În vederea ameliorării relaţiei instituţionale cu mass media, reprezentanţii curţilor de apel au identificat o serie de elemente şi factori care pot contribui în acest sens. Printre acestea se numără responsabilizarea jurnaliştilor, adoptarea unei atitudini pro-active faţă de solicitările presei, organizarea unor întâlniri periodice ale personalului Birourilor de Informare şi Relaţii Publice cu reprezentanţii mass media, utilizarea mai intensă a tuturor instrumentelor de comunicare publică (comunicate de presă, conferinţe şi declaraţii de presă, briefinguri de presă, interviuri) etc. Au revenit, ca şi în anii precedenţi, propunerile privind specializarea purtătorilor de cuvânt (Curtea de Apel Craiova) şi necesitatea degrevării parţiale a purtătorilor de cuvânt de activitatea de judecată (Curtea de Apel Suceava). 

Purtătorii de cuvânt de la nivelul unităţilor de parchet, deşi au caracterizat relaţia cu mass media ca fiind foarte bună şi bună, au apreciat că pe acest palier mai pot fi aduse unele contribuţii pentru optimizarea relaţiei cu mass media, indicând factori precum: organizarea unor forme de pregătire profesională, întâlnirile informale, necesitatea respectării confidenţialităţii cercetărilor penale de către persoanele care solicită date din dosare, desemnarea unor corespondenţi mass media care au şi formaţie juridică, redarea fidelă a conţinutului comunicărilor purtătorilor de cuvânt, respectarea deontologiei profesionale de către jurnalişti, precum şi o mai mare disponibilitate pentru comunicare manifestată de ambele părţi şi respectarea programului de lucru.  
V.3 Raporturi interne 

În cadrul amplului proces de reformă a sistemului judiciar românesc, un loc aparte îl deţine preocuparea în vederea aprofundării comunicării între toţi factorii implicaţi în realizarea actului de justiţie. Bunele relaţii în cadrul sistemului judiciar, dar şi cu celelalte instituţii şi organisme, reprezintă temelia desfăşurării eficiente a activităţii judiciare şi influenţează percepţia opiniei publice asupra actului de justiţie.
Marea majoritate a curţilor de apel, ca şi instanţele din subordine, au apreciat că au o relaţie de colaborare foarte bună cu parchetele corespunzătoare, cu excepţia a două curţi de apel (Curtea de Apel Timişoara şi Curtea de Apel Târgu Mureş), care au apreciat-o drept bună.
Factorii care pot contribui la îmbunătăţirea în continuare a relaţiei instituţionale dintre instanţe şi unităţile de parchet, potrivit opiniilor exprimate de curţile de apel, au fost: respectarea termenelor prevăzute de lege pentru sesizarea instanţei în cazul măsurilor preventive, comunicarea datelor sau înscrisurilor solicitate de instanţă într-un timp util, schimburi de informaţii periodice la nivel instituţional care să vizeze identificarea vulnerabilităţilor locale în desfăşurarea şi organizarea activităţilor judiciare de interes comun, precum şi în scopul creării unor bune practici, păstrarea unor raporturi colegiale şi principiale.

Unităţile de parchet au caracterizat, la rândul lor, relaţia cu instanţele corespunzătoare ca fiind foarte bună, doar un număr de două parchete de pe lângă curţile de apel apreciind-o ca fiind bună (Parchetul de pe lângă Curtea de Apel Bacău şi Parchetul de pe lângă Curtea de Apel Constanţa).

În vederea întăririi conlucrării instituţionale cu instanţele, parchetele au indicat printre factorii favorizanţi: creşterea gradului de comunicare inter-instituţională, accesul parchetelor la programul informatic ECRIS implementat la nivelul instanţelor, participarea la forme comune de pregătire, stabilirea de către instanţe a unui program, pentru procurori, în vederea accesului la dosarele pentru studiul necesar pregătirii şedinţelor de judecată.   

În ceea ce priveşte relaţia cu Consiliul Superior al Magistraturii, instanţele judecătoreşti şi parchetele au apreciat-o ca fiind bună, cu excepţia Curţii de Apel Bucureşti, care a avut o opinie diferită, caracterizând relaţia cu Consiliul Superior al Magistraturii drept satisfăcătoare.
Referitor la modalităţile prin care poate fi îmbunătăţită relaţia instituţională a Consiliului Superior al Magistraturii cu instanţele şi unităţile de parchet de pe lângă acestea, au fost formulate o serie de sugestii, printre care: Consiliul să consulte mai des instanţele şi parchetele în procesul decizional; să depună eforturi în vederea apărării cât mai eficiente a magistraţilor împotriva imixtiunilor şi presiunilor de orice natură, susceptibile să aducă atingere independenţei, prestigiului, reputaţiei şi probităţii profesionale, drepturilor şi statutului profesional.

Instanţele judecătoreşti şi parchetele au apreciat relaţia instituţională cu barourile de avocaţi ca fiind bună, între factorii care pot contribui la îmbunătăţirea acesteia fiind evocaţi: preocuparea în direcţia creşterii responsabilităţii avocaţilor în realizarea actului de justiţie, întărirea disciplinei şi punctualităţii apărătorilor din oficiu, manifestarea permanentă a respectului reciproc între avocaţii aflaţi pe poziţii de adverse, alocarea de către ordonatorii de credit a resurselor financiare pentru achitarea promptă a onorariilor din oficiu datorate, organizarea unor seminarii comune magistraţi - avocaţi, stabilirea unui calendar de întâlniri periodice ale conducerilor instanţelor şi parchetelor cu cele ale barourilor, identificarea unor noi măsuri în vederea îmbunătăţirii conlucrării.

În ceea ce priveşte relaţiile instituţionale ale instanţelor cu Biroul local de expertize judiciare şi cu consilierii juridici, concluzia care a reieşit din răspunsurile curţilor de apel a fost că aceste relaţii pot fi definite ca fiind, în general, bune.
La rândul lor, unităţile de parchet au caracterizat relaţiile instituţionale cu Institutul Naţional de Medicină Legală, cu experţii judiciari şi cu organele de cercetare penală, ca fiind bune. 

Capitolul VI Concluzii privind progresele înregistrate, vulnerabilităţile identificate şi măsurile luate sau propuse pentru remedierea acestora
Fără îndoială, anul 2012 a fost unul al provocărilor pentru sistemul judiciar, pornind de la implementarea noului Cod civil şi pregătirea implementării noului Cod de procedură civilă, precum şi intrarea în vigoare a noii legislaţii în materia răspunderii disciplinare a judecătorilor şi procurorilor, şi până la riscurile şi ameninţările variate la adresa independenţei justiţiei.

Progresele făcute în acest an, graţie eforturilor tuturor judecătorilor şi procurorilor, dar şi al celorlalte categorii de personal din sistemul judiciar, precum şi măsurile luate de Consiliul Superior al Magistraturii vor reprezenta cu siguranţă temelia unei construcţii solide a justiţiei române, la standarde internaţionale.

Plecând de la paşii importanţi făcuţi în anul 2012, în viitorul apropiat vor trebui continuate eforturile susţinute ale tuturor actorilor relevanţi ai sistemului judiciar, pentru asigurarea eficienţei şi eficacităţii activităţii. De măsurile ce vor fi luate pentru punerea în aplicare a noilor coduri, inclusiv de alocarea adecvată a resurselor umane şi financiare, dar şi de investiţiile în infrastructura instanţelor şi parchetelor, va depinde în cea mai mare măsură succesul reformei judiciare.

Va fi nevoie de adoptarea unei strategii unitare a sistemului judiciar şi, în acest sens, de îmbunătăţirea cooperării instituţionale şi crearea unui mecanism de coordonare a acţiunilor factorilor implicaţi.

Pe baza datelor prezentate în cuprinsul prezentului raport şi având în vedere percepţia corpului magistraţilor, dar şi a societăţii civile şi a celorlalţi vectori de opinie asupra stării justiţiei, au fost identificate aspecte pozitive, dar şi vulnerabilităţi în funcţionarea sistemului judiciar în anul 2012.
Astfel, anul 2012 este anul cu cel mai mare volum de activitate din istoria justiţiei româneşti. Volumul total de activitate înregistrat la nivelul instanţelor judecătoreşti, exceptând instanţele militare (3.335.672 dosare), precum şi numărul dosarelor soluţionate (2.355.786 dosare) reprezintă un record absolut.
Creşterea volumului total de activitate s-a repercutat asupra încărcăturii pe judecător, astfel că, în cursul anului 2012, la majoritatea instanţelor, indiferent de gradul de jurisdicţie, încărcătura pe post de judecător a fost de aproximativ 1.100 de cauze.
Este de remarcat faptul că, în acest an, încărcătura pe judecător la nivelul instanţei supreme (1.170 cauze) a depăşit cu aproximativ 100 de cauze/judecător încărcătura de la nivelul judecătoriilor şi tribunalelor, situaţie care este de mepermis şi nu poate fi menţinută pe viitor.
Similar situaţiei înregistrate la instanţele judecătoreşti, la nivelul parchetelor, volumul total de dosare penale (1.754.215 dosare) a crescut comparativ cu anul anterior şi, în corelaţie cu această creştere, s-a majorat şi numărul dosarelor penale soluţionate de procurori (590.505 dosare soluţionate).
Spre deosebire de situaţia instanţelor unde, excepând judecătoriile, încărcătura pe judecător a crescut la toate nivelurile de jurisdicţie, încărcătura de dosare penale pe procuror a crescut, similar anului anterior, doar la nivelul Direcţiei Naţionale Anticorupţie, a parchetelor de pe lângă tribunale şi a celor de pe lângă judecătorii, diminuându-se la Parchetul de pe lângă Înalta Curte de Casaţie şi Justiţie şi la parchetele de pe lângă curţile de apel.
Creşterea volumului de activitate a fost suportată de către instanţele de judecată şi parchetele de pe lângă acestea în condiţiile în care schemele de personal nu au suferit suplimentări de posturi în cursul acestui an.

 În ceea ce priveşte actul de justiţie propriu-zis, astfel cum s-a arătat în cuprinsul Capitolului I, durata de soluţionare a cauzelor a rămas aceeaşi ca şi anul trecut, majoritatea fiind soluţionate             într-un interval de timp mai mic de 6 luni, aceasta în pofida creşterii volumului de activitate, fapt ce denotă preocuparea magistraţilor pentru respectarea cerinţei de soluţionare a cauzelor într-un termen rezonabil. 
Cu privire la măsurile luate sau preconizate în vederea pregătirii sistemului judiciar pentru intrarea în vigoare a noilor coduri, pregătirea magistraţilor, a personalului auxiliar de specialitate, precum şi a auditorilor de justiţie în cadrul formării profesionale continue/iniţiale a reprezentat obiectivul principal al Programelor de formare pentru anul 2012. 
Anul 2012 s-a caracterizat şi prin diminuarea numărului total de cereri împotriva Statului roman aflate pe rolul Curţii Europene a Drepturilor Omului, de la 12.286 în anul 2011, la 8.712 în anul 2012, dintre acestea aproximativ 3.000 de cereri fiind inadmisibile.

Principalele domenii în care Curtea de la Strasbourg a pronunţat hotărâri de condamnare a României, relevante pentru sistemul judiciar, sunt:  practica judiciară neunitară, durata excesivă a procedurilor judiciare, efectivitatea anchetei penale, echitatea procedurii civile sau penale.

În cursul aceluiaşi an, România a formulat observaţii scrise/susţinut pledoarii în 17 cereri preliminare, dintre care 12 formulate de instanţele naţionale şi 5 formulate de instanţe ale altor state membre, iar Curtea de Justiţie a Uniunii Europene a pronunţat hotărâri/ordonanţe în 6 cereri preliminare în care România a formulat observaţii. Cu toate că şi în anul 2012 Curtea a pronunţat ordonanţe prin care a constatat vădita inadmisibilitate a cererilor preliminare, numărul cererilor preliminare repetitive a fost redus, solicitările adresate instanţei de la Luxemburg acoperind o gamă diversificată de probleme juridice, fapt ce poate indica o mai mare preocupare în aplicarea directă a dreptului Uniunii Europene, cât şi o consolidare a nivelului de cunoştinţe în acest domeniu la nivelul instanţelor naţionale.
Şi în cursul anului 2012, sistemul judiciar a continuat să se confrunte cu o serie de vulnerabilităţi:

a) Sporirea în continuare a volumului total de activitate al instanţelor cu 8% şi al parchetelor, cu 6%, precum şi a încărcăturii pe post de judecător/procuror, în condiţiile în care schemele de personal nu au fost suplimentate cu posturi de judecător ori procuror, faţă de finele anului 2011;

b) Numărul însemnat de judecători și procurori care, la sfârșitul anului 2012, îndeplineau condițiile legale de pensionare (512 judecători de la curţile de apel şi instanţele aflate în circumscripţia teritorială a acestora, cu excepţia Curţii Militare de Apel şi a instanţelor din subordine, la care se adaugă 18 judecători de la Înalta Curte de Casaţie şi Justiţie, și 198 de procurori).
În mod firesc, aceştia pot solicita oricând eliberarea din funcţie, astfel că numărul posturilor vacante din sistem va putea fi oricând majorat.
c)  Gradul redus de ocupare, la finele anului 2012, a posturilor de judecător de la nivelul Înaltei Curți de Casație și Justiție (78,51%) și a posturilor de procuror de la parchetele de pe lângă tribunale (80,06%);
d) Gradul redus de ocupare, prin concurs, a funcțiilor de conducere de la nivelul instanțelor (aprox. 50%) și parchetelor (aprox. 45%);
e) Ponderea redusă a posturilor de grefier cu studii superioare, în numărul total al posturilor de grefier existent în statele de funcţii şi de personal ale instanţelor, calculată ca medie naţională (51, 24%, similară celei din anul precedent);
f) Ponderea redusă a posturilor ocupate de grefier cu studii superioare, în numărul total al posturilor ocupate de grefier de la nivelul parchetelor, calculată ca medie naţională (67%).
g) Numărul semnificativ al funcțiilor de conducere de la nivelul parchetelor exercitate prin delegare (291 de funcții), redus însă prin comparație cu anul anterior (353 de funcții);

h) Deşi prin Legea nr.192/2006 a fost instituită o procedura de soluţionare alternativă a litigiilor, prin mediere, în cursul anului 2012 numărul cauzelor rezolvate de instanţele judecătoreşti prin această modalitate a fost de 1729 de medieri în timpul proceselor, superioară anului precedent, dar nereprezentativă în raport cu gradul de încărcare al instanţelor judecătoreşti; la nivelul parchetelor, doar patru cauze au fost soluţionate prin această procedură. 
i) insuficienta autonomie financiară a instanţelor şi parchetelor, lipsa resurselor umane şi materiale;
Referitor la nivelul de finanţare obţinut în cursul anului 2012, instanţele au considerat că acesta a fost mai degrabă nesatisfăcător, decât satisfăcător. Astfel, 10 curţi de apel au considerat ca fondurile au fost insuficiente, atât sub aspectul finanţării activităţii curente, cât şi pentru plata integrală a drepturilor de personal, stabilite conform legii, 4 curţi de apel au considerat că alocările au fost identice ori similare cu cele din anul 2011, o curte de apel a concluzionat că au fost suficiente, luând în considerare şi dificultăţile generate de criza economică, iar o altă curte a arătat că au fost relativ suficiente pentru finanţarea activităţii curente, dar nu şi pentru plata integrală a drepturilor de personal, stabilite conform legii.

Parchetele însă, cu privire la nivelul de finanţare obţinut în cursul anului 2012, au apreciat că acesta a fost satisfăcător. Astfel, 6 parchete au considerat că fondurile au fost identice ori similare cu cele din anul 2011, 3 parchete au apreciat că fondurile au fost relativ suficiente pentru finanţarea activităţii curente, dar nu şi pentru plata integrală a drepturilor de personal, stabilite conform legii, 4 dintre parchete au precizat că fondurile au fost insuficiente, atât sub aspectul finanţării activităţii curente, cât şi pentru plata integrală a drepturilor de personal, stabilite conform legii, iar 2 parchete au arătat că aceste fonduri au fost suficiente, luând în considerare şi dificultăţile generate de criza economică.

În ceea ce priveşte modul de repartizare a resurselor de către ordonatorii principali de credite, instanţele şi parchetele au concluzionat, în majoritate, că alocarea fondurilor se face după criterii relativ obiective.

Privitor la starea sediilor instanţelor, potrivit datelor comunicate de Ministerul Justiţiei, dintr-un număr total de 205 sedii, 111 sedii erau într-o stare bună şi foarte bună, 66 de sedii într-o stare acceptabilă şi doar 28 de sedii într-o stare rea şi foarte rea.

Potrivit opiniilor exprimate de instanţe, deşi în majoritatea cazurilor starea sediilor este considerată ca fiind satisfăcătoare, există şi sedii care se află într-o stare total nesatisfăcătoare, fiind total/parţial improprii desfăşurării activităţii şi pentru care nu sunt în desfăşurare lucrări de reparaţii capitale (Judecătoria Zărneşti, Judecătoria Bacău, Tribunalul Neamţ, Judecătoria Piatra Neamţ, Tribunalul şi Judecătoria Satu Mare, Curtea de Apel Oradea, Tribunalul Bihor şi Judecătoria Oradea). Pentru perioada următoare, instanţele au estimat un necesar de sedii noi pentru 49 de instanţe şi de lucrări de extindere la alte 43 de instanţe. 

Datele comunicate de parchete relevă faptul că acestea deţin în majoritatea cazurilor sedii în proprietate, starea acestora fiind considerată satisfăcătoare. Doar câteva sedii au fost apreciate ca fiind total nesatisfăcătoare, respectiv total/parţial improprii desfăşurării activităţii, pentru care nu sunt în desfăşurare lucrări de reparaţii capitale (ex. Parchetul de pe lângă Curtea de Apel Bucureşti, Parchetul de pe lângă Tribunalul Bucureşti, Parchetele de pe lângă Judecătoriile Sectoarelor 1-6 Bucureşti - în prezent îşi desfăşoară activitatea în cadrul aceluiaşi imobil, în condiţii improprii). Aflate într-o stare asemănătoare, pentru două sedii au fost demarate lucrări de reparaţii capitale (Parchetul de pe lângă Tribunalul Constanţa şi Parchetul de pe lângă Judecătoria Constanţa). Pentru perioada următoare, parchetele au estimat un necesar de sedii noi pentru 16 parchete, precum şi efectuarea de lucrări de extindere la alte 18 parchete. 

Asigurarea infrastructurii necesare desfăşurării în condiţii optime a activităţii instanţelor este în responsabilitatea Ministerului Justiţiei, care trebuie să depună eforturile necesare în scopul extinderii, reabilitării şi amenajării sediilor existente şi construirii de sedii noi, pentru a conferi funcţionalitate serviciului public al justiţiei.

j) incoerenţa reglementărilor asociată unei multitudini de acte normative, cel mai adesea conţinând prevederi contradictorii, în majoritatea domeniilor de legiferare.

Se aşteaptă ca intrarea în vigoare a celor 4 coduri să producă o resistematizare a reglementărilor incidente la nivelul sistemului judiciar şi să elimine discrepanţele normative.

k) gradul redus de independenţă al sistemului judiciar

Potrivit opiniilor instanţelor, principala modalitate prin care factorul politic a încercat să influenţeze sistemul judiciar a constat în luările de poziţie publice cu privire la activitatea instanţelor, atât faţă de cauzele aflate în curs de soluţionare, cât şi faţă de hotărârile definitive ori irevocabile. În acest sens, a fost sesizată înmulţirea cazurilor în care reprezentanţi ai executivului şi/sau legislativului au făcut aprecieri, în virtutea funcţiilor oficiale deţinute, asupra unor cauze aflate pe rol, dar mai ales asupra hotărârilor judecătoreşti definitive ori irevocabile pe care, fie nu le recunoşteau, fie le contestau ori le puneau sub semnul întrebării. Necorelările şi schimbările legislative, în special cele privind agravarea răspunderii magistraţilor şi a sancţiunilor disciplinare, precum stabilirea, prin lege, a răspunderii disciplinare a magistraţilor pentru conţinutul şi soluţia dată într-o cauză, pentru temeinicia şi legalitatea unei hotărâri pronunţate au constituit următorul factor de risc cu o pondere mare în ansamblul răspunsurilor instanţelor. De asemenea, finanţarea necorespunzătoare a sistemului judiciar atât sub aspectul remunerării întregului personalul din justiţie, cât şi sub aspectul bazei materiale, a fost apreciată de către instanţe ca fiind una dintre modalităţile prin care factorul politic a încearcat să influenţeze sistemul judiciar.

În ceea ce priveşte aprecierile exprimate de parchete cu privire la modalităţile prin care factorul politic a încercat să influenţeze sistemul judiciar, în general, parchetele au arătat că aceaste presiuni s-au făcut simţite într-o mai mare măsură în anul 2012, faţă de anul precedent. Cea mai mare parte a acestor parchete a arătat că principala modalitate a reprezentat-o luările de cuvânt în spaţiul public (intervenţii în mass-media cu privire la sistemul judiciar, comentarea în mass-media a unor soluţii ori măsuri ale procurorului luate în dosarele instrumentate etc), urmată de modificările legislative şi finanţarea insuficientă a sistemului judiciar, fiind indicate, totodată, şi acţiuni de imixtiune şi presiune la nivel central. 
Principalele vulnerabilităţi privind independenţa sistemului judiciar au fost percepute de instanţe ca provenind, în principal, din insuficienta autonomie financiară a sistemului judiciar (un număr de 15 curţi de apel pronunţându-se în acest sens), urmată de lipsa de resurse umane şi materiale cu care se confruntă sistemul judiciar (12 curţi de apel) şi lipsa de coerenţă şi multitudinea actelor normative în toate/majoritatea domeniilor de reglementare (11 curţi de apel). Într-o măsură mai mică au fost indicate de către instanţe drept vulnerabilităţi: cadrul legislativ care reglementează modul de organizare şi funcţionare a sistemului judiciar (4 curţi de apel), lipsa de previzibilitate a diferitelor aspecte privind statutul magistraţilor, în condiţiile contestării în mod public a unora dintre acestea (3 curţi de apel). Gradul de cunoaştere al cetăţenilor cu privire la rolul, organizarea şi funcţionarea justiţiei, lipsa de implicare a instituţiilor sistemului judiciar în asigurarea independenţei acestuia, degradarea prestigiului justiţiei şi a statutului social al magistraţilor, lipsa de unitate şi coerenţă a jurisprudenţei şi nivelul de pregătire profesională a magistraţilor au fost menţionate, fiecare, ca vulnerabilităţi privind independenţa sistemului judiciar, numai de câte o curte de apel.

În afara vulnerabilităţilor menţionate au mai fost indicaţi ca posibili factori de risc pentru independenţa sistemului judiciar: presiunea mass-media, existenţa unui număr redus de procurori care instrumentează dosarele de corupţie, instituirea răspunderii disciplinare a magistraţilor pentru conţinutul şi soluţia dată într-o cauză, pentru temeinicia şi legalitatea unei hotărâri pronunţate, precum şi legiferarea neclară a răspunderii magistraţilor şi tendinţa declarată a puterii politice de modificare a statutului magistraţilor şi a rolului organismelor reprezentative ale acestora, în sensul diluării şi, respectiv, diminuării atribuţiilor acestora, coroborate cu poziţionările publice constante ce vizează decredibilizarea întregului corp de magistraţi, înmulţirea cazurilor în care decidenţii puterii politice (reprezentanţi ai executivului şi/sau legislativului) fac aprecieri, în virtutea funcţiilor oficiale pe care le deţin, asupra unor cauze aflate pe rol, dar mai ales asupra hotărâri judecătoreşti definitive, respectarea deontologiei profesionale/conduita particulară a personalului.

În ceea ce priveşte percepţia de la nivelul parchetelor cu privire la vulnerabilităţile privind independenţa sistemului judiciar, trebuie precizat că parchetele, în majoritate, au arătat că acestea sunt pe de o parte, lipsa de resurse umane/materiale şi insuficienta autonomie financiară a sistemului, iar pe de altă parte, cadrul legislativ care reglementează modul de organizare şi funcţionare a sistemului judiciar şi lipsa de coerenţă şi multitudinea actelor normative în toate/majoritatea domeniilor de reglementare. Alţi posibili factori de risc pentru independenţa sistemului judiciar, marcaţi de parchete, au fost: lipsa de previzibilitate a diferitelor aspecte privind statutul magistraţilor, în condiţiile contestării în mod public a unora dintre acestea, modul de multe ori negativ în care instituţiile media relatează aspectele ţinând de funcţionarea sistemului judiciar, degradarea prestigiului justiţiei şi a statutului social al magistraţilor. O singură unitate de parchet a menţionat gradul de cunoaştere al cetăţenilor cu privire la rolul, organizarea şi funcţionarea justiţiei.
În concret, instanţele au considerat că, pe parcursul anului judiciar, independenţa justiţiei a fost ameninţată, în principal, prin acţiuni ale mass-media (50%), prin acţiuni ale Executivului (37,50 %) şi doar un procent de 12,50 % a menţionat în acest sens acţiuni ale Legislativului.

Parchetele au răspuns în mod similar instanţelor, dar, într-un procent puţin diferit. Astfel, în procent de 56,25%, parchetele au arătat că, în cursul anului 2012, independenţa justiţiei a fost ameninţată, în principal, prin acţiuni ale mass-media, restul de 43,75% apreciind că factorul de risc l-au constituit acţiuni ale Executivului. Spre deosebire de instanţe, parchetele nu au apreciat că, în cursul anului 2012, independenţa justiţiei a fost ameninţată prin acţiuni ale Legislativului.

În aceste condiţii, Consiliul Superior al Magistraturii, în calitatea sa de garant al independenţei justiţiei, va acţiona în continuare în vederea menţinerii şi dezvoltării principiilor independenţei, imparţialităţii şi eficienţei în activitatea instanţelor şi parchetelor.

� altele decât ICCJ şi cele militare.


� A se vedea Statistica Curţii Europene a Drepturilor Omului pentru anul 2012 în comparaţie cu anul 2011, publicată pe site-ul � HYPERLINK "http://www.echr.coe.int" �www.echr.coe.int�. 


� A se vedea Raportul anual al Curţii Europene a Drepturilor Omului, p. 153, publicat pe site-ul � HYPERLINK "http://www.echr.coe.int" �www.echr.coe.int�. 


� A se vedea Analiza datelor statistice, p. 48, publicată pe site-ul � HYPERLINK "http://www.echr.coe.int" �www.echr.coe.int�. 


� Această scădere se datorează activităţii susţinute a Curţii de soluţionare a cauzelor


� Maria Atanasiu şi alţii împotriva României, (30767/05 şi 33800/06), hotărârea din 10 octombrie 2010, rămasă definitivă la 12 ianuarie 2011.


� Toate curţile de apel, cu excepţia Curţii Militare de Apel şi majoritatea parchetelor au arătat că, în activitatea lor, s-a făcut aplicarea directă a dispoziţiilor Convenţiei Europene pentru Protecţia Drepturilor Fundamentale ale Omului, în acord cu dispoziţiile art. 20 din Constituţia României.

				2008		2009		2010		2011		2012

		DIICOT		13731		13520		15046		15878		16984

		DNA		3959		4066		5827		6615		7406

		PICCJ		2473		2421		2027		1742		1700

				2008		2009		2010		2011		2012

		Nr. Lucrari		152804		160669		170041		212660		190285

		Nr. Dosare		13924		19700		16239		17119		16204

				P.C.A BACĂU                       (act.pr.)		14		11		6865		1103

				P.C.A BUCUREŞTI               (act.pr.)		50		49		39930		3388		3344		44

				P.C.A CONSTANŢA             (act.pr.)		16		13		13324		1784

				P.C.A CRAIOVA                   (act.pr.)		16		15		17015		1374

				P.C.A GALAŢI                       (act.pr.)		16		14		10583		1008

		Anul		2008		2009		2010		2011		2012

		Nr. Cauze solutionate		13924		11992		11887		11154		9925

				2008		2009		2010		2011		2012

		Nr. Lucrari		498550		503651		567174		520662		444206

		Nr. Dosare		56578		65608		72061		82899		87398

		Anul		2008		2009		2010		2011		2012

		Nr. Cauze solutionate		30602		34606		36506		36346		34928

		Anul		2008		2009		2010		2011		2012

		Volum dosare de solutionat		1099679		1249594		1398655		1530316		1624523

		Anul		2008		2009		2010		2011		2012

		Volum dosare solutionate		442939		441605		459834		520770		535950

		Anul		1		2		3		4		5

		Media dosare de solutionat		65		88		80		75		70

		Anul		1		2		3		4		5

		Media dosare de solutionat tribunale		109		131		149		171		174

		Anul		1		2		3		4		5

		Media dosare de solutionat parchete judecatorii		1065		1190		1323		1347		1384

Media dosarelor de solutionat la parchetele de pe langa tribunale

2012

2011

2010

2009

2008



		1		1065

		2		1190

		3		1323

		4		1347

		5		1384



Anul

Media dosare de solutionat parchete judecatorii

Numar mediu de cauze pe procuror la parchetele de pe langa judecatorii

Anul

Media dosare de solutionat

Media dosarelor de solutionat la parchetele de pe langa curtile de apel

2008

2009

2010

2011

2012



Foaie1

		

				2008		2009		2010		2011		2012

		DIICOT		13731		13520		15046		15878		16984

		DNA		3959		4066		5827		6615		7406

		PICCJ		2473		2421		2027		1742		1700

				2008		2009		2010		2011		2012

		Nr. Lucrari		152804		160669		170041		212660		190285

		Nr. Dosare		13924		19700		16239		17119		16204

				P.C.A BACĂU                       (act.pr.)		14		11		6865		1103

				P.C.A BUCUREŞTI               (act.pr.)		50		49		39930		3388		3344		44

				P.C.A CONSTANŢA             (act.pr.)		16		13		13324		1784

				P.C.A CRAIOVA                   (act.pr.)		16		15		17015		1374

				P.C.A GALAŢI                       (act.pr.)		16		14		10583		1008

		Anul		2008		2009		2010		2011		2012

		Nr. Cauze solutionate		13924		11992		11887		11154		9925

				2008		2009		2010		2011		2012

		Nr. Lucrari		498550		503651		567174		520662		444206

		Nr. Dosare		56578		65608		72061		82899		87398

		Anul		2008		2009		2010		2011		2012

		Nr. Cauze solutionate		30602		34606		36506		36346		34928

		Anul		2008		2009		2010		2011		2012

		Volum dosare de solutionat		1099679		1249594		1398655		1530316		1624523

		Anul		2008		2009		2010		2011		2012

		Volum dosare solutionate		442939		441605		459834		520770		535950

		Anul		1		2		3		4		5

		Media dosare de solutionat		65		88		80		76		70

56578

520662

82899

444206

87398

Grafic 1

		Volum activitate 2008 - 2012

				2008		2009		2010		2011		2012

		stoc in stoc		434826		505650		653197		812183		880491

		cauze nou intrate		1567919		1878120		2263579		2379107		2455181

Volum de activitate 2008 - 2012



Grafic 2

		Cauze solutionate  2008 - 2012

				2008		2009		2010		2011		2012

		Cuze soluţionate		1265991		1738641		2117519		2336519		2355786

Cuze soluţionate

Cauze solutionate  2008 - 2012



Grafic 3

		Volum activitate 2008 - 2012 ICCJ

				2008		2009		2010		2011		2012

		volum de activitate		39241		39786		37494		42182		38061

Volum de activitate ICCJ 2008 - 2012

		Volum activitate 2008 - 2012 ICCJ

				2008		2009		2010		2011		2012

		stoc		10689		15003		11392		12751		13061

		cauze intrate		28552		24783		26102		29431		25000

Stoc, cauze intrate ICCJ 2008 - 2012



Grafic 5

		ICCJ Cauze soluţionate 2008 - 2012

				2008		2009		2010		2011		2012

		cauze soluţionate		24238		27188		24752		29094		24919

cauze soluţionate

ICCJ - cauze soluţionate 2008 - 2012

		CA Volum activitate 2008 - 2012

				2008		2009		2010		2011		2012

		volum activitate		165191		174352		193551		265772		333820





Grafic 6

		



volum activitate

Curţi de apel - volum de activitate 2008 - 2012

		CA volum activitate 2008 - 2012

				2008		2009		2010		2011		2012

		cauze în stoc		24742		33284		35903		48177		85251

		cauze nou intrate		140449		141068		157648		217595		248569

Curţi de apel - stoc, cauze nou intrate 2008 - 2012



Grafic 8

		CA dosare soluţionate 2008 - 2012

				2008		2009		2010		2011		2012

		dosare soluţionate		131907		138436		145990		201586		232970

dosare soluţionate

Curţi de apel - dosare soluţionate 2008 - 2012

		Tribunale  volum de activitate 2008 - 2012

				2008		2009		2010		2011		2012

		volum de activitate		616574		648836		822926		941335		1017162

Tribunale - volum de activitate 2008 - 2012

		Tribunale stoc, cauze nou intrate 2008 - 2012

				2008		2009		2010		2011		2012

		cauze în stoc		126164		156318		186265		284219		313812

		cauze nou intrate		487383		492518		636661		657116		703350

Tribunale - stoc, cauze nou intrate 2008 - 2012

		Tribunale dosare soluţionate 2008 - 2012

				2008		2009		2010		2011		2012

		dosare soluţionate		460229		460724		539313		628743		645939

dosare soluţionate

Tribunale - dosare soluţionate 2008 - 2012



Grafic 12

		Judecătorii Volum activitate 2008 - 2012

				2008		2009		2010		2011		2012

		volum activitate		1221007		1562582		1900299		1942001		1946629

Judecătorii - volum de activitate 2008 - 2012

		Judecătorii stoc, cauze nou intrate 2008 - 2012

				2008		2009		2010		2011		2012

		cauze în stoc		281920		318528		431029		466619		468367

		cauze nou intrate		939087		1244054		1469270		1475382		1478262

Judecătorii - stoc, cauze nou intrate 2008 - 2012

		Judecătorii

				2008		2009		2010		2011		2012

		dosare soluţionate		904959		1139481		1432216		1477096		1451958

dosare soluţionate

Judecătorii - dosare soluţionate 2008 - 2012

		CA - încărcătura pe judecător şi schemă 2008 - 2012

				2008		2009		2010		2011		2012

		încărcătura pe schemă		569		607		696		950		1199

		încărcătura pe judecător		595		671		681		1034		1286

încărcătura pe schemă

încărcătura pe judecător

Curţi de apel - încărcătura pe schemă şi judecător 2008 - 2012



Grafic 16

		Tribunale - încărcătura pe judecător şi schemă 2008 - 2012

				2008		2009		2010		2011		2012

		încărcătura pe schemă		705		742		893		928		959

		încărcătura pe judecător		800		860		959		1058		1067

încărcătura pe schemă

încărcătura pe judecător

Tribunale - încărcătura pe schemă şi judecător 2008 - 2012

		Judecătorii - încărcătura pe judecător şi schemă 2008 - 2012

				2008		2009		2010		2011		2012

		încărcătura pe schemă		567		725		883		906		917

		încărcătura pe judecător		632		915		1020		1101		1074





Grafic 17

		



încărcătura pe schemă

încărcătura pe judecător

Judecătorii - încărcătura pe schemă şi judecător 2008 - 2012



Grafic 18 (1)

		ICCJ Operativitate

				2008		2009		2010		2011		2012

		operativitate %		62		68		66		70		65

ICCJ - operativitate 2008 - 2012



Grafic 18(2)

		CA Operativitate

				2008		2009		2010		2011		2012

		operativitate %		83		83		79		78		71

Curţi de apel - operativitate 2008 - 2012



Grafic 19

		Tribunale Operativitate

				2008		2009		2010		2011		2012

		operativitate %		78		75		69		70		67

Tribunale - operativitate 2008 - 2012

		Judecătorii Operativitate

				2008		2009		2010		2011		2012

		operativitate %		79		77		79		80		79

operativitate %

Judecătorii - operativitate 2008 - 2012



Grafic 21

		Instanţe Operativitate

				cauze pe rol		cauze soluţionate		cauze nesoluţionate

		Judecătorii		1946629		1451958		494671

		Tribunale		1017162		645939		371223

		Curţi de apel		333820		232970		100850

		ICCJ		38061		29919		8142

Grafic 22

		Judecătorii -Tribunale 2008 - 2012

				2008		2009		2010		2011		2012

		ponderea atacabilităţii %		5		5		4		3		3

		ponderea schimbării %		20		16		14		11		11

Judecătorii - Tribunale 2008 - 2012

		Judecătorii -Tribunale 2008 - 2012

				2008		2009		2010		2011		2012

		ponderea atacabilităţii %		37%		37%		36%		41%		46%

		ponderea schimbării %		9%		12%		10%		8%		5%

Tribunale - Curţi de apel 2008 - 2012

		Volum activitate 2008 - 2012

				2008		2009		2010		2011		2012

		stoc in stoc		434826		505650		653197		812183		880491

		cauze nou intrate		1567919		1878120		2263579		2379107		2455181

Grafic 2

		Cauze solutionate  2008 - 2012

				2008		2009		2010		2011		2012

		Cuze soluţionate		1265991		1738641		2117519		2336519		2355786

Grafic 3

		Volum activitate 2008 - 2012 ICCJ

				2008		2009		2010		2011		2012

		volum de activitate		39241		39786		37494		42182		38061

Volum de activitate ICCJ 2008 - 2012

		Volum activitate 2008 - 2012 ICCJ

				2008		2009		2010		2011		2012

		stoc		10689		15003		11392		12751		13061

		cauze intrate		28552		24783		26102		29431		25000

Stoc, cauze intrate ICCJ 2008 - 2012



Grafic 5

		ICCJ Cauze soluţionate 2008 - 2012

				2008		2009		2010		2011		2012

		cauze soluţionate		24238		27188		24752		29094		24919

ICCJ - cauze soluţionate 2008 - 2012

		CA Volum activitate 2008 - 2012

				2008		2009		2010		2011		2012

		volum activitate		165191		174352		193551		265772		333820

volum activitate

Curţi de apel - volum de activitate 2008 - 2012

		CA volum activitate 2008 - 2012

				2008		2009		2010		2011		2012

		cauze în stoc		24742		33284		35903		48177		85251

		cauze nou intrate		140449		141068		157648		217595		248569

Curţi de apel - stoc, cauze nou intrate 2008 - 2012



Grafic 8

		CA dosare soluţionate 2008 - 2012

				2008		2009		2010		2011		2012

		dosare soluţionate		131907		138436		145990		201586		232970

Curţi de apel - dosare soluţionate 2008 - 2012

		Tribunale  volum de activitate 2008 - 2012

				2008		2009		2010		2011		2012

		volum de activitate		616574		648836		822926		941335		1017162

Tribunale - volum de activitate 2008 - 2012

		Tribunale stoc, cauze nou intrate 2008 - 2012

				2008		2009		2010		2011		2012

		cauze în stoc		126164		156318		186265		284219		313812

		cauze nou intrate		487383		492518		636661		657116		703350

Tribunale - stoc, cauze nou intrate 2008 - 2012

		Tribunale dosare soluţionate 2008 - 2012

				2008		2009		2010		2011		2012

		dosare soluţionate		460229		460724		539313		628743		645939

Tribunale - dosare soluţionate 2008 - 2012

		Judecătorii Volum activitate 2008 - 2012

				2008		2009		2010		2011		2012

		volum activitate		1221007		1562582		1900299		1942001		1946629

Judecătorii - volum de activitate 2008 - 2012



Grafic 13

		Judecătorii stoc, cauze nou intrate 2008 - 2012

				2008		2009		2010		2011		2012

		cauze în stoc		281920		318528		431029		466619		468367

		cauze nou intrate		939087		1244054		1469270		1475382		1478262

Judecătorii - stoc, cauze nou intrate 2008 - 2012

		Judecătorii

				2008		2009		2010		2011		2012

		dosare soluţionate		904959		1139481		1432216		1477096		1451958

Judecătorii - dosare soluţionate 2008 - 2012

		CA - încărcătura pe judecător şi schemă 2008 - 2012

				2008		2009		2010		2011		2012

		încărcătura pe schemă		569		607		696		950		1199

		încărcătura pe judecător		595		671		681		1034		1286

Curţi de apel - încărcătura pe schemă şi judecător 2008 - 2012

		Tribunale - încărcătura pe judecător şi schemă 2008 - 2012

				2008		2009		2010		2011		2012

		încărcătura pe schemă		705		742		893		928		959

		încărcătura pe judecător		800		860		959		1058		1067

Tribunale - încărcătura pe schemă şi judecător 2008 - 2012

		Judecătorii - încărcătura pe judecător şi schemă 2008 - 2012

				2008		2009		2010		2011		2012

		încărcătura pe schemă		567		725		883		906		917

		încărcătura pe judecător		632		915		1020		1101		1074

Judecătorii - încărcătura pe schemă şi judecător 2008 - 2012



Grafic 18 (1)

		ICCJ Operativitate

				2008		2009		2010		2011		2012

		operativitate %		62		68		66		70		65

		CA Operativitate

				2008		2009		2010		2011		2012

		operativitate %		83		83		79		78		71

		Tribunale Operativitate

				2008		2009		2010		2011		2012

		operativitate %		78		75		69		70		67

Tribunale - operativitate 2008 - 2012

		Judecătorii Operativitate

				2008		2009		2010		2011		2012

		operativitate %		79		77		79		80		79





Grafic 20

		



operativitate %

Judecătorii - operativitate 2008 - 2012

		Instanţe Operativitate

				cauze pe rol		cauze soluţionate		cauze nesoluţionate

		Judecătorii		1946629		1451958		494671

		Tribunale		1017162		645939		371223

		Curţi de apel		333820		232970		100850

		ICCJ		38061		29919		8142

		Judecătorii -Tribunale 2008 - 2012

		ponderea schimbării %		20		16		14		11		11

		Judecătorii -Tribunale 2008 - 2012

		ponderea atacabilităţii %		37%		37%		36%		41%		51%

		ponderea schimbării %		9%		12%		10%		8%		5%

		Volum activitate 2008 - 2012

Grafic 2

		Cauze solutionate  2008 - 2012

				2008		2009		2010		2011		2012

		Cuze soluţionate		1265991		1738641		2117519		2336519		2355786

		Volum activitate 2008 - 2012 ICCJ

				2008		2009		2010		2011		2012

		volum de activitate		39241		39786		37494		42182		38061

Grafic 4

		Volum activitate 2008 - 2012 ICCJ

				2008		2009		2010		2011		2012

		stoc		10689		15003		11392		12751		13061

		cauze intrate		28552		24783		26102		29431		25000

Grafic 5

		ICCJ Cauze soluţionate 2008 - 2012

				2008		2009		2010		2011		2012

		cauze soluţionate		24238		27188		24752		29094		24919

ICCJ - cauze soluţionate 2008 - 2012

Grafic 6

		CA Volum activitate 2008 - 2012

				2008		2009		2010		2011		2012

		volum activitate		165191		174352		193551		265772		333820

volum activitate

Curţi de apel - volum de activitate 2008 - 2012

Grafic 7

		CA volum activitate 2008 - 2012

				2008		2009		2010		2011		2012

		cauze în stoc		24742		33284		35903		48177		85251

		cauze nou intrate		140449		141068		157648		217595		248569

Grafic 8

		CA dosare soluţionate 2008 - 2012

				2008		2009		2010		2011		2012

		dosare soluţionate		131907		138436		145990		201586		232970

dosare soluţionate

Curţi de apel - dosare soluţionate 2008 - 2012

Grafic 9

		Tribunale  volum de activitate 2008 - 2012

				2008		2009		2010		2011		2012

		volum de activitate		616574		648836		822926		941335		1017162

volum de activitate

Tribunale - volum de activitate 2008 - 2012

Grafic 10

		Tribunale stoc, cauze nou intrate 2008 - 2012

				2008		2009		2010		2011		2012

		cauze în stoc		126164		156318		186265		284219		313812

		cauze nou intrate		487383		492518		636661		657116		703350

Grafic 11

		Tribunale dosare soluţionate 2008 - 2012

				2008		2009		2010		2011		2012

		dosare soluţionate		460229		460724		539313		628743		645939

Tribunale - dosare soluţionate 2008 - 2012

Grafic 12

		Judecătorii Volum activitate 2008 - 2012

				2008		2009		2010		2011		2012

		volum activitate		1221007		1562582		1900299		1942001		1946629

volum activitate

Judecătorii - volum de activitate 2008 - 2012

Grafic 13

		Judecătorii stoc, cauze nou intrate 2008 - 2012

				2008		2009		2010		2011		2012

		cauze în stoc		281920		318528		431029		466619		468367

		cauze nou intrate		939087		1244054		1469270		1475382		1478262

Judecătorii - stoc, cauze nou intrate 2008 - 2012

Grafic 14

		Judecătorii

				2008		2009		2010		2011		2012

		dosare soluţionate		904959		1139481		1432216		1477096		1451958

dosare soluţionate

Judecătorii - dosare soluţionate 2008 - 2012

Grafic 15

		CA - încărcătura pe judecător şi schemă 2008 - 2012

				2008		2009		2010		2011		2012

		încărcătura pe schemă		569		607		696		950		1199

		încărcătura pe judecător		595		671		681		1034		1286

încărcătura pe schemă

încărcătura pe judecător

Curţi de apel - încărcătura pe schemă şi judecător 2008 - 2012

Grafic 16

		Tribunale - încărcătura pe judecător şi schemă 2008 - 2012

				2008		2009		2010		2011		2012

		încărcătura pe schemă		705		742		893		928		959

		încărcătura pe judecător		800		860		959		1058		1067

Tribunale - încărcătura pe schemă şi judecător 2008 - 2012

Grafic 17

		Judecătorii - încărcătura pe judecător şi schemă 2008 - 2012

				2008		2009		2010		2011		2012

		încărcătura pe schemă		567		725		883		906		917

		încărcătura pe judecător		632		915		1020		1101		1074

Judecătorii - încărcătura pe schemă şi judecător 2008 - 2012

Grafic 18 (1)

		ICCJ Operativitate

				2008		2009		2010		2011		2012

		operativitate %		62		68		66		66		65

Grafic 18(2)

		CA Operativitate

				2008		2009		2010		2011		2012

		operativitate %		83		83		79		78		71

Grafic 19

		Tribunale Operativitate

				2008		2009		2010		2011		2012

		operativitate %		78		75		69		70		67

Tribunale - operativitate 2008 - 2012

Grafic 20

		Judecătorii Operativitate

				2008		2009		2010		2011		2012

		operativitate %		79		77		79		80		79

Judecătorii - operativitate 2008 - 2012

Grafic 21

		Instanţe Operativitate

				cauze pe rol		cauze soluţionate		cauze nesoluţionate

		Judecătorii		1946629		1451958		494671

		Tribunale		1017162		645939		371223

		Curţi de apel		333820		232970		100850

		ICCJ		38061		29919		8142

Grafic 22

		Judecătorii -Tribunale 2008 - 2012

				2008		2009		2010		2011		2012

		ponderea atacabilităţii %		5		5		4		3		3

		ponderea schimbării %		20		16		14		11		11

Grafic 23

		Judecătorii -Tribunale 2008 - 2012

				2008		2009		2010		2011		2012

		ponderea atacabilităţii %		37%		37%		36%		41%		51%

		ponderea schimbării %		9%		12%		10%		8%		5%

Diagramă1

		2008		30602

		2009		34606

		2010		36506

		2011		36346

		2012		34928



Anul

Nr. Cauze solutionate

Parchete de pe langa tribunale - dosare solutionate



Foaie1

		

				2008		2009		2010		2011		2012

		DIICOT		13731		13520		15046		15878		16984

		DNA		3959		4066		5827		6615		7406

		PICCJ		2473		2421		2027		1742		1700

				2008		2009		2010		2011		2012

		Nr. Lucrari		152804		160669		170041		212660		190285

		Nr. Dosare		13924		19700		16239		17119		16204

				P.C.A BACĂU                       (act.pr.)		14		11		6865		1103

				P.C.A BUCUREŞTI               (act.pr.)		50		49		39930		3388		3344		44

				P.C.A CONSTANŢA             (act.pr.)		16		13		13324		1784

				P.C.A CRAIOVA                   (act.pr.)		16		15		17015		1374

				P.C.A GALAŢI                       (act.pr.)		16		14		10583		1008

		Anul		2008		2009		2010		2011		2012

		Nr. Cauze solutionate		13924		11992		11887		11154		9925

				2008		2009		2010		2011		2012

		Nr. Lucrari		498550		503651		567174		520662		444206

		Nr. Dosare		56578		65608		72061		82899		87398

		Anul		2008		2009		2010		2011		2012

		Nr. Cauze solutionate		30602		34606		36506		36346		34928

Dosare de soluţionat în ultimii 5 ani

Parchetele de pe langa curti de apel volum de activitate in ultimii 5 ani



Foaie3

		



Anul

Nr. Cauze solutionate

Numărul de dosare soluţionate din ultimii 5 ani la PCA



		



Nr. Lucrari

Nr. Dosare

Volumul de activitate la parchetele de pe langa tribunale in ultimii 5 ani

Nr. Cauze solutionate

Parchete de pe langa tribunale - dosare

Diagramă2

		2008		1099679

		2009		1249594

		2010		1398655

		2011		1530316

		2012		1624523



Anul

Volum dosare de solutionat

Volum dosare de solutionat la parchetele de pe langa Judecatorii



Foaie1

		

				2008		2009		2010		2011		2012

		DIICOT		13731		13520		15046		15878		16984

		DNA		3959		4066		5827		6615		7406

		PICCJ		2473		2421		2027		1742		1700

				2008		2009		2010		2011		2012

		Nr. Lucrari		152804		160669		170041		212660		190285

		Nr. Dosare		13924		19700		16239		17119		16204

				P.C.A BACĂU                       (act.pr.)		14		11		6865		1103

				P.C.A BUCUREŞTI               (act.pr.)		50		49		39930		3388		3344		44

				P.C.A CONSTANŢA             (act.pr.)		16		13		13324		1784

				P.C.A CRAIOVA                   (act.pr.)		16		15		17015		1374

				P.C.A GALAŢI                       (act.pr.)		16		14		10583		1008

		Anul		2008		2009		2010		2011		2012

		Nr. Cauze solutionate		13924		11992		11887		11154		9925

				2008		2009		2010		2011		2012

		Nr. Lucrari		498550		503651		567174		520662		444206

		Nr. Dosare		56578		65608		72061		82899		87398

		Anul		2008		2009		2010		2011		2012

		Nr. Cauze solutionate		30602		34606		36506		36346		34928

		Anul		2008		2009		2010		2011		2012

		Volum dosare de solutionat		1099679		1249594		1398655		1530316		1624523

Dosare de soluţionat în ultimii 5 ani

Nr. Lucrari

Nr. Dosare

Parchetele de pe langa curti de apel volum de activitate in ultimii 5 ani



Foaie3

		



Anul

Nr. Cauze solutionate

Numărul de dosare soluţionate din ultimii 5 ani la PCA



		



Nr. Lucrari

Nr. Dosare

Volumul de activitate la parchetele de pe langa tribunale in ultimii 5 ani

Nr. Cauze solutionate

Parchete de pe langa tribunale - dosare

Volum dosare de solutionat

Volum dosare de solutionat la parchetele de pe langa Judecatorii

Diagramă1

		2008		442939

		2009		441605

		2010		459834

		2011		520770

		2012		535950



Anul

Volum dosare solutionate

Volum dosare solutionate la parchetele de pe langa Judecatorii



Foaie1

		

				2008		2009		2010		2011		2012

		DIICOT		13731		13520		15046		15878		16984

		DNA		3959		4066		5827		6615		7406

		PICCJ		2473		2421		2027		1742		1700

				2008		2009		2010		2011		2012

		Nr. Lucrari		152804		160669		170041		212660		190285

		Nr. Dosare		13924		19700		16239		17119		16204

				P.C.A BACĂU                       (act.pr.)		14		11		6865		1103

				P.C.A BUCUREŞTI               (act.pr.)		50		49		39930		3388		3344		44

				P.C.A CONSTANŢA             (act.pr.)		16		13		13324		1784

				P.C.A CRAIOVA                   (act.pr.)		16		15		17015		1374

				P.C.A GALAŢI                       (act.pr.)		16		14		10583		1008

		Anul		2008		2009		2010		2011		2012

		Nr. Cauze solutionate		13924		11992		11887		11154		9925

				2008		2009		2010		2011		2012

		Nr. Lucrari		498550		503651		567174		520662		444206

		Nr. Dosare		56578		65608		72061		82899		87398

		Anul		2008		2009		2010		2011		2012

		Nr. Cauze solutionate		30602		34606		36506		36346		34928

		Anul		2008		2009		2010		2011		2012

		Volum dosare de solutionat		1099679		1249594		1398655		1530316		1624523

		Anul		2008		2009		2010		2011		2012

		Volum dosare solutionate		442939		441605		459834		520770		535950

Nr. Cauze solutionate

Numărul de dosare soluţionate din ultimii 5 ani la PCA



		



Nr. Lucrari

Nr. Dosare

Volumul de activitate la parchetele de pe langa tribunale in ultimii 5 ani

Nr. Cauze solutionate

Parchete de pe langa tribunale - dosare



		



Anul

Volum dosare de solutionat

Volum dosare de solutionat la parchetele de pe langa Judecatorii

Volum dosare solutionate la parchetele de pe langa Judecatorii

Diagramă5

		1		109

		2		131

		3		149

		4		171

		5		174



Anul

Media dosare de solutionat tribunale

Media dosarelor de solutionat la parchetele de pe langa tribunale

2008

2009

2010

2011

2012



Foaie1

		

				2008		2009		2010		2011		2012

		DIICOT		13731		13520		15046		15878		16984

		DNA		3959		4066		5827		6615		7406

		PICCJ		2473		2421		2027		1742		1700

				2008		2009		2010		2011		2012

		Nr. Lucrari		152804		160669		170041		212660		190285

		Nr. Dosare		13924		19700		16239		17119		16204

				P.C.A BACĂU                       (act.pr.)		14		11		6865		1103

				P.C.A BUCUREŞTI               (act.pr.)		50		49		39930		3388		3344		44

				P.C.A CONSTANŢA             (act.pr.)		16		13		13324		1784

				P.C.A CRAIOVA                   (act.pr.)		16		15		17015		1374

				P.C.A GALAŢI                       (act.pr.)		16		14		10583		1008

		Anul		2008		2009		2010		2011		2012

		Nr. Cauze solutionate		13924		11992		11887		11154		9925

				2008		2009		2010		2011		2012

		Nr. Lucrari		498550		503651		567174		520662		444206

		Nr. Dosare		56578		65608		72061		82899		87398

		Anul		2008		2009		2010		2011		2012

		Nr. Cauze solutionate		30602		34606		36506		36346		34928

		Anul		2008		2009		2010		2011		2012

		Volum dosare de solutionat		1099679		1249594		1398655		1530316		1624523

		Anul		2008		2009		2010		2011		2012

		Volum dosare solutionate		442939		441605		459834		520770		535950

		Anul		1		2		3		4		5

		Media dosare de solutionat		65		88		80		75		70

		Anul		1		2		3		4		5

		Media dosare de solutionat tribunale		109		131		149		171		174

Numărul de dosare soluţionate din ultimii 5 ani la PCA



		



Nr. Lucrari

Nr. Dosare

Volumul de activitate la parchetele de pe langa tribunale in ultimii 5 ani

Nr. Cauze solutionate

Parchete de pe langa tribunale - dosare

Volum dosare de solutionat

Volum dosare de solutionat la parchetele de pe langa Judecatorii

Volum dosare solutionate

Volum dosare solutionate la parchetele de pe langa Judecatorii

Media dosarelor de solutionat la parchetele de pe langa curtile de apel

Media dosarelor de solutionat la parchetele de pe langa tribunale

Diagramă3

		2008		13924

		2009		11992

		2010		11887

		2011		11154

		2012		9925



Anul

Nr. Cauze solutionate

Numărul de dosare soluţionate din ultimii 5 ani la PCA



Foaie1

		

				2008		2009		2010		2011		2012

		DIICOT		13731		13520		15046		15878		16984

		DNA		3959		4066		5827		6615		7406

		PICCJ		2473		2421		2027		1742		1700

				2008		2009		2010		2011		2012

		Nr. Lucrari		152804		160669		170041		212660		190285

		Nr. Dosare		13924		19700		16239		17119		16204

				P.C.A BACĂU                       (act.pr.)		14		11		6865		1103

				P.C.A BUCUREŞTI               (act.pr.)		50		49		39930		3388		3344		44

				P.C.A CONSTANŢA             (act.pr.)		16		13		13324		1784

				P.C.A CRAIOVA                   (act.pr.)		16		15		17015		1374

				P.C.A GALAŢI                       (act.pr.)		16		14		10583		1008

		Anul		2008		2009		2010		2011		2012

		Nr. Cauze solutionate		13924		11992		11887		11154		9925

